
INTRODUCERE 


a) Dumnezeu creează lumea din motivul 
bunătăţii şi iubirii sale 

b) Solidaritatea şi interdependenţa dintre om şi 
cosmos 


Omenirea în dezvoltarea ei, întotdeauna a învăţat 
cunoaşterea unui adevăr din experimentarea făcută pentru 
descoperirea unui lucru, altul poate decât cel descoperit. 
Franklin a descoperit electricitatea fără intenţie. Pepin, de 
asemenea, a descoperit forţa aburului. În materie de filosofie, 
de asemenea se întâmplă ca plecând cu discuţia şi analiza unei 
teme, din concluzii în concluzii să ajungem la câte un adevăr, 
care nu este acela pe care îl căutăm la început, dar este un 
adevăr care te uimeşte, te face să cugeți mult asupra lui şi să 
concepi alte baze pentru acest adevăr decât acelea care te-au 
dus la revelarea lui. 

În religie nu este tot aşa. Aici adevărurile religioase nu 
ies din experienţa oamenilor, ci din însăşi revelaţia divină, iar 
experienţa nu este altceva decât întărirea şi confirmarea celor 
revelate. 

Biserica noastră Creştin-Ortodoxă primeşte ca izvoare 
ale revelaţiei divine atât cărțile Vechiului Testament, cât şi pe 
cele ale Noului Testament, dar şi Sfânta Tradiţie. Noul 
Testament, care este produsul venirii Mântuitorului, activității 
Sale Mesianice, răscumpărării Sale, nu este decât efectul unei 
cauze, care stă la baza lucrării noastre. 

Ca să arătăm cum stau lucrurile, trebuie să spunem că 
toată dogma răscumpărării, a mântuirii neamului omenesc — 
prin venirea Răscumpărătorului făgăduit — stă în strânsă 
legătură cu omul şi nesupunerea lui, încât una fără alta sunt 
nerezolvabile. 

Ideea răscumpărării este o idee eternă, adică o idee 


cel 


„care din eternitate a intrat în planul divin al creaţiunii.“ Dar şi 
creația face parte din planul divin. De aceea, toate sforțările 
marilor filosofi, toate subtilităţile de inteligenţă, de spirit şi 
rațiune care au încercat să facă o separație între creaţie şi 
răscumpărare, au fost inutile. 

În special vorbind despre om, care ne interesează în 
lucrarea de faţă, prin condiţiile de trai în care a fost pus de 
Dumnezeu, Creatorul său, şi prin căderea sa atât din graţia lui 
Dumnezeu, cât şi din aceste condiţii, este necesar mai ales să 
insistăm asupra orginii sale. 

Adevărurile fundamentale ale învăţăturii biblice se 
reduc cu privire la om la următoarele puncte: 

e omul, după originea sa, este creatură a lui Dumnezeu 
după natura sa spirituală este creatura care se deosebeşte esenţial 
de toate celelalte creaturi, fiind incomparabil mai presus decât 
ele şi este chip şi asemânare a lui Dumnezeu; 

e după natura sa corporală el este creatura excelentă a lui 
Dumnezeu, coroana şi desăvârşirea creaţiei pământeşti; 

e după destinaţia sa, omul este nemuritor, dar din cauza 
căderii în păcat a fost supus blestemului şi morţii, boldul căreia 
nu poate fi înfrânt decât numai prin răscumpărarea lui lisus 
Hristos, Fiul lui Dumnezeu. 

lată adevărurile fundamentale ale revelaţiei divine, şi 
zicem ale revelației divine pentru că nimeni nu a fost martor 
ocular la crearea omului. De aici putem vedea trăsăturile 
caracteristice, care deosebesc învăţătura creştină antropologică 
de antropologiile naturaliste. 

Învățătura biblică, prin adevărurile sale fundamentale, 
este superioară oricărei alte învățături, mai întâi prin faptul că 
nu îl lasă pe om în neştiinţă cu privire la originea sa, iar în al 
doilea rând ea conţine în sine o explicare incomparabilă atât în 


1! Ioan Mateescu, Edenul şi căderea omului, Editura Noua Tipografie, 


Bucureşti-1907, p.13 


ceea ce priveşte originea omului, cât şi originea răului în lume, 
mult superioară ipotezelor materialiste şi naturaliste. 

Toate teoriile pe care le formulează materialiştii şi 
naturaliştii sunt pure ipoteze şi lasă omul în neştiință, nu-l duce 
la nici un adevăr descoperit, nici nu îi dau încrederea, ci cel 
mult probabilitatea, creând o stare de îndoială. Mai mult, aceste 
ipoteze sunt de aşa natură, încât unele vorbesc contra 
probabilității celeilalte. Aşa este, de exemplu, învățătura despre 
originea <<naturală>> a omului, dezvoltată de multe sisteme 
filosofice vechi, dar mai ales de naturalistul Darwin în secolul 
XIX, şi prin care se susţine că omul nu este creat de Dumnezeu 
în starea în care îl vedem, ci că el este evoluția diferitelor tipuri 
de animale, dar care astăzi nu mai există. 

Faptul că teoriile lui Darwin erau ipoteze şi nu 
adevăruri vedem din faptul că susţinerile lui au fost contrazise 
cu ajutorul unor cercetări ştiinţifice făcute tot de oamenii de 
ştiinţă de talia sa, ca de exemplu Pfaff, Max Miller etc., care au 
adus dovezi palpabile că omul nu poate fi derivat al maimuţei 
antice, nici al diferitelor tipuri de animale. 

Faţă de căderile acestor teorii, singurele care alarmaseră 
mai mult spiritul uman, vedem că dogma Bisericii după creaţie, 
aşa cum o expune referatul lui Moise în Facere, este singura 
adevărată şi necontrazisă prin ceva. 

Astfel stând lucrurile, nu mai încape îndoială că 
revelaţia divină singură ne dă ştiinţa pozitivă despre creaţia 
omului. 

Oprindu-ne asupra omului trebuie să arătăm mai întâi 
care a fost motivul creării lumii şi apoi motivul pentru care 
Dumnezeu l-a creat pe om, precum şi rostul omului în cosmos. 


a) Dumnezeu creează lumea din motivul bunătăţii 
şi iubirii sale. 


Învățătura biblică despre creaţia dumnezeiască cu 
referire mai ales la originea şi destinaţia omului, se deosebeşte 
esenţial de toate cosmogoniile, ce au fost dezvoltate de religiile 
naturaliste, pentru că în referatul lui Moise asupra creaţiei nu 
întâlnim nici unul din defectele ce le prezintă cosmogoniile 
naturaliste care cad în materialism şi nu privesc pe om decât ca 
pe o floare a naturii. 

Doctrina biblică se deosebeşte şi de cosmogoniile cu 
caracter idealistic, care prefac natura văzută în fantomă şi, 
negând realitatea, au disprețuit materia, tinzând la suprimarea 
personalițăţii omeneşti; se deosebeşte în mod radical şi de 
religiile umanismului fals care ridică pe om pe o treaptă 
necuvenită lui căzânt în antropomorfism. 

Nici una din aceste extreme nu le găsim în învățătura 
biblică despre creaţie. Lumea spirituală şi lumea materială, 
după Sfânta Scriptură, apar ca opere ale unui Dumnezeu 
Preaînţelept şi Atotbun, a unui Dumnezeu care dă o destinaţie 
precisă pentru tot ce a creat Dumnezeu a creat lumea dintr-un 
motiv şi cu un scop. Aceasta dă lumii un sens. 

Lumea nu este o emanaţie din ființa divină şi nici 
materie veşnică coeternă cu Dumnezeu. După credinţa creştină, 
lumea şi omul au un început şi vor avea şi un sfârşit. Dacă nu ar 
avea un început şi „nu ar fi creată din nimic, ea nu ar fi opera 
exclusivă a libertăţii şi a iubirii lui Dumnezeu. Acest început al 
lumii şi al omului şi acest sfârşit care nu este un sfârşit total 
dovedesc amândouă iubirea lui Dumnezeu faţă de ei şi le dă un 
sens .“? 

Dacă lumea ar fi fost din fiinţa lui Dumnezeu atunci ea 
ar fi apărut ca o necesitate, ca o componentă a lui Dumnezeu. 
Dar ființa divină nu merge mai departe de Sfântul Duh, în 


? Pr. Prof. Dr. Dumitru Stăniloae, Teologie Dogmatică Ortodoxă, vol.I, 


E.I.B.M.B.O.R., Bucureşti- 1996, p. 226 


Sfânta Treime nu mai există şi un al patrulea. Pe de altă parte, 
Persoanele Sfintei Treimi trăiesc în modul cel mai deplin cu 
putință bucuria Uneia de Celelalte două. Creaţia nu este o 
prelungire a Treimii, neavând un careacter de necesitate. 
Creaţia se realizează printr-un salt în afară de desfăşurarea 
firească a vieţii divine. Prin urmare creaţia este un produs 
exclusiv al voinţei divine. Originea creaţiei se află în punctul 
unde se întâlnesc indicaţia fiinţei şi hotărârea voinţei divine.” 

Lumea nu apare ca o ambiţie a lui Dumnezeu, ca o 
testare a atotputerniciei Sale, şi nu este niciun experiment prin 
care El urmăreşte modul de comportare a altor existenţe, ci 
creaţia, cu tot ceea ce ea presupune, este rezultatul iubirii celei 
mai sincere, care poate să o aibă numai Dumnezeu." 

Temeiul creaţiei nu trebuie căutat în afara lui 
Dumnezeu. Nu lumea ca fiinţă şi nici ca acţiune este motivul. 
Dumnezeu nu investeşte pe moment pentru a căuta să culeagă 
beneficiile care s-ar dezvolta ulterior. Numai iubirea lui 
Dumnezeu face explicită existenţa întregului univers. Fără 
Sfânta Treime, ca iubire absolută, nimic nu ar putea să aibă 
viaţă. 

La această bucurie treimică suntem chemaţi şi noi, nu 
pentru a aduce lauda condiţionată a lui Dumnezeu, ci ca fiinţe 
libere şi conştiente, capabile de a iubi dar şi de a primi iubirea. 
Dumnezeu doreşte să se bucure de o ființă conştientă de iubirea 
Lui, urmând ca şi aceasta să poată creşte în iubire şi în bucurie. 

Lumea nu este o prelungire a ființei divine sau o altă 
persoană dumnezeiască, ci este creată ca distinctă de 
Dumnezeu, dar nu străină de El. Şi cu toate că este mărginită, 
Dumnezeu nu se îndepărtează de lume, ci coboară la aceasta 
pentru a dialoga cu ea. Din acest punct de vedere, Sfinţii Părinţi 
au început să vorbească de o chenoză a lui Dumnezu 


* Idem, lisus Hristos sau Restaurarea omului, Editura Basilica, Bucureşti 


2013, p. 88 
Idem, Chipul nemuritor al lui Dumnezeu, Editura Cristal, Bucureşti 
1995, p.20 


manifestată în creaţie.” El nu se îndepărtează de creaţie şi o 
iubeşte pe aceasta, dar nu pentru că ar fi în mod special opera 
Sa, ci pentru bucuria cu care creaturile primesc existenţa, 
percep iubirea Lui. Dumnezeu se află într-o continuă coborâre 
iubitoare la creaţia Sa, nu numai în momentul aducerii ei la 
existență, ci permanent. Şi tocmai prin această chenoză 
Dumnezeu ne apare diferit de lume, infinit mai înalt, infinit mai 
bogat, infinit mai iubitor decât acesta.f 

Creând lumea, Tatăl aduce şi un alt fel de fii la 
existenţă, care prin frățietatea cu Fiul întru umanitate se bucură 
şi ei de mângâierea infinită a harului dumnezeiesc adus prin 
odihna Sfântului Duh în infinitatea fiinţei lor. Tatăl este Tatăl 
tuturor: al îngerilor, al oamenilor şi al întregului univers. 
Aşadar, prin Tatăl oamenii primesc şi acest paradox de a fi frați 
între ei, pentru ca toţi să se bucure de iubirea Fratelui mai mare, 
a Fiului, care doreşte ca întreaga creaţie să trăiască în unitatea 
iubirii Sale: „Numai dacă Tatăl dumnezeiesc are un Fiu, El este 
cu adevărat un Dumnezeu al iubirii în Sine însuşi, deci un 
Dumnezeu Persoană, Care în iubirea Sa părintească eternă ce o 
are faţă de Fiul, poate avea un motiv de a-Şi extinde această 
iubire şi faţă de alți fii. Şi cum nu poate avea mulţi fii prin 
naştere, căci toată fiinţa Sa şi-o dă unicului Său Fiu, aduce alte 
fiinţe la existenţă prin creaţie, ca îngerii şi oamenii, creând pe 
seama celor din urmă şi lumea materială ca mijloc de 
comunicare între ei.“ 

Spuneam că Dumnezeu a creat lumea cu un scop, 
dându-i şi un sens. Părinţii bisericeşti au scos în evidenţă 
bunătatea lui Dumnezeu ca motiv al creației pentru a o opune 
ideii că Dumnezeu a creat lumea dintr-o necesitate internă, care 
ar duce la Panteism. 


` Ibidem, p. 240 

ê Ibidem, p. 242 

7 Pr. Dumitru Stăniloae, Fiul şi Cuvântul lui Dumnezeu, prin care toate s-au 
făcut şi se refac, în „Ortodoxia“, anul XXXVII (1983), nr. 2, p.168 


lată ce spune Sfântul Grigorie de Nyssa în acest sens: 
„Aşadar a creat Dumnezeu — Cuvântul înţelepciunea, puterea, 
El a zidit şi firea omenească şi anume nu pentru că ar fi fost 
silit la aceasta de ceva, ci l-a adus pe om pe lume, numai şi 
numai dintr-o revărsare a dragostei Sale. Şi aceasta pentru că 
lumina Lui nu trebuie să rămână ascunsă, mărimea 
nemărturisită şi bunătatea Lui neîmpărțită şi nici orice alte 
însuşiri pe care le vedem în firea dumnezeiască nu puteau 
rămâne inactive, încât să nu se împărtăşească şi să nu se 
înfrupte nimeni din ele.“$ 

Dumnezeu a creat lumea din bunătate, pentru ca să facă 
părtaşe şi alte fiinţe de iubirea lui intertrinitară. Dacă toate le-a 
creat Dumnezeu ca să se împărtăşească de iubirea Lui, scopul 
acestora este să ajungă la această iubire, adică la comuniunea 
deplină cu Dumnezeu . 

Aşadar, motivul creării lumii este iubirea nesfârşită a lui 
Dumnezeu care se manifestă veşnic prin energiile divine 
necreate. În acest sens, Sfântul Dionisie Areopagitul spune: 
„Binele prin însuşi faptul că există ca bine ființial întinde 
bunătatea Sa la toate cele ce sunt.“ 

Majoritatea Sfinților Părinţi sunt de părere că 
Dumnezeu a creat lumea din bunătate, pentru ca să facă părtaşe 
şi alte fiinţe de iubirea Lui. Astfel, Fiul lui Dumnezeu l-a creat 
pe om din iubire, capabil de iubire şi de dialog cu semenii şi cu 
Persoanele Treimice „având înscrisă în constituţia sa psiho- 
fizică o adaptabilitate la divin şi o capacitate de receptare a 
mesajului dumnezeiesc. Astfel, Dumnezeu l-a făcut pe om de la 
început înrudit cu Sine. Fiul lui Dumnezeu nu a asumat altceva 


5 Sfântul Grigorie de Nyssa, Marele cuvânt catehetic, în „Părinţi şi 


Scriitori Bisericeşti ”, vol 30, traducere de Pr. Prof. Dr. Dumitru 
Stăniloae, E.I.B.M.B.O.R., Bucureşti- 1998, p.294 

Pr. Lector Dr. George Remete, Dogmatica Ortodoxă, Editura Episcopiei 
Ortodoxe, Alba-Iulia 1996, p.181 

decât firea umană pe care El însuşi o crease, împreună cu 
sufletul .19 

În sprijinul acestei idei vine şi învățătura Sfântului loan 
Damaschin: „aşadar, pentru că bunul Dumnezeu nu s-a 
mulțumit cu contemplarea Lui proprie, ci prin mulțimea 
bunătăţilor Sale a binevoit să se facă ceva care să primească 
binefacerile Sale şi să împărtăşească din bunatatea Lui, aduce 
de la neexistenţă la existenţă şi creează universul, atât pe cele 
văzute cât şi pe cele nevăzute şi pe om , care este alcătuit din 
elemente văzute şi nevăzute. În timp ce gândeşte, creează, iar 
gândul se face lucru,realizându-se prin cuvânt şi desăvârşindu- 
se prin Duh.“!! 

Logosul este Centrul propriu-zis al lumii şi temelia pe 
care sunt aşezate toate cele create. În virtutea legăturii sale 
speciale cu Logosul, omul nu este un centru secundar al 
creaţiei, fiindcă toate au fost create pentru om şi rânduite în 
funcţie de destinul omului. Pentru a susţine ideea că omul 
ocupă un loc central în lume, Sfântul Maxim Mărturisitorul a 
dezvoltat o întreagă teologie. Omul are un loc central în măsura 
în care păstrează comuniunea cu Logosul divin şi se manifestă 
ca un alt logos, ca factor al activării raționalității lumii. Sfântul 
Maxim arată că omul deţine fizic, prin proprietatea de a fi în 
relaţia cu toate aspectele realităţii, puterea de unificare a tuturor 
dimensiunilor lumii. Vocaţia omului este aceea de a fi factor 
activ al unirii armonioase a făpturilo, îndreptându-le spre 
Dumnezeu şi adunându-le în E.” 

În ceea ce priveşte relaţia omului cu lumea, deși ea se 
manifestă prin trup, totuşi „trupul se prezintă în întregimea lui 
de o sensibilitate nesfârşit de complexă, datorită sufletului . În 


Pr. Conferenţiar Dr. Vasile Citirigă, Taina omului şi tragedia lui în epoca 
postmodernă, în „Ortodoxia”, anulLVII (2006 ), nr.3-4, p.27 

Sfântul loan Damaschinul, Dogmatica, Editura Scripta, Bucureşti 1993, 
p.46 

Pr. Prof. Dr. Dumitru Stăniloae, lisus Hristos, lumina lumii şi 
îndumnezeitorul omului, Editura Anastasia, Bucuresti 1993,p. 31 


suflet este percepută de om toată vibrația lumii, precum tot prin 
el se exprimă relaţia complexă a persoanei umane cu lumea.“ ? 

Dacă pe toate le-a creat Dumnezeu ca să se 
împărtăşească de iubirea Lui, scopul lor este să ajungă la o 
participare deplină la această iubire, adică la o comuniune 
deplină cu Dumnezeu. Această idee este împărtăşită şi de 
Sfântul Dionisie Areopagitul: „Bunătatea pe toate le întoarce 
spre ea. Ea este principiul adunător al celor dispersate, ca 
Dumnezeu începătoare şi unificatoare. Şi toate o doresc ca pe 
originea lor, ca îmbrăţişătoare şi ţintă finală. Şi binele este cel 
din care toate au luat subzistenţa şi există şi au fost produse ca 
din cauza desăvârşită, în care toate persistă împreună, păzite şi 
păstrate ca într-un sân atotţiitor, spre care toate se întorc ca la 
capătul propriu al fiecăruia şi pe care toate îl doresc.“!* 

Sfântul Maxim Mărturisirorul vede în tendinţa spre 
unirea cu Dumnezeu şi spre odihna în plenitudinea Lui, sensul 
mişcării şi deci al timpului. Referindu-se cu precădere la om, 
fiinţa rațională, el declară că toate au fost aduse la existenţă ca 
să dobândească prin mişcarea sau lucrarea lor liberă existenţa 
bună şi să ajungă la veşnica existenţă bună: „După cum 
lucrarea prin voinţă se foloseşte de puterea firii, fie după fire, 
fie contrar firii, va primi ca sfârşit al existenţei bune sau al 
existenţei condamnabile, un fel sau altul de existenţă veşnică, 
în care se odihnesc sufletele, încetând mişcarea lor. A opta zi şi 
prima zi, mai bine zis cea una şi netrecătoare, este prezenţa 
atotcurată şi atotluminoasă a lui Dumnezeu, apărută după 
stabilizarea celor ce se mişcă; ea se sălăşluieşte în chip cuvenit 
întreg în fiinţa întreagă a celor ce s-au folosit prin voinţă de 
raţiunea existenţei proprii firi, şi le procură veşnica existenţă 
bună prin participarea lor la Sine, ca cel ce este şi este bun şi 
este veşnic în sens propriu. lar celor care prin voință s-au 


13 Mihai D. Vasile, Tradiţia simbolică a Logosului creştin, Editura Punct, 
Bucureşti 2000, p. 56 

14 Pr. Profesor Dr. Dumitru Stăniloae, Teologie Dogmatică Ortodoxă, vol. 
I, E. L.B.M.B.O.R, Bucureşti 1996,p. 233 

folosit contra firii, de raţiunea existenţei, li se va repartiza după 
cuviinţă veşnica existenţă nefericită.“5 

Lumea a fost creată de Dumnezeu ca un dar, pentru a 
realiza un dialog progresiv în iubire cu noi. Viaţa este un dar al 
lui Dumnezeu. Tot ce mănâncă şi bea omul „de pe urma muncii 
lui este un dar de la Dumnezeu.“ (Eccl. III, 13) 

Dumnezeu a creat lumea pentru om şi a preconizat 
conducerea lumii spre scopul deplinei comuniuni cu El, în mod 
special prin dialogul cu omul. Numai omul poate fi şi deveni 
tot mai mult „martorul slavei şi bunătăţii lui Dumnezeu arătată 
prin lume, numai omul se poate bucura în mod conştient tot 
mai mult de iubirea lui Dumnezeu. De aceea lumea ca natură e 
creată pentru subiectele umane.“ 

Omul este chemat prin însuşi actul creaţiei să se bucure 
de iubirea lui Dumnezeu. Omul se află prin însăşi fiinţa sa de 
persoană creată într-o relaţie paradoxală cu Dumnezeu. Există 
un paradox al relaţiei lui Dumnezeu cu omul şi, acest paradox 
constă în faptul că „omul fiind creat şi finit, iar Dumnezeu 
necreat şi infinit, omul în parte cunoaşte, în parte nu cunoaşte 
pe Dumnezeu fiind într-o continuă creştere în cunoaştere, iar 
această creştere nu se realizează decât prin iubire.“!” 

Nesfârşita dragoste a lui Dumnezeu este pentru 
Apostolul loan singura mare explicare a tuturor lucrărilor 
divine, Dumnezeu iubindu-ne din veșnicie. „În aceasta este 
dragostea , nu fiindcă noi am iubit pe Dumnezeu, ci fiindcă El 
ne-a iubit pe noi şi a trimis pe Fiul Său jertfă de ispăşire pentru 
păcatele noastre“(I Ioan IV, 10), şi ne-a creat pentru ca să 
participăm şi noi la viaţa Lui. El nu a încetat să ne iubească. 
Dragostea sublimă a lui Dumnezeu ni s-a descoperit în chip 
desăvărşit în lisus Hristos, adevăr pe care Sfântul Apostol loan 


5 Sf. Maxim Mărturisitorul, Ambigua, în colecţia „ Părinți şi Scriitori 
Bisericeşti”, Vol 80, traducere de Pr. Prof. Dr. Dumitru Fecioru, 
E.I.B.M.B.O.R., Bucureşti 1983, p. 277 

16 Pr. Profesor Dr. Dumitru Stăniloae, Teologie dogmatică... p233 

17 Protos Lector Justin Cârstoiu, Iubirea lui Dumnezeu faţă de oameni , în „, 
Studii Teologice”, anul L(1998), nr.1-2, p.290 

îl subliniază în chip deosebit: „atât de mult a iubit Dumnezeu 
lumea încât şi pe Fiul Său Cel Unul Născut L-a dat ca oricine 
crede în El să nu moară ci să aibă viaţă veşnică.“ (loan 111,16) 

Făcând o analiză a textului scripturistic de mai sus, 
Filaret al Moscovei spune că „Dumnezeu este dragoste după 
fiinţă şi însăşi ființa dragostei.“1* 

Creaţia este astfel o revărsare a acestei iubiri 
Dumnezeieşti, un act de jertfă, de dăruire. Dumnezeu creează 
un alt eu, un alt subiect, independent, menit a fi purtător de 
iubire, lumină şi fericire care să răspundă chemării iubirii 
divine. 


b) Solidaritatea şi interdependenta dintre om şi 
cosmos 


Lumea văzută este lumea materială sau fenomenală care 
cade sub simțurile omului sau sub incidența organelor de simţ. 
Ea cuprinde întreg universul material, inclusiv omul care nu 
poate fi despărțit nicidecum de natură. Dumnezeu a stabilit prin 
creație o legătură indisolubilă între om şi natura cosmică, 
dealtfel omul a fost creat ca o punte între lumea spirituală şi 
cea materială. Sfântul Vasile cel Mare, Lactanțiu şi alți Părinți 
Bisericeşti subliniază faptul că: „lumea a fost creată pentru om 
şi omul pentru Dumnezeu.” Astfel omul nu poate fi conceput 
în afară de natura cosmică, precum nici natura nu poate fi 
înţeleasă fără om. 

De aceea, părintele profesor Dumitru Stăniloae, 
vorbind despre mântuirea şi îndumnezeirea lumii, vizează în 
mod direct umanitatea, dar nu o umanitate desprinsă de natură, 
ci unită ontologic cu natura: „căci natura ţine de om, sau 


Pr. Magistrand Constantin Galeriu, Mitropolitul Filaret al Moskovei ca 
teolog, în „ Ortodoxia "anul II(1960), nr.2 , p.217 

Pr. Prof. Dr. Isidor Teodoran şi Arhim. Prof. dr. loan Zăgrean, Teologie 
Dogmatică, Editura Institutului Biblic şi de Misiune al Bisericii 
Ortodoxe Române, Bucureşti 1991, p.158 

întregeşte pe om, şi omul nu se poate desăvârși fără să 
reflecteze şi să lucreze asupra naturii. De aceea, prin lume se 
înţelege atât natura, cât şi umanitatea; sau, când se indică prin 
cuvântul lume una din ele, totdeauna este subînţeleasă şi 
cealaltă.“ 

Dependenţa fiinţei umane faţă de natură este atât de 
mare încât putem face afirmaţia că natura e o parte a naturii 
omului, este o condiţie a existenţei lui pe pământ. Aşadar, omul 
nu se poate concepe în afara naturii, dar nici aceasta nu-şi poate 
îndeplini rostul ei fără om. 

Omul „face parte ființial din lumea văzută pe care este 
destinat să o umanizeze, adică să-i evidenţieze raţiunile divine, 
legăturile divine existente în ea, să o impregneze cu 
sensibilitatea, cu inteligenţa şi simţirea sa. Totodată şi simţirea 
cosmică are nevoie neapărată de om, deoarece numai omul îi 
poate da sens, numai el este capabil să reveleze sensurile divine 
ale lumii materiale. Lumea văzută, universul material, nu e 
simplă materialitate, ci materie impregnată de energia şi 
sensurile spiritului, fiind plin de Duhul care a creat-o." 

Prărintele profesor Dumitru Popescu se exprima astfel : 
„Lumea întreagă este penetrată prin creație de Duhul Sfânt 
care, prin energia sa necreată, constituie forța de coeziune a 
întregului cosmos, ca expresie a comuniunii treimice.“”? 

Toată experienţa noastră, inclusiv ultimele rezultate ale 
fizicii arată că materia nu este altceva decât „concentrare de 
spirit şi energie. Prin aceasta ea se dovedeşte nu ca o rezistenţă 
de sine, ci ca un loc al prezenţei lui Dumnezeu, plin de 
raționalitate, care dăinuie numai prin puterea divină, întrucât 
este pătrunsă creaţional de energiile divine care au adus-o la 
existență. Această raționalitate internă a creaţiei constituie 


20 
21 
22 


Pr. Prof Dr. Dumitru Stăniloae, Teologie dogmatică....., p.223 

Pr. Lector Dr. George Remete, op. cit., p.180 

Pr. Prof. Dr. Dumitru Popescu, Teologie şi cultură, Editura Institutului 
Biblic şi de Misiune al Bisericii Ortodoxe Române, Bucureşti 1993, p. 
124 

legătura profundă, internă şi definitivă între om şi cosmos.“% 


Ea este deosebit de importantă pentru că numai ea 
fundamentează, apoi explică şi evidenţiază dimensiunea 
cosmică a mântuirii în Hristos. 

Lipsa ei în teologia Apuseană, care sub pretextul 
evidențierii transcendenţei divine a cultivat „ideea absenței lui 
Dumnezeu din creaţie ... şi a dus la golirea materiei de orice 
conţinut sau semnificaţie spirituală“?*, a avut ca o consecinţă 
firească cucerirea şi distrugerea sălbatică a naturii până la 
dezastrul ecologic de azi. 

Ca urmare a neînțelegerii legăturii dintre Logos şi 
creaţie, sau a respingerii ei, în Apus a fost elaborată teoria 
evoluționistă, care pleacă de la premisa că Dumnezeu sau nu 
există, sau cel puţin este absent din actul creației. Căci dacă ar 
exista, ar trebui să se admită fie că nu poate să creeze în şase 
zile sau să aducă că nu vrea, şi atunci avem de a face cu un 
Dumnezeu care nu lumea întru fiinţă numai cu cuvântul său, fie 
iubeşte, care nu este iubire %. 

Aşadar, natura a fost creată de Dumnezeu ca substrat 
necesar pentru existența omului, căci ea numai pentru om îşi 
îndeplineşte scopul său . Dar creaţia nu este centrată în om, ci 
în Dumnezeu, Care prin Duhul Său este prezent în viaţa creaţiei 
pe care o conduce către primirea ei în Împărăţia veşnică. 

În consecință, menirea omului nu este aceea de a 
exercita asupra naturii puterea lui de stăpânire şi dominație, ci 
să manifeste faţă de ea „grijă şi solicitudine în calitate de 
împreună-lucrător al lui Dumnezeu şi administrator responsabil 
al creației. s 


Pr. Lector Dr. George Remete, op. cit., p.180 

Pr. Prof. dr. Dumitru Popescu, op.cit., p.119 

leromonah Serafim Rose, Cartea Facerii. Crearea lumii şi omul 
începuturilor, traducere de Constantin Făgeţan, Editura Sophia, 
Bucureşti 2001, p.345 

Pr. Lector Dr. Vasile Citirigă, Probleme fundamantale ale teologiei 
dogmatice şi simbolice, vol. I, Editura Ex.Ponto, Constanţa 2000, p.198 

De aici putem deduce două concluzii : 

1) Influenţa reciprocă şi solidaritatea omului faţă de 
natură 

2) Responsabilitatea omului față de natură şi modul 
comportării sale în ea şi faţă de ea. La aceasta se mai adaugă şi 
faptul că întreaga natură este destinată slavei de care vor fi 
părtaşi oamenii în împărăţia lui Dumnezeu „Spre nădejdea, că 
şi făptura însăşi se va libera din robia stricăciunii, spre 
libertatea măririi fiilor lui Dumnezeu“(Romani VIII, 21), când 
El va face pentru oameni „ceruri noi şi pământ nou, în care 
locuieşte dreptatea.“ (II Petru III, 18) 

Dependenţa umanului de natură, care nu înseamnă 
coborârea lui la ea, ci invers, este atât de adâncă, încât se poate 
spune că creatura e o parte a naturii omului, e sursa unei părţi a 
naturii umane, şi deci condiţie a existenţei şi a dezvoltării 
integrale a omului pe pământ. Omul nu se poate concepe în 
afara naturii cosmice şi înseamnă că nici natura nu-şi 
împlineşte rostul ei fără om sau printr-un om care lucrează 
contra ei. Natura nu este numai condiţia existenţei omului, ci şi 
a solidarităţii umane. Natura apare într-un mod cu totul clar ca 
mediul prin care omul „poate face bine semenilor săi, 
dezvoltându-se sau ruinându-se el însuşi din punct de vedere 
etic şi spiritual. Natura e intercalată cu deplină evidenţă în 
dialogul interuman binefăcător sau distrugător, dialog fără de 
care nu poate exista nici omul singular, nici comunitatea 


Existenţa creaţiei nu poate fi explicată decât plecând de 
la atotputernicia şi iubirea lui Dumnezeu, iar acestea ne duc la 
concluzia că lumea este un dar pe care Dumnezeu îl face 
omului şi lumii înseşi, precum şi omul este un dar făcut lumii şi 
omului însăşi. Noi nu avem nici un merit că există o lume, că 
existăm noi ca persoane. Am primit lumea, ne-am primit pe 
noi, dar nu pentru că am fi făcut ceva, ci pentru că iubirea 
Cuiva ne-a chemat la existență. Cineva a vrut să fim, nu pentru 


” Pr. Prof.Dr, Dumitru Stăniloae, Teologie dogmaticâ...., p. 233 


- 15- 


că am fi împlinit ceva, că am fi putut da ceva, ci pentru bucuria 
cu care ne vom deschide darului. Dumnezeu ştia că omul se va 
bucura că este adus la existență şi de aceea împlineşte darul 
existenţei lumii şi al omului. Dar Dumnezeu, pentru a arăta 
dărnicia Sa, nu-l cheamă pe om la o existenţă superficială, ci îl 
pune în mijlocul a multe daruri pentru a descoperi prin acestea 
iubirea Sa dezinteresată şi a înainta spre răspunsul aşteptat. 
Astfel, lucrurile lumii se prezintă înaintea omului drept 
„semnele concrete ale iubirii Lui față de el..... Cuvintele 
încorporate ale acestei iubiri faţă de om... expresiile gândurilor 
acestei iubiri, arătate în sensurile lor“.2% 

Revelația dumnezeiască ne mai vorbeşte şi despre o 
lume a spiritelor netrupeşti, aflate într-o solidaritate cu oamenii 
şi cu lumea sensibilă. Dacă Dumnezeu n-ar fi creat decât spirite 
întrupate, am fi socotit că Dumnezeu nu poate fi cunoscut decât 
prin forme sensibile. De aceea Dumnezeu, cel nemărginit în 
bogăţie, nu crează cu sgârcenie. Toată creația este adusă la 
existență pentru a-L revela şi pentru a participa la bogăția 
fiinţei lui, avându-şi solidaritatea în această participare. 

Se spune că omul este slujit de cele mai mici decât el şi 
de cele mai mari, acest lucru explicât faptul că el apare la urmă 
în actul creaţiei. El intră ca un stăpân, vietățile inferioare având 
să slujească trebuinţelor lui vitale, iar acest lucru se întâmplă 
deoarece el este creat după chipul lui Dumnezeu. El are darul 
creator dar şi misiunea grea de a spiritualiza lumea văzută. El 
are misiunea de a respinge tentaţiile trupului şi ale lumii şi, prin 
aceasta, de a transfigura natura materială. 

Dacă frumuseţea constă în manifestarea spiritului prin 
materie, cea mai mare frumuseţe este iradierea spiritului viu 
prin trupul viu, iar aceasta are loc când trupul nu mai este 
stăpânit de materialitate. La această operă de spiritualizare a 
materiei, care este proprie omului, vin să participe toate fiinţele 


?8 Idem, Ierarhia darurilor şi treptele rugăciunii, 


http://www.crestinortodox.ro/...fierarhia-darurilor-treptele-rugaciunii- 
65868.ht... 

şi chiar Dumnezeu participă, ca să întărească piritul omului. 
Ispitele care vin omului din trup şi din lumea văzută sunt mari, 
dar şi opera lui e importantă dacă este dusă la capăt, dacă este 
desăvârşită 

În acest scop i s-a dat omului calitatea de stăpânitor 
asupra ordinii materiale, calitate prin care este după chipul lui 
Dumnezeu, aşa cum ne spun Sfinţii Părinţi. 

Darul creator este legat de misiunea stăpânirii spirituale. 
Prin spiritualizarea materiei, omul dă acesteia transparenţa care 
să facă vădită spiritualitatea divină în multe forme; mai precis 
acesta e un mijloc de a spiritualiza chipul ca frumuseţe, care e 
deplină când are în ea o puritate. Acest dar înrudeşte pe om cu 
Creatorul, Care e în Sine frumuseţea spirituală. El a adus la 
existență atâtea forme vizibile capabile să  reveleze 
spiritualitatea Lui ca frumuseţe neâncetată şi nesfârşită.”* 

Creând pe om, Dumnezeu a creat nu numai spirite, ci 
spirite care au o manifestare legată cu raţiunile lucrurilor, care 
au sensibilitatea ca o ultimă expresie a lor. De aceea şi raţiunea 
spiritului uman este capabilă să sesizeze şi să cuprindă rațiunile 
lucrurilor şi este capabilă şi de o sensibilitate. Ea sesizează 
raţiunile lucrurilor printr-o sensibilitate a corpului uman şi prin 
însuşi acest lucru sensibilitatea corpului umenesc este proprie şi 
spiritului, conform cu cuvântul Sfinților Părinţi despre 
„simţirea minţii“. Pin această simţire, proprie omului, spiritul 
uman leagă de sine ordinea materială a existenţei. Uneori 
mintea se lasă stăpânită de această simţire, robindu-se celor 
materiale.* 

Făcând o ierarhie a darurilor creaţiei, Părintele Stăniloae 
spune că această scară se compune din trei trepte: darul 


Idem, Teologie dogmatică...., p.294 

30 Sf Maxim Mărturisitorul, Răspunsuri către Talasie, în „Filocalia “ vol 3, 
traducere de Pr. Prof. Dumitru Stăniloae, Apologeticum 2005, format 
electronic, p. 179-182 ro.scribd.com/doc/32620/Filocalia-vol-3 

lucrurilor materiei, darul ființei umane şi darul semenilor." "Prin 
fiecare dar omul este chemat să dezvolte la nesfârşit iubirea lui 
Dumnezeu care se prezintă sub forma respectivului dar. Nu 
pentru mine ca individ a făcut Dumnezeu lumea, ci pentru mine 
ca subiect ce mă deschid semenului, pentru a putea să mă 
folosesc împreună cu acesta de darul primit. Arătându-şi 
iubirea faţă de noi prin darurile lucrurilor, Dumnezeu vrea să 
întemeieze şi să sporească iubirea între noi prin lucrarea noastră 
de a le preface în daruri întreolaltă adaptate nouă. <<dar din dar 
se face rai>>. <<Dar din dar>> produce fericirea fără sfârşit, 
pentru că aceasta arată iubirea. Dacă n-ar exista lucrurile ca 
daruri ale lui Dumnezeu, nu le-am putea face nici noi daruri 
între noi“.*? 

Lumea a fost creată ca un dar al lui Dumnezeu. Însă ea e 
dată şi pentru viaţa lui trupească şi pentru formarea lui 
spirituală în vederea vieţii de veci. În aceasta se arată 
dragostea Lui Dumnezeu. 

Lumea arată în caracterul ei de dar al lui Dumnezeu că 
nu este ultima şi absoluta realitate. Ea este necesară pentru om 
nu numai întrucât are trebuinţă să-i fie dată, ci întrucât are 
trebuintă de ea ca să o dăruiască, la rândul lui, pentru creşterea 
lui spirituală. 

Imposibilitatea separării persoanei umane de natura 
cosmică face ca mântuirea şi desăvârşirea persoanei să se 
proiecteze asupra întregii naturi şi să depindă de ea. 

O concluzie, care mai rezultă din interdependenţa 
oamenilor faţă de natură ca dar al Lui Dumnezeu, este că ea 
trebuie menţinută în esenţă nu numai în elementele ei, ci şi în 
sintezele ei naturale.Vorbind despre aceste sinteze naturale, 
părintele Stăniloae consideră că „sintezele acestea sunt 


31 


Pr. Prof.Dr, Dumitru Stăniloae, Ierarhia darurilor şi treptele rugăciunii, 
http://www.crestinortodox.ro/ ..fierarhia-darurilor-treptele-rugaciunii- 
68868.ht... 

Ibidem, http://www.crestinortodox.ro/.../ierarhia-darurilor-treptele- 
rugaciunii-688668.ht... 

singurele care nu sunt statice şi sterile. Ele se află într-o 
neîncetată fertilitate, producând omenirii mijloacele de 
existenţă.“ 

Astfel, natura se dovedeşte a fi un mijloc prin care omul 
creşte spiritual şi îşi fructifică intenţiile bune faţă de sine şi faţă 
de semeni, când este menţinută şi folosită conform cu ea însăşi. 
Ea e dată ca un mijloc necesar pentru dezvoltarea umanităţii în 
solidaritate, căci este un dar al unei fiinţe personale superioare, 
care a creat-o ca şi pe oameni, într-o solidaritate. Această 
solidaritate nu a fost produsă de om, dar el o poate dezvolta sau 
slăbi spre binele sau spre răul lui şi al semenilor săi. 

Originea ei transcende puterile lui, dar în adecvarea lui 
la darul naturii se face vădită originea lor comună în actul 
exclusiv al lui Dumnezeu, în crearea lor de către Dumnezeu din 
nimic. 

Înțelegerea naturii ca dar al lui Dumnezeunu înseamnă 
că ea nu trebuie prelucrată. Ea este asftel făcută, că multe din 
cele necesare omului se obțin printr-o prelucrare din partea lui, 
iar în această prelucrare un loc important îl are imaginea 
continuu creatoare. Omul se dovedeşte şi prin aceasta „stăpânul 
naturii, iar natura o realitate maleabilă contigentă, adecvată 
acestei imagini creatoare a lui.“ 

Din puterea creatoare a lui Dumnezeu, care a creat 
lumea din nimic, îşi ia originea puterea creatoare a omului 
asupra naturii. Creaţia omului, care este totuşi o creaţie 
limitată, se întemeiază pe actul creației din nimic al lui 
Dumnezeu . 


33 Idem, Teologie dogmatică. ..,p. 224 
%4 Ibidem, p.225 


- 19- 


PARTEA I 


CREAREA OMULUI-ACT SPECIAL, 
PERSONAL ȘI DIRECT AL LUI 
DUMNEZEU 


a) Referatul biblic despre crearea omului 

b) Importanţa creării omului prin intervenţie divină şi nu 
numai prin cuvânt 

c) Natura sau constituţia omului 

d) Relaţia cu Dumnezeu prin sufletul său, purtător al 
„chipului lui Dumnezeu “ 

e)Chipul şi asemănarea lui Dumnezeu în om. Deosebirea 
între „chip“ şi „asemănare“ 


Din zorii modernităţii şi până azi, când omenirea a 
păşit în mileniul al III-lea, problema omului e fără îndoială 
chestiunea centrală a epocii noastre. După refuzul sau 
reprimarea înţelegerii teologice creştine medievale, de la 
Renaştere încoace, „omul european e un animal în căutarea 
unei definitii.“ Vechile definiţii antice: „omul animal raţional, 
primul animal care vorbeşte, omul e un animal capabil de 
obiectivitate, omul e un animal social — zoon politikon — aşa 
cum spunea filosoful Aristotel““S, au existat concurenţial cu 
reprezentările arhaice şi gnostice ( omul definit ca 
„microcosmos “ şi „ microtheos “, scânteie de divinitate căzută 
în materie etc.). Aceste definiţii ale filosofilor antici precum şi 
cele de mai târziu ale Sfinţilor părinţi şi ale unor Scriitori 
Bisericeşti au fost preluate de metafizicile raționaliste ale 


2 Panayotis Nellas, Omul-animal îndumnezeit, traducere de Diacon Ioan 
Ică jr. „Editura Deisis, Sibiu 1999, p.6 

3% Mihai Ralea, Explicarea omului, Editura Cartea Românească, Bucureşti 
1938, p. 30 

iluminismului clasicist, apoi relansate în alchimie, magie şi 
ezoterisme şi dezvoltate speculativ de metafizicile idealiste 
„romantice“ şi de ideologiile născute în secolul al XIX — lea în 
urma răsturnării acestora: marxismul,  existențianismul, 
istoricismul etc.” 

Secolul al XIX — lea, obsedat de măsura exactă şi de 
precizarea experimentală, a pus vechea problemă a „bătrânelor 
religii“, aşa cum a obişnuit să pună toate problemele pe care a 
voit să le soluţioneze: de jos în sus. Atunci s-au părăsit o clipă 
întrebările pretențioase şi grandomane asupra specificaţiei 
sufletului omenesc în deosebire de celelalte animale. Biologii s- 
au mulțumit să descurce aspectul fizic, anatomic-comparat ori 
filogenetic al chestiunii. Şi aşa s-a născut Antropologia cu 
măsurătorile ei de toate felurile. Rezultatele bazate pe un studiu 
comparativ al transformării organismelor, nu sunt de disprețuit 
în ce privesc trupul omenesc asemuit cu cel al broaştei, al 
câinelui ori al maimuţei. În ce priveşte antropologia psihică, şi 
anume caracterizarea structurii sufleteşti a omului în raport cu 
aceea a animalelor, cercetătorii au rămas totuşi la vechile 
soluţii filosofice şi metafizice indicate în Antichitate . 

Emancipată de sub tutela tradiției teologice şi 
metafizice, antropologia modernă a fost privilegiată în ultimele 
două secole în sens pozitivist, plecând pentru „explicarea 
reducționistă a omului din perspectivă dominantă a biologiei, 
psihologiei,lingvisticii, sistemelor comunicării etc.Omul a fost 
redus astfel la nevoile elementare biologice şi culturale ale 
supravieţuirii lui.“ Născut din crima fondatoare a deicidului 
nietzchean, freudian ori marxist, omul secolului nostru dispune 
de o antropologie precară şi fragilă. Refuzată sau pervertită, 
perspectiva religios-teologică se dovedeşte însă, după cum 
arată cercetările  fenomenologiei religiilor, orizontul de 
nedepăşit al oricărei antropologii. 


“ Ibidem, p. 27 
38 Ibidem, p.28 
3 Ibidem, p. 6 

Astăzi, în încercarea de a se ajunge la o împăcare a 
ştiinţei cu teologia în problema originii omului, s-a început a se 
vorbi despre om ca rezultat al evoluției şi al lucrării lui 
Dumnezeu. 

Alexandros  Kalominos în lucrarea „Cele şase 
dimineţi“ ne prezintă ideia unei cosmologii şi o antropologie 
contrară cu învăţătura Sfintei Scripturi şi a Sfintei Tradiţii. 
Acesta pleacă în expunerea sa de la ideea că întreaga creație a 
venit la existenţă în mod succesiv. Creaţia naturii s-a dezvoltat 
încetul cu încetul „înaintând de la formele cele mai mici spre 
desăvârşire şi a apărut treptat, urcând scara de la creaturile 
inferioare la cele superioare şi descoperind puterea seminală 
într-o anumită ordine.“ 

Concepţia lui Kalomiros este mult mai periculoasă 
decât cea a lui Darwin şi a tuturor celorlalți evoliționişti, 
deoarece se ascunde sub haina credinţei, desconsiderându-se în 
mod viclean adevărata învăţătură despre Dumnezeu, om şi 
creație. Expunerea sa este de fapt o simplă dezvoltare a 
tabloului succesiunii speciilor propus de teoria evoluționistă, 
ascunsă oarecum sub haina învățăturii creştine şi propusă ca 
dialog între teologie şi ştiinţă. 

Tuturor acestor încercări cosmologice şi antropologice 
li se opune învăţătura autentică a Sfintei Scripturi şi a Sfintei 
Tradiţii. Religia biblică este revelarea unei antropologii 
teonome în care omul îşi acceptă liber în credinţă şi ascultare 
de Dumnezeu condiţia de chip al lui Dumnezeu. 

Ideaa că omul este divin în esenţa lui şi că trebuie să-şi 
elibereze această divinitate naturală a sa de toate înstrăinările 
materiale care o evaluează este atotprezentă în gândirea şi 
aspiraţiile modernităţii. Dostoievshi are o frază celebră: „În om 


“Dr. Alexandros Kalominos, Cele şase dimineţi, în vol. „Sfinţii Părinţi 
despre originile şi destinul cosmosului şi omului“, Editura Deisis, Sibiu 
2003, p. 25 

e închisă enigma universului, şi a rezolva problema omului 
înseamnă a rezolva problema lui Dumnezeu “*! 

Nu au lipsit în Occident nici voci care protestează 
împotriva autodivinizării ori exaltării mistice a omului în 
ideologiile secolului sau în neognozele ori ezoterismele în 
ascensiune în acest început de mileniu ( teozofii, antropozofii, 
New-Age etc.). 

Larga răspândire de care se bucură în cultura 
contemporană ideile neognostice sau patosul finitudinii, 
evidențiază cu claritate cât de izolată şi străină se prezintă 
astăzi imaginea autentic creştină despre om. 

Omul modern a refuzat să mai recunoască că izvorul 
raţiunii lui şi al lumii este Logosul divin, Persoana care 
gândeşte lumea şi a creat-o. Ca urmare, substituindu-se Raţiunii 
Supreme, a început să-şi dea sieşi şi lucrurilor din lume 
înţelesuri şi rosturi srtăine de conţinutul lor ontologic. Omul 
este taina cea vie care cuprinde în sine atât taina universului cât 
şi taina lui Dumnezeu. 

În domeniul geneticii şi al bioeticii ne aflăm în pragul 
celei mai mari aroganţe. Oamenii sunt pregătiți să facă 
modificări în planul de creare al lui Dumnezeu. Cuvintele 
diavolului „Veţi fi asemenea lui Dumnezeu“ (Facere III; 5) se 
află în curs de a fi realizate în mod concret. Lumea 
experimentează; ce s-a descoperit graţie tehnologiei şi 
construit pentru om poate fi folosit şi împotriva lui. Oamenii de 
ştiinţă încearcă să-L înlocuiască pe Dumnezeu, preluându-i 
opera." Astfel ştiinţa vede în om o fiinţă fără rost, fără cauză, 


* Tomas Spidlik, Spiritualitatea Răsăritului Creştin IV. Omul şi destinul 


său în filozofia religioasă rusă, traducere de Maria-Cornelia Ică jr., 
Editura Deisis, Sibiu 2002, p.21 

Pr. Conferenţiar dr. Vasile Citirigă, Taina omului şi tragedia lui în epoca 
postmodernă, în „Ortodoxia”, anul LVII (2006), nr. 3-4, p.32 

4 Ibidem, p.36 

fără necesitate, iar pe de altă parte, tot ce există s-a născut fără 
rost, se prelungeşte din slăbiciune, moare la întâmplare." 

În decursul timpului, ştiinţa a formulat o serie de 
ipoteze antropologice. Fiecare ramură a definit omul ca altceva. 
Existenţa omului este corporală. El a fost redus doar la părțile, 
elementele şi substanţele de care fiecare ştiinţă s-a preocupat. 
Nu a fost privit ca întreg şi nici nu s-a dorit o înţelegere a lui ca 
fiinţă cu conţinut profund. O destructuralizare primă a omului 
este făcută de medicină. Corpul de tip accidental este un loc al 
cenzurii, este despărțit de persoană, apărând ca un alter eg, 
mult mai important decât cel real. Spre aceasta îşi îndreaptă ea 
toată atenţia şi toată preocuparea. Corpul este „„maşinăria 
omenească“ ce trebuie „reparată“. Nu mai există persoană, ci 
numai piese organice defecte care trebuie schimbate." Omul 
este pus între paranteze, doar corpul rămâne în sfera de acţiune 
a medicinii. Prin urmare, ipotezele antropologice formulate de 
ea nu sunt decât nişte simple aspecte anatomice şi fiziologice." 

Omul este un tot indivizibilnde o extemă complexitate. 
E cu neputinţă să-ţi faci despre el o concepţie simplă. Nu există 
metodă să-l cuprindă în acelaşi timp în ansamblul, în părțile şi 
în relaţiile lui cu lumea din afară.” 

Tragedia omului modern şi postmodern provine din 
faptul că este în căutarea unui adevăr de credinţă pe care 
societatea actuală nu il poate oferi. Trăint întro stare de 
necredinţă, omul nu este satisfăcut de viaţa pe care o are şi 
atunci se refugiază în imaginarul în care găseşte nişte 
„paradisuri artificiale.“ Își creează singur nişte răspunsuri, 


44 x g d 4 $ 
Nicolae Berdiaev, Despre menirea omului, traducere de Daniel Hoblea, 


Editura Dion, Oradea 2004, p. 41 

David Le Breton, Antropologia corpului şi modernitatea, traducere de 
Doina Lică, Editura Amarcord, Timişoara 2002, p.8-9 

46 Ibidem, p.210 

4“ Dr. Alex Carrel, Omul, ființă necunoscută, ediţia a-II-a, traducere de Lia 
Busuioceanu, Editura Cugetarea, Bucureşti, f.a., p.16 

Pr. Conferențiar Vasile Citirigă, Taina omului si tragedia lui...., p,37 

care pe o perioadă limitată îi satisface curiozitatea sau ii 
astâmpără setea de cunoaştere. 

Acestor oameni, care nu-l mai zăresc pe Dumnezeu în 
creaţie şi care separă creaţia de creator ar trebui să-i îndemnăm 
să studieze cu atenţie operele Sfinților Părinţi, dar mai cu 
precădere să le rostim cuvintele Sfântului Grigorie de Nyssa: 
„Nimeni să nu se tulbure chinuindu-se să afle cum şi care este 
originea materiei, punând mereu întrebări de felul acestora: 
dacă Dumnezeu este nematerialnic, atunci de unde a apărut 
materia? cum poate ieşi ceva văzut din ceva nevăzut ?.. 
Proorocul Moise a compus cartea Facerii mai ales pentru ca să 
servească drept introducere la cunoaşterea lui Dumnezeu, ceea 
ce formează propriu-zis scopul propus de Moise: „ca pe cei 
înlănţuiți şi orientaţi după simţuri să-i ducă prin cele văzute la 
cele ce nu pot fi înţelese prin simţuri.“ 

Sfântul Grigorie de Nyssa, referindu-se la textul de la 
Facere I, 26, spune că omul este după chipul lui Dumnezeu 
numai dacă are în sine, în formă creată şi mărginită, toate 
însuşirile pe care El le posedă în mod infinit şi necreat. De aici 
ajunge Sf. Grigorie la concluzia următoare: dacă Dumnezeu 
este mai presus de înţelegerea raţională, tot la fel trebuie să fie 
şi omul. Prin urmare, apofatismul uman se prezintă ca o 
caracteristică a chipului divin din om.“ 

Sfântul Teofil al Antiohiei, fiind pus de un ascultător 
să-l arate pe Dumnezeu, pe Cel care el îl propovăduia, îi 
răspunde: „Arată-mi omul din tine şi-ţi voi arăta şi eu pe 
Dumnezeul meu! Arată-mi că ochii sufletului tău văd şi că 
urechile inimii tale aud!“! 


4 Sf. Grigorie de Nyssa, Cuvânt apologetic la Hexaimeron către fratele său 
Petru, în colecţia „P.S.B.”, vol 30 , traducere de Pr. Prof. Dr. Dumitru 
Stăniloae, E.I.B.M.B.O.R., Bucureşti 1998, p.97 

” Sf. Grigorie de Nyssa, Despre facerea omului, în „P.S.B.“ vol 30,p.33-34 

5l Sf. Teofil al Antiohiei, Trei cărţi către Autolic, în colecţia. „P.S.B.“, vol 
2, traducere de Pr. Prof. Teodor Bodogae, Pr. Prof. Olimp Căciulă, Pr. 
Prof. D. Fecioru, E.I.B.M.B.O.R. , Bucureşti 1980, p. 282 

sii a Ni 


Jos, sau de jos în sus; de la Dumnezeu spre lumea materială, 
sau de la lumea materială spre dumnezeu Vrând să păstreze atât 
caracterul catafatic, cât si cel apofatic al chipului, Sfânta 
Scriptură vorbeşte despre om sub dublul său aspect, ca ființă 
exterioară şi interioară. Omul cel din afară este cel care se vede, 
cel despre care se poate vorbi (Romani II, 28; II Corinteni 
IV, 16). Omul lăuntric (Romani VII, 22; Efeseni II, 16) 
reprezintă persoana sub aspret apofatic, nucleul de taină al 
chipului.” 

Pr. Andre Scrima sondează în dimensiunea interioară a 
omului pentru a putea tematiza conceptul de „chip al lui 
Dumnezeu“. Puntul de determinare îl constituie textul de la II 
Corinteni IV, 16 unde se admite existenţa a doi oameni 
înlăuntrul aceleiaşi fiinte umane, fără ca unitatea psihico- 
somatică să fie periclitată. Centrul de greutate al omului cade 
tocmai pe omul interior, întrucât aici se găseşte centrul de taină 
care îl asumă pe om şi îl depăşeşte în acelaşi timp. Denumirea 
teologică a acestui centru este cea de „chip a lui Dumnezeu“, 
care trebuie căutată şi exprimată prin expresiile antinomice 
proprii apofatismului. La o analiză mai atentă, însăşi sintagma 
de „chip a lui Dumnezeu“ ascunde un antinomism misterios, 
întrucât, în fond, nimeni şi nimic nu poate fi „asemenea“ lui 
Dumnezeu, datorită  acategorialității ființei sale. Ca o 
continuare a acestor paradoxuri autorul notează: „Totuşi, 
evidenţa chipului şi asemănării dumnezeieşti din om introduce 
primul element apofatic în fiinţa umană, întrucât constituie 
centrul său ontologic şi metafizic, inaccesibil şi inepuizabil prin 
noţiuni catafatice.“55 

Prin cele ce se văd, omul invită la cele ce nu se văd. 
Omul cel dinafară cheamă la comuniunea omului celui 
dinlăuntrul. De aceea, spun Sfinţii Părinţi, că apofatismul uman 


° Andre Scrima, Antropologia apofatică, Editura Humanitas, Bucureşti 


2005, p.97-98 
” Ibidem, p.106 

nu este pus de Dumnezeu ca o barieră în calea celuilalt, ci ca o 
realitate mereu nouă cu scopul de a bucura atât persoana în 
cauză cât şi pe cea care participă la experimentarea misterului 
personal. Omul vede că nu se poate cunoaşte în sensul deplin, 
comportamentul său diferă de situație, poartă atâtea forțe şi 
atâtea neputinţe în sine, şi astfel, rămas în faţa propriului eu, 
începe a-şi pune o serie de întrebări despre sine. 

Omul se vede mai tainic, iar facultăţile sale emană o 
forță şi mai mare de căutre. Iar în această situaţie apofatică, 
omul şi tainele-persoane cu care se află în comuniune se învită 
în mod reciproc la transcederea spre Taina supremă. Numai 
prin Dumnezeu omul se descoperă pe sine, semenul şi lumea, 
conştientizând totodată că există o Taină mult mai importantă 
care trebuie să fie trăită: Dumnezeu.” 

Nemaiavând încredere în Revelația Dumnezeiască, 
omul modern şi postmodern îşi fabrică propriile concepții cu 
privire la om şi la lumea în care acesta trăieşte. 

De aceea, în ceea ce urmează voi vorb i-după ce am 
arătat ce reprezintă omul în univers- despre originea lui, natura 
sau constituţia sa şi starea sa paradisiacă, toate tratate din punct 
de vedere pur ortodox, făcând, acolo unde este nevoie 
comparații, cu ideile şi teoriile celorlalte confesiuni. 


5 Pr. Prof. Dr. Dumitru Stăniloae, Chipul nemuritor al lui Dumnezeu, p.55 
* Ibidem. p.54-60 

a) Referatul biblic despre crearea omului 


1. Despre crearea omului în general 


Lumea fiinţelor vii alcătuiau un arbore armonios, 
rădăcina căruia consta din animalele inferioare create de 
Dumnezeu în a cincea zi, iar ramurile de sus din animalele 
superioare create în a şasea zi. Dar acest arbore nu era complet, 
nu exista încă „floricica care să completeze şi să 
împodobească vârful lui, nu era încă omul, regele naturii.“5€ 

După ce mai întâi, Dumnezeu a creat din nimic lumea 
spirituală, apoi lumea materială, la sfârşit, pentru a încorona 
opera Sa, l-a creat pe om „care participa cu sufletul său la 
lumea cea dintâi, iar cu corpul la cea de-a doua.““” El este 
ultima „creaţiune a lui Dumnezeu.’ 

Biserica, pe baza Sfintei Scripturi, dar şi a Sfintei 
Tradiții, învață că omul este creat de Dumnezeu în a şasea zi a 
creaţiei, când ziua a şasea era spre sfârşite. Potrivit limbajului 
liturgic, omul a primit existența în timpul vecerniei zilei a 
şaptea, adică în seara primei Vineri, după care urmează 
Sabatul, ziua odihnei."* Aşadar omul este persoana care trebuie 
să aducă lumea la liniştea odihnei în Dumnezeu. Dar misiunea 
aceasta se poate împlini numai dacă omul împreună cu creaţia 
se deschide, devenind lăcaşuri primitoare pentru odihna lui 
Dumnezeu. „Prin faptul creației omului, întreaga făptură intră 
în odihna sabatică, în pacea profundă a unirii cu Creatorul. ..*% 


5 Prof. A. P. Lupuhin, Istoria biblică a Veciului Testament, Vol. I, 


Traducere de Patriarhul Nicodim, Editura Tipografia Cărţilor Bisericeşti, 
Bucureşti 1994,p.106 

Macarie F., Dogmatica Ortodoxă , Vol I, traducere de Arhimandrit 
Gherasim Timus, Editura Cărţilor Bisericeşti, Bucureşti 1886, p 541 

Dr. Iosif Olariu, Manual de teologie Dogmatică ortodoxă. Editura 
autorului tiparul Tipografiei Diecezane, Caransebeş 1907, p. 279 
Ieroshimonahul Daniil de la Rarău (Sandu Tudor), Caiete 4. Ce e omul?, 
Editura Christiana, Bucureşti 2003, p.27 

Andre Scrima, Antropologia apofatică , p. 178 

Omul, şi cu el întreaga creaţie, reprezintă darul lui 
Dumnezeu. Ca o încununare a creaţiei Dumnezeu, ca 
Dumnezeu personal crează din iubire omul ca pe un partener de 
dialog al Său. El nu crează în persoana omului un obiect, o 
simplă podoabă pentru revelarea atotputerniciei şi pentru lauda 
slava Sale, ci pe temeiul plenitudinii comuniunii Sale, El aduce 
la existenţă o creatură personală care stă în relație conştientă cu 
El. Toate însuşirile pe care Dumnezeu la are în ființa Sa le-a 
dăruit, în forma creată, şi omului, pentru ca şi acesta să poată 
participa în mod liber la dialogul comuniunii cu El. Potrivit 
învățăturii scripturistice şi patristice prezența însuşirilor 
dumnezeieşti din om a fost dată prin crearea după chipul lui 
Dumnezeu. Numai omul a fost creat după chipul lui Dumnezeu 
şi numai el posedă responsabilitatea asemănării. El este creat ca 
un mic dumnezeu care are chemarea participării la sfinţenie. 
Chipul îl face pe om unic şi diferit de restul creaţiei. 

Omul este creat ca o sinteză a lumii îngereşti şi a lumii 
materiale, oglindind şi având stâns unite în sine aceste două 
lumi.’ 

Acest lucru reiese limpede din mărturisirea referatului 
biblic. Moise, autorul cărții „Facerea“, istoriseşte astfel crearea 
protopărinților noştri Adam şi Eva: „şi a zis Dumnezeu: Să 
facem om după chipul şi după asemănarea noastră şi să 
stăpânească peste peştii mării, păsările cerului, animalele 
domestice, toate vietățile ce se târăsc pe pământ şi tot 
pământul. Şi a făcut Dumnezeu pe om după chipul Său, după 
chipul Său l-a făcut Dumnezeu, a făcut bărbat şi femeie. Şi 
Dumnezeu i-a binecuvântat zicând: „creşteţi şi vă înmulţiţi şi 
umpleţi pământul şi îl supuneţi, şi stăpâniţi peste peştii mării, 


6l Pr. Prof. univ.dr. Valer Bel, Curs de teologie fundamentală şi dogmatică 


http//ot.ubbcluj.ro/sites/default/files/discipline/bel_valer/an4 _dogm_ curs 

Pr. Lector Dumitru Abrudan, Aspecte ale antropologiei Veciului 
Testament, în „Studii Teologice“, anul XXX(1978), nr.3-4., p.265 

peste păsările cerului, peste toate animalele, peste toate vietățile 
ce se mişcă pe pământ şi peste tot pământul.“ (Facere I, 26-28) 

Narațiunea aceasta trebuie înţeleasă ca un fapt istoric 
şi nu ca o ficțiune sau ca un mit. Acest lucru este exprimat şi 
sprijinit în primul rând de caracterul cărţii „Facerea“, care are 
un caracter pur istoric. Moise relatează că atunci când Adam o 
vede pe Eva rosteşte: “iată os din oasele mele şi carne din 
carnea mea, aceasta se va numi femeie pentru că este luată din 
bărbatul său. De aceea va lăsa omul pe tatăl său şi pe mama sa 
ŞI se va uni cu femeia sa şi vor fi amândoi un trup.“ (Facere II, 
23-24) 

După cădere Dumnezeu îi zice lui Adam: „în sudoarea 
feţei tale îți vei mânca pâinea ta, până te vei întoarce în 
pământul din care eşti luat, căci pământ eşti şi în pământ te vei 
întoarce. (Facere III, 19) 

Caracterul istoric al acestei cărți mai este menţionat şi de 
alți autori ai Vechiului Testament. Astfel Solomon zice: 
„Dumnezeu a creat pe om nemuritor, făcut ca să fie chip care 
să i se asemene“. (Înţelepciunea lui Solomon III, 23) 

În cartea lui Isus fiul lui Sirah scrie „Dumnezeu a 
creat pe om din pământ, în pământ are să intre o dată. El i-a 
însemnat timpul şi numărul zilelor sale, şi i-a dat putere peste 
toate cele de pe pământ. El l-a investit cu tărie după natura sa 
şi l-a făcut după chipul Său.“ (Sir. XVII, 1-3) Tobit spune: 
„Tu ai făcut pe Adam şi Tu ai făcut pe Eva, femeia lui, pentru 
a-l fi ajutor şi sprijin, şi din ei s-a născut neamul omenesc. Tu 
ai zis: „Nu este bine să fie omul singur, să-i facem un ajutor 
asemenea lui.“ 

De asemenea şi Mântuitorul lisus Hristos considera 
cartea „Facerea“ ca pe o carte istorică. Demonstrând 
nedespărțirea căsătoriei, El zice Fariseilor: „„Dar din începutul 
făpturii un bărbat şi o femeie a făcut Dumnezeu. De aceea va 
lăsa omul pe tatăl său şi pe mama sa şi se va alipi de femeia sa. 
Şi vor fi amândoi un trup, aşa că nu mai sunt doi ci un trup.“ 
(Marcu X, 6-8) Vorbind astfel Hristos a întărit autenticitatea 

istorică a tot ceea ce raporta Moise despre originea celei dintâi 
perechi omeneşti (Facere II, 18-24). 

Şi Sfântul Apostol Pavel atestă că omul a fost creat 
întâi şi apoi femeia: „Pentru că a fost făcut întâi Adam, apoi 
Eva.“( Timotei II, 13) Despre creația omului el zice: „Aşa s-a 
scris: ” Făcutu-s-a omul cel dintâi, Adam, suflet viu“ iar Adam 
cel de pe urmă duh de viaţă făcător. Dar nu este întâiul cel 
duhovnicesc, ci cel firesc, apoi cel duhovnicesc. Omul cel 
dintâi este din pământ, pământesc, omul cel de al doilea din 
cer.“ (I Corinteni XV, 45-47) 

Sfinţii Părinţi şi Sriitori bisericeşti vorbesc şi ei despre 
originea şi însemnătatea corpului omenesc. Astfel, Sfântul 
Teofil al Antiohiei spune: , totul (afară de om ) Dumnezeu a 
făcut cu cuvântul socotind acestea ca de puţină însemnătate, 
dar pe om şi crearea omului nemuritor a creat-o ca lucrare 
vrednică de măririle sale.“ 

Un alt scriitor bisericesc, Sfântul Ambrozie al 
Milanului, vorbind şi el despre crearea omului condidera că: 
„Nu în zadar a fost femeia formată din coasta lui Adam şi nu 
din acelaşi lut ca şi el. Să scriem deci că bărbatul şi femeia au 
aceeaşi natură corporală, că este numai un singur izvor al 
neamului omenesc. De aceea la început n-au fost doi creaţi, 
bărbatul şi femeia, sau două femei, ci bărbatul mai întâi şi apoi 
femeia, luată din bărbat.“S* 

Între Părinţii Bisericii, care s-au ocupat cu problema 
omului, a provenienţei şi destinului său, loc de frunte ocupă 
Sfântul loan Gură de Aur. Deşi nu a scris operă specială despre 
om, pe om îl are ca temă centrală a operelor sale teologice de 
orice nuanţă, prezentându-l în toată măreția, dar şi cu toate 
lipsurile lui. Nu-l prezintă ca pe o ființă abstractă, trăitoare 
numai în paginile cărţilor, cu frumuseţe ideală, practic 
imposibil de realizat, ci cu chipul său real, aşa cum se 
înfăţişează în viaţa zilnică, trăind între virtute şi păcat, cu 


& Ibidem, p.282 
& Macarie F. „op.cit., p. 545 

urcuşuri şi căderi. Având ca ideal pe Dumnezeu-Omul Hristos, 
acoperă tot cadrul existenței umane, dintre naştere şi 
îndumnezeire, ţinând totdeauna modelarea omului până la 
depăşirea de sine, privind cu optimism şi încredere în puterile 
sale şi-n ajutorul de sus. 

În opera Sfântului loan Gură de Aur găsim o 
antopologie inspirată din principiile creştine, care prezintă pe 
om drept coroană a creaţiei, stăpân al lumii, creat „după 
chipul” Creatorului, cea mai iubită creatură a lui Dumnezeu, 
din partea căruia se bucură de o grijă deosebită. Pentru el, 
Însuşi Dumnezeu se face om, se jertfeşte şi inaugurează o nouă 
viaţă, iar imitarea lui devine scopul suprem al omului. Deşi 
după trup omul aparţine lumii materiale, nu este limitat de ea, 
ci o stăpâneşte; destinul său este de a spiritualiza materia şi a 
moşteni cerul. Omul, de păşeşte cadrele vechii sale definiţii, 
care considerându-l „„microcosmos”, îl mărginea între cer şi 
pământ şi este condus în veşnicia lui Dumnezeu. Este plasat 
totdeauna faţă de Dumnezeu în stare de chemare supranaturală 
şi prin prisma istoriei mântuirii este considerat fiu al Său. În 
acest caz viaţa şi faptele lui iau valoare numai raportate la 
Dumnezeu. 

Nu mai este considerat omul „măsura tuturor 
lucrurilor”, ci Dumnezeu care este principiul şi scopul lumii, 
dar acest fapt nu-i micşorează valoarea, deoarece este plasat în 
centrul Creaţiei, conform cu Sfânta Scriptură are imprimat în 
suflet ca semn de nobleţe chipul lui Dumnezeu şi este ridicat 
prin întruparea Fiului lui Dumnezeu şi prin progres personal 
continuu până la tronul lui Dumnezeu, devine Dumnezeu după 
har 

Scopul final al omului este dobândirea vieţii veşnice; 
viaţa prezentă este loc de luptă pentru câştigarea celei viitoare, 
motiv al răsplăţilor ce vor să fie. Viaţa prezentă este 
considerată unul dintre marile daruri ale lui Dumnezeu, 
deoarece aici omul îşi dezvoltă aptitudinile până la desăvârşire, 
realizându-şi destinul. 

2.Despre crearea femeii 


S-a pus de multe ori problema dacă femeia este, din 
punct de vedere antropologic, pe aceeaşi treaptă cu bărbatul sau 
este o ființă inferioară acestuia prin înşuşi actul creaţiei, dacă şi 
ea participă în egală măsură cu bărbatul la drepturile care i se 
cuveneau ca fiinţă creată după chipul lui Dumnezeu. 

Exegeza occidentală a ultimilor veacuri a avut mai 
multe frământări referitoare la problematica antropologică 
feminină. La nivelul teologiei actuale, nu s-a pus încă serios 
problema raportului creştin între bărbat şi femeie." 
Problematica impusă de antropologia creştină ar trebui să se 
îndrepte spre o nouă lectură a cărților sfinte, spre o nouă 
interpretare pentru a se putea raporta fidel faţă de mesajul 
iubirii propovăduite de Hristos.% 

De-a lungul timpului până în zilele noastre exegeza 
înţelege istoria biblică a facerii într-un sens foarte masculin: 
femeia a fost făcută pentru bărbat, ea îl îngrijeşte ca slujnică, 
ajutor, obiect.“ Se uită totuşi că animalele pe care le adusese 
Dumnezeu înaintea lui Adam pentru al ajuta la muncile sale, 
după cum consideră Sf. loan Gură de Aur, nu au fost ajutorul 
cel mai potrivit pentru el. “Adam avea nevoie de o fiinţă de 
aceeaşi natură cu el şi egală în cinstire. Din punct de vedere 
biblic, femeia nu este un ajutor-slugă, ci o faţă-către-faţă”, 
completându-se reciproc, după cum comfirmă şi Sf. Ap. Pavel: 
„nici bărbatul fără femeie, nici femeia fără bărbat, în Domnul“ 
(Corinteni 1,11). 


% Anca Manolache, Problematica feminină în Biserica lui Hristos, Editura 


Mitropoliei Banatului, Timisoara, 1994, p. 16 
% Ibidem, p. 58 
S7 Paul Evdochimov, Femeia şi mântuirea lumii, traducere de Gabriela 
Moldoveanu, Editura Christiana, Bucureşti 1995, p. 204 
Sf. loan Gură de Aur, „Omilia XV la Facere“, în colecţia „P.S.B.“ vol. 
21, traducere de Pr Dumitru Fecioru, E.I.B.M.B.O.R., Bucureşti 1987, 
p.170 
Paul Evdokimov,Femeia..., p. 22 

După preaînţeleptul sfat al lui Dumnezeu, omul nu 
avea să trăiască ca individ izolat. De aceea, încă de la început 
Dumnezeu a creat o pereche de oameni de sex deosebit, din 
care urma să se înmulțească tot neamul omenesc. 

Pentru a înţelege mai bine modul de creare a omului, 
vom face o analiză amănunţită a referatului biblic atât din 
primul capitol al facerii (Facere I, 26-28) cât şi din cel de-al 
doilea capitol (Facere II, 7; 18-24). 

Prima relatare a creării omului o găsim în capitolul I al 
Facerii: „Şi a făcut Dumnezeu pe om... bărbat şi femeie i-a 
făcut pe ei. Şi i-a binecuvântat pe ei Dumnezeu şi le-a zis: 
„Creşteţi şi vă înmulțiţi şi umpleţi pământul şi-l supuneţi, şi 
stăpâniți peste peştii mării, peste păsările cerului, peste toate 
animalele, peste toate vietăţile ce se mişcă pe pământ şi peste 
tot pământul.“ (Facere I, 26-28) 

De aici deducem că, în sfatul dumnezeiesc, fusese 
hotărât a crea pe om, chiar la început, sub forma a doi indivizi, 
bărbat şi femeie, lucru confirmat chiar şi de Mântuitorul: „Dar 
din începutul făpturii un bărbat şi o femeie a făcut Dumnezeu“ 
(Marcu X, 6), sau „Iar El răspunzând le-a zis: Dar nu aţi citit 
că Cel ce a făcut dintâi, bărbat şi femeie i-a făcut?“ (Matei 
XIX, 4) 

Este adevărat că mai întâi a fost făcut Adam, apoi din 
el femeia, aşa că la crearea omului avem deosebire faţă de 
crearea celorlalte făpturi, nu numai în felul cum a fost Adam 
creat, ci şi după cum a fost creată femeia: „şi a zis Domnul 
Dumnezeu: nu este bine să fie omul singur, să-i facem ajutor 
potrivit pentru el. Şi Domnul Dumnezeu, Care făcuse din 
pământ toate fiarele câmpului şi toate păsările cerului, le-a adus 
la Adam, că să vadă cum le va numi, aşa ca toate fiinţele vii să 
se numească precum le va numi Adam. Şi a pus Adam nume 
tuturor animalelor şi tuturor păsărilor cerului şi tuturor fiarelor 
sălbatice, dar pentru Adam nu s-a găsit ajutor potrivit lui. 
Atunci a adus Domnul Dumnezeu asupra lui Adam somn greu 
şi dacă a adormit, a luat una din coastele lui şi a plinit locul ei 

cu carne. lar această coastă luată din Adam a făcut-o Domnul 
Dumnezeu femeie şi a adus-o la Adam.“ (Facere II , 18-23) 

Aşadar, crearea femeii nu este un act nou, ci 
Dumnezeu a dus la bun sfârşit planul divin. lată ce spune 
Sfântul Apostol Pavel despre femeie: „Pentru că bărbatul nu 
este dator să-şi acopere capul fiind chipul şi slava lui 
Dumnezeu, iar femeia este slava bărbatului. Căci nu bărbatul 
este din femeie, ci femeia din bărbat. Pentru că nu bărbatul a 
fost făcut pentru femeie, ci femeia pentru bărbat.“ (I Corinteni 
XI,7-9) 

Scopul pentru care Dumnezeu a creat pe bărbat şi pe 
femeie rezultă din cuvintele: „Creşteţi şi vă înmulțiţi şi umpleţi 
tot pământul şi îl supuneţi ... “ ( Facere 11,24 ), poruncă dată 
celor doi încă din Rai. lată că prima pereche de oameni a fost 
binecuvântată de Dumnezeu să nască semeni şi astfel 
înmulţindu-se să stăpânească pământul întreg. Mijlocul pentru 
această înmulțire urma să fie viaţa conjugală, după cum învăţa 
şi Mântuitorul: „Pentru aceasta va lăsa omul pe tatăl său şi pe 
mama sa şi vor fi amândoi un trup. Pentru aceea nu mai sunt 
doi ci un trup. Deci, ce a împreunat Dumnezeu omul să nu 
despartă.“ (Matei XIX, 5-6 ) 

Am să mă opresc totuşi la numele pe care la primit 
omul creat de Dumnezeu şi anume de „Adam“. În limba 
ebraică prin acest termen era desemnată „ființa umană“, 
„umanitatea“, având astfel un sens colectiv, generic al speciei 
umane. Aşadar cuvântul „Adam“ nu este chiar un nume 
propriu, ci potrivit textului de la Facere 1,27 ne poate induce 
ideea că acest termen include atât bărbatul cât şi femeia, fapt 
care este sustinut şi de gandirea patristică. 

Sfântul Vasile cel Mare spune că femeia, în aceeaşi 
măsură cu bărbatul, este creată după chipul lui Dumnezeu: 
„pentru că nimeni, prin ignoranță, nu preia expresia om doar 
pentru sexul masculin, Scriptura a adăugat: Parte bărbătească şi 
parte femeiască i-a creat. Femeia posedă, de asemenea, precum 
bărbatul, privilegiul de a fi fost creat după chipul lui 

Dumnezeu. În aceeaşi măsură cele două naturi ale lor sunt 
demne de cinstire, egale virtuţilor lor, egală recompensa şi 
asemănătoare pedeapsa. Femeia să nu spună: sunt slabă! 
Slăbiciunea ţine de trup; în suflet rezidă forța.“ 

Este foarte limpede că acest „chip al lui Dumnezeu“ 
nu este un privilegiu masculin, ci se referă la omul întreg, ca 
bărbat şi femeie. Este de remarcat faptul că doar în momentul 
în care Dumnezeu o scoate pe femeie (Eva) din Adam şi intră 
în relaţie dialogică cu bărbatul, Scriptura foloseşte termenul 
specific limbii ebraice pentru bărbat. Dumnezeu ia decizia de 
separare a femeii de bărbat nu in primul rând în vederea 
procreării, ci pentru comuniune.” 

Noul testament sprijină învățătura vechitestamentară 
a participării egale la chipul lui Dumnezeu, prin nenumăratele 
texte din epistolele pauline, însă noi om cita un text de la (1 
Petru 111,7): „Voi bărbaţilor, de asemenea, trăiţi înţelepţeşte cu 
femeile voastre, ca fiind făpturi mai slabe, şi faceţi-le parte de 
cinste, ca unora care, împreună cu voi, sunt moştenitoare ale 
harului vieţii, aşa încât rugăciunile voastre să nu fie 
împiedicate“. 

Şi Sfinţii Părinţi învățau că femeia a fost creată din 
bărbat. lată ce ne spune Sfântul Ambrozie: „nici nu e ceva de 
disprețuit că Eva n-a fost făcută din acelaşi pământ ca Adam, ci 
din coasta lui, ca să ştim că una este natura corpului în bărbat şi 
femeie, un izvor al neamului omenesc.“7? 

Sfântul Simeon Noul Teolog vine şi el în sprijinul 
învăţăturii biblice: „Spune bărbat şi femeie nu pentru că Eva 
era deja făcută ci pentru că se afla împreună cu Adam în coasta 


70 Sf. Vasile cel Mare, Scrieri, Partea I „ în colecţia „P.S.B.“, Vol 17, 
traducere de Dumitru Fecioru, E.I.B.M.B.O.R., Bucureşti 1986, p.78 

7! Daniela Bolozan, Femeia în referatul creației- elemente de antropologie, 
în „Studii Teologice“,an VI (2010), nr. 3. p. 82 

7? Dr. Iosif Olariu, op. cit., p.28 

lui.“ Aşadar, la început, bărbatul şi femeia erau legați şi 
constituiau o singură ființă, după cum aflăm atât din primul 
capitol al Facerii cât şi din cel de-al doilea: „Apoi voind să ne 
înveţe cum a făcut Dumnezeu pe om şi de ce, repetând pe scurt 
cuvântul, zice iarăşi:<<Aceasta este cartea Facerii cerului şi 
pământului, când au fost făcute >> (Facere II , 4 ). Şi puţin 
mai departe: << şi a zidit Dumnezeu pe om ţărână din pământ 
>> care trebuie înţeleasă aşa: a făcut Dumnezeu pe om, luând 
țărână din pământ. Şi a suflat în faţa lui suflare de viaţă şi s-a 
făcut omul spre suflet viu >> (Facerell.7).“ i: 

Putem deduce că prima naraţiune îl asimilează pe om 
celorlalte creaturi printr-o binecuvântare comună, iar la nivelul 
naturii subliniază unitatea antropocosmică, cea de-a doua 
naraţiune defineşte clar locul omului. În această a doua parte, 
lumea animală apare după om şi în relaţie cu el, pentru ca el să 
nu mai fie singur, ci să aibă ajutor potrivit pentru el.” 

Dacă în prima relatare a creaţiei vedem că cei doi sunt 
creaţi simultan, în cea de a doua relatare o vedem pe femeie ca 
fiind creată ulterior, din coasta lui Adam: „atunci a adus 
domnul Dumnezeu asupra lui Adam somn greu; şi, dacă a 
adormit, a luat una din coastele lui şi a plinit locul ei cu carne. 
Iar coasta luată din Adam a făcut-o Domnul Dumnezeu femeie 
Si a adus-o la Adam. Şi a zis Adam: „lată acesta-i os din oasele 
mele şi carne din carnea mea; ea se va numi femeie, pentru că 
este luată din bărbatul său.“ (Facere II, 21-23) 

Sfântul Chiril al Alexandriei scoate în evidenţă rostul 
pentru care a fost creată Eva din coasta lui Adam: „Apoi 
scoțând o coastă a lui Adam, plăsmuieşte femeia spre a-i sluji 


P Sfântul Simeon Noul Teolog, Cuvântări Morale , în „Filocalia”, Vol. VI, 


traducere de Pr. Prof. Dr. Dumitru Stăniloae, Editura Humanitas, 
Bucureşti 1997, p. 117 

74 Ibidem, p. 119 

7 Daniela Bolozan, op. cit., p.86 

la naştere de prunci şi să-i fie convieţuitoare ca una din acelaşi 
neam şi să trăiască împreună în simplitate.“ 

Ceea ce-i lipsea lui Adam nu se afla printre animale 
după cum ne arată şi Sf. loan Gură de Aur: „asta e pricina că 
Scriptura a zis: „lar lui Adam nu i s-a găsit ajutor asemenea 
lui“. Cu aceste cuvinte fericitul Moise ne arată că oricât de 
mare ajutor ne-ar da animalele, ajutorul dat de femeie lui Adam 
este altul şi cu mult mai mare.” 

Putem vedea cum Bunul Dumnezeu, după ce a făcut 
toate şi le-a adus la Adam pentru a le numi după cum va 
considera, caută să-i facă lui Adam ajutor, dar nu întâmplător, 
ci asemenea lui, după cum spune Sf. loan Guă de Aur: „Ne 
spusese că Dumnezeu voia să-i facă lui Adam ajutor asemenea 
lui, că ne spusese mai sus: „să-i facem lui ajutor asemenea lui“; 
iar textul citit acum spune: „Nu s-a găsit ajutor asemenea lui; 
de aceea Dumnezeu îi face ajutor din însăşi substanţa lui 
Adam.“ 

Apoi Dumnezeu trimite asupra lui Adam un somn 
adânc, şi zideşte din coasta luată din acesta pe femeie, care este 
adusă şi prezentată partenerului ei. Metodiu de Olimp vede 
acest somn extatic ca pe o plăcere care prefigurează uniea 
trupească: „Căci principiul naşterii oamenilor este împreunarea 
bărbatului cu femeia... În felul acesta trebuie să presupunem că 
se împlineşte cuvântul „aceasta este os din oasele mele şi trup 
din trupul meu“. Probabil că acest lucru îl prefigurează şi 
extazul adus asupra primului om în timpul somnului; el 
prefigura atracția bărbatului către femeia sa când, cuprins de 


7€ Sfântul Chiril al Alexandriei, Scrieri, Partea I, în colecţia „P.S.B.”, vol. 


38, traducere de Pr. Prof. Dr. Dumitru Stăniloae , E.I.B.M.B.O.R., 
Bucureşti 1992, p.12 

Sf. loan Gură de Aur, op. cit., p. 168 

78 Ibidem, p. 168 

dragostea procreaţiei, lasă ca iarăşi să se desprindă ceva şi din 
carnea sa, să fie creat un alt om.“ 

Teologul rus Paul Evdochimov, consideră că prin 
scoaterea femeii din Adam se înţelege că Eva a fost cuprinsă 
virtual în Adam şi înainte de aducerea ei distinctă la existenţă. 
Scriptura a arătat că Dumnezeu a făcut pe om bărbat şi femeie. 
Astfel se explică şi absenţa oricărei indicaţii privind însufleţirea 
femeii. Aceasta primise deja, la sfârşitul zilei a şasea, suflarea 
lui Dumnezeu. Faptul că femeia este desprinsă din Adam, şi nu 
creată, demonstrează faptul că atunci când Adam este creat 
cuprindea în sine deja pe femeie, ca parte constitutivă.S 

Prin expunerea istorică a lui Moise despre originea 
omului se înlătură părerea Epicureilor care spun că omul este 
răsărit singur din pământ în urma influenţei căldurii şi a 
umezelii sau a altor factori fizici. Ştiinţa naturală modernă arată 
că din cele neorganice nu se poate produce ceva organic. Dar 
această ştiinţă are iarăşi altă ipoteză, opusă creării omului de 
către Dumnezeu, susținută de către naturalişti, transformişti, 
evoluţionişti ori darwinişti. 

După ipoteza darwiniană „omul este ultimul produs al 
unei dezvoltări continui naturale de la cele inferioare şi 
neperfecte la cele superioare şi mai perfecte, omul şi-ar trage 
originea de la animal prin generaţia spontanee.“*! 

Ipoteza <<generaţiei spontanee>> azi nu mai este 
băgată în seamă de oamenii de ştiinţă. Ştiinţa până acum nu a 
putut dovedi această ipoteză, adică ceva să fie produs din altfel 
de organisme, ci planta vine iarăşi din plantă, animalul din 
animal, omul din om. Nici nu se poate dovedi că o plantă sau 
un animal de specie superioară s-a produs în cursul timpurilor 
din specii inferioare. 


7 Metodiu de Olimp, Banchetul sau despre castitate, în colecţia “P.S.B.“, 
vol. 10, traducere de Pr. Prof. dr. Constantin Corniţescu, 
E.I.B.M.B.O.R., Bucureşti 1984, p.53 

5 Paul Evdokimov, Femeia... , p.165 

81 Dr Vasile Suciu, Teologie Dogmatică Specială, Vol.I, Editura 
Tipografia Seminarului Arhidiecezan, Blaj 1908, p. 271 

3. Monogenismul uman 


Pe baza Revelaţiei Divine, Biserica învaţă că întreg 
neamul omenesc provine din unica pereche de oameni: Adam şi 
Eva. Conform acestei teorii „omenirea este unitară, este legată 
prin aceeaşi origine, aceeaşi natură, deci aceeaşi ființă.“ 
Protopărintele Adam ocupă astfel un loc cu totul aparte, 
deoarece în el sunt cuprinşi virtual toţi oamenii care îi urmează. 

Cuvântul Sfintei Scripturi învaţă lămurit că tot 
neamul omenesc provine de la Adam şi Eva. Astfel Moise 
istoriseşte, că înainte de ivirea lui Adam pe pământ „nu era nici 
un om spre a-l lucra“ (Facere 11,5) şi că înainte de facerea Evei 
„nu avea Adam ajutor care să fie asemenea lui“ (Facere II, 
20). De aceea el începe genealogia omului cu această pereche 
dintâi pe care Dumnezeu a binecuvântat-o zicând: „Creşteţi şi 
vă înmulțiţi şi umpleți tot pământul...“ (Facere 1,28). 

Printre scriitorii Vechiului Testament, Tobie zice în 
rugăciunea sa către Domnul: „Iu ai format pe om din pulberea 
pământului şi i-ai dat de ajutor pe Eva, dintr-înşii a ieşit şi tot 
neamul omenesc“ (Tobie VIII,6). Sfântul Apostol Pavel zice: 
„ŞI a făcut dintr-un sânge tot neamul omenesc, ca să locuiască 
peste toată faţa pământului“ (Faptele Apostolilor XII, 26). 

Este adevărat că există şi teoria poligenezei, care aşază 
la originea neamului omenesc mai multe perechi de oameni, 
dispărute în diferite părţi ale lumii. Dar nu trebuie să uităm că 
Dumnezeul creştin este totodată Dumnezeul unităţii şi al 
diversităţii treimice, care afirmă atât diversitatea neamurilor, 
cât şi unitatea lor. Nu trebuie să renunțăm nici la unitate nici la 
diversitate fiindcă experienţa ne arată că omul rămâne 
pretutindeni acelaşi din punct de vedere ființial (logos), dar se 
diversifică din punc de vedere personal (tropos), atât prin actul 
creator a lui Dumnezeu, care conferă oamenilor şi popoarelor o 
identitate specifică, cât şi prin condiţiile naturale, atât de 


82 Pr. Lector Vasile Citirigă, Probleme fundamentale ale .... , p. 205 

diferite, ale existenţei lor geografice.Concepţia creştină despre 
originea neamului omenesc are un caracter monogenist. 

Pe acest adevăr se stabileşte un alt adevăr de cea mai 
mare importanţă în creştinism şi anume: transmiterea păcatului 
originar al protopărinților noştri căzuţi, la întreg neamul 
omenesc, după cum învaţă şi Sfântul Apostol Pavel: „Căci 
precum pentru neascultarea unui om s-au făcut păcătoşi cei 
mulți, aşa şi pentru ascultarea unuia se vor face drepţi cei 
mulți“ (RomanV,19). 

Trebuie remarcat apoi că tradiţiile tuturor popoarelor 
vechi deduc tot neamul omenesc de la una şi aceeaşi pereche de 
oameni. Alţi cercetători admit crearea omului din partea lui 
Dumnezeu, dar neagă că toţi oamenii ar avea aceiaşi 
protopărinţi. Astfel au apărut acele concepţii poligeniste, 
preadamică, coadamică şi naturalistă. De numărul acestora s-a 
ținut de exemplu Isac Peyrer, care la 1656 a tipărit două cărți în 
care susținea, pe baza Sfintei Scripturi, că nu se trag de la 
Adam toți oamenii, ci numai poporul jidovesc. Ceilalţi oameni 
şi-ar fi avut originea, după părerea lui, de la alți protopărinţi 
creați de asemenea din partea lui Dumnezeu, a căror creare 
Moise ar descri-o în capitolul I al cărții „Facerea“, iar în 
capitolul al-II-lea ar fi vorba despre crearea lui Adam strămoşul 
israieliților. 

Dar Moise vorbeşte aici de una şi aceeaşi creație şi nu 
de două creaţii diferite . În primul capitol vorbeşte în general 
despre crearea omului de către Dumnezeu, după chipul şi 
asemănarea Sa, pe când în al-II-lea capitol istoriseşte pe larg 
cum Dumnezeu creează cu mâna Sa pe om şi cum face femeia. 

Până aici am prezentat modul în care Adam şi Eva 
au fost creați de Dumnezeu şi că tot neamul omenesc provine 
din aceştia doi. După cum am văzut, monogenismul uman are 
o importanţă crucială, deoarece altfel nu s-ar putea transmite 
păcatul originar cu care ne naştem toţi şi de care scăpăm 
spălându-ne în apele botezului şi unindu-ne cu Hristos. 


5 Dr. Vasile Suciu, op. cit., p. 271 

Pe concepția monogenistă doctrina creştină îşi 
întemeiază universalitatea păcatului  strămoşesc şi 
universalitatea mântuirii în Hristos. „Numai dacă oamenii au 
aceeaşi fire, provenită dintr-un părinte unic, au căzut toți 
împreună cu Adam ca să învie toți împreună cu Hristos. De 
asemenea, natura noastră comună, faptul că aceeaşi natură 
subzistă în multe ipostasuri, face posibilă comuniunea fără 
sfârşit cu semenii noştri în Dumnezeu.“5* 


b) Importanţa creării omului prin intervenție 
divină şi nu numai prin cuvânt 


Este îndreptățită afirmatia că omul este cea mai 
complexă ființă, oricât l-ai studia nu po-ţi să epuizezi 
conţinutul tainei omului, lucru ce se explică prin faptul că el 
este chipul lui Dunnezeu, iar taina sa este pe veci legată de 
taina lui Hristos. 

Mulţi filozofi şi teologi, mergând pe firul speculațiilor, 
au încercat să afle ce făcea Dumnezeu înainte de crearea lumii. 
O întrebare pe care numai copiii o pot pune, deoarece îmainte 
de actul creației nu exista un timp anume, până la creaţie 
neputându-se vorbi de un „înainte“ sau de un „după“.5 

Punându-i-se o astfel de întrebare, Fericitul Augustin 
răspunde că Dumnezeu este Cel ce a făcut timpul, iar mai 
înainte de a crea cerul şi pământul timpul nu a existat. Timpul 
începe odată cu creaţia , prin urmare căutarea unui răspuns la o 
astfel de întrebare este peste putinţa omenească şi nu ţine cont 
de imposibilitatea de conceptualizare a existenţei lui Dumnezeu 
care este mai presus de timp şi necondiţionat de acesta.5 


% Pr. Lector Vasile Citirigă, Probleme fundamentale ale...., p. 206 

5 Ioannis Zizioulas, Creaţia ca Euharistie, traducere de Caliopie Papacioc, 
Editura Bizantină, Bucureşti 1999, p.60 

56 Fericitul Augustin, Confessiones (Mărturisiri), ediţia a II-a, traducere de 
Dr. Docent Nicolae Barbu, E.I.B.M.B.O.R., Bucureşti 1994, p. 340 

Creaţia nu trebuie confundată cu planul dumnezeiesc, 
plan care este cunoscut în teologie şi sub denumirea de 
„paradigmele divine“. Trebuie să subliniem că aceste 
paradigme nu se pot confunda cu ființa lui Dumnezeu, 
deoarece creaţia nu reprezintă un al patrulea ipostas al Sfintei 
Treimi. 

Raportat la Sfânta Treime, planul creaţiei apare ca un 
dialog tainic pe care Tatăl îl are cu Fiul prin Sfântul Duh. În 
acest plan ideile Tatălui cu privire la creaţie, sunt transmise 
Fiului prin încălzirea nemijlocită a Sfântului Duh. Aceste idei 
nu sunt permanente în Dumnezeu, ci apar prin voinţa Tatălui, 
voinţă făcută cunoscută Fiului şi Sfântului Duh. Existenţa lor 
este contingentă, nu au o existență fără de început, ci sunt 
rezultatul sfatului voii lui Dumnezeu.“ 

Omul a fost creat după modelul Logosului, pentru ca 
să existe o conformitate între ființa creată şi Dumnezeu. În 
virtutea legăturii sale cu logosul, omul nu este un centru 
secundar al creaţiei, fiindcă toate au fost create pentru om şi 
rânduite în funcţie de destinul omului. Omul are un loc central 
în măsura în care păstrează comuniunea cu Logosul divin şi se 
manifestă ca un alt logos, ca factor al activării raţionalității 
lumii.5% 

Omul este ultima şi cea mai de seamă dintre creaturile 
pământului, el este încheierea şi coroana creaţiei, aflându-se la 
mijlocul lumii fizice şi spirituale.El nu este numai stăpânul 
creaţiei, ci şi preotul acesteia, cel care prin viaţa sa curată 
desăvârşeşte frumuseţile întegului univers.SEl ocupă locul 
axial al universului în  carevăzutul se uneşte cu 
nevăzutul.”Fiind creat după chipul lui Dumnezeu, omul trebuie 


5 Pr. Dr. Nicolae Răzvan Stan, Antropologia din perspectivă hristologică, 


Editura Arhiepiscopiei Tomisului, Constanţa 2007, p.75-76 

Pr. Conf. dr. Vasile Citirigă, Taina omului şi tragedia lui în epoca 
postmodernă, în „Ortodoxia“, an LVII (2006), nr. 3-4, p.27 

Olivier Clement, Întrebări asupra omului, traducere de lerom.Iosif Pop şi 
Ciprian Şpan, Alba-Iulia 1997, p.139 

să fie descoperitorul şi martorul prezenţei lui Dumnezeu în 
creaţie.”E1 este creat ultimul, iar acest fapt arată şi mai mult 
importanţa sa. Apare ultimul nu ca cel din urmă, ci ca un sigiliu 
şi o pecete a creației.” Prin om, Dumnezeu descoperă şi în 
creaţie chipul Său cel dumnezeiesc. 

Vladimir Lossky, vorbind despre zilele creaţiei, 
subliniează importanţa centrală a omului, definind un 
geocentrism, însă, spune el „aici nu este vorba de un 
geocentrism fizic, ci de unul spiritual, pământul este în mod 
spiritual central, deoarece este trupul omului şi deoarece omul 
este fiinţa spirituală centrală a creaţiei, fiinţă care reuneşte în 
sine sensibilul şi inteligibilul şi participă astfel, mai deplin 
decât îngerii, la toate rânduielile pământului şi cerului. În 
centrul universului bate inima omului.“ 

Şi Sfinții Părinţi au subliniat importanţa centrală a 
omului numindu-l un „microcosmos în macrocosmos, un alt 
înger închinător.““ Poziţia lui distinsă în lume este indicată în 
special de chipul deosebit în care a fost creat. În vreme ce restul 
animalelor au fost făcute, şi cu privire la viaţă şi cu privire la 
corp, din elementele pământeşti, omul a fost creat de 
Dumnezeu, Care-i formă corpul din ţărână şi-i insuflă suflare 
de viaţă, sufletul, făcându-l ființă însuflețită. Femeia a fost 
făcută dintr-o coastă a lui Adam. 

Prin aceste icoane, zice teologul Andrutsos, se indică 
„pe de o parte legătura strânsă a omului cu pământul şi cu 
Dumnezeu, iar pe de alta - proeminenţa lui trupească şi 


9! Christos Yannaras, Abecedar al credinţei. Introducere in teologia 
ortodoxă, traducere de Pr. Dr. Constantin Coman, Editura Bizantină, 
Bucureşti 1996, p.72 

” C, Erbiceanu, Omul, în „B.O.R.“, nr. 7/1905, p.718 

% Pr.Dr. Nicolae Răzvan Stan, op. cit., p.96 

” Vladimir Lossky, Introducere în Teologia Ortodoxă, traducere de Lidia şi 
Remus Rus, Editura Enciclopedică, Bucureşti 1993 , p. 85 

% Sf, loan Damaschinul, op. cit. , p. 71 

spirituală, primindu-şi sufletul şi trupul printr-o faptă specială a 
lui Dumnezeu şi nu ca celelalte animale.’ 

După învăţătura creştină, omul „e adus la existenţă de la 
început ca spirit întrupat dau printr-un act creator special al lui 
Dumnezeu. În ziua a şasea apare un nou stil de creaţie. Dacă 
toate celelalte făpturi apar prin simpla exprimare a voinţei 
divine „să fie...“ (Facerel), la facerea omului apare o 
schimbare: „să facem“, spune Dumnezeu. (Facere 1,26). 
Vladimir Lossky spune că spiritele îngereşti au fost săvârşite 
<<în tăcere>>. Primul cuvânt, prima poruncă divină a fost „să 
fie lumină“ (Facere 1,3). Apoi Dumnezeu a binecuvântat 
lumina pentru că era bună. Însă în ziua a şasea, după crearea 
animalelor, când Dumnezeu a zis: „Să facem om după chipul şi 
asemănarea noastră“ (Facere 1,26), s-ar părea că Dumnezeu 
S-a oprit, dar vedem că persoanele Sfintei Treimi erau 
împreună. Pluralul care apare acum „să facem“ arată clar că 
Dumnezeu nu este singur. Este o consfătuire, este o hotărâre a 
unui ,„ sfat divin ceea ce dovedeşte că facerea nu a fost o 
lucrare nici a necesităţii şi nici a arbitrariului ci un act liber şi 
gândit.“ 

Se poate pune întrebarea: De ce este nevoie de sfat 
divin şi nu de o simplă poruncă ca la celelalte făpturi? 
Răspunsul este unul singur.Omul este fiinţă personală şi el are 
nevoie de afirmarea aspectului personal al lui Dumnezeu, după 
al cărui chip a fost creat. Prin poruncile lui Dumnezeu au luat 
naştere diferite părţi ale lumii create. Dar omul nu este o parte a 
acestei lumi, el nu este un simplu organ al lumii, ci el este 
lumea întreagă, deoarece el cuprinde în sine totul. 

Pentru a sublinia necesitatea unui sfat divin Sfântul 
Ioan Gură de Aur zice: „Cui au fost adresate cuvintele: „Să 


% Hristu Andrutsos, Dogmatica Bisericii Ortodoxe Răsăritene, traducere de 


Pr. Prof. dr. Dumitru Stăniloae, Editura Tipografia Arhidiecezane, Sibiu 
1930 , p. 142 

Pr. Prof. Dr. Dumitru Stăniloae, Teologie dogmaticã..., p. 226 

facem om“? Cu cine se sfătuieşte Stăpânul? Nu pentru că are 
nevoie de sfat şi de gânduri. Doamne fereşte. Ci pentru că vrea 
sub înfăţişarea cuvintelor, să arate cinstea covârşitoare ce o dă 
omului pe care vrea să-l creeze.“ 

Referindu-se la versetul de la Facere I, 28: „şi a făcut 
Dumnezeu...“, teologul rus Vladimir Lossky spune: ,Taina 
singularului şi a plurarului în om reflectă taina singularului şi a 
plurarului în Dumnezeu, după cum principiul personal în 
Dumnezeu are ca natură unică să se exprime în diversitatea 
persoanelor, la fel şi în om, creat după chipul lui Dumnezeu. 
Natura umană nu poate fi cuprinsă într-o monadă.“1% 

Această consfătuire, acest sfat divin, este menţionat şi 
de Sfântul Grigorie de Nyssa în lucrarea sa „Despre facerea 
omului“: „Întreaga creaţie se întărea în convingerea că totul 
izvorăşte dintr-o putere şi dintr-o poruncă dumnezeiască. Însă, 
atunci când a fost vorba de crearea omului, a avut loc o 
consfătuire şi, după cum deducem din cuvântul Scripturii, a 
avut loc ceea ce face un artist, care-şi face o schiţă de plan 
pentru ceea ce vrea să realizeze, modul în care urma să 
acţioneze şi în ce măsură laboratorul nou avea să se asemene cu 
originalul, adică scopul propriu-zis al noii creaţii." Iar mai 
departe adaugă: „Numai când a fost vorba de facerea omului, 
Făcătorul a toate a procedat cu circumspecţie, pregătind parcă 
dinainte chiar şi materia din care vrea să-l facă şi abia după 
aceea dându-i înfăţişarea după asemănarea cu un model de 
frumuseţe deosebită, a explicat cu acea ocazie şi destinaţia 
precisă cu care a fost adus la viaţă şi rânduit atunci, potrivit 


° Sfantul loan Gură de Aur, Omilia a VIII la Facere, în colecţia „P.S.B.”, 


Vol 21, traducere de Pr. Dumitru Fecioru, E.I.B.M.B.O.R., București 
1987, p 100 

1% Vladimir Lossky, Introducere în teologia..... p. 89 

101 Sfântul Grigorie de Nyssa , Despre facerea omului, în colecţia „P.S.B.”, 

rostului activităţii lui, că toată destinaţia lui stă în legătură cu 
voia cea dumnezeiască.“ 

Vladimir Lossky spune că porunca divină „„Creşteţi şi 
vă înmulțiţi...“ stabileşte „o anumită corespondenţă între 
sexualitate şi dominaţia cosmică a primului cuplu şi depăşirea 
tainică în Dumnezeu a dualitaţii prin triadă.“ 

Omul, după învăţătura creştină, este adus la existenţă 
încă de la început ca o unitate constitutivă din suflet şi trup. 
Facerea nu spune că Dumnezeu a alcătuit mai întâi trupul şi 
apoi a suflat suflare de viaţă în nările lui, ci numai că „l-a făcut 
luând ţărână din pământ şi a suflat în faţa lui suflare de viaţă şi 
s-a făcut omul cu suflet viu “ (Facere 11,7). Omul ca fiinţă 
specială este creat în mod simultan în întregimea sa. Prin 
sufletul său omul are o înrudire specială cu Dumnezeu, fiind 
făcut după chipul şi asemănarea sa. 

Natura umană ca unitate între suflet şi trup are originea 
într-un act special creator al lui Dumnezeu. Această origine 
specială se evidenţiază clar în „înserarea spiritului în natură ca 
suflet din primul moment al existenţei naturii umane, sau ca 
factor constitutiv al acestuia.“!% Omul e creat printr-un act 
special al lui Dumnezeu, pentru a folosi lumea ca mijloc de 
dialogare cu Dumnezeu. Sufletul uman este creat de Dumnezeu 
într-un mod cu totul şi cu totul special, deoarece este înzestrat 
cu însuşiri înrudite cu ale lui Dumnezeu: conştiinţa, raţiunea şi 
libertatea. 

Datorită modului său special în care omul a fost creat, 
sufletul uman e chemat la dialog cu modelul său, un dialog 
liber, este chemat la o folosire a lumii în mod liber, ca un dar al 
lui Dumnezeu, pentru a răspunde prin lume iubirii lui 
Dumnezeu Care i-a dat-o şi a prelungit prin ea dialogul iubirii 
cu semenii săi. 


'% Ibidem, p 22 
'% Vladimir Lossky, op. cit., p. 90 
104 pr. Prof. Dr. Dumitru Stăniloae, Teologie dogmatică...., p. 265 

Dar nu numai sufletul e creat printr-un act special, ci şi 
trupul său. Pe de o parte omul este deosebit de natură, iar pe de 
altă parte este o ființă unitară şi compusă în acelaşi timp. Tot 
aşa, actul de creare a lui este un act deosebit de cel de creare a 
naturii. Actul de creare a omului se deosebeşte de actul de 
creare a naturii în special când ne referim la trup. Dumnezeu a 
făcut trupul „luând ţărână din pământ“ (Facerell,7), deci nu a 
poruncit simplu pământului să-l producă, dându-i putere pentru 
realizarea acestui scop. Prin aceasta a deosebit trupul de restul 
naturii, mult mai mult decât se deosebeşte trupul animalelor de 
restul naturii. Trupul a fost făcut pentru suflet, care este înrudit 
în mod special cu Dumnezeu. 

Omul însă, ca fiinţă reală, „vie“, este adus la existenţă 
prin suflarea lui Dumnezeu în nările lui. Prin faptul că omul e 
creat nu numai din țărână ci şi prin suflarea lui Dumnezeu în 
trupul făcut din această ţărână, se evidenţiază că el are o 
poziţie specială nu numai faţă de natura din care e luat trupul 
lui, ci şi în raport cu Dumnezeu. 

Că omul a fost creat printr-un act direct, special al lui 
Dumnezeu, este amintit în multe locuri ale Sfintei Scripturi. 
Dreptul Iov zice: „Mâinile tale m-au făcut şi m-au zidit şi apoi 
Tu mă nimiceşti în întregime“ (lov X , 8). Acest lucru este 
confirmat şi de Mântuitorul Iisus Hristos în numeroase rânduri . 

Importanţa creării omului printr-un act direct şi special 
al lui Dumnezeu a fost învăţat şi de Sfinţii Părinţi. Sfântul loan 
Damaschinul zice în Dogmatica sa: „Aşa stând lucrurile, 
Dumnezeu creează pe om cu mâinele Sale proprii din natura 
văzută şi nevăzută, după chipul şi asemănarea sa. A făcut 
corpul din pământ, iar sufletul rațional şi gânditor îl dădu prin 
insuflarea sa proprie.“1%5 

Omul este creat de Dumnezeu ca un , datum finalizat, 
fără legături cauzale cu masa biologicului.“"%Nu animalele s- 


19% Sf. loan Damaschinul, op. cit., p. 70 
'%Dr. Nicolae Răzvan Stan, Antropologia din perspectiva hristologică, 
p.101 

au transformat înom Si nici Dumnezeu nu a ales o altă 
vieţuitoare pe care să o preschimbe şi să-i dea o altă menire. 
Sfânta Scriptură vorbeşte clar despre crearea omului ca 
realizându-se în mod direct de către Dumnezeu, nu dintr-un 
animal, ci din pământul care primeşte şi suflarea Lui cea 
dătătoare de viaţă.“ 

Referindu-se la atenţia pe care Dumnezeu o dă creării 
omului Teodoret zice: „Când citim în istoria lui Moise, că 
Dumnezeu lua din pulberea pământului şi forma pe om, şi 
cercetăm înţelesul acestei cuvântări, descoperim o bunăvoință 
particulară a lui Dumnezeu către neamul omenesc. Căci, 
descriind opera creaţiunii, marele profet observa că autorul 
tuturor lucrurilor crea pe celelalte fiinţe numai prin cuvântul 
Său, iar pe om îl forma cu mâinile Sale. Dar, precum prin 
cuvânt nu înţelegem un ordin al lui Dumnezeu ci voinţa Sa, de 
asemenea şi aici în formarea corpului nu vedem lucrarea lui 
Dumnezeu, ci atenţiunea particulară ce o dădu acestei făpturi, 
căci precum în zilele noastre, după voia sa embrionul ia naştere 
în sânul mamei şi natura îşi urmează legile sale aşezate la 
început, aşa, tot în puterea aceleiaşi voințe, corpul omenesc a 
fost format atunci din pulberea pământului şi acea pulbere 
deveni trup.“ 

Prin cuvântul <<Suflare>> (Facere 11,7) nu trebuie să 
înţelegem că sufletul omului este o parte din substanţa lui 
Dumnezeu. Combătând pe gnostici şi urmând adevărul Sfintei 
Scripturi, Clement Alexandrinul afirma clar demnitatea omului 
care a fost făcut ca o cunună a zidirii printr-un act special: „pe 
celelalte le-a făcut numai cu porunca dar pe om l-a lucrat 
Dumnezeu însuşi. Fiind lucrul mâinilor lui e natural ca omul 
să-i fie drag ziditorului care-l are drept cel mai frumos şi 


107 Christos Yannaras, Abecedar al credinţei. Introducere în teologia 
ortodoxă, p. 72 
108 Macarie F., op. cit., p. 546 

scump dintre bunurile Sale,în vederea căruia au fost create 
toate celelalte.1% 

Faptul că omul a fost creat în urma celorlalte făpturi 
pământeşti arată importanţa pe care Dumnezeu o acordă 
omului. Motivul pentru care omul a fost creat ultimul se explică 
după teologia Sfinților Părinţi prin înţelepciunea planului 
dumnezeiesc de creaţie şi anume omul reprezintă încununarea 
creaţiei şi punctul de întâlnire a celor două lumi, materială şi 
spirituală, fiind firesc să fie adus la existenţă în urma acestora, 
după cum consideră Sfântul loan Damaschinul: „Trebuia să se 
facă o împreunare din cele două lumi, ca o dovadă a unei 
înţelepciuni mai mari şi o bogăţie faţă de fire , ca să fie un fel 
de unire între natura văzută şi cea nevăzută“!!, iar Sfântul 
Grigorie de Nazianzface afirmaţia că: „în calitate de pământ, 
sunt legat de viaţa de jos, dar fiind şi o părticică dumnezeiască, 
eu port în mine dorinţa vieţii viitoare.“!!! 

În al doilea rând, omul fiind aşezat ca stăpân al 
pământului (Facere 1,28) ca locţiitor al lui Dumnezeu pe 
pământ, era bine chibzuit ca să se organizeze mai întâi 
pământul, ca loc de organizare a vieţii pământeşti. Acest lucru 
este confirmat de Sfântul Grigorie de Nyssa care considera: „că 
nu era firesc să apară stăpânul înainte de supuşi, ci trebuia 
pregătită împărăţia şi abia după aceea urma să aibă loc primirea 
suveranului... abia atunci a rânduit Dumnezeu să vină omul în 
lume, mai întâi ca privitor al atâtor minunăţii, iar în al doilea 
rând ca stăpân al lor pentru ca folosindu-le să-şi dea seama 
cine este Cel ce i le-a dăruit... lată de ce omul a fost introdus 
ultimul între creaturi: nu pentru că ar fi fost aruncat la urmă ca 
un disprețuit, ci ca unul care încă din clipa naşterii se cădea să 
fie împărat peste supuşii săi.“11? 


'% Pr. Magistrand Marin M. Branişte, Concepţia Antropologică a lui 
Clement Alexandrinul, în ,„ Studii Teologice”, Anul X (1958), Nr. 9-10, 
p. 589 

110 Sf. loan Damaschinul, op. cit., p. 70 

11! Pr. Lector Vasile Citirigă, Probleme fundamentale ale ...., p. 202 

112 Sf. Grigorie de Nyssa, op. cit., p. 20-21 

Acest lucru este arătat şi de Sfântul loan Gură de Aur: 
„Vrând Dumnezeu să-l pună pe om peste toate cele de pe 
pământ ca împărat şi stăpânitor, 1-a zidit mai întâi această 
locuinţă frumoasă, lumea, şi numai după ce a fost gata totul l-a 
adus pe om ca să o stăpânească. Ne arată Dumnezeu chiar prin 
fapte, cât de mult preţuieşte această ființă." 

Dumnezeu este prezent permanent în creaţie, dar prin 
acţiunea omului de deschidere spre Dumnezeu şi de purtare de 
grijă faţă de lume se creează o nouă cale de transfigurare a 
lumii: cea prin libertatea umană. Prin viaţa curată, trăită potrivit 
raționalității imprimate în el prin creaţie, omul se deschide 
lucrării Logosului Divin ca o poartă a iubirii şi devine sălaş de 
odihnă a Lui. Omul are grijă de creaţie, dar cheamă şi iubirea 
Logosului să coboare peste el şi peste lume, deoarece numai 
aşa mişcarea lui de împlinire a binelui poate să se desfăşoare 
potrivit voii lui Dumnezeu. 

În cele ce urmează vom cerceta problemele legate de 
primul om, mai întâi constituţia şi natura lui ca protopărinte iar 
apoi starea primordială. 


c) Natura sau constituţia omului 
1.Sufletul omului 


Problema sufletului a fost una dintre cele mai 
dezbătute în Antichitate. Toţi marii filozofi i-au consacrat 
tratate speciale. Aristotel considera că,în general, cunoaşterea 
sufletului „contribuie în mare măsură la aprofundarea 
adevărului în întregul său, dar mai ales la cunoaşterea 
naturii, căci sufletul e este,  oarecum,principiul 
viețuitoarelor“!!*, de aceea marele filozof al Antichității îi 


113 Sf. loan Gură de Aur, op. cit., p. 100 
114 Aristotel, Despre suflet, Traducere de N. I. Ştefănescu, Editura 
Ştiinţifică, Bucureşti 1969, p 25 

închină un întreg tratat, intitulat: “De anima” sau Despre 
suflet. 

Problema sufletului a fost preluată şi de Părinţii şi 
Scriitorii Bisericeşti, care s-au ocupat şi ei, în scrierile lor, de a 
elabora informaţii prețioase despre această parte constitutivă a 
omului. Unii dintre ei au scris chiar adevărate tratate despre 
suflet, care din nefericire nu s-au păstrat sau chiar dacă s-au 
mai păstrat, ele se găsesc doar parţial. Însă, învăţătura despre 
suflet o găsim răsfirată aproape în toate operele Sfinţilor 
Părinţi, învăţătură care s-a format şi cristalizat mai târziu în 
acele cărți simbolice, precum sunt în zilele noastre aceste 
manuale de dogmatică. 

Voi prezenta pe scurt câteva păreri ale unor Sfinţi 
Părinţi şi Scriitori bisericeşti despre suflet, pentru ca apoi să 
trec la expunerea însuşirilor acestuia. 

În perioada sa precreştină, Sfântul Tustin Martirul şi 
Filozoful socotea sufletul ca: „divin şi nemuritor, ca parte din 
Spiritul suveran, fără a înceta să semene cu sufletul 
animalelor.“"!5 Odată creştinat, Sfântul Iustin renunță la 
învățătura despre suflet a bătrânei filozofii şi observă că 
„sufletele nu văd pe Dumnezeu şi nu schimbă trupurile. 
Sufletele pot cunoaşte că există Dumnezeu şi că dreptatea şi 
evlavia sunt bune.“!!S 

Sfântul Clement Alexandrinul spune că „sufletul este 
o substanță mai pură decât aceea a sufletelor animalelor, mai 
nobilă decât trupul. Sufletul, nu numai cel raţional al omului 
dar chiar al animalelor necuvântătoare, este nemuritor.“1!” 

Sfântul loan Damaschinul defineşte sufletul astfel: „o 
substanță vie, simplă, necorporală, prin natura sa, invizibilă 
ochilor  trupeşti, nemuritoare, spirituală, fără de formă, se 


15 Pr. Prof. Ioan G. Coman,Elemente de antropologie în operele Sf. Iustin 
Martirul şi Filosoful,în „Ortodoxia”, anul XX41968), nr.3., p. 384 

'1€ Ibidem, p.384 

117 Pr. Magistrand Marin Branişte, op. cit., p.591 

serveşte de un corp organic şi îi dă acestuia puterea de viaţă, de 
creştere, de simţire şi de naştere. Nu are un spirit deosebit de el, 
ci spiritul său este partea cea mai curată a lui. Căci, ceea ce este 
ochiul în trup, aceea este spiritul în suflet. Sufletul este liber, 
volițional, activ, schimbător prin harul care l-a creat, prin care a 
primit şi existența precum şi de a exista prin fire în acest 
chip.“ 118 

lar astăzi, soarele teologiei române contemporane, 
Dumitru Stăniloae defineşte sufletul ca „o raționalitate 
subiectivă, conştientă, depăşind toată raționalitatea şi 
sensibilitatea pasivă a naturii. Sufletul uman e făcut după 
chipul lui Dumnezeu cel personal, atât prin conştiinţa sa, cât şi 
în calitatea de subiect între subiect, cu un fel de conţinut de 
conştiinţă umană comună.“ 119 

După învăţătura Sfintei Scripturi, sufletul provine de 
la Dumnezeu prin creaţie: „Atunci, luând Domnul Dumnezeu 
țărână din pământ, a făcut pe om şi a suflat în faţa lui suflare de 
viaţă şi s-a făcut omul fiinţă vie “(Facere 11,7); „Făcutu-s-a 
omul cel dintâi, Adam, cu suflet viu “ (I Corinteni XV,45), şi 
nu prin emanaţie aşa cum învățau gnosticii. Prin el omul stă în 
strânsă legătură cu Dumnezeu şi cu lumea spirituală. 

După învăţătura bisericii sufletul este o substanţă 
reală, vie, imaterială sau spirituală şi nemuritoare. Sufletul 
străbate trupul material şi este legat de el, dar transcende 
materialitatea lui. Omul se cere respectat ca o ființă de o 
valoare inestimabilă. El este „cineva nu numai ceva, tocmai 
datorită sufletului său. Ceea ce face pe om să fie cineva este 
conştiinţa de sine şi capacitatea de reacţii conştiente şi libere, 
legate direct de sufletul său. Numai prin suflet omul se 
manifestă ca cineva conştient şi unic şi cu voinţa de a fi şi de a 
se desăvârşi continuu şi veşnic. Această unicitate pe care o 
prezintă fiecare om în parte şi care nu poate fi înlocuită sau 
confundată, îl arată pe om ca durând în veşnicie. Substratul 


118 Sf. loan Damaschinul, op. cit., p 71 
1 Pr. Prof. Dr. Dumitru Stăniloae, Teologie dogmaticã...., p. 259 

spiritual deosebit de materie, adică sufletul omului, nu-l putem 
defini în esenţa lui, ci îl putem doar descrie în manifestările lui, 
ca fapt esenţial care face pe om un subiect conştient şi voluntar, 
unic şi de neînlocuit.“12 

Avându-şi originea de la Dumnezeu, sufletul este un 
element independent şi nu o funcţie sau un produs al corpului 
uman. Sufletul este cel care dă puterea vitală trupului uman. 
Fără suflet, omul nu poate fi ființă vie rațională. Omul este 
unirea ființială dintre trup şi suflet. El nu poate fi numai trup 
sau numai suflet. Fiinţa umană este compusă, aşadar, atât din 
ființialitatea empirică determinată şi tranzitorie, cât şi din 
ființialitatea nedeterminată informă şi veşnică, care reprezintă 
eul adevărat. De aceea, atâta timp cât omul este pe pământ, el 
trebuie să ţină seama şi de statutul empiric, trecător şi limitat, 
dar mai ales de aspectul etern, nelimitat al eului său. "”! 

Proprietăţile sufletului omenesc se pot clasifica astfel: 


Spiritualitatea sufletului uman 


1) Sufletul omului este o fiinţă independentă deosebită de 
corp. 


Acest adevăr se vede din mai multe locuri ale Sfintei 
Scripturi: „atunci, luând Domnul Dumnezeu ţărână din pământ, 
a făcut pe om şi a suflat în faţa lui suflare de viaţă şi s-a făcut 
omul ființă vie.“ (Facere 11,7); „pentru aceasta s-a veselit 
inima mea şi s-a bucurat limba mea, dar încă şi trupul meu va 
sălăşlui întru nădejde. Că nu vei lăsa sufletul meu în Iad, nici 
nu vei da pe cel cuvios al Tău să vadă stricăciunea“ (Psalmul 
XV, 9-10). Însă cel mai semnificativ verset poate fi considerat 
cel de la (Ecclesiast XII, 7), dar şi cuvintele Mântuitorului: 


'2%pr. Prof. Dr. Isidor Teodoran şi Arhim. Prof. Dr. loan Zăgrean, op. cit., p. 
165 

Drd. Florin Marica, Natura omului în Cabala şi Ortodoxie, în 
„Ortodoxia“, anul (LVII) 2006, nr. 3-4, p.211 

„Nu vă temeţi de cei ce ucid trupul, iar sufletul nu pot să-l 
ucidă, temeţi-vă mai curând de acela care poate şi sufletul şi 
trupul să le piardă în gheenă.“ (Matei X, 28) 

Independenţa sufletului de trup a fost învăţătura 
dintotdeauna a Bisericii şi o găsim explicată lămurit în toate 
tratatele despre suflet ale Scriitorilor Bisericeşti. lată ce zice 
Sfântul Atanasie: „Pe când omul adeseori stă cu corpul pe 
pământ, cu mintea cugetă despre cele cereşti şi le 
contemplează. Adeseori când corpul lui este neactiv sau 
doarme, el înlăuntrul lui se află în mişcare şi contemplează 
ceea ce este afară de el, se mută şi trece din ţară în ţară, se 
întâlneşte cu cunoscuţii lui şi nu arareori prin aceasta ştie mai 
înainte ceea ce trebuie să se întâmple cu el a doua zi.“ 


2) Sufletul omului este o fiinţă nematerială, simplă. 


Această însuşire a lui se manifestă mai ales în cele două 
facultăți ale lui, în rațiune şi voinţă. Despre suflet se zice în 
Sfânta Scriptură că e spirit: „lar lisus, strigând iarăşi cu glas 
mare, Şi-a dat duhul.“ (Matei XX VII,50) „lar lisus strigând cu 
glas mare a zis: Părinte, în mâinile tale încredințez duhul Meu. 
Şi aceasta zicând şi-a dat duhul.” (Luca XXIII, 46) Sfântul 
Apostol Pavel zice: „Duhul însuşi mărturiseşte împreună cu 
duhul nostru că suntem fii ai lui Dumnezeu.“ (Romani VIII, 
16); „Căci cine dintre oameni, ştie ale omului, decât duhul 
omului, care este în el? Aşa şi cele ale lui Dumnezeu, nimeni 
nu le-a cunoscut decât duhul lui Dumnezeu.“(I Corinteni II, 
11) 

În concepţia Sfântului Iustin Martirul şi Filosoful: 
„corpul omenesc îşi are natura din materia pământească, 
sufletul este de la Dumnezeu şi este suflarea Dumnezeirii şi de 
aceea se deosebeşte de corp, după cum ce este al său şi înrudit 


' Dr Iosif Olariu, op. cit., p.291 

cu Dumnezeu se deosebeşte de ceea ce este departe şi străin 
de natura lui.“1% 

Marele filozof Atenagora considera că: „sufletul nu este 
trup sau sânge ca corpul, ci este curat duh şi de aceea tinde să 
primească schimbările destinate lui. Sufletului îi este propriu a 
cârmui înclinările corpului şi tot ce se produce, a determina şi a 
măsura totdeauna cu semnele şi măsurile trebuincioase.”!2 

Sfântul loan Damaschinul ne descrie sufletul ca pe o: 
„substanță vie, simplă, necorporală prin natura sa, invizibilă 
ochilor trupeşti, nemuritoare, raţională, spirituală, fără de 
formă; se serveşte de un corp organic şi ii dă acestuia puterea 
de viaţă, de creştere, de simţire şi de naştere.“!% 

Dacă au fost şi câţiva Scriitori Bisericeşti care au 
atribuit sufletului şi anumite calităţi corporale, acestea au fost 
făcute în acelaşi înţeles precum s-a făcut şi pentru îngeri. 


3)Sufletul este o fiinţă ratională, liberă şi sensibilă . 


Aceasta înseamnă că este capabil de a hotărî singur, aşa 
că voinţa omenească nu poate fi constrânsă printr-o putere 
externă ori internă. Că sufletul omului este înzestrat cu rațiune 
sau minte se vede din aceea că în starea sa originară omul a fost 
aşezat ca stăpân al tuturor creaturilor (Facere I , 28 ). Rațiunea 
reiese din faptul că Adam a pus nume potrivit tuturor 
animalelor şi păsărilor, apoi el a ştiut să se deosebească de 
celelalte făpturi, precum a ştiut să se deosebească pe sine de 
Creatorul său, Dumnezeu, văzându-se ca faptură a mâinilor sale 
şi dependent de el: „Adu-ţi aminte că m-ai făcut din pământ şi 
că mă vei întoarce în pământ.“ (lov X , 9) 


123 Pr. Prof. loan G. Coman, Elemente de antopologie creştină...., p. 383Dr. 
124 Iosif Olariu, op. cit., p. 291 
125 Sf, loan Damaschinul, op. cit., p. 71 Sf. loan Gură de Aur, op. cit., p. 145 

Sfântul loan Gură de Aur zice că: “Dumnezeu a voit ca 
omul acesta făcut din pământ să aibă suflet rațional, ca să fie 
astfel o fiinţă întreagă şi desăvârşită.” "s 

Pe de altă parte, Sfântul Ioan Damaschin este de părere 
că: „omul se alătură prin rațiune de naturile necorporale şi 
spirituale, deoarece el reacționează, cugetă, judecă fiecare 
lucru, năzuieşte după virtute şi iubeşte punctul culminant al 
virtuţilor, cucernicia”'” , iar mai departe adaugă:“Trebuie să se 
ştie că raționalul prin fire conduce iraționalul.Puterile sufletului 
se împart în putere rațională şi putere iraţională." 

Sfântul Atanasie cel Mare scria în lucrarea sa Cuvânt 
împotriva elinilor: „un mic semn că sufletul oamenilor este 
rațional este deosebirea lui de făpturile neraționale, căci numai 
omul cugetă cele din afară de sine şi gândeşte la cele ce nu sunt 
de faţă şi revine la cugetarea lor şi prin judecată alege ceea ce e 
mai bun dintre cele cugetate. Căci fiinţele neraţionale văd 
numai pe cele de faţă şi se reped numai spre cele văzute cu 
ochii, chiar dacă după aceea se aleg cu o vătămare. Dar omul 
nu se porneşte îndată spre cele văzute, ci judecă prin cugetare 
cele văzute cu ochii şi de multe ori după ce s-a pornit, e tras 
înapoi de cugetare. Şi după ce a cugetat un lucru, revine iarăşi 
prin cugetare la el şi fiecare simte dacă e prieten al adevărului, 
că mintea e altceva decât simţurile trupului. De aceea, fiind 
altceva, ea este judecătoarea simţurilor sau a lucrării simţurilor 
şi a celor ce le percep pe acestea. Mintea le distinge pe acestea 
şi le aminteşte şi alege ceea ce e bun.“ 1% 

Simţirea sau sensibilitatea omului faţă de tot ceea ce îl 
înconjoară şi față de cele ce se petrec în propria sa fiinţă şi 


126 Sf. loan Gură de Aur, op. cit., p. 145 Sf. loan Damaschinul, op. 
cit., p 72 

127Sf, Ioan Damaschinul, op. cit., p 72 

Ibidem, p. 73 

129Sfântul Atanasie cel Mare, Cuvânt împotriva elinilor XXXI, în colecţia 
„P.S.B.”, Vol 15, traducere de Pr. Prof. Dr. Dumitru Stăniloae, 
I.B.M.B.O.R., Bucureşti 1987, p. 64-65 

viaţă, este o altă facultate sau putere a sufletului omului. Omul 
simte că trăieşte el însuşi, că este el însuşi în căutarea acţiunii, 
loc, spaţiu, singur sau împreună cu alţii, se simte legat de tot 
ceea ce este frumos, plăcut, adevărat, bun sau rău. 

Sfântul loan Damaschin afirma: „Simţirea este o altă 
facultate a sufletului care percepe sau cunoaşte lucrurile 
materiale. Simţurile sunt organele, adică membrele prin care 
simțim. Sensibile sunt obiectele care cad sub simţiri. Sunt cinci 
simţuri şi de asemenea cinci simţiri.“ 15% 

Aceste simţuri sunt următoarele: simţul văzului, 
auzului, mirosului, gustului, pipăitului. Prin simţiri şi simţuri 
omul este legat de partea sensibilă a lucrurilor, a creaţiei 
întregi. Prin simţire omul ia cunoştinţă de prezenţa obiectivă a 
lucrurilor, a vieţuitoarelor, a semenilor săi, oamenii, formulând 
cu ajutorul minţii o anumită atitudine şi judecată faţă de tot 
ceea ce îl înconjoară. 

Sufletul omului este înzestrat însă şi cu voinţă liberă. 
Pe aceasta omul nu a dobândit-o în timp, ci o are prin creaţie de 
la Dumnezeu. Libertatea omului este un dar din libertatea lui 
Dumnezeu. Ideea despre libertatea sufletului omenesc este 
lămurit exprimată sau presupusă în multe locuri ale Sfintei 
Scripturi şi în special acolo unde se dă omului porunci sau se 
cere omului supunere la legea lui Dumnezeu, acolo unde se 
făgăduieşte omului răsplătiri şi mai ales fericire eternă pentru 
păzirea poruncilor: „ Ca martori înaintea voastră iau astăzi 
cerul şi pământul, viaţă şi moarte ţi-am pus eu astăzi înainte, şi 
binecuvântare şi blestem. Alege viața ca să trăieşti tu şi 
înaintaşii tăi“ (Deuteronom XXX , 19), sau „Dacă credeţi că 
este o nenorocire pentru voi de a servi Domnului, sunteţi liberi 
de a lua partea ce voiţi.“ (Iosua XXIV, 15) Profetul Isaia zice: 
„De veţi vrea şi Mă veţi asculta, bunătăţile pământului veţi 
mânca. lar de nu veţi vrea şi nu Mă veţi asculta, atunci sabia 
vă va mânca , căci gura Domnului grăieşte.“ (Isaia I, 19-20 ) 


130 Sf. loan Damaschinul, op. cit., p.76 

Mântuitorul lisus Hristos zice: „lar de vrei să intri în 
viaţă păzeşte poruncile ” (Matei XIX, 17); „De vrea cineva să 
facă voia Lui, va cunoaşte despre învățătura aceasta dacă este 
de la Dumnezeu sau dacă eu vorbesc de la Mine Însumi.“ (loan 
VII, 17) Sfântul Apostol Pavel zice: „Dar cel ce stă neclintit în 
inima sa şi nu este silit, ci are stăpânire peste voinţa sa şi a 
hotărât aceasta în inima sa, ca să-şi ţină fecioria bine va face.“ 
(I Corintene VII , 37) 

Sfântul Iustin, Teofil Antiohianul, Irineu, Tertulian, 
Clement Alexandrinul, Chiril al Ierusalimului, Sfântul loan 
Damaschinul şi mulți alți Părinți şi Scriitori bisericeşti au 
dovedit libertatea sufletului contra păgânilor, gnosticilor, 
maniheilor. În acest sens voi cita pe Sfântul Ioan Damaschinul: 
„Trebuie să se ştie că în suflet a fost sădită o putere care doreşte 
ceea ce este conform naturii şi care ţine pe toate cele ce sunt în 
chip substanţial legate de fire, această putere se numeşte 
voire“!”! şi „Dumnezeu l-a făcut pe om prin fire fără de păcat, 
iar prin voinţă liber.“ În omilia Ja aminte de tine însuţi 
Sfântul Vasile cel Mare adaugă că „...sufletul nu are nici 
culoare nici formă, nici nu poate fi definit prin vreo 
caracterizare materială, ci se cunoaşte numai prin funcţiile 
sale.“ 


Nemurirea Sufletului 


Nemurirea sufletului şi spiritualitatea lui, constituie 
unul din elementele esenţiale ale religiei creştine şi una din 
premisele fundamentale ale doctrinei sale, ca de altfel ale 


131 Ibidem , p. 81 Ibidem, p. 71 

132 Ibidem, p. 71 

133 Sf, Vasile cel Mare, Omilia III la Cuvintele,, Ia aminte de tine însuți”, în 
„P.S.B.”, Vol. 17, traducere de Pr. Dr. Dumitru Fecioru,E.I.B.M.B.O.R. 
, Bucureşti 1986, p. 384 

oricărei religii, întrucât fără credinţa în nemurirea sufletului nu 
poate exista religia. 

Muritoare se numeşte acea ființă vieţuitoare, care poate 
să-şi piardă existenţa, iar nemuritoare aceea care nu şi-o poate 
pierde. Această nemurire poate fi de trei feluri: „a) Nemurire 
esenţială şi absolută. Această nemurire o are numai fiinţa care 
este însăşi existenţă şi viaţă, adică numai Dumnezeu. b) 
Naturală —când fiinţa nu are în sine potențialitatea de a-şi 
pierde existenţa, fiindcă e necompusă . De feulul acesta sunt 
toate substanţele simple. c) Gratuită —când o fiinţă care tinde la 
descompunere din însăşi natura sa , fiindcă e compusă, de fapt 
se conservă în existenţă din partea unei cauze externe. De 
nemurirea aceasta a fost părtaş trupul lui Adam înainte de 
păcat. “15 

Nemurirea sufletului este negată în general de 
materialişti. Nemurirea sufletului înseamnă că sufletul nu mai 
moare, că la despărțirea sa de trup continuă să îşi trăiască viaţa 
proprie dincolo, într-o altă lume şi pe un alt plan de existenţă, 
păstrându-şi facultăţile sale superioare, identitatea sa, amintirea 
trecutului său şi sentimentul responsabilităţii sale, că moartea, 
care e despărţirea sufletului de trup, nimiceşte numai trupul 
material, iar sufletul fiind imaterial supravieţuieşte, nefiind 
supus legilor de descompunere ale materiei . 

Credinţa despre nemurirea sufletului există în iconimia 
Vechiului Testament. Psalmistul David, vorbind despre 
nemurirea sufletului, afirmă: „Dumnezeu va răscumpăra şi va 
elibera sufletul meu de puterea iadului, când mă va lua sub 
protecția sa“ (Psalmul XLVIII, 16).Toţi drepţii Vechiului 
Testament considerau viaţa pământească o călătorie, a cărei 
țintă şi sfârşit este patria cerească, moartea îi uneşte cu părinţii 
lor, iar locuinţa sufletelor celor morți se reprezintă de multe ori 
ca o ţară depărtată de viaţă şi chiar de Dumnezeu, ţara liniştii şi 
a somnului, ţara tăcerii unde nu străbate nici lauda Domnului: 


134 Dr. Vasile Suciu, op. cit., p. 301 

„Slăbind apoi Isaac a murit, şi a trecut la părinții săi, fiind 
bătrân şi încărcat de zile, şi l-au îngropat feciorii lui, Isav şi 
Iacov“ (Facere XXXV, 29); „Apoi le-a poruncit: << Eu am să 
trec la poporul meu. Să mă îngropaţi lângă părinţii mei >>.“ 
(Facere XLIX, 29) 

Acest adevăr este exprimat mai lămurit însă în Noul 
Testament. Mântuitorul lisus Hristos zice: „Nu vă temeţi de cei 
ce ucid trupul, iar sufletul nu pot să-l ucidă, temeți-vă mai 
curând de acela care poate şi sufletul şi trupul să le piardă în 
Gheenă.“ (Matei X, 28) „Cel ce îşi iubeşte sufletul îl va 
pierde, iar cel ce îşi urăşte sufletul în lumea aceasta, îl va păstra 
pentru viaţa veşnică“ (loan XII, 25), iar în parabola bogatului 
nemilostiv şi a săracului Lazăr se zice: „Şi a murit săracul şi a 
fost dus de către îngeri în sânul lui Avraam. A murit şi bogatul 
şi a fost înmormântat. Şi în Iad , ridicându-şi ochii, fiind în 
chinuri, el a văzut de departe pe Avraam şi pe Lazăr în sânul 
lui.“ (Luca XV, 22-23). Sfântul Apostol Pavel zice 
Corintenilor: „Că ştim că, dacă acest cort, locuinţa noastră 
pământească, se va strica, avem zidire de la Dumnezeu, casă 
nefăcută de mână, veşnică în ceruri. Căci de aceea şi suspină, în 
acest trup, dorind să ne îmbrăcăm cu locuinţa noastră cea din 
ceruri.“ (II Corinteni V , 1-2); „„Ştim că dacă casa 
pământească în care locuim se dărâmă, Dumnezeu ne va da în 
cer altă casă care nu va fi făcută de mână omenească şi care va 
dura în veci.“ (II Corinteni V, 10); „Nu avem nici cetate 
stătătoare, ci noi căutăm pe aceea în care trebuia să viețuim 
odinioară.“ (Evrei XIII, 14) 

De asemenea Sfinții Părinţi învaţă unanim că sufletul 
omului, spre deosebire de sufletele animalelor, este nu numai 
viaţă pentru altul, adică pentru trup, ci şi viaţa în sine şi pentru 
sine, dar el are viaţa în sine pentru că Dumnezeu voieşte ca el 
să trăiască veşnic. “Dacă sufletul trăieşte, crede Sfântul Iustin 
Martirul şi Filozoful, el trăieşte nu ca viaţă ci ca părtaş la viaţă. 
Aceasta arată că el este deosebit de lucrul la care participă. 
Sufletul participă la viaţă pentru că Dumnezeu vrea ca el să 

trăiască. El nu va participa la viaţă decât atunci când Dumnezeu 
nu va mai vrea ca el să trăiască. Sufletul părăseşte trupul şi 
omul încetează de a mai exista; când sufletul trebuie să înceteze 
de a mai fi duhul vieţii, iese din el şi se reîntoarce acolo de 
unde venise. Viaţa sufletului şi durata acestei vieţi nu mai sunt 
astfel fenomene naturale, ci ele depind de voinţa lui 
Dumnezeu.“ 155 

De la început învăţătura comună despre structura 
omului este că „Nu l-a făcut nici nemuritor, nici muritor, ci 
capabil şi de una şi de alta. Dacă omul înclina spre nemurire, 
păzind porunca lui Dumnezeu avea să primească de la 
Dumnezeu ca plată nemurirea şi avea să ajungă dumnezeu; şi 
iarăşi dacă se îndrepta spre faptele morții, neascultând pe 
Dumnezeu, el însuşi avea să fie pricina morții sale, că 
dumnezeu l-a făcut pe om liber, cu voinţă liberă!*% 

Sfântul Maxim Mărturisitorul spune că sufletul este 
raţional şi cugetător în sine, prin firea sa şi nu din pricina 
trupului, fiind de sine subzistent şi prin aceasta nemuritor: „iar 
dacă este prin fire pentru sine şi prin sine atotsubzistent, va 
lucra şi cu trupul, cugetând şi raționând după sine şi niciodată 
nu se va alipi de puterile sale înţelegătoare, ce le are prin fire. 
Căci cele ce le are prin fire nu i se pot răpi. Deci sufletul 
existând pururea, cugetă şi raţionează şi prin sine şi cu trupul, 
pentru sine şi pentru fiinţa sa. Deci nu se va afla nici o cauză 
care să poată înstrăina în suflet, după desfacerea trupului, 
atributele ce îi revin în chip natural şi nu pentru trup, iar dacă 
sufletul nu este de sine subzistent va fi un accident sădit în chip 
natural în trupul singur. “1 

Sfîntul Grigorie Palama spune că: „sufletul fiecăreia 
dintre dobitoace este viaţa trupului însuflețit prin el. Ele au 


135 Pr. Prof. Ioan G. Coman,Elemente de antropologie în operele...., p392 

136Teofil al Antiohiei, Trei cărţi către Autolic, în colectia „P.S.B.“, vol II, 
traducere de Pr. Prof. T.Bodogae, Pr. Prof. Olimp Căciulă, Pr. Prof. D. 
Fecioru, E.I.B.M.B.O.R., Bucureşti 1980, p.276 

137 Pr. Lector Dr. George Remete, op. cit, p. 189 

viaţa nu ca fiinţă ci ca lucrare, nefiind în sine ci pentru altul. 
Căci această viaţă nu se vede să aibă nimic altceva decât cele 
ce lucrează prin trup. De aceea desfăcându-se acesta , se 
desface numaidecât şi ea . Căci este muritoare ca şi trupul. De 
aceea moare împreună cu cel ce moare. Sufletul fiecăruia dintre 
oameni este şi viaţa trupului însuflețit prin el şi are lucrare de 
viaţă lucrătoare pentru altul, lucrare ce se arată adică în trupul 
însuflețit de el. Dar el are viața nu numai ca lucrare ci şi ca 
fiinţă, întrucât sufletul este viu prin el şi pentru el însuşi. Căci 
se arată având viaţă rațională şi intelectuală, ca una ce este în 
chip vădit alta decât viaţa trupului. De aceea chiar desfăcându- 
se trupul, sufletul nu se destramă. lar pe lângă faptul că este 
indestructibil, mai rămâne şi nemuritor, întrucât nu se arată să 
fie pentru altul, ce are viaţa prin sine ca fiinţă.“1% 

Sfântul loan Gură de Aur afirmă: „Ni s-a dăruit un loc 
de frunte între făpturi prin felul în care am fost făcuţi şi prin 
sufletul nostru nemuritor ... Sufletul omului , însă este 
netrupesc şi nemuritor, mult superior trupului şi atât de 
deosebit de el, cât este deosebit trupescul de netrupesc .“ 1% 

După cum am văzut, sufletul are viaţă în sine, este 
nemuritor, prin participare la viaţă, din darul lui Dumnezeu, 
Care voieşte ca omul să fie veşnic în relaţie cu El. În plus, 
sufletul nu are binele sau răul prin fiinţă, ci numai capacitatea 
de a primi liber binele sau răul, adică de a se împărtăşi veşnic 
de harul lui Dumnezeu sau de a-l refuza. 

Învățătura despre nemurirea sufletului, bazată pe ideea 
că sufletul este o substanţă spirituală, simplă şi în concluzie 
indestructibilă, este o învăţătură a credinţei şi nu a filozofiei. 
Nemurirea sufletului nu se întemeiază pe o indestructibilitatea 
pe care ar avea-o sufletul în sine, fără voia lui Dumnezeu, ci pe 


'% Pr. Prof. Dr. Isidor Teodoran şi Arhid Prof dr. loan Zăgrean, op. cit., p. 
174 
15 Sf. loan Gură de Aur, op. cit, p. 144-145 

credinţa că Dumnezeu ţine ca sufletul să fie nemuritor. Cu alte 
cuvinte, nemurirea sufletului nu se bazează simplu pe 
indestructibilitatea sufletului ca substanță simplă în sine, ci pe 
indestructibilitatea relaţiei între Dumnezeu şi omul înzestrat cu 
sufletul nemuritor, deoarece Dumnezeu l-a făcut aşa pentru o 
relaţie veşnică şi neîntreruptă cu El. Pentru Dumnezeu nici o 
persoană umană care intră în relaţie cu El, nu mai încetează de 
a exista, deoarece Dumnezeu din iubirea Sa l-a făcut veşnic 
partener al Lui. Dacă sufletul este nemuritor, aceasta îşi are 
cauza în voinţa creatoare şi conservatoare a lui Dumnezeu, 
Care vrea ca omul prin suflet să fie neîntrerupt, veşnic în 
relaţia de comuniune cu El. De aceea sufletul a fost înzestrat cu 
memoria faptelor sale, cu conştiinţa morală, ca să regrete toate 
faptele contrare lui Dumnezeu, să se ştie mereu dependent de 
El şi să-L laude şi să-L iubească neîntrerupt. 

Pentru realizarea acestui scop Dumnezeu înzestrează de la 
început sufletul cu harul Său, pentru ca, după Întruparea Fiului 
Său lisus Hristos şi după Înălţarea Sa la cer, să se sălăşluiască 
prin botez în toţi cei ce cred în El. Iată dar, de ce sufletul care 
este sălaş al lui Hristos, nu poate fi nimicit odată cu moartea 
trupului. 

Unii teologi protestanți susțin teza distrugerii sufletelor 
împreună cu trupurile îndată după moarte, a cufundării lor în 
neființa din care vor fi chemate împreună cu trupurile la 
învierea cea de obşte. 

În afară de argumentul pur teologic, pe care l-am 
prezentat mai sus, în sprijinul nemuririi sufletului, mai vin şi 
alte argumente precum: 

l)Argumentul ontologic — se bazează aprioric pe însăşi 
natura spirituală, simplă a sufletului omenesc. 

2)Argumentul teleologic 

3)Argumentul moral —foloseşte calea aposteriorică şi 
principiul cauzalităţii. 

4)Argumentul istoric — pleacă de la credinţa universală 
în nemurirea sufletului. 

Argumentul ontologic . 


Acest argument porneşte de la însăşi natura sau fiinţa 
sufletului care, în contrast cu trupul material, este imaterială, 
spirituală, simplă şi necompusă. Fiind imaterială şi simplă, 
natura umană nu este alcătuită din părți în care să se poată 
descompune. În concluzie, ea nu poate fi nici împărţită sau 
descompusă, nici nu poate fi nimicită. Nefiind nematerială ea 
este esenţial deosebită de trup, este spirituală. Numai ceea ce 
este material, ceea ce este compus, se poate desface în părțile 
sale componente, putând fi nimicite. Ceea ce este simplu, 
spiritual, dăinuieşte dincolo de materie, întrucât nu este supus 
legilor de compunere şi descompunere ale materiei. Numai 
materia este într-o necontenită schimbare şi prefacere, care este 
îndreptată spre uzură şi distrugere. Sufletul, însă, nu se 
transformă pentru că este simplu şi rămâne pururea ceea ce 
este. Aşadar, sufletul fiind simplu şi spiritual este nemuritor. 

Romano- catolicii spun că: „sufletul omului nu este 
muritor, nici extrinsec, adică prin nimicire, întrucât Dumnezeu 
i-ar substrage existenţa încetând de a-l mai conserva . Pentru că 
Dumnezeu tratează cu lucrurile după natura lor, şi aşa, dacă o 
fiinţă din natura sa tinde să fie totdeauna întrucât nu se poate 
descompune, El nu-i va substrage existenţa. Şi fiindcă de o 
atare natură se bucură sufletul omenesc, prin urmare Dumnezeu 
nu-i va substrage existenţa încetând de a-l mai conserva, în 
consecinţă, sufletul omenesc este nemuritor şi extrinsec.“1% 

Acest argument, bazat pe natura sufletului îl aflăm „la 
Pitagora, combinat cu teoria metempsihozei, apoi la părintele 
teoriei privitoare la sufletul omenesc-Platon - în lucrarea 
Phaedon.“ !*! Dar argumentarea lui Platon este legată ca şi la 


14 Dr, Vasile Suciu, op. cit., p.307 
14 Pr Prof. dr. Isidor Teodoran şi Arhid Prof. Dr. Ioan Zăgrean, op. cit., p. 
169 

Pitagora de teoriile preexistenţei sufletelor şi a transmigrării lor 
în trupuri. Aceste învățături au fost combătute cu înverşunare 
de Sfinții Părinţi. Sufletul, în argumentarea ontologică, nu 
poate fi preexistent sau veşnic, coborând dintr-o lume a 
prototipurilor şi esenţelor universale, cum considera Platon. 
Sufletul nu poate fi considerat ca un principiu absurd. 
Nemurirea lui nu este egală cu atotputernicia şi veşnicia lui 
Dumnezeu. Sufletul este creat de Dumnezeu cu capacitatea de a 
fi nemuritor, deci nu este preexistent şi nici absolut ca 
Dumnezeu. 


Argumentul teleologic . 


Acest argument porneşte de la raționamentul care se 
bazează pe aspiraţiile infinite ale sufletului omenesc, care tinde 
necontenit spre cunoaşterea misterului existenței, spre 
realizarea perfecțiunii morale şi spirituale, ca şi spre atingerea 
fericirii depline, deşi aceste aspirații ale sufletului omenesc nu 
pot fi satisfăcute deplin în viaţa aceasta. Omul doreşte să fie 
totdeauna în butul tuturor experienţelor sale triste. Şi fiindcă el 
nu poate trăi în veci în persoana sa, voieşte să trăiască cel puţin 
în urmaşii săi, care sunt sânge din sângele său şi carne din 
carnea sa. De aici provine mâhnirea şi neîndestularea ce 
copleşeşte pe părinții fără copii. Omul voieşte să trăiască 
totdeauna în mintea şi admiraţia urmaşilor, el doreşte să 
trăiască totdeauna în sufletul iubiților săi. Aşadar, omul vrea să 
fie totdeauna. 

Apoi omul doreşte să fie fericit. Şi de fapt noi umblăm 
după binele şi fericirea noastră, adică după idealul nostru, în 
toate lucrările noastre, de la leagăn până la groapă. Omul nu 
doreşte orice bine şi orice fericire, ci binele şi fericirea 
nemărginită de timp şi de loc. De aceea nici nu-l poate 
îndestula pe el bunurile din lumea aceasta, pentru că ele sunt 
mărginite, aşa că omul, posedându-le, simte un gol în sufletul 
său. De aceea le părăseşte şi-şi caută fericirea în alte bunuri, 

până când se dezamăgeşte din nou. 

De asemenea nu-l pot îndestula pe om nici plăcerile 
trupeşti, nici bogăţiile, nici cinstea şi mărirea, nici virtutea şi 
nici ştiinţa. Ba chiar şi când bunurile acestea ar fi toate laolaltă, 
şi chiar dacă ar fi nemărginite după timp şi loc, nici atunci n-ar 
putea îndestula dorinţa omului de a fi fericit. 

Toate aceste aspirații ale  sufletulei omenesc, atestă 
natura nemuritoare a sufletului care cere ca ele să poată fi 
satisfăcute şi împlinite odată deplin dincolo, în comuniunea cu 
Dumnezeu. În viaţa aceasta, aspiraţiile sau dorul de infinit al 
omului persistă necontenit, fără satisfacerea lor deplină, pe de o 
parte datorită mărginirilor şi neputinţelor trupului, iar pe de altă 
parte datorită nobleţei sufletului omenesc care, prin fiinţa lui 
deosebită de cea a trupului, nu oboseşte şi nu se împacă cu 
nimic, făcând mereu planuri şi tinzând spre alte şi alte 
orizonturi. 

Toate aspiraţiile sufletului omenesc, care rămân în viaţa 
aceasta neîmplinite, după despărţirea sufletului de trup, 
urmează să-i fie satisfăcute şi împlinite deplin în viaţa de 
comuniune veşnică cu Dumnezeu. 


3)Argumentul moral . 


Acest argument pentru dovedirea nemuririi sufletului 
porneşte de la existenţa şi necesitatea respectării ordinii morale. 
Acestă ordine morală bazată pe dreptate şi echitate, cere ca 
starea de fericire sau nefericire să fie după faptele morale ale 
omului, ca binele să fie răsplătit şi răul, nedreptatea să fie 
pedepsite. Omul doreşte să facă dreptate prin care să se 
răsplătească binele şi să se pedepsească răul. El vede că de 
multe ori faptele bune nu sunt răsplătite, iar cele rele nu sunt 
pedepsite în viaţa aceasta. Pentu că legile omeneşti de-abia 
răsplătesc faptele bune ale unor indivizi şi de-abia pedepsesc un 
număr restrâns de fapte rele, fiindcă pe celelalte le scapă din 

vedere, ori nu le pot constata, ori le acoperă invidia şi viclenia 
oamenilor. Liniştea şi mângâierea sufletească pentru faptele 
bune şi mustrările de conştiinţă pentru faptele rele însă nu pot fi 
răsplata corespunzătoare. Pentru că, de multe ori, cei buni sunt 
tulburaţi sufleteşte în însăşi săvârşirea faptelor bune, pentru 
care mai sunt şi batjocoriţi şi persiflaţi, iar cei împietriţi în cele 
rele sunt scutiţi de mustrările conştiinţei şi sunt preamăriţi. Pe 
lângă acea linişte sufletească, nici măcar mustrările conştiinţei 
nu sunt independente, ci presupun viaţa de dincolo de mormânt, 
pe care se bazează. Şi fiindcă este cu neputinţă, ca Dumnezeu, 
care a sădit în mintea fiecăruia legea Sa eternă, să nu dea 
sancţiunea corespunzătoare pentru faptele noastre. Acesta 
postulează atât existenţa unui Drept Judecător, cât şi a unui 
suflet nemuritor, căruia 1 se va răsplăti toate faptele săvârşite, 
cum cere dreptatea. 


4)Argumentul istoric 


Acest argument se bazează pe credinţa universală în 
nemurire. Toate popoarele vechi şi noi, culte sau barbare au 
crezut şi cred în nemurirea sufletului. Credinţa aceasta ne-o 
arată prin monumentele, faptele şi învăţăturile lor. 

a)Prin monumente. Toate popoarele aranjează frumos 
mormintele pentru a nu fi profanate. Pun flori şi verdeață pe 
morminte, ba aduc şi jertfe şi, nu arareori, chiar şi jerte 
omeneşti. Altele ard cadavrele şi pun cenuşa în urne, pe care le 
păstrează ca pe ceva de mare preţ. Deci toate popoarele, de la 
barbari, care aveau mormintele simple, şi până la Egipteni, care 
ridicau piramide şi palate pentru morții pe care îi înfăşau şi îi 
îmbălsămau, şi care zugrăveau pereţii cu călătoriile pe care 
trebuie să le facă sufletul şi cu autorităţile înaintea cărora 
trebuia sufletul să se prezinte, deci toate popoarele, prin grija 
aceasta specială ce o aveau pentru morţi, arătau credinţa lor în 
nemurirea sufletului. Ba mai mult, cultul morților a ajuns, la cei 
vechi, până acolo încât cugetau că, dacă trupul rămâne 

neîngropat, sufletul trebuie să pribegească prin împărăția 
morţilor. 

b)Prin faptele lor. Toate popoarele cred în existenţa 
sufletelor celor morţi, se roagă pentru ele şi încearcă deseori să 
intre în legătură cu ele. Astfel noi, de exemplu, ne aducem 
aminte de cei morţi şi ne rugăm pentru ei. Cei vechi le aduceau 
jertfe ca să le îmblânzească'"?. Alţii puneau în sicriu mâncăruri, 
ca sufletul să se poată restaura în decursul călătoriei sale, 
puneau bani ca să înşele pe păzitorii unor trecători, ori să 
plătească la trecătorile peste anumite râuri, puneau şi arme, 
scuturi şi lănci pentru ca în călătoria lor să se apere de 
inamici!%5. Toate aceste fapte, care constau în pregătirea 
mormântului, scot în evidenţă credinţa în nemurirea sufletului. 


c) Din învățăturile popoarelor. Origen, apărând 
dogmele creştine contra filzofului păgân Celsus, citează 
mărturisirea lui în care zice: „creştinii judecă drept când cred, 
că cei ce au dus o viaţă sfântă vor fi răsplătiți după moarte şi că 
cei răi vor suferi pedepse veşnice, pentru că acest învăţământ al 
lor îl are lumea întreagă“. 

Egiptenii prin riturile lor arată că cei morți îşi primesc 
sentința de la judecătorii iadului, în fruntea cărora stă 
Dumnezeul Cel Mare. Sufletele celor răi sunt date pe mâinile 
monştrilor care le torturează, iar sufletele celor drepți intră în 
patria cerească a lui Osiris după ce mai întâi s-au curățit de 
toate păcatele. 

Fenicienii cu toate că adorau puterile naturii, totuşi n-au 
uitat de dreptatea lui Dumnezeu care se aplica oamenilor după 
moarte. Ei admit pedepse crâncene pentru sufletele rele, 
Rephain, iar sufletele sfinților, Alanim, le aşează la fericire. 


142 pr. Conf. Alexandru Stan şi Pr. Dr. Remus Rus, Istoria Religiilor, 
E.I.B.M.B.O.R., Bucureşti 1991, p. 160-161 

144 Dr, Vasile Suciu, op . cit., p. 308 

Perşii, care ţineau legea lui Zoroastru, promit fericirea 
deplină sufletelor care vor ţine în această viaţă pământească cu 
Ormuzd, zeul binelui, şi vor persecuta pe Ahriman. Brahmanii 
din India îmbrăcau sufletele mai bune, după moartea trupului, 
în alte trupuri mai subtile şi le puneau să strălucească în 
cerurile superioare. 

Viaţa omului de dincolo de mormânt n-a rămas numai 
în credinţele religioase, ci a trecut şi la poeţi. Astfel, Virgiliu 
spune că sufletele, înainte de a ajunge la pacea din Eliseu 
trebuie să se curățească de rugina cu care s-au întinat aici pe 
pământ şi de păcate. Unele suflete plutesc în aer unde le bate 
vântul, altele sunt cufundate în adâncuri trecând de mii de ori 
prin flăcări, toţi suferă pentru păcatele pe care le-au făcut. 

Teologul catolic Vasile Suciu spune că credinţa în 
nemurirea sufletului “nu a fost numai la popoarele europene, ci, 
descoperindu-se America, s-a aflat şi la popoarele de acolo. Ele 
erau comune în întreaga lume nouă, în unele ţinuturi mai 
confuz, în altele mai lămurit, dar necunoscute n-au fost în nici 
un ţinut.”1%5 

Această credință universală în nemurirea sufletului nu 
poate fi un produs subiectiv al fanteziei, ci o credinţă naturală 
generală. 


2) Dihotomismul naturii umane 


De-a lungul anilor, mulţi oameni au încercat să explice ce este 
omul. Răspunsurile au fost numeroase şi diferite. Omul “este o 
minune dacă privim mica picătură de sămânță din care derivă şi 
care produce oase, nervi şi carne întocmite după chip”! este o 
ființă rațională alcătuită din suflet şi trup sau omul e o ființă 
spiritual-rațională “animal raţional.“!*7 


145 Ibidem, p. 305 
146 Pr. Prof loan G Coman, Elemente de antropologie în operele... , p. 379 
“Dr. Iosif Olariu, op. cit., p. 287 

După învăţătura Bisericii Ortodoxe, omul este compus 
dintr-un suflet nematerial şi inteligent şi dintr-un corp material. 
Deci, omul este format din două părți. Lucrul acesta reiese 
foarte limpede din învăţătura Vechiului şi Noului Testament. 

În Vechiul Testament Moise, vorbind despre originea 
omului, deosebeşte lămurit în el două părți: una formată din 
pământ (trupul) iar alta provenind din suflarea lui Dumnezeu 
(sufletul): “Şi a făcut Dumnezeu pe om ţărână luând din 
pământ şi a suflat în faţa lui suflare de viaţă şi s-a făcut omul 
fiinţă vie.“ (Facerea 11,7) Dreptul lov zice celor veniţi să-l 
mângâie: „Lăceţi puţin, să spun ce-mi va zice sufletul meu. De 
ce să sfâşii carnea mea cu dinţii? Şi de ce viaţa mea este ca şi 
cum l-aş ţine în mâinile mele?“ (lov XIII, 13-14)  Psalmistul 
David striga către Dumnezeu: „Pentru aceasta s-a bucurat 
inima mea şi limba mea s-a veselit. Ba încă şi trupul meu 
odihneşte în nădejdea, că nu vei lăsa sufletul meu în Iad, nici 
vei da celui cuvios al tău să vadă putreziciunea.“ (Psalmul 
XV,9-10) 

În Noul Testament Mântuitorul lisus Hristos zice 
Apostolilor Săi: „ Să nu vă temeţi de cei ce ucid trupul, iar 
sufletul nu pot să-l ucidă, ci temeţi-vă mai vârtos de cel ce 
poate să piardă şi trupul şi sufletul în gheenă“ (Matei X, 28). 
Sfântul Apostol Iacob scrie: „Căci precum trupul fără suflet 
este mort, aşa şi credinţa fără de fapte este moartă.“ (Iacob II, 
26 ) În sfârşit Sfântul Apostol Pavel zice Corintenilor: „Căci 
sunteți cumpăraţi cu preţ, preamăriţi dar pe Dumnezeu în trupul 
vostru şi în duhul vostru, care sunt ale lui Dumnezeu.“( 
Corinteni VI, 20), iar mai departe zice: „Se deosebesc de 
asemenea femeia şi fecioara: cea nemăritată se îngrijeşte de ale 
Domnului, cum să placă Domnului, ca să fie Sfântă şi cu trupul 
şi cu sufletul...“(I Corinteni XII,34) Tot în această epistolă 
zice adresanţilor săi: „Eu dar,nefiind la voi cu trupul, dar cu 
duhul fiind de faţă acolo, am şi judecat, ca şi cum aş fi de faţă, 

pe acel ce a făcut aşa ceva...Să dați pe unul ca acela satanei 
spre pieirea trupului, ca duhul să se mântuiască în ziua 
Domnului Iisus.“ (I Corinteni V,3-5) 

După cum se vede, omul are o constituţie dublă: trup 
material şi muritor făcut din ţărână şi suflet nematerial şi 
nemuritor deoarece textul biblic spune că „a suflat Dumnezeu 
şi s-a făcut omul ființă vie “. Dar aceasta nu înseamnă că 
sufletul emană din Dumnezeu pentru că: Dumnezeu este 
incomunicabil în esență.”"% Sufletul este creat de Dumnezeu 
nu emanat din El. Prin suflet omul stă în legătură cu Dumnezeu 
şi cu lumea spirituală. 

Materialismul neagă existenţa sufletului şi consideră 
„fenomenele sufleteşti simple funcțiuni corporale, înglobând pe 
om între celelalte animale. Dar această ipoteză anticreştină nu 
poate explica unitatea şi identitatea conştiinţei în continuă 
schimbare a materiei, nici cugetarea şi conştiinţa religioasă şi 
morală.“ 1% 

Concepţia sau învățătura despre cele două elemente 
componente ale naturii, trup şi suflet, se numeşte dihotomism 
sau dualism antropologic. Dihotomia naturii omeneşti a fost 
întotdeauna învățătura bisericii. În Sfânta Scriptură, sufletul 
omului este desemnat prin mai multe nume: suflet (“psihi”), 
spirit sau duh (“pnema”). Dar sufletul şi spiritul nu sunt două 
părți diferite, ci ele reprezintă aceeaşi parte din constituţia 
omului. 

În vechime, contra unităţii sufletului omenesc, greşiră 
filosofii platonici. Ei puneau în om trei suflete: „unul vegetativ, 
altul senzitiv şi al treilea raţional. De la aceste suflete- ziceau 
ei- ar proveni viaţa vegetativă, senzitivă şi raţională din om.“1% 
Mai târziu maniheii şi gnosticii atribuiau omului două suflete. 
După aceştia, ereticii apolinarişti ziceau că în om sunt două 
suflete: unul senzitiv, de la care provine viaţa vegetativă şi 


1% Pr Lector Dr. George Remete, op. cit., p. 138 
1 Hristu Andrutsos. op. cit., p. 143 
150Dr, Vasile Suciu, op. cit., p.310 


-72- 


senzitivă , iar al doilea raţional de la care provine viaţa 
raţională. Deoarece, aceşti eretici împărțeau pe om în trei părți: 
trup, trup veţuitor şi om, s-au numit Trihotomişti . 

Părerea lor a fost condamnată într-un sinod ţinut în 
Răsărit „unde s-a definit, că: „omul are numai un suflet raţional 
ŞI înţelegător“!5! şi s-au condamnat toţi cei care învățau că 
omul ar avea două suflete. 

Mai târziu unii filosofi au reluat învăţătura greşită a 
filosofiei platonice. Unii atribuie omului trei suflete, alţii doar 
două. Dintre aceştia putem aminti pe filosofii Antoniu Gunther 
şi Baltzer. Astăzi cei care împărtăşesc aceeaşi părere cu ei sunt 
spiritiştii. 

În teozofie omul apare treptat din străfundurile telurice 
ale materiei. Natura îl înzestrează succesiv cu corpuri subtile 
din materia lumilor: astrală, mentală, budică şi atmică, pentru 
ca să poată simţi şi cunoaşte,iar divinitatea universală dă 
spiritul, adică elementul nemuritor,prin emanaţie din fiinţa sa. 
După gruparea şi însuşirile lor aceste corpuri dau fiinţei 
omeneşti o constituţie trihotomică: 

„I)Corpul fizic , dublat de corpul eteric 

2)Sufletul, format din corpul astral inferior (concret)sau kama 
3)Spiritul, format din corpul mental superior sau cauzal, prin 
care omul este nemuritor şi corpurile budic şi  atmic, care se 
adaugă pe măsura evoluţiei omului.“152 

Cu totul alta este învăţătura Bisericii Romano-catolice 
definită în aşa-zisul conciliul al-VIII-lea ecumenic şi propusă 
în: „epistola apostolică din 1857 a papei Pius al-IX-lea, 
îndreptată către cardinalul Geissel din Koln, în care osândeşte 
greşelile lui Gunthel, ori cea din 30 aprilie 1860 în care 
condamnă părerile lui Baltezer. În cea dintâi se zice: „Știm, că 
prin cărțile acelea (ale lui Gunther ) se vatămă părerea şi 
învăţătura catolică despre om, care astfel se compune din trup 


151 Ibidem,p. 310 
152 Pr. Magistrand Gheorghe Butnariu, Teoria reîncarnării şi eshatologia 
creştină, în „Studii Teologice”, anul XIII (1956), nr.3-4, p 185-186 

şi din suflet, şi încă rațional, este forma adevărată, prin sine 
însăşi şi nemijlocită a trupului. “15% 

Chiar şi unii teologi protestanți împărtăşesc învăţătura 
trihotomistă, bazându-se în special şi ei pe versetele de la I 
Tesaloniceni V-23: ,„ lar Dumnezeul păcii însuşi să vă 
sfințească întregi, şi tot duhul vostru şi sufletul să se păzească 
fără prihană la venirea Domnului nostru lisus Hristos “, precum 
şi cel de la (Evrei IV,12): „ Căci cuvântul lui Dumnezeu este 
viu şi lucrător şi mai ascuţit decât orice sabie cu două tăişuri şi 
pătrunde până la a despărţi suflet şi duh, încheieturi şi măduvă 
şi este judecător al simţurilor şi al cugetelor inimii. “ 

Diferenţa acestor două texte, în comparaţie cu 
celelalte, constă în faptul că duhul este pus în acelaşi timp 
alături de suflet. Dacă în celelalte texte se vorbeşte în mod 
separat când de suflet, când de duh, aici lucrurile sunt clare, 
apare şi sufletul şi trupul, dar şi duhul omului. Se pare că 
numai în Noul Testament cuvântul duh ar apare de 379 de 
ori.““15*Dar se pare că în unele texte biblice cuvântul „duh“ ar 
avea şi un alt înţeles. De exemplu în I Corinteni II, 11: „Căci 
cine dintre oameni ştie ale omului, decât duhul omului, care 

este în el?“, se referă la conştiinţa omului; la Romani VIII,10;: 
„lar dacă Hristos este în voi, trupul este mort pentru păcat; iar 
duhul, viaţă pentru dreptate“, reprezintă însuşi sufletul, iar în 
altele omul întreg. 139 

Din textele pauline amintite nu rezultă trihotomismul 
în natura omului, ci în primul text numai că omul, în întregimea 
lui trebuie să se păstreze curat pentru venirea lui Hristos, iar în 
textul al doilea sunt amintite mai multe părți (suflet, spirit, 
încheieturi, măduvă, inimă) ale naturii omului decât ar avea 
omul, după apolinarism chiar. 

Această trihotomie a omului nu are nici un temei în 
Sfânta Scriptură, care întrebuinţează cuvintele suflet şi spirit 


'*DrVasile Suciu, op. cit., p. 311 
1 Diacon Prof. Dr. Grigorie T. Marcu, Antopologia paulină, p.58 
155 Ibidem, p. 58-68 

amestecate, declarând pe om compus, când din suflet şi trup, 
când din spirit şi trup. Celor două texte amintite mai sus, numai 
forţat li se atribuie înțeles trihotomist. Acei doi termeni 
denumesc aceeaşi parte din om, cea spirituală a 
omului,” sufletul fiind aici puterea vieţii organice, iar duhul 
puterea vieţii spirituale.“15 

Paul Evdochimov făcând referire la textele Sf. Ap. 
pavel amintite este de părere că: , termenii ontologici au 
adesea un înţeles etic. Astfel întâlnim noţiunea de omul nou şi 
cel vechi, din afară şi lăuntric, psihic şi duhovnicesc; iar 
noțiunea de minte se identifică când cu spiritul, când cu 
înţelepciunea, când cu conştiinţa. Dihotomia (trup-suflet) 
coexistă cu trihotomia (trup, suflet, spirit). Cu toate acestea, se 
poate spune că , în Biblie, sufletul dă viaţă trupului; îl face 
„suflet viu“, iar spiritul  „înduhovniceşte“ întreaga fiinţă 
omenească.“ 

Teologul grec Hristu Andrutsos referidu-se la aceste 
texte pauline zice: „În aceste citate nu se susţine trihotomia, ci 
se caracterizează omul intern după cele două aspecte sau sfere, 
cea inferioară, vegetativă şi senzuală, a sufletului şi cea 
superioară şi mai spirituală a spiritului. Întrucât natura 
imaterială a omului împlineşte funcțiunile vegetative şi cele 
care se raportează nemijlocit la trup, se numeşte spirit.“ '”’ 

Aceste texte pauline pot fi interpretate corect cu 
ajutorul altor texte pauline,din care rezultă existența unei 
opoziții între omul duhovnicesc şi cel neduhovnicesc, opoziţie 
care nu este, însă, structurală sau ființială şi nu are la bază două 
principii deosebite, ci două moduri de vieţuire, cum rezultă de 
exemplu din I Corinteni II, 14-15; XV,45-46; Galateni V,16- 
17. lar din textele amintite de la Tesaloniceni şi Evrei, 


156 Pr, Prof. Dr. Isidor Teodoran şi Arhid. Prof. loan Zăgrean, op. cit., p 163 

157 Paul Evdokimov, Ortodoxia,traducere de Dr. Irineu loan Popa-arhiereu 
vicar, E.I.B.M.B.O.R., Bucureşti 1997p.71 

158 Hristu Andrutsos, op. cit., p. 144 

înțelegem că omul care se lasă legat de cele pământeşti, 
ridicându-se la o viaţă superioară, rămâne fizic sau trupesc; iar 
cel care se ridică la o viaţă religios-morală superioară, în duhul 
lui Hristos, este om spiritual sau duhovnicesc. Astfel, psihicul 
este numit de Sfântul Apostol Pavel suflet dacă în viaţă nu 
depăşeşte naturalul, iar sufletul se numeşte duh (spirit) dacă se 
ridică prin har şi stăruință în bine la o viaţă ce depăşeşte 
naturalul. 

De altfel, însuşi Mântuitorul spune că-şi pune sufletul 
pentru oile Sale (loan X,13), iar în altă parte că-şi dă duhul 
(Luca XXIII, 46). Deci spirit şi suflet sunt numai nume diferite 
date aceleiaşi realităţi din om, părţii lui spirituale. 

Constituţia dihotomică a omului a fost învățătura 
dintotdeauna a Bisericii. Acelaşi lucru, aceeaşi învățătură a fost 
dată şi de Sfinții Părinţi şi Sriitorori bisericeşti. Sfântul Iustin 
Martirul şi Filosoful, influenţat de filosofia platonică, pare a fi 
trihotomist uneori. El zice că „trupul este casa sufletului şi 
sufletul este poarta spiritului, elemente pe care le vor păstra toți 
aceia care au nădejdea curată şi credinţa puternică în 
Dumnezeu.“ Totuşi „când dovedeşte învierea se provoacă la 
fapta că sufletul şi trupul în unire fac ființa omenescă, care 
unite odată trebuie să se facă de nou, dacă este ca Dumnezeu să 
răsplătească în veci.“1% 

Sfântul Grigorie de Nyssa, punând în discuţie textul de 
la I Tesaloniceni V;23, spune că: „prin trup înţelegem partea 
vegetativă, prin suflet pe cea afectivă şi prin duh pe cea 
cugetătoare.“"S1Pe de altă parte făcând analogie cu cuvintele 
Mântuitorului: „Să iubeşti pe Domnul Dumnezeu din toată 
inima ta..“ (Marcu XII;30) adaugă: „şi aici cuvântul Scripturii 
face aceeaşi deosebire şi anume elementul trupesc fiind redat 


15 Pr. Prof. Ioan G. Coman,Elemente de antropologie în operele...., p. 380 
1% Dr. Iosif Olariu, op. cit,p. 288 

161Sf.Grigorie de Nyssa, Despre facerea omului, în „P.S.B.“, vol 30, p.29 
Macarie F., op. cit., p. 566 

prin „inimă“, factorul mijlociu adică cel afectiv fiind redat prin 
„Suflet“, iar elementul superior sau cuvântător este redat prin 
„duhul“. De aici derivă şi faptul că Apostolul cunoaşte trei 
moduri de viețuire a omului, din care unul se numeşte viețuire 
trupească, în care omul se dedică numai pântecului şi plăcerilor 
lui, al doilea mod de vieţuire e cel al afectelor naturale, care se 
desfăşoară pe o linie intermediară între bine şi rău adică uneori 
ridicându-se deasupra afectivității, alteori neparticipând deplin 
la luptă şi în al treilea rând avem vieţuirea duhovnicească sau 
cea desăvârşită, potrivit căreia privirea e aţintită continuu spre 
Dumnezeu!“ 

Sfântul Vasile cel Mare zice: „omul este compus din 
suflet şi corp, corpul este din pământ, iar sufletul din cer “1%, şi 
tot el adaugă „pentru că omul este alcătuit dintr-o plăsmuire 
pământească şi din suflet care locuieşte în trup, se numeşte 
pământ ceea ce este plăsmuit din pământ, iar cel ce locuieşte în 
lume se numeşte suflet, căruia i-a fost sortit să locuiască în 
trup.«15% 

Sfântul Clement Alexandrinul oscilează, fiind când 
dihotomist, când trihotomist: „la potop, a pierit spiritul carnal, 
dar s-a salvat sufletul. Tablele legii au fost scrise de două ori 
pentru cele două suflete, cel ce conduce şi cel ce ascultă.“ 1% 
Sunt şi locuri unde trihotomia se aplică numai sufletului. 
Dihotomismul lui Clement este afirmat şi de alte texte. În 
Stromata, vorbind despre facerea omului spune că: „fiinţa 
omenească se compune din trup luat din pământ şi din suflet 
insuflat de Dumnezeu. 1% 


'% Ibidem, p 29 

'%Sf. Vasile cel Mare, Omilii la Psalmul XXXII, în 
Colecţia.,P.S.B.”,Vol.17, traducere de Pr. Dumitru Fecioru, 
E.I.B.M.B.O.R,Bucureşti 1988, p. 254 

164 Ibidem, 254 

165 Pr, Magistrand Marin Branişte, op. cit., p. 589 

'*Ibidem, p. 590 

La Sfântul Teofil Zăvorâtul duhul apare ca „sufletul 
sufletului nostru.“ Suflându-i viaţa în faţă în timp ce la creat, 
Dumnezeu nu i-a dat omului o existență asemănătoare 
animalelor, ci una superioară. Nu l-a făcut doar fiinţă vie, ci i-a 
imprimat fiinţei sale şi un bogat conţinut teologal prin care să 
se deschidă dialogului cu Cel care l-a creat : „Duhul, ca forță 
care a venit de la Dumnezeu, ÎI cunoaşte pe Dumnezeu, ÎL caută 
pe Dumnezeu şi îşi găseşte odihna numai în El...duhul simte 
dependenţa sa totală de El şi recunoaşte că este obligat să-L 
mulțumească pe Dumnezeu întru totul şi să trăiască numai 
pentru El şi prin EL.“!6% 

Sfântul Chiril al Ierusalimului îndeamnă: „învaţă-te a te 
cunoaşte pe tine însuţi. Să ştii că tu eşti om, că eşti format din 
două părți din suflet şi din corp şi că acelaşi Dumnezeu este 
creatorul corpului şi al sufletului. “1% 

Sfântul loan Damaschinul spune că: „Dumnezeu 
creează pe om cu mâinile sale proprii din natura văzută şi 
nevăzută, după chipul şi asemănarea sa. A făcut corpul din 
pământ, iar sufletul rațional şi gânditor îl dădu prin insuflarea 
Sa proprie.“ "° 

Şi Sfântul loan Gură de Aur, la rândul său mărturiseşte: 
„este un animal îndoit, vorbesc de om, care este compus din 
două substanţe, dintr-un suflet simţitor şi cugetător şi un 
corp.“ "! 

Constituția dihotomică a omului este mărturisită şi de 
alți Părinți bisericeşti precum Sfântul Grigorie de Nyssa, 
Jeronim, Nemesius. Dacă unii învățători vechi ai bisericii 
vorbesc de spirit, suflet şi corp, trebuie să observăm că ei 
înţeleg prin spirit şi suflet nu două părți diferite în om, ci două 


167 Sf. Teofan Zăvorâtul, Viaţa duhovnicească şi cum o putem dobândi, 
traducere de Prof. Graţia Lungu Constantin, EdituraEgumeniţa, Galaţi 
1998, p. 75 

168 Ibidem, p.57 

'% Dr, Iosif Olariu, op. cit. , p. 288 

170 Sf, Toan Damaschinul, op. cit. , p. 70 

171 Macarie F., op cit, p.567 

puteri ale aceleiaşi naturi spirituale: spiritul ca superior, iar 
sufletul ca inferior. Astfel de expresii întâlnim la Sfântul Irineu, 
Tertulian, Origen etc. 


3) Raportul dintre trup şi suflet 


Învățătura bisericii este că omul există ca trup şi 
suflet. Textile scripturistice şi patristice abundă în acest 
sens. Vechiul Testament susţine că în alcătuirea omului intră 
atât trupul/carnea, cât şi sufletul/suflarea, prin urmare omul are 
prin creaţie o structură psihosomatică.!? Trupul nu este 
separate nici măcar teoretic de suflet, fiind înţeles ca o 
„manifestare corectă a sufletului, un fenomen al acestuia.“17% El 
este expresia şi manifestarea sufletului. u% 

Fără să neglijeze trupul, Sfântul loan Gură de Aur, se 
ocupă îndeosebi de suflet; grija pentru suflet alcătuieşte ideea 
centală care stăbate toate scrierile sale şi care dă sens Proniei 
divine. Trupul, care dă expresie înţelepciunii Creatorului, nu 
este disprețuit, nu este considerat mormânt al sufletului nici un 
element rău din fire, cu care Demiurgul cel rău ar fi înlănțuit 
sufletul. Este mai mic şi inferior sufletului, dar nu-i este 
potrivnic, nici duşman, nici rău în comparaţir cu el. Este un 
lucru neutru, folosit de către suflet ca organ al săvârşirii atât al 
virtuţii, cât şi al răutăţii. Când are cuvinte aspre la adresa 
trupului, socotindu-l potrivnic sufletului, nu o face în sens 
biologic, ci în sens moral. Prin trup şi suflet înţelege două 
raţiuni, care se împotrivesc reciproc: virtutea şi păcatul. 


172 Diacon Prof. Dr. Grogorie T. Marcu, Antropologia paulină, Sibiu 1941, 
p.282 

173 Marius Lazurca, Invenţia trupului, Editura Anastasia, Bucureşti, f.a., p.97 

14 Olivier Clement, Trupul morţii şi al slavei. Scurtă introducere la o 
teopoetică a trupului, traducere Sora Eugenia Vlad, editura Christiana, 
Bucureşti 1996, p. 8 Pr. Prof. Ioan G. Coman,Elemente de antropologie 


în operele..., p. 385 

Sf. Iustin Martirul şi Filosoful ne prezintă cele două 
componente ale omului, trupul şi sufletul , într-o unire organică 
dând omului o identitate personală, fără a-şi pierde însuşirile 
proprii.” 

Raportul dintre aceste două părți constitutive ale 
naturii omeneşti este că sufletul rațional este principiul 
formator şi înviorător al organismului corporal. Trupul şi 
sufletul sunt strâns unite prin însuşi actul creației lor care a avut 
loc aproape simultan, deşi „sufletele au fost zidite aparte şi nu 
cu trupurile lor ce le sunt proprii.“!7* Este aici în actul creaţiei, 
o distincție menită să păstreze pentru fiecare parte propria sa 
individualitate. Dumnezeu crease mai întâi trupul, apoi i-a dat 
acestuia sufletul prin suflarea gurii sale. Din acest moment ele 
au devenit un întreg indisolubil . 

Cu toate că este diferit de natura sufletului, trupul nu 
poate exista independent de suflet. Mai mult, putem spune că 
trupul omenesc nu-şi mai află identitatea în tendinţele lui spre 
lumea din care a fost luat, ci în direcţia mişcării sufletului.” 

Trupul şi sufletul formează nu numai o unitate 
desăvârşită, ci un fel de identitate care păstrează totuşi 
proprietăţile elementelor alcătuitoare. Amândouă împreună „au 
ascultat pe Dumnezeu şi cuvântul Acestuia, au crezut în lisus 
Hristos, au fost botezate şi au lucrat dreptatea.“175 

Solidaritatea sufletului şi a trupului se bazează, apoi, 
pe strânsa lor colaborare. A fost o perioadă când sub influenţă 
platonică trupul era acuzat de păcat şi de constrângerea pe care 
ar exercita-o asupra sufletului pentru a-l determina să 
păcătuiască împreună. De aceea Sfinţii Părinţi ai Bisericii au 
trebuit să formuleze cu precizie învăţătura despre trup şi despre 
materie în general, arătând că acestea nu sunt rele, deoarece 


175 Pr. Prof. Ioan G. Coman, Elemente de antropologie în operele , p. 385 

176 Pr. Prof. Ioan G. Coman,Elemente de antropologie în operele..., p. 385 

17 Ibidem, p. 38 

18 Pr. Dr. Vasile Răduvă, Antropologia Sfântului Grigorie de Nyssa, 
I.B.M.O.R., Bucureşti 1996, p. 93 

reprezintă creația lui Dumnezeu, credința curată trebuind să 
seîmpotrivească oricărei formede maniheism.!”” Dacă numai 
trupul ar fi păcătos, atunci Mântuitorul nu a venit decât pentru 
el, după cuvântul „căci Eu n-am venit pentru a chema la 
pocăință pe cei drepți, ci pe cei păcătoşi“ (Matei IX,13). 

Această concepţie despre legătura şi unirea intimă 
între trup şi suflet este o frumoasă victorie a creştinismului 
asupra teoriei platonice şi neoplatonice, potrivit căreia materia 
stă la baza răului şi este rea în sine, iar unirea sufletului şi a 
trupului ar provoca tot felul de greşeli. Platon deosebea net cele 
două naturi (ale sufletului şi ale trupului) şi totuşi admite în 
Phaidon că, tocmai datorită intimităţii lor în persoana umană, 
sufletul poate fi concrescut cu trupul până a altera chiar natura 
divină a sufletului. !5 

Sf. Maxim Mărturisitorul era de părere că trupul şi 
sufletul nu reprezintă două specii diferite prin a căror unire s-a 
ajuns la o altă specie care ar fi omul, ci ambele reprezintă 
creația simultană a singurei specii care ar fi omul: „Dacă 
sufletul este o specie de sine înaintea trupului, sau trupul, la fel, 
şi acestea alcătuiesc o altă specie prin unirea sufletului cu 
trupul, sau a trupului cu sufletul, aceasta ar face-o fără îndoială 
fie pătimindu-o din afară, fie prin firea lor.“!5! 

Acest lucru l-a îndreptătit pe părintele Stăniloae să 
considere că sufletul şi trupul au fost create în acelaşi timp, căci 
sufletul nu a devenit om prin unirea cu trupul, şi nici trupul prin 
unirea cu sufletul. "$? 

Sfântul Grigorie de Nyssa întăreşte ideea prin care 
„unirea dintre suflet şi natura trupească este o legătură inefabilă 


1% Pr. Prof. D.I. Belu, Sfinţii Părinţi despre trup, în „Studii Teologice“, 
anul IX(1957), nr. 5-6, p. 299 

180 Platon, Phaidon, traducere de Petru Creţea, editura Ştiinţifică şi 
enciclopedică, Bucureşti 1983, p. 87 

181 Sf. Maxim Mărturisitorul, Ambigua, în colecţia „P.S.B.“, vol. 80, p..99 

182 pr. Prof. Dumitru Stăniloae, nota 74, la Sf. Maxim Mărturisitorul, op. cit. 
p.100 

şi dincolo de orice cugetare.“ 155 Sfântul dă şi o definiţie a 
sufletului: „sufletul este o ființă creată, dăruită cu viaţă şi 
înzestrată cu gândire, care de la sine insuflă trupului organic şi 
sensibil puterea de viaţă şi dă simţurilor puterea de a cunoaşte 
cât timp firea trupului admite aceste activităţi prin aclătuirea 
ei.“15 Aceasta însă nu presupune încarcerarea sufletului în trup 
şi nici contrariul — posedarea (siluirea) trupului de către suflet. 
Trupul şi sufletul formează în ochii Sfântului un întreg ce se 
condiționează reciproc printr-o unire care, dacă scapă de orice 
cugetare, este totuşi realizată printr-o „existenţă sincronă a 
trupului şi sufletului, fără ca unul să premeargă şi celălalt să 
urmeze. 185 

Sf. Macarie Egipteanul spune că sufletul nu este nici 
de natură dumnezeiască şi nici de natură diavolească, ci o 
creatură spirituală prin care se oglindeşte în om frumuseţea lui 
Dumnezeu al cărui chip este. "Prin urmare, se poate spune că 
sufletul aparţine tot de domeniul contingentului, existenţa sa 
explicându-se numai prin lucrarea creatoare a lui Dumnezeu, 
manifestată prin energiile necreate.!% 

Condiţionarea sufletului şi trupului nu este de ordin 
ontic, aşa cum diverse teorii vehiculau până în vremea 
Sfântului; între ele Sfântul Grigorie critică epicureismul, care 
face din suflet un produs al trupului, dispărând odată cu 
dezintegrarea trupului. Solidaritatea dintre suflet şi trup trece 
dincolo de mormânt, în viaţa veşnică. 

Simultaneitatea existenţei trupului şi sufletului fusese 


15 Pr. Dr. Vasile Răducă, Antropologia Sf. Grigorie... , p. 90 

ESF Grigorie de Nyssa, Dialog despre suflet şi înviere, în vol. „P.S.B.“, 
p.354 

15 Daniel Voinea, Omul în învăţătura Sf. Grigorie de Nyssa, WWW. 
Bibliotecadigitală.ro/lucrări/Omul.pdf, Brăila 2009, p.48 

15 Sf. Macarie Egipteanul, Cele cincizeci de omilii duhovniceşti, în Colecţia 
„P.S.B.“, vol. 34, traducere de Pr. Prof. Dr. Constantin Corniţescu, 
E.I.B.M.B.O.R. , Bucureşti 1992, p.91 

157 Vladimir lossky, Teologia mistică a Bisericii de Răsărit, p.142 

afirmată deja în secolul al II-lea de Athenagora Atenianul; 
Sfântul Grigorie o susține şi îi formulează mai adânc 
adevărurile: „... în fiecare din noi fiind contemplaţi doi oameni, 
unul trupesc şi văzut, altul spiritual şi nevăzut, gemenă este 
naşterea fiecăruia, venind în viaţă uniţi între ei. Căci nici 
sufletul nu există înaintea trupului, nici trupul nu se alcătuieşte 
înaintea sufletului, ci vin în viaţă în acelaşi timp. “18% Iar în altă 
parte scrie: „... o cauză capabilă să producă organismul nostru 
nu este nici un suflet netrupesc, nici un trup lipsit de suflet, ci 
de la origine, pornind din trupuri însufleţite şi vii este zămislită 
o fiinţă vie. Natura umană o primeşte ca o doică, o creşte cu 
posibilităţile sale.“!% Părinţii reprezintă aici doica şi, urmând 
sinergic actului creator al lui Dumnezeu, ei joacă rolul de 
motiv, dar nu şi de cauză primordială a naşterii pruncului, care 
este numai în Dumnezeu. Din perspectiva lui Dumnezeu orice 
naştere este deja realizată şi fiecare ființă umană este creată ca 
trup şi suflet.“!% 

Înrudit cu Dumnezeu, dar şi cu toată creaţia, sufletul 
nu este în contrast cu trupul, crede Părintele. Cele două naturi 
nu sunt contrare, deşi diferite; ele se înrudesc şi au în comun 
atât pe Cel ce le-a creat, cât şi, în ultimă analiză, raţiunile şi 
sensurile înalte ale întregii creaţii. Sufletul este de natură 
spirituală, dar şi materia are un fundament spiritual, ce se 
descoperă prin spirit: „... orice mişcare a cugetului sănătos 
vizează cunoaşterea şi contemplaţia realităţilor existente.” 
Prin contemplaţie omul cunoaşte fundamentele a tot ceea ce 
există. Aceste fundamente ale lumii sunt puse de Sfântul 
Grigorie în legătură cu a doua Persoană a Sfintei Treimi: „tot ce 
s-a creat cu înţelepciune purcede din cuvântul lui Dumnezeu 
(...) prin rânduielile minunate care se văd sădite în creaţia 


188 Sf. Grigorie de Nyssa, Scrieri, Partea I, p. 221 

15 Pr. Dr. Vasile Răducă, Antropologia Sf. Grigorie... p. 98 

1% Daniel Voinea, op. cit., p.48 

9! Ierom. Dr. Agapie Corbu, Sfânta Scriptură şi tâlcuirea ei în opera 
Sfântului Grigorie de Nyssa, Ed. Teofania, Sibiu, 2002, p. 189 

însăşi.“ Corpul şi întreaga materie sunt constituite dintr-o 
serie de calităţi spirituale structurate şi originate prin voinţa lui 
Dumnezeu, încât într-un sens se poate spune că voinţa lui 
Dumnezeu este substratul lumii: „... orice făptură din univers, 
ca şi orice lucru care poate fi cuprins cu mintea, dintre acelea 
care nu se văd, a luat naştere prin puterea lui Dumnezeu.“ 

Deşi există diferenţe între cele două naturi -ale 
trupului şi sufletului —ele totuşi sunt înrudite şi se întâlnesc în 
om printr-o unire dincolo de înţelegere, fiind chemate să 
progreseze în bine. Ambele naturi au vocaţia de a evolua spre 
desăvârşire, fără a-şi pierde însă identitatea. La nivelul omului 
materia din care este constituit trupul este chemată să se ridice 
la ritmul şi la nivelul sufletului, după cum sufletul este chemat 
spre asemănare cu Dumnezeu. Prin constituţia sa, loc de 
întâlnire între sensibil şi inteligibil, omul este chemat să înalțe 
spre desăvârşire elementele acestei lumi, cu bucuria şi riscul 
libertăţii. "* 

Raportul dintre suflet şi trup scoate apoi în evidenţă 
dihotonismul naturii umane. Numai învăţătura dihotonistă se 
află în consonanţă cu învăţătura Sfintei Scripturi şi cu tradiția 
cea mai veche. Sfânta Scriptură învaţă că la creare omul a 
devenit fiinţă vie pentru că Dumnezeu l-a făcut din ţărână şi i-a 
suflat suflare de viață (Facere II, 7). Psalmistul glăsuieşte: 
„Omul ! Ca iarba sunt zilele lui, înflorirea lui ca floarea 
câmpului. Că duh a trecut într-însul şi nu va mai fi şi nu se va 
mai cunoaşte încă locul lui.“ (Psalmul CII, 15-16) 

În privinţa aceasta putem da şi mărturia unui Scriitor 
bisericesc şi anume Tertulian: „Aşadar a unuia este a însufleți, 
a vieţui, adică sufletul. Deci, dacă deosebeşti între spirit şi 
suflet, apoi trebuie să deosebeşti şi între lucrări, căci în taină 


192 Sf, Grigorie de Nyssa, Cuvânt Apologetic la Hexameiron către fratele 
său Petru, în colecţia „P.S.B.“ Vol 30, traducere de Pr. Prof. Teodor 
Bodogae, EIBMBOR, Bucureşti, 1998, p. 107 

193 Idem, Marele cuvânt catehetic,, Ed. Sophia, Bucureşti, 1998, p. 84 

lucrează amândouă ceva deosebit, deosebit sufletul, deosebit 
spiritul, sufletul să vieţuiască fără suflet, spiritul să sufle fără 
suflet. Unul să părăsească corpurile, celălalt să rămână, moartea 
şi viaţa să fie la un loc... Deci nu pot fi două ce nu se pot 
despărţi, ce nu se poate dezbina, de ar fi.“1% 


4)Omul, fiinţă spirituală în trup 


Omul este o fiinţă personală, ştiind că există şi pentru 
ce există. El se ridică deasupra tuturor celorlalte făpturi 
însuflețite nu numai prin suflet ci şi prin trupul său. După cum 
am arătat, nu numai sufletul ci şi trupul omului a fost creat 
printr-un act special şi direct al lui Dumnezeu (Facere 11,7), ca 
să fie purtătorul şi organul vieţii spirituale. Această menire 
specială a trupului îi determină şi însemnătatea lui particulară. 

În raport cu sufletul, dar inferior lui, „trupul nu este un 
reflex sau o umbră a sufletului şi nici o închisoare a lui din care 
scăpând prin moartea fizică şi-ar trăi adevărata viaţă, ca în 
platonism sau în ascentismul rău înţeles, ci element esențial al 
naturii omeneşti şi organ de manifestare, de origine 
dumnezeiască a sufletului, adică a omului în întregimea ființei 
sale, aici pe pământ.“1% 

Sfântul Clement Alexandrinul afirma clar că sufletul nu 
e o închisoare „şi nici un loc de exil pentru suflet, ci un mijloc 
şi o locuință provizorie, după cum spune Apostolul Pavel 
Corintenilor. Nu este o parte inseparabilă a sufletului ci organ 
al lui, sediul vehicul aparţinându-i în diferite chipuri. E frumos 
şi armonios.“ 


1% Dr. Iosif Olariu, op. cit., p 292 

1% pr. Prof. Dr. Isidor Teodoran şi Arhid. Prof. Dr. loan Zăgrean, op cit., p. 

197 Pr. Magistrand Marin Branişte, op. cit., p. 591 

Trupul omului nu este străin sufletului, ci este potrivit 
lui, precum şi lucrării lui. Trupul este adaptat continuu 
spiritului sau este imprimat în mod particular de spirit. Inferior 
sufletului, într-un mod particular, trupul participă prin aceasta 
la viaţa sufletului depăşind planul biologic şi fizico-chimic. 
De aceea, Părintele Profesor Dumitru Stăniloae afirma că; 
„Trupul omului este o raționalitate palpabilă, concretă, 
specială, în legătură cu raționalitatea palpabilă, concretă a 
naturii. El reprezintă cel mai complex sistem de raționalitate 
plasticizată “1%. 

Viaţa trupului face parte constitutivă din viaţa 
sufletului nostru într-o lucrare sinergică. Viaţa aceasta este 
primul obiect al libertăţii spiritului, ori întipăreşte în ea o 
libertate spirituală tot mai mare. Prin trup exercită asupra lumii 
libertatea spiritului şi lumea este astfel ridicată de spirit spre 
scopul superior al unirii ei cu spiritul suprem, adică cu 
Dumnezeu. Fără trup, n-ar putea modifica mişcările ei, ci 
aceasta ar rămâne determinată de cauzele pur intrinseci ale 
lumii exterioare şi extrinsece spiritului. 

Părintele Profesor Dumitru Stăniloae vede trupul 
omenesc ca pe : „o raționaliate palpabilă specială, prin faptul că 
are de la început în sine lucrarea specială a sufletului. Trupul ca 
raționalitate plasticizată încetează odată cu moartea.“ "°? 
sufletului. Sufletul însuşi se formează prin trup sau primeşte o 
pecete a lui. Simţurile trupului sunt şi simţurile sufletului. Prin 
ele nu lucrează numai trupul, ci şi sufletul care se serveşte de 
ele pentru cunoaşterea realităţii materiale obiective. 

După Părintele profesor Dumitru Stăniloae, persoana 
noastră „este spirit capabil de simţire şi de cunoaştere prin 
simţuri, dar menţinând conştiinţa de sine şi libertatea şi puterea 


1% Pr. Prof. Dr. Dumitru Stăniloae, Teologie dogmatică... p. 257-258 
'% Ibidem, p. 258 

mişcării sale prin mişcarea trupului şi, prin aceasta, şi puterea 
mişcării obiectelor după cum voieşte, întrucât are trupul 
participant la actele de cunoaştere şi de mişcare ale 
spiritului“20%0. 

Trupul este ca un aparat cu o sensibilitate nesfârşit de 
complexă. În el este percepută în mod variat toată vibrația lumii 
cu formele ei în continuă mişcare, precum tot prin el se 
exprimă relaţia persoanei umane cu lumea. 

După concepţia creştină, omul nu este numai trup 
material, căci ca atare nu ar reprezenta un factor de libertate 
creatoare față de natura autonomă, un factor care actualizează 
lumea ca o realitate contigentă. 

Dar nu e nici o juxtapunere de spirit pur şi de trup 
material. Un spirit pur juxtapus trupului ar menţine spiritul 
trupul şi ar menţine trupul nepărtaş calităţii de subiect al 
spiritului şi inapt de spiritualizarea sa şi de rolul de organ al 
spiritualizării lumii. 

Fiecare om îşi are sufletul şi trupul său şi fiecare dintre 
noi este o existenţă personală unică, nerepetată şi nerepetabilă. 


5) Originea sufletului urmaşilor lui Adam 


Sufletul omului, după învăţătura bisericii 
dreptmăritoare, provine de la Dumnezeu prin actul creării 
directe, personale şi voite a lui Dumnezeu aşa după cum învaţă 
Sfânta Scriptură: „Şi a făcut Dumnezeu pe om ţărână luând din 
pământ şi a suflat în faţa lui suflare de viaţă şi s-a făcut omul 
fiinţă vie“ (Facere II, 7), precum şi „aşa s-a scris: făcutus-a 
omul cel dintâi, Adam, suflet viu, iar Adam cel de pe urmă 
Duh de viaţă făcător“. 


200 Ibidem, p. 261 


- 87- 


După cum am arătat, sufletul este o substanţă reală, 
vie, nemuritoare şi nematerială. Am spus că sufletul străbate 
trupul material şi este legat de el, dar transcende şi depăşeşte 
această materialitate a trupului, omul dorind astfel să fie 
respectat ca ființă inegalabilă. Ceea ce-l face pe om superior în 
univers faţă de celelalte fiinţe este tocmai sufletul său. Prin 
sufletul său omul este conştient de sine şi are capacitatea de 
reacţii conştiente şi libere, care sunt legate direct de sufletul 
său. Numai prin suflet omul se manifestă ca persoană 
conştientă şi unică şi cu voinţa de a fi şi de a se desăvârşi 
continuu şi veşnic. Această unicitate pe care o are fiecare fiinţă 
umană în parte şi care nu poate fi înlocuită sau confundată, 
arată tocmai caracterul de persoană. Astfel, prin suflet, omul 
este indivizibil şi nemuritor. 

Fiecare trup are sufletul său unic şi fiecare suflet îşi are 
trupul său unic. Sufletul şi trupul încep să existe deodată. Atât 
trupul nu există înainte de suflet „aşa cum nici sufletul nu 
începe să existe prin creaţie înainte de a începe să se formeze 
trupul său individual adecvat. Aşa cum trupul nu începe să se 
formeze de la sine, sau printr-un proces anterior, ci are de la 
început în sine sufletul, ca factor deosebit de natura lui, tot aşa 
nici sufletul nu există înainte de a începe să se formeze trupul 
său. Începutul concomitent al existenţei lor presupune o 
implicare foarte intimă a sufletului şi a trupului, care face 
imposibil de înţeles separat un suflet şi un trup în sine. “2! 

Sufletul trebuie să fie de la începutul formării trupului 
în trup, pentru ca trupul să aibă această complexitate specială 
adecvată sufletului şi să ofere mediul adecvat pentru mişcarea 
spirituală, adică pentru gândirea şi voinţa conştientă şi liberă a 
sufletului. Este drept că Facerea ne spune că Dumnezeu a 
format întâi trupul omenesc din ţărână şi apoi i-a insuflat 
sufletul. Dar aceasta trebuie s-o înţelegem în sensul că „de când 
a început să se formeze trupul omenesc cu o complexitate 

biologică maximă, a avut în el sufletul insuflat de Dumnezeu, 
prin care Dumnezeu a contribuit în mod special la realizarea 
organismului biologic uman de maximă complexitate.” De 
aceea, formarea trupului este considerată în Facere ca un act 
creator special al lui Dumnezeu . 

Pentru a explica de ce trupul a fost creat mai întâi şi apoi 
sufletul, Sfântul loan Gură de Aur răspunde: „După cum 
animalele, care aveau să slujească omului, au fost create 
înaintea omului pentru ca să fie gata spre slujba acestuia, care 
avea să se folosească de ele, tot aşa şi trupul a fost creat 
înaintea sufletului, pentru ca atunci când Dumnezeu va crea 
sufletul să-şi arate prin mişcările trupului propriile sale 
lucrări.“ 

Sfântul Maxim Mărturisitorul aduce, pentru venirea 
concomitentă la existență a sufletului şi a trupului, trei 
argumente. Primul argument este că „numai ceea ce nu face 
parte dintr-un ipostas, ci este de acesta, vine la existență mai 
târziu. Dar omul este ipostas ce nu face parte din altul sau din 
altceva, ci realizează o unire liberă cu acel altul sau altceva. 
Ceea ce nu face parte din ipostas, ci este primit de acesta se 
preface în ceea ce nu era. Aceasta se întâmplă cu orice materie 
asimilată de trup. Astfel trupul nu poate exista înainte de suflet 
sau după suflet, nici sufletul mai înainte de trup sau după trup, 
căci nici unul nu e numai o parte folosită de cealaltă ca un 
ipostat preexistent. Al doilea argument: pe de o parte, nici 
sufletul nici trupul nu pot fi considerate ca ipostase 
preexistente, căci nici un ipostas preexistent nu poate fi redus la 
alt ipostas. Al treilea argument: dacă sufletul şi trupul ar fi două 
realități deosebite care se unesc între ele ca să constituie o 
specie, această unire ar realiza-o sau după firea lor, sau contra 
firii. Dacă ar realiza-o după firea lor, ea nu ar putea avea 
această comparație după venirea lor la existență, căci în acest 


202 Ibidem, p. 260 
203 Sf. Ioan Gură de Aur, op. cit., p. 151 

caz fiecare din ele ar face parte din altă specie, deci n-ar fi nici 
trup nici suflet. Dar nici de trup nu se poate spune că este trup 
fără suflet, nici de suflet că este suflet fără trup." 

Cu privire la originea trupului, nu s-au născut în sânul 
Bisericii teorii care să infirme adevărul biblic. Dar cu privire la 
sufletul urmaşilor lui Adam, datorită informaţiilor sumare 
rezultate, au apărut trei teorii:  preexistenţianismul, 
traducianismul şi creaționismul. 


Preexistenţianismul 


Iniţiatorul acestei teorii a fost Origen sub influența 
filozofiei lui Platon. Se cunoaşte esențialul conceptiei lui 
Origen despre originea omului. În lumea inteligibilă, modelul 
sau arhetipul lumii văzute, au fost create din veci inteligenţe 
sau minţi, care preexistau apariţiei omului propriu —zis. Ele 
erau nemateriale sau netrupeşti, n-aveau număr şi nume şi prin 
identitatea lor de esență, de putere şi de lucrare şi prin unitatea 
de cunoaştere faţă de Dumnezeu — Logosul, alcătuiau o 
monadă, adică o unitate absolută. Acestei inteligenţe săturându- 
i-se de o contemplare dumnezeiască şi întorcându-se spre rău 
potrivit înclinării fiecăreia, s-au răcit, fenomen care le-a adus 
numele de suflete şi au luat, drept pedeapsă, trupuri mai fine 
sau mai grosolane, căpătând odată cu acesta şi nume. Căderea 
şi răceala au adus diferențieri de puteri şi nume atât în lumea 
spiritelor superioare, unde unele din acestea, au fost numite 
Heruvimi, altele Serafimi, altele Începătorii, altele Puteri, altele 
Domnii, etc.,cât şi în lumea dedesubt, unde noile făpturi au fost 
numite oameni. Duhurile raționale sau inteligenţele care au 
atins culmea răutății, s-au îmbrăcat în trupuri reci şi 
întunecoase şi s-au numit demoni sau duhuri ale răului. Aceste 
trei planuri ale fiinţelor spirituale nu sunt închise unele altora, 
ci se poate ajunge din unul în altul: din Îngeri şi Arhangheli pot 


"Sf. Maxim Mărturisitorul,op. cit, p. 276 

ieşi oameni, din aceştia vor ieşi demoni, dar şi Îngeri şi cete 
cereşti pot fi formate în întregime fie din cei de sus, fie din cei 
de jos, fie din elemente amestecate. O singură inteligenţă a 
rămas neclintită în dragostea şi contemplarea dumnezeiască: 
această inteligență a devenit Hristos, Împărat, Dumnezeu şi 
om „205 

lată după Origen, sufletele oamenilor au fost toate 
create odată la început şi de atunci ele sunt trimise în corpurile 
omeneşti spre pedeapsa păcatelor lor. Această opinie o avea şi 
Metodiu, Marius Victorinus, Cynesius, apoi ea era împărtăşită 
de manihei, priscilieni, catari şi alți eretici. 

„Centrul acestei concepţii este preexistenţa sufletelor, 
pe care sinodul al V-lea de la Constantinopol o califica de 
“mitologică”, şi un evoluţionism evident tot mitologic, de 
formă circulară, cu un pol în lumea inteligenţelor pure şi cu 
celălalt în lumea demonilor. În acest cadru sunt înlăturate sau 
compromise adevărurile de bază ale antropologiei revelate. 

Dacă sufletul preexista şi Dumnezeu n-a creat deodată 
trupul şi sufletul, adică omul deplin, aceasta înseamnă, observa 
Justinian, că numai trupul fără suflet a fost făcut după chipul şi 
asemănarea lui Dumnezeu şi Dumnezeu, în consecinţă este 
trup, întrucât a făcut trupul după chipul şi asemănarea Sa, 
trupul neputând fi chip al cuiva fără trup“2% . 

Biserica a condamnat în sinodul al V-lea ecumenic 
teoria preexistenţei „susţinută de Origen şi de unii filosofi şi 
teologi mai noi, în alte forme, însă nu s-a declarat pentru 
niciuna din celelalte două“, adică nici pentru traducianism 
nici pentru creaționism, după cum ne informează dogmatistul 
grec Andrutsos. 


205 Origen, Despre principii, în colecţia „P.S.B.“, vol 8, traducere de Pr. Prof. 
T. Bodogae, E.I.B.M.B.O.R., Bucureşti 1982, p.97 

206 pr. Prof. loan G. Coman, Probleme dogmatice ale sinodului V ecumenic, 
în „ Studii Teologice”, anul V ( 1953), nr. 5-6, p. 323 Hristu Andrutsos, 


op. cit., p. 146 
207 Hristu Andrutsos, op. cit., p. 146 

Sinodul V ecumenic a stabilit astfel învăţătura despre 
originea sufletelor: „Conform cu Cuvântul lui Dumnezeu, 
Biserica afirmă că sufletul este creat odată cu corpul, şi nu 
înaintea lui, precum învăţa greşit Origen.” 

Învățătura lui Origen, după care toate sufletele au fost 
create la început şi preexistau, îmbrăcând la naştere un corp 
omenesc, spre a se chinui în lumea aceasta pentru păcatele 
făcute afară de ea, contrazice învăţătura Sfintei Scripturi, cât şi 
experienţele omeneşti. Sufletul primilor oameni a fost creat 
odată cu trupul (Facerea II, 7), iar păcatul s-a săvârşit după 
crearea trupului, adică după ce au fost creați Adam şi Eva. 
“Pentru aceea, aşa cum printr-un om a intrat păcatul în lume şi 
prin păcat moartea, aşa moartea a trecut la toţi oamenii prin cel 
în care toţi au păcătuit.” (Romani V, 12), iar oamenii, înainte de 
naşterea lor, nu fac nici bine nici rău: “Căci nefiind încă născuţi 
fiii şi nefăcând ei ceva bine sau rău, pentru ca să rămână 
rânduiala lui Dumnezeu cea după alegere, nu din fapte, ci de la 
cel ce cheamă”"(Romani IX, 11). Afară de aceasta este 
inexplicabilă cum de nu păstrează omul nici o amintire despre o 
preexistenţă, care i-a determinat soarta de pe pământ. 

Sf. Grigorie de Nyssa spune că peexistenţianismul duce 
la metempsihoză, la transmigrarea sufletului dintr-un trup în 
altul (reîncarnare), iar dacă dintr-o stare spirituală se decade, în 
urma păcatului, în starea trupească este imposibil ca apoi să se 
înalțe iar la starea spirituală, după ce a trăit în păcatul 
trupului.” 

Pe de altă parte Sf. Grigorie de Nyssa contrazice şi pe 
cei care învaţă că sufletul eate mai tânăr decât trupul, iar acesta 
a fost creat de dragul trupului: „ pentru că aşa plăsmuit cum 
era, trupul să nu rămână fără suflare şi fără mişcare. Dar tot cel 


plăsmuit de dragul altuia e oricum de mai puţină cinste ...*210, 


2% Macarie F. Op. cit., p. 558 

20 Sf. Grigorie de Nyssa, Dialogul despre suflet şi înviere, în colecţia 
„P.S.B.“, vol 30, p.79 

210 Ibidem, p.77 

adăugând mai departe „după părerea mea credinţa creştină 
trebuie să urmeze o cale de mijloc între aceste două 
presupuneri, de aceea spunem anume că nu credem cum cred 
elinii că, fiind duse de o miscare universală, sufletele s-au 
îngreuiat în urma răutăţii şi că de aceea nuşi-au putut păstra 
poziţia lor în cadrul mişcării cereşti, încât au căzut pe pământ; 
în acelaşi timp nu susţinem nici părerea că omul a fost plăsmuit 
de Cuvântul cel dumnezeiesc sub forma unei statui de lut 
pentru care a fost creat mai târziu sufletul... ci mai curând 
trebuie spus că, întrucât omului ii recunoastem o singură 
existență, formând în sinea lui un singur tot unitar, chiar dacăi 
format din trup si suflet, căci dacă trupul a venit înainte şi 
sufletul după aceea, ar trebui să spunem că omul este în acelasi 
timp şi mai bătrân şi mai tânăr decât este el în realitate.Cum am 
arătat noi credem că prin puterea prevederii dumnezeieşti mai 
întâi a fost creat neamul omenesc în totalitate. ..“°"! 

Această părere este împărtăşită şi de Tertulian: „Cum a 
conceput omul ca ființă? I s-a insuflat oare în acelaşi timp şi 
substanța corpuli şi cea a sufletului, sau una a precedat 
celeilalte? Răspundem că amândouă în acelaşi timp sunt 
concepute, formate şi desăvârsite, precum sunt şi date la iveală, 
şi că nu intervine vreun moment în creaţie, în care să se impună 


o ordine de preferință.” 


Traducianismul 


Se mai numeşte şi teoria transplantării sau 
generaționismul şi încearcă să explice apariția sufletelor prin 
asemănare cu originea trupurilor, anume că sufletele urmaşilor 
provin din sufletele părinţilor, ca şi trupurile sau ca răsadurile 


21 Ibidem, p.78 

21? Tertulian, Despre suflet, .în colecția „P.S.B.“, vol 3, traducere de Prof. 
Nicolae Chiţescu, Eliodor Constantinescu, Paul Papadopol şi Prof. 
David Popescu. E.I.B.M.B.O.R., Bucureşti 1981, p. 297 

plantelor (tradux = răsad, traduce = din răsad), din sămânţa 
acestora. Adică sufletele părinţilor se transplantează în urmaşi 
şi aşa din generaţie în generaţie se desprind sau se creează noi 
suflete. Tertulian, reprezentantul acestei teorii, atribuia 
producerea sufletului “embrionului”, din care se formează 
trupul, alţii ziceau că sufletul fiilor e din sufletul părinţilor, 
precum ar fi lumina din altă lumină, alţii erau de părere că,cu 
embrionul din care se naşte trupul, ar fi împreunat un embrion 
spiritual din care s-ar dezvolta sufletul. Sfântul Atanasie, 
Sfântul Grigore de Nyssa au fost reprezentanţi ai acestei păreri, 
dar fără părerea materialistă a lui Tertulian. Fericitul Augustin 
totdeauna a fost nehotărât în acest punct. El zice la un moment 
dat: „Nu îndrăznesc să definesc ceva, pentru că mărturisesc că 
nu stiu.’ Totuşi el înclină spre acestă părere. Se pare că şi 
Macarie are o părere înrudită cu acesta. Este drept, mărturiseşte 
el, că sufletele provin de la Dumnezeu prin creaţie, dar adaugă 
că Dumnezeu “nu le creează din nimica, ci din sufletele 
părinţilor. Căci, după învăţătura bisericii, cu toate că sufletele 
oamenilor primesc existenţa prin creațiune, totuşi nu o primesc 
fără transmiterea ereditară a păcatului original, dar această 
transmitere ar fi cu neputinţă dacă Dumnezeu ar face sufletele 
din nimic." 

Teoria aceasta se întemeiază pe textele biblice ca: 
binecuvântarea din rai „creşteţi şi vă înmulţiţi“ (Facere 1,28); 
lui Adam „i s-a născut un fiu după asemănarea sa şi după 
chipul său şi i-a pus numele Set“ (Facere V,3); şi pe cuvintele 
Mântuitorului: „ce este născut din trup, trup este, şi ce este 
născut din duh, duh este.“ (loan III,6) 

Pe lângă acestea „teoria transplantării explică oarecum 
transmiterea păcatului strămoşesc care se împărtăşeşte prin 
naştere şi scoate în relief mărimea înţelepciunii lui Dumnezeu, 
care a creat lucrurile deodată, încât nu mai este de trebuinţă de 
o nouă activitate creatoare, ci numai de conlucrare şi de 


* Dr. Iosif Olariu, op. cit., p. 286 
214 Macarie F., op. cit., p. 560 Hristu Andrutsos, op. cit., p. 147 

conservare a providenţei dumnezeieşti.“215 Astfel ei „ar oferi un 
plus de lumină explicativă a textului de la (Facere 11.2), care 
spun că după creaţie, Dumnezeu s-a odihnit de lucrările sale şi 
că n-ar mai crea nimic în viitor.“215 

Şi totuşi, traducianismul rămâne fără temei. Mai întâi 
contrazice fiinţa sufletului, anume spiritualitatea şi simplitatea 
acestuia, din care cauză sufletul fiind de neîmpărţit,nu se poate 
desface din alt suflet. Mărturisirea Ortodoxă 1,28 declară: 
„dacă sufletul ar primi fiinţă din sămânța omenească, atunci 
împreună cu trupul ar muri şi s-ar preface în pulbere“?", apoi 
ar duce la determinism, care ţine pe om de produs necesar al 
factorilor străini. 

Această teorie nu se poate primi nici în înţelesul al 
doilea al ei, ca generaţionism. În acest înţeles,sufletele 
părinţilor ar fi înzestrate cu putere creatoare în baza poruncii 
dumnezeieşti „creşteţi şi vă înmulţiţi“ (Facere 1,28) iar 
sufletul s-ar forma prin naştere întocmai cum s-ar forma şi 
corpul. Dar această putere creatoare nu revine existenţelor 
mărginite, odată ce îngerii au fost creaţi toți deodată, ea ar 
părea cu atât mai stranie, întrucât lucrează fără voinţa părinţilor 
ce o posedă. În afară de aceasta, păcatul strămoşesc nu mai este 
după această teorie propriu-zis un păcat a lui Adam, ci al 
părintelui, astfel copiii moştenind păcatele personale ale 
părinţilor. Întrucât starea morală a părinţilor variază, păcatul 
moştenit nu este păcatul unic şi identic al lui Adam, ci unul 
foarte variat şi inegal, după gradul de păcătoşenie al părinţilor, 
evident că şi copiii celor botezați, care se află în stare de 
dreptate trebuiesc considerați ca născuţi fără păcatul 
strămoşesc. 

Cu toate aceste slăbiciuni, traducianismului, nu i se 
tăgăduieşte o parte pozitivă, anume susţinerea că la naşterea 


215 Hristu Andrutsos, op. cit., p. 147 

216 pr. Prof. Dr. Isidor Teodoran şi Arhid. Prof. Dr. loan Zăgrean, op. cit., p. 
176. 

7 Pr. Lector Dr. Vasile Citirigă, Probleme fundamentaleale...., p 208 

fiecărei noi ființe omeneşti, în  întregimea ei participă 
înaintaşii, în măsura orânduirii dumnezeieşti nu întru totul 
revelată. 


Creaționismul 


Este susținut de majoritatea Sfinților Părinți şi 
dominant în Biserica ortodoxă. El învaţă că sufletul este de la 
Dumnezeu prin creaţie nemijlocită, dat atunci când se formează 
trupul şi acesta este în stare să-l primească, devenindu-i astfel 
principiul de viaţă. Mărturisirea Ortodoxă spune: „Trupul 
omenesc are început din sămânţa lui Adam iar sufletul este dat 
de la Dumnezeu.“215 

O mulțime de locuri din Sfânta Scriptură par să 
favorizeze indirect creația nemijlocită a sufletelor de către 
Dumnezeu. Astfel psalmistul David spune: „EI a făcut inimile 
tuturor şi pătrunde toate faptele lor“ (Psalmul 32,15); 
proorocul Isaia zice: „Că duhul va ieşi de la mine şi toată 
suflarea ce am făcut-o“ (57,16); Psalmul 118,73 „Mâinile tale 
m-au făcut şi m-au zidit, înţelepteşte-mă şi voi învăţa poruncile 
tale“. Sfîntul Apostol Pavel spune: „Nici nu se slujeşte de mâini 
omeneşti ca şi cum ar avea trebuinţă de ceva, de vreme ce el dă 
tuturor viată şi suflare şi toate“ (Faptele Apostolilor XVII 
„25). „Apoi dacă am avut pe părinţii noştri trupeşti, ca să ne 
certe, şi i-am respectat,nu ne vom supune oare mai mult Tatălui 
duhurilor, ca să trăim?“ (Evrei XIX , 9) 

Fericitul leronim întreabă: „De unde au oamenii 
sufletele? Au doară de la părinţi ca animalele neraționale, că 
precum corpul se naşte din corp şi sufletul se naşte din suflet? 
Sau poate creaturile raţionale ce au căzut pe pămînt se 
împreună cu corpurile omeneşti în urma aplecării lor către 


”*5 Dr. Iosif Olariu, op. cit., p 285 

corpuri? În faptă Dumnezeu crează sufletele în toate zilele, a 
cărui voinţă este fapta şi care nu încetează a fi creator”. 

Un susținător al creaționosmului este Sf. Maxim 
Mărturisitorul, care arată că sufletul şi trupul îşi primesc 
existența în acelaşi timp: „În ce priveşte venirea la existență a 
celor două, adică a sufletului şi a trupului, timpul facerii este 
acelaşi, nici una primind facerea, cum am spus, înaintea 
celeilalte, sau după cealaltă, ca să nu se rupă specia formată ca 
întreg din două.““% 

Sf. Maxim aduce în sprijinul acestei idei trei 
argumente: „Primul argument e: numai ceea ce nu face parte 
dintr-un ipostas, ci este folosit de acesta, vine la existență mai 
târziu. Al doilea argument: pe de o parte, nici sufletul nici 
trupul nu pot fi considerate nici ca ipostase preexistente, căci 
nici un ipostas preexistent nu poate fi redus la alt ipostas. Al 
treilea argument: dacă sufletul şi trupul ar fi două realități 
deosebite care se unesc între ele ca să constituie o specie, 
această unire ar realiza-o sau după firea lor, sau contra firii.“ 

După cum spune Sf. Maxim Mărturisitorul trupul şi 
sufletul nu sunt două ipostase diferite, ci două substanţe care, 
păstrându-şi calitățile specifice, se prezintă ca două părţi ale 
unui Singur întreg, iar aceasta este persoana umană: „dacă 
sufletul e o specie de sine înaintea trupului, sau trupul, la fel, şi 
acestea alcătuiesc o altă specie prin unirea sufletului cu trupul, 
sau a trupului cu sufletul, aceasta ar face-o fără îndoială fie 
pătimindu-o din afară, fie prin firea lor. Dacă pătimind ele au 
suferit aceasta, ieşind din ea, au devenit ceea ce nu erau şi deci 
se corup; iar dacă prin fire, atunci aceasta se va întâmpla pururi 
din pricina firii, şi niciodată nu va înceta sufletul să se 
reâncorporeze, sau trupul, să se unească cu alte sufleter. Dar 


20 Ibidem, p. 285 

* Sf. Maxim Mărturisitorul, Ambigua, în colecţia „P.S.B.“, vol 80, 
traducere de Pr. Prof. Dumitru Stăniloae, E.I.B.M.B.O.R., Bucureşti 
1983, p. 276 

221 Ibidem., p.276-277 

împlinirea întregului ca specie prin unirea unuia cu celălalt, 
precum socotesc eu, nu e nici opera vreunei pătimiri, nici a 
puterii naturale a părţilor, ci a naşterii (facerii) lor, deodată, ca 
o specie întreagă. Căci nu e cu putinţă să se prefacă vreo 
oarecare specie în altă specie, fără corupere.“22? 

Şi Biserica Romano - catolică este de acord cu teoria 
creaționistă. Teologul catolic Vasile Suciu consideră că: 
„sistemul acesta,care s-a ţinut mai bine de o mie de ani.în 
timpul din urmă a fost tras la îndoială din partea lui Henric 
Klee. El se îndoiește de veridicitatea lui, dar lucrul l-a lăsat 
nehotărât. Tot asemenea făcură şi alții în urma lui, până ce 
filozoful german Frohschammen a susținut că sufletul omului 
vine de la părinţi, dar nu prin producere ci prin creare, întrucât 
părinții primesc de la Dumnezeu puterea de a crea sufletul 
fiilor.“ 

Împotriva creaţionismului se pot ridica o serie de 
obiecţii: 

1)Din Sfânta Scriptură aflăm că părinţii nasc ei însişi 
fiinţe omeneşti complete, ca şi ei, ceea ce înseamnă că nu ar 
mai fi nevoie de crearea de către Dumnezeu a sufletului. 

2)Creaţionismul pune activitatea creatoare a lui 
Dumnezeu în dependenţa de legături păcătoase, nelegale, 
pornite din patimi omeneşti. 

3)Greutatea cea mai mare întâmpinată de creaţionism 
este cea referitoare la transmiterea păcatului strămoşesc. Dacă 
sediul păcatului este în trup, cum afirmă teoria, şi din trup trece 
în sufletul creat, orice posibilitate de înţelegere a transmiterii 
lui dispare şi afirmația contravine Revelaţiei şi Raţiunii. 

De aceea, şi această teorie este numai parțial 
satisfăcătoare. Unii teologi mai noi precum este teologul rus 
Macarie şi teologul grec Andrutsos, pentru a înlătura 
obstacolele amintite, i-au adus îmbunătățiri. 


* Ibidem., p. 99-100 
223 Dr Vasile Suciu, op. cit., p. 314 

După Macarie, Dumnezeu crează sufletele nu 
nemijlocit, ci mijlocit, din sufletele părinţilor. Astfel s-ar putea 
explica şi transmiterea păcatului strămoşesc. Andrutsos credea 
că „ concepţia adevărată despre originea sufletelor constă mai 
degrabă dintr-o împreunare a teoriei creațiunii şi transplantării: 
omul este produs al activității  dumnezeieşti şi omeneşti, 
puterea creatoare a lui Dumnezeu conlucra la naşterea 
fiecăruia .“ 224 

Cu privire la timpul creării sufletelor, Mărturisirea 
Ortodoxă declară că sufletul se dă atunci când se formează 
trupul şi este în stare de a-l primi, adică la concepere, la 
procreaţie sau zămislire, ceea ce înseamnă că trupul şi sufletul 
îşi primesc existenţa deodată. Aceasta este şi învățătura 
bisericii dreptmăritoare, după cum afirma şi Sfântul Grigorie de 
Nyssa în tratatul său Despre facerea omului: „Aşadar, cu 
dreptate se poate spune că nici sufletul nu există înainte de trup 
şi nici trupul nu există înainte de suflet, ci pentru amândouă nu 
este decât un singur început. Socotind lucrurile la un nivel mai 
ridicat, această origine se bazează pe cea dintâi hotarâre a voii 
lui Dumnezeu, iar la un nivel ceva mai scăzut ea se petrece în 
primele momente ale venirii noastre pe lume. Căci, după cum 
în sămânţa depusă în pântecele mamei în vederea zămislirii, nu 
se pot observa, înainte de a fi formate, nici unul din articulațiile 
mădularelor, cu atât mai puţin se pot constata însuşirile 
sufletului înainte ca el să ajungă să intre în lucrare.“ 

Revenind la interpretarea textului de la Facere II,7, 
care precizează modalitatea creării lui Adam, acesta nu poate fi 
interpretat nicidecum în felul în care îl fac anumite grupări 
influențate de teoria preexistenţianistă, sau cum fac unele 
cercuri medicale contemporane, ci se referă la creaţia simultană 
a celor două componente umane: trup şi suflet.:2* Actul creării 
lui Adam trebuie văzut ca o concomitentă modelare a lutului şi 


* Hristu Andrutsos, op. cit., p. 149 
* Sfântul Grigorie de Nyssa, op. cit. p 79 
226 Pr. Prof. Dr. Dumitru Popescu, Iisus Hristos Pantocreator, p.167 


- 99- 


a suflării de viaţă de către Dumnezeu. Sufletul trebuie să fie de 
la inceputul formării trupului în trup, pentru ca trupul să aibă 
această complexitate specială adecvată sufletului şi să ofere 
mediul adecvat pentru mişcarea spirituală, adică pentru 
gândirea şi voinţa conştientă şi liberă a sufletului.“ Numai în 
această unitate a creației poate fi înțeleasă capacitatea omului 
de a uni în sine,, toată întinderea realității de la Dumnezeu 
până la cele văzute.” 


d) Relaţia cu Dumnezeu prin sufletul omului, purtător 
al chipului lui Dumnezeu 


Referatul biblic ne spune, în general, că omul a fost 
făcut „după chipul şi asemănarea lui Dumnezeu“ (Facere I, 26) 
şi în virtutea acestui fapt este capabil să stăpânească peste toate 
ale pământului. Dar el nu dă nici o precizare asupra chipului, ci 
arată doar că omul a fost creat printr-un act aparte, deosebit de 
creaţia celorlalte existenţe. Omul nu a fost produs de pământ, 
printr-un ordin adresat lui de Dumnezeu, ci Dumnezeu însuşi 1- 
a format trupul din țărână cu mâinile sale şi i-a suflat în nări 
suflare de viaţă. Aceasta nu înseamnă că sufletul omului e o 
fărâmă din fiinţa lui Dumnezeu, aşa cum învaţă teologul rus 
Serghei Bulgacov, pentru că în acest caz însuşi Dumnezeu ar 
păcătui în om, ci aceasta înseamnă că sufletul omului este după 
chipul vieţii divine şi capabil de a fi în unire cu ea, 
<<amestecat >> cu ea cum învaţă Sfântul Grigorie de Nazianz: 
„suflarea divină indică un mod de creaţie, în virtutea căreia 
spiritul uman este intim legat de har, produs de el, este 
inseparabilă de ea. Este o participare la energia divină, proprie 


7 Pr. Prof. Dr. Dumitru Stăniloae. Teologie Dogmatică..., vol 1, p. 260 
*% Idem, Chipul nemuritor al lui Dumnezeu, p. 78 

sufletului, care este desemnată prin expresia: părticică din 
divinitate.“ 

Prin suflarea sa, Dumnezeu i-a dat omului suflet viu, 
iar sufletul viu înseamnă sufletul rațional şi zestrea lui de har, 
aşa cum zice Stăniloae. Prin aceasta omul era după chipul şi 
asemănarea lui Dumnezeu „modelat prin harul lui Dumnezeu, 
ca să fie nu numai trup şi minte, ci şi duh.“2*% 

Că omul a fost împodobit cu chipul şi asemănarea lui 
Dumnezeu reiese clar din Sfânta Scriptură. Moise istoriseşte: 
„ŞI a zis Dumnezeu: Să facem om după chipul şi asemănarea 
noastră şi să stăpânească peştii mării...Şi a făcut Dumnezeu pe 
om după chipul Său, după chipul Său l-a făcut Dumnezeu, l-a 
făcut bărbat şi femeie“ (Facere I, 26-27). Iar lui Noe îi zice 
Dumnezeu: „Cel ce va vărsa sângele omului, pentru sângele 
aceluia sângele lui se va vărsa, că după chipul lui Dumnezeu a 
făcut pe om“ (Facere IX, 6 ). Apostolul Pavel exprimă această 
întâietate a omului când spune că bărbatul este” chipul şi 
mărirea lui Dumnezeu“ (I Corinteni X 1,7), că „omul se 
poartă după chipul celui ceresc“  (ICorinteni XV, 49) să 
îmbrace pe omul cel nou „care se înnoieşte spre cunoştinţă 
după chipul celui ce l-a zidit pe el“(Coloseni III, 10), iar în 
epistola Sfântului Apostol lacob este scris: „cu ea 
binecuvântăm pe Domnul şi Tatăl şi cu ea blestemăm pe 
oameni, care sunt făcuți după asemănarea lui Dumnezeu.“ 
(Iacob III, 19) 

Fiind după chipul lui Dumnezeu, omul stă într-o strânsă 
relaţie conştientă şi voluntară cu Creatorul său, relație care se 
realizează datorită sufletului înrudit cu Dumnezeu. Omul este 
după chipul lui Dumnezeu, deoarece, posedând un suflet 
înrudit cu Dumnezeu, tinde spre Dumnezeu, aflându-se într-o 


* Pr. Prof. Dr. Dumitru Stăniloae, Starea primordială a omului în cele trei 
confesiuni, în „ Ortodoxia”, anul IX(1957), nr 1,p323 
230 Ibidem, p. 324 

relaţie vie cu Dumnezeu. Această relaţie menţine continuu 
trează, vie, neîntreruptă înrudirea cu Dumnezeu. 

Deci fiinţa noastră se arată şi menţine ca şi chip al lui 
Dumnezeu prin relație vie, iar această relație e posibilă 
deoarece Dumnezeu l-a făcut pe om de la început înrudit cu 
sine şi, în concluzie, capabil de relație cu Sine. Mai precis l-a 
pus de la început în relaţie conştientă şi liberă cu Sine, chiar 
prin  însuflarea sufletului viu. Sfântul Apostol Pavel 
accentuează această unitate când zice: „Făcutu-s-a omul cel 
dintâi Adam, suflet viu, iar Adam cel de pe urmă duh de viaţă 
făcător.“ (Corinteni XV, 45 ) 

Sfinţii Părinţi spun că prin această suflare Dumnezeu a 
sădit în om nu numai sufletul înţelegător înrudit cu Dumnezeu, 
ci şi harul Său, ca manifestare a relaţiei Sale cu omul, care 
provoacă în om răspunsul său la actul întemeietor de relaţie al 
lui Dumnezeu. 

Părinţii răsăriteni au făcut ca doctrina chipului să se 
bucure de o deosebită dezvoltare, concluzionând că acesta se 
referă la capacităţile ontologice de realizare a comuniunii cu 
Dumnezeu primite de om la creaţie.?! 

Fără această doctrină a chipului antropologia creştină 
îşi pierde fundamentul său. Dumnezeu îl crează pe om „după 
chipul său“, nici o altă creatură nu se bucură de o astfel de 
calitate. Sfânta Scriptură ne spune că numai omul este creat 
astfel. Doar el se bucură de cele trei demnități (împărat, preot şi 
profet) pe care i le conferă chipul.” 

Fiind creat „după chipul “ lui Dumnezeu, omul este 
pus în legătură directă cu El din momentul creaţiei, fiind 
purtătorul imaginii lui Dumnezeu. Ba mai mult omul face 
cunoscută această imagine prin viaţa sa, de aceea Sfinţii părinți 
au fost îndreptățiți să creadă că prin acest chip primit omul se 


3I Pr. Prof. loan G. Coman, Spirit umanist şi elemente de antropologie în 
gândirea partistică, în „Sudii Teologice“, anul XXII(1970), nr.5-6, p. 
358 

232 Paul Evdokimov, Femeia şi mântuirea lumii, p.110 

„înrudeşte“ cu Dumnezeu devenind parte integrantă a acestuia. 
Astfel, Clement Alexandrinul spune că omul este „cea mai 
mare operă din creaţie, singurul care are sufletul înzestrat cu 
inteligenţă şi înţelepciune, iar trupul cu frumuseţe şi 
armonie““”, iar în altă parte zice că omul este singurul care 
posedă chiar de la creaţie ideea de Dumnezeu.” 

Ancorat fiind în fondul acestor conceptii antropologice 
Sf. Grigorie de Nyssa considera că chipul este cel care îl 
înrudeşte pe om cu Dumnezeu, această înrudire constând 
concret în toate bunurile şi calitățile pe care le-a primit prin 
insuflarea lui Dumnezeu: „De aceea a şi fost înzestrat cu viaţă, 
cu rațiune cu înţelepciune şi cu toate bunăţăţile pe care numai 
firea dumnezeiască le are, pentru ca fiecare din acestea să 
trezească în el dorul după Dumnezeu, cu care se ştie înrudit. “255 
Veşnicia este una din bunățăţile cu care este înzestrată firea 
Dumnezeiască, de aceea şi firea umană trebuie să fie inzestrată 
cu această calitate. 

Sfântul Grigorie Palama spune: „Au văzut atunci 
ochii îngerilor sufletul omenesc, unit cu simţire şi cu trup, ca pe 
un alt Dumnezeu, nefăcut numai pe pământ minte şi trup pentru 
bunătatea dumnezeiască, ci pentru prisosinţa acestuia şi 
configurat după harul lui Dumnezeu, ca să fie acelaşi trup, 
minte şi duh şi să fie sufletul său după chipul şi asemănarea 
dumnezeiască, ca o ființă deplin unitară din minte, din rațiune 
şi din duh.“2% 

Fiinţa noastră este înrudită cu Dumnezeu prin duhul 
primit, dar primeşte duhul pentru că el este capabil de el, pentru 
că este capabilă de relaţia conştientă cu Dumnezeu. În calitate 
de chip, omul întreg tinde spre modelul său, spre Dumnezeu. 
Fără legătură cu Dumnezeu, omul nu poate fi cugetat. Prin 


233 Clement Alexandrinul, Pedagogul, în colecţia,,P.S.B.“, vol.4, p.170 

234 Idem, Stromatele, în colecţia „P.S.B.“, vol. 5, p. 480 

235 Sf. Grigorie de Nyssa, Marele cuvânt catehetic sau despre învăţământul 
religios, în „P.S.B“, vol 30, p. 294 

236 Pr. Prof. Dr. Dumitru Stăniloae, Teologie Dogmatică Ortodoxă, 
E.I.B.M.B.O.R., Bucureşti 1996, p. 267 

sufletul său omul tinde spre absolut. Omul tinde spre 
Dumnezeu întrucât Dumnezeu este absolut. 

Un alt părinte al Bisericii Răsăritene, Sf. Macarie 
Egipteanul unge să spună că între om şi Dumnezeu există cea 
mai mare înrudire. Această înrudire constă în chipul lui 
Dumnezeu, care nu se regăseşte în nici —o ală creatură. Creând 
pe Adam, zice Sf. Macarie, Dumnezeu nu i-a dat aripi materiale 
ca păsărilor, pentru că avea să-i dea altfel de aripi, aripile 
Duhului, ca să sboare cu ele oriunde va vrea Duhul.%” 

Părinții văd chipul lui Dumnezeu manifestându-se în 
toate funcțiile şi mişcările sufletului, sau mai corect zis, ale 
fiinţei omeneşti. Toate se împărtăşesc de chipul lui Dumnezeu, 
de capacitatea relaţiei cu Dumnezeu şi după aspiraţia 
comuniunii cu El. 

Vladimir Lossky spune că: „Uneori, chipul lui Dumnezeu 
este asemuit uneia dintre calitățile sufletului, simplităţii sau 
nemuririi sale sau este identificat cu puterea sufletului de a-l 
cunoaşte pe Dumnezeu, de a trăi în comuniune cu El, în 
prezența Duhului Sfânt în sufletul omului.’ 

Dumitru Stăniloae, vorbind despre caracterul omului de 
chip al cuvântului ca persoană care cugetă şi iubeşte infinitatea 
Tatălui în sine, spune că aceasta se arată şi „în rațiunea omului 
de a nu se putea opri niciodată din setea ei de cunoaştere. 
Rațiunea umană este dinamică, în progres continuu şi într-o 
năzuință de a căuta mereu calea cea mai dreaptă care duce la 
adevărul real pentru că stă în strânsă legătură cu existenţa 
Tatălui şi Cuvântului lui Dumnezeu.“2* 

Preot profesor Dumitru Popescu spune: „omul a fost 
zidit după chipul lui Dumnezeu, din iubirea Tatălui manifestată 
în Fiul, chipul Tatălui prin lucrarea de viaţă făcătoare a 


237 Sf. Macarie Egipteanul, Despre înălțarea minţii, în colecţia „P.S.B.“, vol. 
34, traducere de Pr. Prof. Constantin Corniţescu, E.I.B.M.B.O.R., 
Bucureşti 1992, p.252 

38 Vladimir Lossky, op. cit., p.17 

* Ibidem, p.19 

Sfântului Duh, pentru ca omul să devină partener conştient de 
dialog cu Dumnezeu.“2* 

La această concluzie au ajuns majoritatea teologilor 
ortodocşi. Părintele Iob Bria scria într-o lucrare a sa că: „Imago 
Dei este unicitatea personală proprie fiecărei ființe umane, 
destinată a fi îndumnezeită. Cum creația omului înseamnă 
creația umanităţii, imago Dei se referă şi la comunitatea umană, 
în general, chemată să fie „slava“ lui Dumnezeu, adică, 
prezenţa (shekinah) luminoasă a lui Dumnezeu în univers. 
Imago dei este prezenţa vie a lui Dumnezeu, locul cortul, 
„cetatea sfăntă“ , Noul Ierusalim în care locuieşte Dumnezeu. 
Omul şi creaţia vor deveni „un cer nou şi un pământ nou“?! 

În Filocalie, patriarhul Calist zice: „drept aceea, această 
suflare a lui Dumnezeu, suflată, cum s-a zis, în Adam, până ce 
a fost în el, nu puţină slavă şi strălucire de chip dumnezeiesc 
pricinuia celui părtaş de ea. Ca urmare, el se purta faţă de 
lucruri cu putere stăvăzătoare şi proorocească şi era împreună 
creator cu dumnezeu sau un al doilea dumnezeu, după har. lar 
prin aceasta îi făcea plăcere şi lui Dumnezeu Făcătorul mai 
presus de înţelepciune al tuturor, cu vederile şi cu proorocirile 
prea stălucite ale lui 2%; iar în alt loc zice: „Dumnezeu voind 
să facă în chip prea înţelept pe om ca un înger pe pământ, ca o 
creatură cerească, după chipil şi asemănarea Dumnezeiască, a 
aşezat în el potrivit cu acesta, suflet înţelegător, în stare de 
cunoaştere a lui Dumnezeu. Dar omul pământesc nu se poate 
înălța la starea îngerească, dacă nu s-a făcut în chip vădit duh 
ca îngerii.“2%5 


0 pr. Prof. Dr. Dumitru Popescu, Cuvânt înainte, la Pr. Prof. Dr. Dumitru 


Stăniloae, Chipul nemuritor al Lui Dumnezeu, Editura Cristal, Bucureşti 
1995,p.5 

! Pr. Prof. Dr. Ion Bria, Tratat de Teologie Dogmatică şi Ecumenică, 
Editura România Crestină, Bucureşti 1999, 

? Sf Calist Patriarhul, Capete despre rugăciune, în „Filocalia“, vol 8, 
traducere de Pr. Prof. Dr. Dumitru Stăniloae, Bucureşti 1979, p.241-242 

* Ibidem, p.334 

e) Chipul şi asemănarea lui Dumnezeu în om . Deosebirea 


între chip şi asemănare. 


Revelația divină ne învaţă că omul a fost făcut „după 
chipul şi asemănarea lui Dumnezeu“ Facere (I, 26). Acest 
lucru, după cum am văzut mai sus, are numeroase temeiuri 
scripturistice. Cele cuprinse, în general, în Sfânta Scriptură 
despre chipul şi asemănarea lui Dumnezeu în om sunt explicate 
în cugetarea Sfinţilor Părinţi şi anume în ce constă chipul şi în 
ce constă asemănarea lui Dumnezeu. 

În legătură cu cuprinsul acestei extraordinare însuşiri a 
omului, Părinţii au exprimat multe păreri, dat fiind că această 
noţiune — de chp — a vut o lungă istorie în filozofia elină, iar 
Sfânta Scriptură n-a determinat-o îndeajuns. În general, această 
înşuşire a fost atribuită puterilor spirituale ale omului, adică 
firii raţionale” sau liberului albitru”. Unii Părinţi, 
desfăşurând o intensă activitate pastorală sau socială, ca Sfântul 
Ambrozie şi Sfântul Grigorie cel Mare, au accentuat iubirea, 
alţii, având formaţie juridică au scos în evidență mărturia 
spontană a sufletului curat. Această însuşire a fost căutată de 
unii în nemurirea sufletului, în capacitatea omului de a se 
reproduce, şi în omul întreg, trup şi suflet. Toţi Părinţii însă, 
fără excepţie, accentuînd un element al personalității umane, nu 
exclud şi pe celelalte funcțiuni ale sufletului. 

Dar, în ce constă chipul lui Dumnezeu în om nu se 
spune nicăieri mai lămurit. După Sfântul Epifanie, „Biserica 
crede că omul în genere a fost creat după chipul lui 
Dumnezeu,dar în ce parte se află ceea ce este după chipul 
aceasta nu determină.“2% De aceea învățătorii bisericeşti 


2% Origen, Împotriva lui Cels, în „P.S.B.” vol 9; Sf. Vasile cel Mare, Despre 
facerea omului, în „P.S.B.” vol 17, Sf. Atanasie, Despre întruparea 
Cuvântului, în „P.S.B.” vol 15 

*% Sf. loan Damaschin, Dogmatica; Sf. Grigorie de Nyssa, Despre fericire, 
în „P.S.B.” vol 30 

Dr. Iosif Olariu, op. cit., p. 295 

răspund în chipuri diferite la această problemă, deşi ideile lor 
nu se exclud una pe alta, ci ele se împletesc. Ei afirmă că 
Dumnezeu este spiritul cel mai curat, de aceea chipul lui 
Dumnezeu nu se referă la trup, pentru că Dumnezeu nu are 
trup. Dumnezeu ca spirit posedă atributele esenţiale ale 
acestuia, adică rațiune, libertate, deci chipul lui Dumnezeu în 
om se poate pune în raţiunea lui, în voinţă ori în nemurirea 
sufletului. Mai departe, ei consideră că acest chip zace în 
stăpânirea asupra tuturor creaturilor, ce a dobîndit-o omul când 
a fost creat. Acest lucru reiese limpede din cuvintele 
Creatorului, care după ce a zis: „Să facem om după chipul şi 
după asemănarea noastră“, adaugă imediat „Şi să stăpânească 
peştii mării, peste păsările cerului,peste toate animalele, peste 
toate vietăţile ce se mişcă pe pământ şi peste tot pământul“ 
(Facere I, 26-28).Continuînd tradiţia şcolii antiohienc, 
Sfântul loan Gură de Aur, aşază chipul lui Dumnezeu în 
înşuşirea omului de a conduce, excluzând raportarea lui la 
altceva. Înţelege prin aceast însușire, stăpânirea pe care acesta o 
exercită asupra animalelor, stăpânire analogică exercitată de 
Dumnezeu asupra fiinţelor raționale, adică asupra îngerilor şi a 
omului. De aceea nu poate fi omul stăpân absolut al lumii, 
deoarece acesta este numaiDumnezeu, nici definitiv, deoarece 
îşi exercită această însuşire numai când se găseşte în 
comuniune cu Dumnezeu. 

Aşezarea „chipului” în puterea omului de a stăpâni 
este legată de încercarea Sfântului Părinte de a păstra neatinsă 
substanţa lui Dumnezeu, combătând pe cei ce refereau „chipul” 
(lui Dumnezeu) la forma trupului (omenesc), pe cei ce spuneau 
că Dumnezeu are chip omenesc, care încercau „celui 
neschimbat, fără formă şi fără chip să-i dea chip omenesc şi să- 
i atribuie membre celui netrupesc.”2* Invocă pentru susţinerea 
acestei păreri istorisirea Genezei, după care plănuind 
Dumnezeu să creeze pe om după chipul şi asemănarea sa, nu s- 
a oprit aici, ci continuând, a arătat ce sens avea să ia noțiunea 


%41 Sfântul loan Gură de Aur, Omilia la facere, p.143-145 

„chip”. A dispus, spune, Dumnezeu ca oamenii să stăpânească 
peştii mării şi păsările cerului şi toate târâtoarele pământului. 
Apoi invocă porunca (I Corinteni 11; 7), conform căreia 
femeia trebuie să se supună bărbatului. Concluzionând, spune 
că afirmaţia Facerii de a fi creat Dumnezeu pe om după chipul 
său, are sensul că Dumnezeu „l-a creat (pe om) stăpân al 
tuturor celor văzute”.2% 

Sfântul loan Gură de Aur ne explică aceasta spunând 
că: „Prin cuvântul <chip> trebuie înţeles stăpânire şi nimic 
altceva, că Dumnezeu l-a creat pe om ca să fie stăpân peste 
toate cele de pe pământ şi nimic nu este pe pământ mai mare 
decât el, ci toate sunt sub stăpânirea lui“, iar în alt loc 
adaugă: „Cuvântul <<chip>> nu înseamnă asemănarea omului 
cu Dumnezeu după ființă ci asemănarea cu el în ce priveşte 
stăpânirea, nu în ce priveşte chipul formei, de aceea a şi 
adăugat: şi să stăpânească peştii mării, păsările cerului“ 
(Facere 1,28). 

Simbolul puterii îl formează după Sfântul Părinte 
mărturia Facerii (2;19-20), după care omul a fost chemat să 
dea nume tuturor animalelor pământului şi păsărilor cerului. 
Este legat de obiceiul vechilor stăpâni de a schimba numele 
robilor pe care îi obțineau. 

Înşuşirea de a stăpâni nu exclude, ci presupune 
puterile spirituale. Omul stăpâneşte lumea, pentru că 
Dumnezeu l-a dăruit cu suflet, o stăpâneşte pentru că, deşi 
inferior după trup animalelor, le depăşeşte prin rațiune. Astfel 
înşuşirea de a stăpâni şi firea raţională a omului se găsesc în 
raportul dintre cauză şi efect.” 

Dar „este evident, că această stăpânire a omului asupra 
creaturilor pământeşti este numai o urmare şi o expresie 
exterioară a chipului lui Dumnezeu pus în sufletul omului, în 


248 Ibidem, p41-41 
A TIbidem., p. 102 
2 Ibidem., p. 109 
21 Ibidem, p.145 

mintea şi libertatea sa, care singure ne dau o proeminenţă 
hotărâtă asupra tuturor animalelor necuvântătoare.“2? Tot în 
acest înţeles putem găsi la mulți Scriitori Bisericeşti, un reflex 
al imaginii lui Dumnezeu, până şi în corpul omului: nobila sa 
organizare, aerul său maiestuos, îndreptarea sa către cer, toate 
acestea exprimă lămurit calitățile sufletului său inteligent şi 
liber precum şi demnitatea sa de stăpânitor a toate câte 
viețuiesc aici Jos. 

lată cum se exprimă Sfântul Grigorie de Nyssa: 
„Ţinuta omului este dreaptă, orientată spre cer, iar privirea 
orientată în sus, ceea ce desigur este un semn de nobleţe şi 
denotă o vrednicie împărătească. Ori prin faptul că dintre toate 
singur omul a fost făcut aşa, în timp ce la toate vietuitoarele 
ținuta corpului este orientată spre pământ, este dovadă clară că 
acestea sunt destinate să se lase supuse, pe când omului i s-a 
dat puterea de a le stăpâni.” 

Omul este văzut ca şi chip al Logosului Divin, care la 
rândul Său fiind chipul Tatălui a îmbrăcat la împlinirea vremii 
şi chipul său uman (Filipeni II, 67) şi (Evrei I, 3). Dacă 
Dumnezeu Cuvântul este acel Cuvânt pe care tatăl îl adresează 
copilului său- omul- înseamnă că există conformitate şi înrudire 
intre Logosul divin şi logosul uman. „Acesta este temeiul 
ontologic al oricărei cunoaşteri omeneşti legile naturii sunt 
fixate de către Arhitectul divin. Întrucât Dumnezeu este 
Creatorul, poet al universului, omul i se aseamănă, fiind şi el, în 
felul lui, creator şi poet. “7*4 

Plecând de la aceste texte scripturistice, Preafericitul 
Părinte Patriarh Daniel afirma că: „în icoana Domnului Iisus 
Hristos ne recunoaştem pe noi înşine şi pricepem de ce 
Dumnezeu, după ce a zidit lumea, a încununat-o cu gândul „să 
facem om după chipul şi asemănarea Noastră“(Facerel, 26) 


252 Macarie F., op. cit., p. 580 

253 Sfântul Grigorie de Nyssa, op. cit., p 27 

254 Paul Evdochimov, Iubirea nebună a lui Dumnezeu, traducere de Teodor 
Baconsky, Editura Anastasia, Bucureşti f.a., p.114 

Acest plural „să facem“ denotă că în acel moment Fiul, ca 
Logos, era împreună cu Tatăl şi cu Duhul Sfânt. Aşadar, dacă 
omul va avea chipul lui Dumnezeu, şi Hristos-Dumnezeu va 
avea chipul omului, iar aceasta nu doar prin materialitaea 
trupului primit de la Fecioara Maria, ci şi prin prototipul creat 
de cuvintele lui Dumnezeu-Tatăl. Virtual, Dumnezeu-Fiul avea 
chipul omului încă dintru început, ceea ce înseamnă că El S-ar 
fi întrupat oricum în chipul omului, chiar dacă Adam nu ar fi 
căzut din Rai.” De la aceste versete Sfinţii Părinţi pornesc în 
explicarea chipului lui Dumnezeu în om. Omul este astfel: 
Chipul Cuvântului şi ca atare, după chipul Tatălui. Tot ei spun 
că noțiunile de chip şi de asemănare exprimă două realităţi 
diferite: chipul este datul ontologic, iar asemănarea reprezintă 
implicarea morală a chipului. ””® 

Pentru Origen chipul reprezintă darul lui Dumnezeu 
oferit prin creaţie, iar asemănarea implică voinţa şi lucrarea 
omului: „Omul a primit vrednicia chipului la prima creaţie, pe 
câd desăvârşirea asemănării i-a amânat-o până la sfârşitul 
lumii. Cu alte cuvinte, această asemănare trebuie să şi-o câştige 
omul prin stădania activităţii sale, prin imitarea lui Dumnezeu, 
adică posibilitatea acestei desăvârşiri, care-i fusese dată încă de 
la început prin vrednicia chipului, omul trebuia s-o împlinească 
el însuşi într-o asemănare perfectă, prin săvârşirea de fapte 
bune, până la sfârşit.“ 

Paul Evdokimov vorbind despre chipul lui Dumnezeu, 
imago Dei, zice: „în puritatea lui absolută, acest chip este 
Hristos, pe care Părinţii îl numesc Arhetipul divino-uman. În 
momentul întrupării, Hristos, chipul nevăzutului Dumnezeu 
(Coloseni I, 15), nu căuta o formă oarecare, angelică sau 
astrală, şi nu doar se adapteză formei umane, ci zicând omul, 


255 Sfântul Sinod al Bisericii Ortodoxe Române, Pastorala la Duninica 
Ortodoxiei, anul 2008, p. 5 

* Pr. Prof. Isidor Todoran, Starea paradisiacă a omului şi cea de după 
cădere, în concepția ortodoxă, romano-catolică şi protestantă, în 
„Ortodoxia“, anul VII(1955), nr.1, p.31-32 

asi, Origen, Despre principii, în „P.S.B.“, vol 8, p. 252 

Dumnezeu îşi fixa privirea gândirii Sale peste Hristos 
prototipul. Hristos, pecetea Tatălui şi Hristos ecce homo uneşte 
în el chipul lui Dumnezeu şi chipul omului. Esenţei lui: omul 
este asemenea lui Dumnezeu îi răspunde justificarea sa 
Dumnezeu este asemenea omului. Omul este forța omenească a 
lui Dumnezeu. “25% 

Teologul grec Panayotis Nellas explică chipul lui 
Dumnezeu în om, legând tema paulină << Hristos — chipul lui 
Dumnezeu >> cu tema Facerii << Omul — după chipul lui 
Hristos >>: „Este clară distincția că Hristos reprezintă chipul 
lui Dumnezeu şi omul chipul lui Hristos, că, adică, omul este 
chip al chipului. Cel mai — întâi născut decât toată zidirea este 
chip al lui Dumnezeu, omul însă este făcut după chipul lui 
Dumnezeu.“ 

Toate calităţile omului, care fac din el un centru 
secundar al lumii, îl raportează la Logosul divin. Astfel, omul 
este rațional şi cuvântător pentru că este chipul Cuvântului. 
Astfel Sf. Atanasie cel Mare, care cercetează în mod special 
această temă, o formulează astfel: „După Însusi chipul Său i-a 
făcut pe ei, dându-le şi puterea Cuvântului/Raţiunii Lui, ca 
avându-o în ei ca un fel de umbră a Cuvântului/Raţiunii şi 
făcându-se raţionali, să poată rămâne în fericire.“ După unii 
teologi omul este creator, este stăpân pentru că este chipul 
Împăratului al cărui chip îl poartă, este liber, pentru că e chip al 
libertăţii absolute, este responsabil pentru creaţie, ca unul ce 
este conştiinţa întregii creaţii şi factor recapitulativ, pentru că 
Arhitectul Lui, Logosul, este Cel în care se recapitulează toate, 


258 Paul Evdokimov, Femeia şi mântuirea lumii, traducere de Gabriela 
Moldoveanu, Editura Asociaţia filantropică medicală creştină Cristiana, 
Bucureşti 1995, p. 63 

29 Panayotis Nellas, op cit., p. 68 

260 Sf. Atanasie cel Mare, Cuvânt împotriva elinilor, in „ P.S. B.“vol 15, 
traducere de Pr. Prof. Dr. Dumitru Stăniloae, E.I.B.M.B.O.R., Bucureşti 
1987, p. 38 

care asigură prin transcendența Ei existența personală 
umană.” 

Chipul conţine toate elementele care îl legitimează pe 
om drept centru secundar al creaţiei. Dar tot prin chip omul este 
legat de Modelul său, de Logos. Logosul divin este temeiul 
fundamental pe care se sprijină poziția centrală a omului în 
creaţie şi tot Logosul este baza centrală propriu-zisă a lumii, 
Centrul lumii şi al vieţii.“ 

Chipul dumnezeiesc în om este un chip al treimii, căci 
spune teologul Vasile Cristescu „în el vedem reproducerea 
misterului trinitar şi de aceea omul reflectă în sine structura şi 
viaţa acestui mister. Din Sfânta Treime îi vine astfel chipului 
dumnezeiesc din nou caracterul ideologic, comunicativ. Numai 
având înainte structura comunicativă proprie Sfintei Treimi, 
adevărul despre o ființă nu este conceput decât în oglindă. ® 

Deci, chipul dumnezeiesc în om e un chip al Treimii şi 
el se arată în comuniunea umană. Sfântul Grigorie de Nyssa a 
spus că: „nu într-o parte a naturii se află chipul, nici într-un 
membru al el se găseşte harul, ci natura în totalitatea ei este 
chipul lui Dumnezeu.“2** 

Sfântul Grigorie de Nyssa se preocupă mai mult de 
cele două realități, fiecare distingându-se în mod clar de 
cealaltă: „suntem după chip prin creaţie, iar după asemănare 
ajungem prin noi înşine, prin voinţa noastră liberă... În creaţie 
am primit posibilitatea de a deveni asemenea cu Dumnezeu şi, 
dându-ne această posibilitate, Dumnezeu ne-a făcut pe noi 
înşine lucrătorii asemănării noastre cu El, spre a ne dărui 
răsplată pentru activitatea noastră.“2%5 Chipul este ceea ce s-a 


“SIPanayotis Nellas, op.cit., p.69 

262 Pr, Conf. dr. Vasile Citirigă, Antropologia hristologică şi relevanta ei 
pentru depăşirea concepţiilor antropologice ale culturii secularizate, în 

26 Vasile Cristescu, Antropologia în perspectivă teologică, Editura Junimea, 
Iaşi 1999, p. 16 

264 Pr. Prof. Dr. Dumitru Stăniloae, Teologie dogmatică...., p. 275 

creat, iar asemănarea ceea ce se poate atinge.'%Chipul poartă în 
sine tendinţa asemănării cu Dumnezeu. 

Expresiile << chipul >> şi << asemănarea >> în 
locurile citate din Sfânta Scriptură se întrebuințează alternativ 
părând astfel că sunt sinonime. Sfinții Părinţi în cea mai mare 
parte afirmă însă că este deosebire între << chip >> şi << 
asemănare >> zicând că, chipul lui Dumnezeu este în natura 
sufletului omenesc, în mintea, libertatea omului, iar asemănarea 
lui Dumnezeu în dezvoltarea şi perfecţionarea acestor facultăţi 
prin om, mai ales în perfecționarea minţii, în virtute şi sfinţenie, 
în căutarea darurilor Sfântului Duh. Asemănarea este astfel 
„scopul către care tinde omul în dezvoltarea şi perfecţionarea 
lui morală. Punctul de plecare spre asemănare este chipul, 
acesta conţinând înclinarea spre asemănare, spre culme, adică 
spre Dumnezeu, spre bine, adevăr şi frumos.“2%5 Noi primim 
chipul lui Dumnezeu odată cu existenţa, iar asemănarea rămâne 
pe seama noastră a o căpăta, deoarece Dumnezeu ne dă numai 
posibilitatea de a o face . 

Această deosebire între chipul şi asemănarea lui 
Dumnezeu în om este întemeiată şi pe Sfânta Scriptură. 
Reprezentând pe Dumnezeu în întreitul Său ipostaz sfătuindu- 
se pentru facerea omului, Moise istoriseşte: „Şi a zis 
Dumnezeu: Să facem om după chipul şi după asemănarea 
noastră“, iar după creare adaugă „şi a făcut Dumnezeu pe om, 
după chipul Său, după chipul Său L-a făcut Dumnezeu, l-a 
făcut bărbat şi femeie“ (Facere I, 26-27). 

Omul este creat după chipul şi asemănarea lui 
Dumnezeu (Facere 1;26): „Oamenii şunt făcuți după 
asemârarea lui Dumnezeu -kat omoiosin Theon- ad 
sinulitudunem Dei“ (Iacov 111,9). Între ikon-imago şi omoiosis- 
similitudo există un raport dinamic. Dacă chipul se referă la 


266 Sf. Grigorie de Nyssa, Despre facerea omului, în „P.S.B.“vol 30, p.30-31 

257 Idem,La titlurile Psalmilor, în „P.S.B.“, vol 30,p. 176 

interdependenţa şi la comuniunea conştientă a omului cu 
Dumnezeu, asemănarea înseamnă devenirea chipului, 
apropierea personală a sfințeniei lui Dumnezeu, îndumnezeirea 
actualizată prin simbioza dintre har şi libertate, prin ascultare 
liberă. Dacă chipul este punctul de plecare al umanităţii în 
mişcare liberă spre „pomul vieții“ sau împărăția lui 
Dumnezeu, asemănarea îi dădea posibilitatea unei plenitudini 
ontologice.“2% 

Dar acest dat ontologic a fost zdruncinat prin ieşirea 
lui Adam din comuniunea cu Dumnezeu, destinul său neputând 
să se realizeze în raiul de la început: „Căci n-ai zidit pe om spre 
pieire, ci spre paza poruncilor şi spre moştenirea vieţii celei 
veşnice.” 

Raportul << chip >> şi << asemănare >> poate fi 
exprimat astfel: „chipul este asemănarea în potență, iar 
asemănarea este chipul în actualitate, astfel spus chipul este 
asemănarea în virtualitate, iar asemănarea este actualizarea 
chipului.“ 

Sfântul Ioan Damaschinul vorbeşte şi el despre 
distincția dintre chip şi asemănare, explicând această deosebire 
astfel: „Numim chip dumnezeiesc, căci cuvintele după chipul 
indică rațiunea şi liberul arbitru, iar cuvintele după asemănare 
arată asemănarea cu Dumnezeu în virtute, atât cât este 
posibil. În altă parte zice că „numai omul, această 
vieţuitoare mintală şi raţională este dintre toate după chipul şi 
după asemănarea cu Dumnezeu. Tot omul se zice că este după 
chipul lui Dumnezeu, pentru demnitatea minţii şi a sufletului, 
adică, pentru necuprinsul, nevăzutul, nemurirea şi libertatea 
voii, ca şi pentru însuşirea de stăpânitor, născător de prunci şi 
ziditor. lar după asemănare este pentru rațiunea virtuţii şi a 
faptelor noastre care-l imită pe Dumnezeu şi poartă nume 


* Pr. Prof. Dr. Ion Bria, Tratat de Teologie... p. 109 

*% Molitfelnic, Slujba Sfântului Maslu, E.I.B.M.O. , Bucureşti 2013, p. 166 

dumnezeiesc, adică, pentru dispoziția filantropică față de cei 
din neamul omenesc.’ 

Urmând teologia Sfinţilor Părinţi, Părintele Stăniloae 
înţelege prin asemănare „atât procesul cât şi faza finală a 
îndumnezeirii. Astfel,  îndumnezeirea este identică cu 
asemănarea. Omul a fost creat numai prin voinţa lui Dumnezeu, 
dar nu poate fi îndumnezeit numai prin ea. A fost necesară o 
singură voinţă pentru creaţie, dar este nevoie de două pentru 
îndumnezeire. O singură voinţă, pentru a aduce la existenţă 
chipul, dar două pentru a face chipul asemănare.” 

Chipul lui Dumnezeu se află în om chiar şi după cădere. 
Acest lucru este arătat clar în Sfânta Scriptură. lată ce ne spune 
Noe: „Oricine va vărsa sângele omului se va pedepsi şi cu 
vărsarea sângelui său propriu, căci omul a fost creat după 
chipul lui Dumnezeu“(Facere IX,6). Sfântul Apostol Iacob 
spune la rândul său: „Cu ea binecuvântăm pe Domnul şi Tatăl 
şi cu ea blestemăm pe oameni, care sunt făcuți după 
asemănarea lui Dumnezeu “( Iacob III, 9 ). 

Despre chipul lui Dumnezeu mai vorbeşte şi Sfântul 
Vasile cel Mare. Pentru acesta, chipul reprezintă întreaga 
potenţialitate umană de împlinire a binelui, iar asemănarea este 
însăşi acţiunea chipului, de aceea el afirmă următoarele: „fiind 
făcut după chipul Creatorului tău, vei putea, printr-o bună 
vieţuire să te înalți până la aceeaşi cinste cu îngerii. Ai primit 
suflet rațional. Cu el cunoşti pe Dumnezeu.“ Cu alte cuvinte, 
chipul posedă asemănarea în potenţă, ca posibilitate, iar 
asemănarea este chipul în actualitate. 

Sfântul lona Gură de Aur referindu-se la verseturi de la 
Facere I, 26 afirmă: „După cum cuvântul <<chip>> înseamnă 
stăpânire, tot aşa cuvântul <<asemănare>> înseamnă ca noi să 
ajungem, atât cât ne stă în puterea noastră omenească asemenea 


275 Idem, Despre virtuţi şi păcate, în Filocalia, vol 4, traducere de Prot. Stavr 
Dr. Dumitru Stăniloae, Titografia Arhidiecezană, Sibiu 1948, p196 

lui Dumnezeu, să ne asemănăm cu Dumnezeu în ce priveşte 
bunătatea, blândeţea, virtutea.“ 

O concepție cu totul aparte despre chip si asemănare o 
are Sf. Maxim Mărturisitorul. Pentru acesta, chipul este primit 
de la începutul creației sale, de când trupul se uneşte cu 
sufletul. Asemănarea reprezintă implicarea chipului în procesul 
duhovnicesc, şi, prin urmare, se dobândeşte ulterior în timp. 

După Sf. Maxim, împărtăşirea virtuţilor este sinonimă 
cu împărtăşirea de Dumnezeu, care este fiinţa tuturor virtuţilor. 
Orice dobândire de virtute înseamnă o aprofundare a 
asemănării cu Dumnezeu, o împlimire a planului pe care 
Dumnezeu şi L-a făcut cu fiecare om în parte. 

Însă cel mai elocvent text în care se face distincţia 
clară între chip şi asemănare, se găseşte în Capete 
despre dragoste: „Patru dintre înşuşirile dumnezeieşti care 
susțin, păzesc şi izbăvesc cele ce sunt le-a împărtăşit 
Dumnezeu pentru bunătatea Sa desăvârşită, aducând 
la existență ființa raţională şi mintală: existența, 
existența veşnică, bunătatea şi înțelepciunea. Dintre acestea 
primele două le-a dăruit ființei, iar ultimile două, adică 
bunătatea şi intelepciunea, capacitatea de a voi. Aceasta 
pentru ca ceea ce e El prin ființă să ajungă şi zidirea prin 
împărtăşire. Pentru acestea se spune despre ea că s-a făcut 
după chipul şi asemănarea lui Dumnezeu; după 
chipul existenței ca existență şi după chipul existenței 
veşnice ca existență veşnică; căci, deşi nu e fără de 
început, este fără de sfârşit; şi după asemănarea Celui bun 
şi drept după ființă, cel bun şi înțelept după har. Adică toată 
firea raţională este după chipul lui Dumnezeu; dar numai cei 
buni şi înţelepţi sunt după asemănarea Lui.” 


?76 Sf. loan Gură de Aur, op. cit., p. 110 

Părintele Profesor Nicolae Balca spune că: „omul a 
fost creat <<după chipul şi asemănarea lui Dumnezeu>>. 
(Facere I, 26). Prin asemănare se caută a se determina mai 
precis ce înseamnă chipul şi în felul acesta să 1 se înlăture 
posibilitatea unei interpretări eronate, care nu ar face distincție 
între “chip” şi “asemănare” şi ar afirma că chipul ar fi identic 
cu asemănarea.“ 7’ 

Omul a fost creat numai după chipul lui Dumnezeu, iar 
asemănarea trebuie să o realizeze acesta prin posibilitățile cu 
care l-a înzestrat Creatorul său. Esența cea mai adâncă a 
“chipului” lui Dumnezeu constă în faptul că acesta, ca şi 
Dumnezeu, este o persoană, aşadar partenerul lui Dumnezeu 
într-un dialog în care vorbeşte despre mântuirea omului şi a 
lumii. Creat după chipul lui Dumnezeu omul este orânduit să 
realizeze asemănarea cu Dumnezeu. Dumnezeu nu a dat omului 
totul de-a gata, ci i-a dat puterea şi cinstea de a-şi desăvârși 
chipul până la starea de îndumnezeire după har. 

Concepția Sfinților Părinți, care fac o deosebire clară 
între chip şi asemănare, pot fi prezentate la nesfârşit, aducându- 
şi fiecare aportul la formularea învăţăturii despre „chip“ şi 
„asemănare“.Dar tebuie să menţionăm că există şi Sfinți Părinţi 
care nu deosebesc „chipul“ de „asemănare“şi putem da ca 
exemplu pe Sf. Atanasie cel Mare, Sf. Grigorie Teologul, Sf. 
Chiril al Alexandrie, dar şi alții. Asemănarea nu este despărțită 
de chip deoarece acestea sunt două noţiuni care se implică, iar 
chipul lui Dumnezeu în om se concretizează în lucrarea 
asemănării. Asemănarea nu poate exista fără chip, iar chipul nu 
poate să-şi păstreze frumuseţea fără asemănare. Părinţii care nu 
au despărțit chipul de asemănare au vrut să sublinieze 
necesitatea inter-corelaţiei celor două noţiuni. 

Sfântul Atanasie cel Mare vorbind despre căderea 
omului zice: „Dumnezeu fiind bun îi face părtaşi la chipul 


*% Diacon Prof. Nicolae Balca, Învățătura despre chipul lui Dumnezeu în 
om în teologia protestantă contemporană, în „Ortodoxia”, anul 
XX(1968), nr. 4, p. 523 

Domnului nostru lisus Hristos şi îi zideşte după chipul şi 
asemănarea Lui, că, printr-un astfel de har cunoscând chipul, 
adică pe cuvântul Tatălui, să poată să dobândească din el 
înţelegerea Tatălui şi cunoscând pe Făcătorul să trăiască viaţă 
mulţumită şi cu adevărat fericită.“ 

Sfântul Atanasie vede pe Fiul chipul Tatălui, iar în om, 
pe cel făcut după chipul Tatălui adică conform cu Cuvântul. 
Jar << după chipul>> constă în a cunoaşte pe chipul Tatălui, 
sau pe Cuvântul, deci a fi în legatură cu El.Omul este 
astfel chipul Cuvântului şi ca atare după chipul 
Tatălui. „Întrucât este chipul Cuvântului şi după chipul 
Tatălui, el este pus într-o relație cu comuniunea treimică 
şi este chemat să realizeze în planul uman o viaţă de 
comuniune asemănătoare comuniunii treimice şi din puterea 
ej «280 

Pentru teologia ortodoxă contemporană chipul şi 
asemănarea apar ca două realități distincte care se întrepătrund 
în mod reciproc, după cum precizează şi Paul Evdochomov, 
care considera că fiecare facultate a spiritului 
uman (inteligența, libertatea, iubirea) reflectă chipul lui 
Dumnezeu. Prin definiție, chipului îi este caracteristic 
să se depăsească aruncându-se în infinitatea lui Dumnezeu 
pentru a-şi găsi acolo plinirea dorului său. Chipul, 
fundament obiectiv, cheamă asemănarea subiectivă, 
personală. Sămânţa - <<a fi foast creat după chipul>>- duce la 
inflorire:  <<existenţa după chipul>> Celui-ce-este. 
Amo,ergo sum este răspunsul omului la <<Dumnezeu este 
iubire>>.%! 


*7 Sfântul Atanasie cel Mare, Tratat despre întruparea Cuvântului, în 
„P.S.B.”, Vol 15, traducere de Pr. Prof. Dr. Dumitru Stăniloae, 
E.I.B.M.B.O.R., Bucureşti 1987, p. 104 

280 pr. Prof. Dr. Dumitru Stăniloae, Teologie dogmatică...., p. 279 

281 Paul Evdochomov, Taina iubirii. Sfinţenia unirii conjugale în lumina 
tradiţiei ortodoxe, traducere de Gabriela Moldoveanu, p.63-64 
www.sufletortodox.ro/.../Paul9%20Evdokimov %20- 
%20Taina%20lubirii... 


- 118- 


Pentru Berdiaev, persoana are o dimensiune 
vocaţională prin care, prin actele creatoare săvârşite, împlineşte 
chemarea asemănării. lar aceasta, completează 
Olivier Clement, se poate realiza numai prin unificarea 
tuturor forțelor şi orientarea lor spre latura duhovnicească. 
Prin ontologic (chip) se merge spre moral (asemănare), 
putându-se spune, din acest punct de vedere, că omul participă 
la crearea sa duhovnicească. 

Dumnezeu l-a creat pe om capabil de unirea cu Sine, 
iar această calitate se cuprinde în însuşirea de a fi după chipul 
Său. „Omul sintetizează cele cinci zile ale creaţiei, iar el este a 
şasea zi, a desăvârşirii acestei creaţii, numai că el posedă un 
principiu propriu, care-l face unic în existenţă: este după chipul 
lui Dumnezeu şi, ca atare, este microteos.“2% 


?82 Pr. Dr. Nicolae Răzvan Stan, Antropologia din perspective... p.162 
283 Paul Evdochimov, Ortodoxia, p.72 


- 119- 


PARTEA a II-a 


STAREA PRIMORDIALĂ A OMULUI 


a) Destinația omului 

b) Conţinutul „chipului “din om înainte de cădere 

c) Starea morală a omului înainte de cădere 

d) Natura corporală a omului înainte de cădere 

e) Ajutorul dumnezeiesc acordat primului om pentru 
împlinirea menirii sale 


a) Destinația omului 


Omul n-a fost creat ca o ființă despărțită de Dumnezeu, 
aruncat în lume cu dispreţ de dumnezeu, aşa cum condidera 
Heidegger. În om a binevoit să Se altoiască dumnezeu, ca omul 
însuşi să fie altoit în Dumnezeu. Însuşirile omului sunt capabile 
să fie mijloace folosite de Dumnezeu pentru manifestarea lui şi 
ca prin ele omul să se adâncească tot mai mult în Dumnezeu şi 
să devină, prin efort, asemănător cu Logosul Creator, adică să 
se evidenţieze în el tot mai mult Dumnezeu ca bază şi centru.” 

Dacă logosul este centru propriu-zis al lumii si temelia 
pe care sunt aşezate toate cele create, omul este un centru 
secundar, fiindcă toate au fost create pentru om şi rânduite în 
funcție de destinul omului. Ele trebuie să slujescă omului în 
înaintarea lui spre Dumnezeu şi în acest fel îşi urmează propriul 
sens prin care depăşeşte lumea aceasta. „Raţionalitatea lumii 
este pentru om şi culminează în om; nu omul este pentru 
raționalitatea lumii. O persoană s-a gândit la persoana omului 


284 Pr. Prof. Dumitru Stăniloae, nota5, în colecţia „P.S.B.“, vol 16, 
E.I.B.M.B.O.R., Bucureşti1988, p. 182 

când a creat lumea.“ Pentru a susţine ideea că omul ocupă un 
loc central în lume, Sf. Maxim Mărturisitorul a desvoltat o 
întreagă teologie. Omul are o poziţie centrală în măsura în care 
păstrează comunicarea cu Logosul Divin şi se manifestă ca un 
alt logos, ca factor al activării raționalității lumi. Sfântul 
Maxim arată că omul deţine fizic, prin proprietatea de a fi în 
relaţie cu toate aspectele realităţii, puterea de unificare a tuturor 
dimensiunilor lumii. Vocaţia omului este aceea de a fi factor 
activ al unirii armonioase a făpturilor, a le îndrepta spre 
dumnezeu şi aduna în El.” 

Înălțând-l pe om mai presus de toate creaturile 
pământului şi înzestrându-l cu chipul său, Dumnezeu i-a dat 
omului o destinaţie precisă, cu totul alta decât cea dată 
celorlalte făpturi pământeşti. 


1) Faţă de Creatorul său, destinaţia omului consta în 
aceea că el, care,după suflet fusese creat din suflarea 
dumnezeiască, nu trebuie să se mărginească la cele pământeşti, 
ci neîncetat să tindă cu sufletul către Dumnezeu, izvorul fiinţei 
şi al vieţii sale în care să-şi afle ultima ţintă şi satisfacere 
deplină a tuturor înclinărilor şi speranţelor sale. Omul să 
rămână totdeauna în legătură cu Creatorul său, care i-a dat o 
natură deosebită față de celelalte creaturi; el poartă în sine 
chipul lui Dumnezeu: o rațiune care năzuieşte spre adevărul 
infinit, o voinţă care tinde la binele cel mai înalt şi un simţ sau 
o inimă ce năzuieşte la fericirea nesfârşită. De aceea, omul 
trebuia să caute neîncetat pe Dumnezeu, să-L cunoască şi 
să-L iubească ca pe adevărul, binele şi fericirea absolută, aşadar 
să-L preamărească. Mântuitorul spune ce trebuia să facă 
învățăceii Săi, ca să poată fi cunoscuţi că stau cu El în strânsă 
legătură: „Aşa să lumineze lumina voastră înaintea oamenilor, 


285 Pr. Prof. Dumitru Stăniloae, lisus Hristos, lumina lumii şi 
îndumnezeitorul omului, Editura Anastasia, Bucureşti 1993, p. 31-32 

286 Doru Costache, De la ontologia cuantică la cosmologia antropologică a 
părintelui Dumitru Stăniloae, in vol. Ştiinţă şi teologie, Bucureşti 2001, 
p. 212-213 

ca să vadă faptele voastre cele bune şi să slăvească pe Tatăl 
vostru cel din ceruri.“(Matei V,16).Şi Sfântul Apostol Pavel 
scrie Corintenilor: „Măriţi dar pe Dumnezeu în trupul vostru şi 
întru duhul vostru , care sunt ale lui Dumnezeu“ (I Corinteni 
VI, 20), şi: „Ori de mâncaţi ori de beţi ori altceva de faceţi, 
toate întru mărirea lui Dumnezeu să le faceţi“ (I Corinteni X, 
31). Tot el arată că Fiul lui Dumnezeu a venit să restabilească 
prin răscumparare legătura omului căzut de la Dumnezeu, să 
strice zidul care despărțea pe om de Dumnezeu şi să ducă pe 
toţi la pace şi unire cu acesta: „Pentu că Dumnezeu era în 
Hristos, împăcând lumea cu sine însuşi, nesocotindu-le lor 
greşalele şi punând în noi cuvântul împăcării“. (Il CorinteniV, 
19) 

Acelaşi scop al omului îl propun şi învățătorii vechi ai 
bisericii. Lactanţiu zice: „Noi ne naştem cu condiţia să dăm 
Domnului care ne-a făcut, supunerea cuvenită Lui, să-L 
cunoaştem şi să urmăm Lui. Uniţi prin aceasta legătură a 
pietăţii suntem în comuniune cu Dumnezeu; de aici şi numele 
religiunii. Numele religiunii s-a născut din legătura prin care 
Dumnezeu uneşte cu sine pe om şi-l leagă prin pietate, căci a-l 
sluji ca Domnului nostru şi a i se supune ca Părintelui nostru 
este esenţial pentru noi.“% 

Sfântul Vasile cel Mare le spunea contemporanilor săi: 
„Tu eşti un vas lucrat cu meşteşug, care a primit fiinţa sa de la 
Dumnezeu. Preamăreşte pe Creatorul tău, căci n-ai fost creat 
decât să fu un instrument demn al gloriei lui Dumnezeu. Şi 
toată lumea aceasta este pentru tine o carte vie care predică 
gloria dumnezeiască şi-ţi vesteşte ție, care ai minte, mărirea 
ascunsă şi nevăzută a lui Dumnezeu, pentru ca să cunoşti pe 
Dumnezeul adevărului.’ 

Sfântul loan Gură de Aur consideră că: „Dumnezeu 
ne-a dat vedere, cuvânt şi auzire, pentru ca toate organele 
noastre să fie spre serviciul lui, să vorbim şi să facem ceea ce-i 


%7 Dr. Iosif Olariu, op. cit., p. 297 
*5 Macarie F., op. cit., p. 585 

este plăcut, să-i adresăm necontenit cântări, să înălțăm 
neîncetat către el mulţumirile noastre.“2% 

Fericitul Augustin spune ca omul este creat pentru al 
cunoaşte şi preamăriri pe Dumnezeu:,,Omul este făcut după 
chipul lui Dumnezeu, el e asezat din natura să cunoască pe 
Dumnezeu, să-l cinstească şi iubească în felul care corespunde 
puterii date lui.“2% 

De aceeaşi părere sunt şi Sfântul Ambrozie al 
Milanului, Sfântul Chiril al Ierusalimului, Sfântul loan 
Damaschinul, precum şi Macarie cel Mare: „Domnul a creat 
sufletul aşa, ca să fie pentru El o logodnică sau un prieten cu 
care să se poată uni şi să formeze unitate de spirit cu El, 
precum zice Apostolul Pavel Corintenilor: cel ce rămâne lipit 
de Domnul este un spirit cu EL.” 


2)Destinaţia omului în raport cu sine însuşi, este că, 
fiind creat după chipul lui Dumnezeu, omul trebuie să se 
străduiască necontenit pentru a dezvolta şi perfecționa 
facultăţile sale prin practica faptelor bune şi a se forma astfel 
după asemănarea lui Dumnezeu, prototipul său. De aceea 
odinioară, în Vechiul Testament Domnul Dumnezeu cere 
poporului său să fie sfânt ca El : „Fiţi sfinţi, ca sfânt sunt eu, 
Domnul Dumnezeul tău“ (Levitic XI, 44), iar Mântuitorul zice 
învăţăceilor Săi: „Fiţi dar voi desăvârşiţi, precum şi Tatăl 
vostru cel din ceruri desăvârşit este.“ ( Matei V, 48) 

Această destinație a omului nu este esenţial deosebită 
de cea dintâi. Menirea aceasta a omului către sine însuşi 
urmează din cea către Dumnezeu, deoarece Acesta poate fi 
adorat şi preamărit numai când fiinţele sunt cu el în cea mai 
strânsă unire. Din aceasta urmează apoi tinderea omului la o 
răsplată corespunzătoare faptelor sale, la fericire, căci cine 
caută să se unească cu Dumnezeu este părtaş la adevărata 


* Ibidem, p. 586 
*% Dr. Iosif Olariu, op. cit., p. 297 
%1 Macarie F., op. cit., p. 586 

fericire.Mântuitorul lisus Hristos propune acest adevăr când 
zice: „Nu tot cel ce-mi zice, Doamne, Doamne va intra întru 
Împărăţia Cerurilor, ci cel ce face voia Tatălui Meu care este în 
ceruri.“ (Matei VII, 21) Apostolul Pavel scrie că oamenii sunt 
făptura lui Dumnezeu; zidiţi întru lisus Hristos spre faptele 
bune (Efeseni 11,10), şi: „lar buna credință spre toate cele 
folositoare având făgăduinţa vieţii acesteia de acum şi a celeia 
viitoare.“ (I Timotei IV, 8) 

Dintre Sfinţii Părinţi şi Scriitori bisericeşti, cel care 
vorbeşte mai lămurit despre această destinaţie a omului este 
Grigorie Teologul care zice: „Am fost creaţi spre fapte bune, 
pentru ca să se laude şi să se preamărească Creatorul şi de a 
imita pe Dumnezeu pe cât se poate. “2? 

Şi Sfântul Vasile cel Mare notează în scrierile sale: 
„organizarea corpului tău te învaţă care este destinaţia ta.Tu 
eşti cu capul îndreptat către cer, ca să nu tărăgăneşti existenţa ta 
către pământ, ci să ridici privirile tale către cer şi către 
Dumnezeu care este acolo, pentru ca să nu alergi la voluptățile 
brutale, ci ca supus glasului minţii cu care eşti înzestrat să 
trăieşti cu viaţa cerească.” 

Un alt scriitor bisericesc, Lactanţiu, face următoarea 
afirmaţie: „Dacă se întreabă un om de bun simţ pentru ce a fost 
creat, el va răspunde cu tărie: Sunt născut, ca să cinstesc pe 
Dumnezeu, care ne-a creat spre a-l servi; şi a servi pe 
Dumnezeu nu înseamnă decât a păzi adevărul şi a-l apăra prin 
fapte bune.“ Dar, fiindcă omul tinde, în raport cu înaintarea 
sa în virtute, la fericire, care este urmarea faptelor bune şi 
răsplata lor, după învăţătura Mântuitorului asupra fericirilor 
cerului (Matei V,16) deoarece „pietatea, prin natura sa, este 
spre toate de folos“ ca „având făgăduinţa vieţii de acum şi a 
celei viitoare“ (I Timotei 1V,8), se poate zice că omul, creat 


* Pr. Prof. Dr. Isidor Teodoran şi Arhid. Prof. Dr. loan Zăgrean, op. cit., p. 
176 

293 Sf. Vasile cel Mare, op. cit., p. 375 

* Dr. Iosif Olariu, op. cit., p. 298 

pentru fapte bune, este totodată şi spre fericire, şi că, prin 
urmare, fericirea este una din destinațiile omului privite faţă de 
sine însuşi . Şi Sfinţii Părinţi au indicat-o câteodată. 

După Grigorie Teologul „am primit existenţa spre a fi 
fericiţi şi am fost în adevăr după ce am primit existența.Am fost 
puşi în Rai spre a ne bucura, am primit porunca, ca păzind-o să 
putem merita gloria.” 


3)Destinaţia omului faţă de natura înconjurătoare este 
determinată lămurit în însăşi cuvintele Creatorului: „Să facem 
om după chipul şi asemănarea noastră...şi stăpâniţi peste peştii 
mării, peste păsările cerului, peste toate animalele, peste toate 
vietăţile ce se mişcă pe pământ şi peste tot pământul.“ (Facere 
I, 26-28). 

Vorbind despre menirea omului, Inocenţiu Arhiepiscopul 
Odesei afirmă că „purtând în sine chipul dumnezeiesc omul 
avea să fie şi el un fel de Dumnezeu pământesc. O astfel de 
fiinţă nu putea să aibă altă menire decât să fie cel mai apropiat 
prieten al lui Dumnezeu, să-l reprezinte în chip văzut şi să 
slujească ca organ şi locțiitor al său, pentru toate făpturile 
inferioare, care după însuşirile firii lor şi, după locul ocupat de 
ele, nu pot vedea pe făcătorul lor şi să vorbească cu dânsul gură 
către gură. Potrivit cu o astfel de menire omul trebuia să aibă şi 
o putere corespunzătoare, precum şi o împuternicire peste toată 
făptura văzută.2% 

Fiind chipul lui Dumnezeu, fiind fiu şi moştenitor în 
casa Părintelui ceresc, omul este întrucâtva destinat a servi ca 
mijlocitor între Creator şi creaturile pământeşti. Mai ales el 
trebuie să fie pentru ele un profet, având misiunea de a le vesti 
în cuvinte şi fapte înţeleapta voinţă a lui Dumnezeu; un mare 
arhiereu, însărcinat a aduce lui Dumnezeu în numele tuturor 


2% Macarie F. Op. cit., p. 558 

*% Inocenţiu Arhiepiscopul Odesei, Cuvânt de învăţătură despre căderea lui 
Adam, Partea I, traducere de Pr. Simeon Andrei, Editura Pelerinul, laşi 
1997, p. 14 

fiinţelor pământeşti, sacrificii, laude şi mulţumiri ce i le 
datorăm şi de a cere de sus binecuvântări cereşti: un cap şi un 
rege care să poată prin sine însuşi, concentrând în ființa sa 
scopurile existenţei tuturor ființelor văzute, a le reuni cu 
Dumnezeu şi prin aceasta a menţine legătura creaturilor 
pământeşti într-o unire şi o armonie perfectă. 

Sfinții Părinți şi Scriitori bisericeşti au vorbit adesea de 
această destinaţie a omului, după care el este regele şi stăpânul 
naturii, mai ales atunci când ei explică de ce omul a fost creat 
ultimul. 

Sfântul Ambrozie zice: „după demnitatea sa, omul avea 
să se arate cel din urmă pe pământ ca scop al naturii, creat 
pentru adevăr, ca să fie înainte vestitorul dreptăţii între celelalte 
fiinţe. Nu fără cuvânt a apărut cel din urmă ca încoronare a 
întregii lucrări a creaţiunii, ca o cauză a lumii pentru care totul 
să fie creat.“ 

Aceasta este marea destinaţie pentru care a fost creat 
omul ca preot şi mijlocitor între creatură şi creator, dar şi ca 
stăpân al creaturii. Destinația ultimă a omului era desăvârşirea 
atât a naturii, a mediului în care vieţuia, dar mai ales 
desăvârşirea sa proprie. 

Credinţa ortodoxă a învăţat constant, că primul om a 
fost creat cu toate puterile fizice şi spirituale, necesare pentru 
împlinirea scopului, spre care l-a destinat Dumnezeu. Starea 
distinsă a primului om este dictată de noţiunea creatorului ca 
atotîntelept, iar prăpastia adâncă în care s-a rostogolit omul prin 
cădere ne face să înţelegem, că starea primordială a lui a fost 
fericită şi perfectă în toate privinţele. 

Creând pe om pentru o destinaţie aşa de înaltă Domnul 
Dumnezeu l-a creat capabil pentru a o îndeplini, adică perfect. 
Această idee reiese din mărturia lui Moise, care îndată, după ce 
a vorbit de creaţia omului, face observaţia aceasta generală: „Şi 
a văzut Dumnezeu că toate câte a făcut erau foarte bune” 
(Facere 1,31). Acest lucru este foarte necesar de amintit, pentru 


7 Dr. Iosif Olariu, op. cit., p. 299 

că numai o creație perfectă putea ieşi din mâinile unei Fiinţe 

perfecte „Care nu poate crea nimic imperfect,nimic incapabil 
A E aS 298 

de a împlini scopul creației sale.’ 


b) Conținutul “chipului”din om înainte de cãdere. 


Putem spune că odată cu secolul al XV-lea ideea de 
chip al lui Dumnezeu nu mai joacă un rol aşa de important în 
filozofie. Există totuşi unele dicţionare de teologie care vorbesc 
astăzi nu despre chip, ci despre pierderea acestuia, dar şi acest 
lucru fiind tratat doar în capitolul despre păcatul originar. Cu 
toate acestea toţi teologii ajung să găsească o definiție a 
omului: „o fiinţă care tinde să se depăşească.“ 

Biserica a fost preocupată permanent de puritatea 
credinței primite de la Sfinții Apostoli. Dogma, ca ancoră a 
mântuirii are un puternic accent soterilologic. Totul este 
ancorat în actul de răscumpărare a omului, de aceea 
conşubstanţialitatea Fiului cu Tatăl fundamentează 
dumnezeirea lui Hristos. Aşadar mântuirea noastră este 
suspendată de propria noastă consubstanţialitate cu omenitatea 
lui Hristos. În momentul întrupării, Hristos- „Chipul lui 
Dumnezeu cel nevăzut“ (Coloseni I, 15), nu caută o formă 
oarecare, îngerească sau astrală; nu numai că El se adaptează la 
forma omenească, dar, după Părinţi, Dumnezeu, când a creat pe 
om, Si-a fixat deja privirea gândirii sale asupra lui „Hristos- 
prototipul.5% 

Aşadar în Hristos se uneşte chipul lui Dumnezeu cu 
chipul omului, justificând astfel expresia „de chip al 


chipului“, expresie întâlnită în gândirea Sfinţilor Părinţi şi în 
E] 


2% Macarie F., op. cit., p. 590 

9 Paul Evdohimov, Ortodoxia, p.84 

*% Ibidem, p.85 

31 Sf. Grigorie de Nyssa, Despre facerea omului, în „P.S.B.“, vol 30, p. 38 

mod special la Sf. Grigorie de Nyssa. Facem precizarea că, cu 
mult înainte de Sf. Grigorie de Nyssa şi de Sf. Vasile cel Mare, 
tema chipului a fost analizată într-un mod cu totul aparte de Sf. 
Atanasie cel Mare. Se ştie că majoritatea scrierilor Sf. Atanasie 
au fost îndreptate împotriva ereziei lui Arie. Sf. Atanasie 
foloseşte des expresia de „Chip al Tatălui“, atunci când se 
referă la Fiul, deoarece această expresie arată egalitatea şi 
deoființimea Fiului cu Tatăl, dar şi distincția şi 
inconfundabilitatea persoanelor între ele: „Căci precum Tatăl e 
veşnic Tată şi nu se va face niciodată Fiu, aşa şi Fiul e veşnic 
Fiu şi nu se va face vreodată Tată...Dacă deci S-ar schimba 
Tatăl, S-ar schimba şi Chipul, căci precum este Născătorul, aşa 
este şi Chipul şi strălucirea Lui.’ 

Pentru cei mai mulț dintre Părinții bisericii a fi creat 
după chipul lui Dumnezeu înseamnă a fi creat drept chip al 
Fiului, de aici şi expresia „Omul-chipul Fiului“. Dar cu toate 
acestea, se poate spune că omul este după chipul Sfintei Treimi. 
El este chipul Fiului, dar este creat după chipul Sfintei Treimi. 
Întreaga Treime este prezentă la crearea omului, iar expresia: 
„Să facem om după chipul şi asemănarea Noastră“ (Facere I; 
26) stă mărturie clară că este vorba despre crearea după chipul 
Sfintei Treimi. 

Prin tot ce am prezentat până acum nu am determinat 
decât în mod formal chipul lui Dumnezeu în om; în ce constă el 
după conţinut este foarte greu de determinat. Pentru că omul 
este o copie a lui Dumnezeu, tot ce este Dumnezeu prin fire şi 
în mod necreat, trebuie să fie şi omul prin bunăvoința lui 
Dumnezeu şi în mod creat. Omul trebuie să aibă în sine tot ce 
are şi Dumnezeu „Chipul nu este adevărat chip, decât în 
măsura în care posedă toate atributele modelului său.” 


302 Sf. Atanasie cel Mare, Cuvânt împotriva Elinilor....in colecţia „P.S.B.“ 
vol 15, traducere de Pr. Prof. Dumitru Stăniloae, E.I.B.M.B.O.R., 
Bucureşti 1987, p. 182-183 

303 Pr. Prof. Dr. Dumitru Stăniloae, Starea primordială a omului..., p. 3251 

Tocmai din pricina că omul reflectă complexitatea vieţii 
divine, Sfinţii Părinţi atribuie caracterul de chip al lui 
Dumnezeu unei mulţimi de însuşiri ale fiinţei umane. Pentru că 
fiecare reprezintă trăsătura chipului, toate se împărtăşesc de 
chipul lui Dumnezeu, dar nu exclusiv, căci chipul lui 
Dumnezeu nu trebuie căutat într-o parte a fiinţei umane, ci în 
toate. 

Chipul lui Dumnezeu în om, reflectând arhetipul său 
incognoscibil, este şi el incognoscibil şi indefinibil. Sfântul 
Grigorie de Nyssa spune că „dacă omul reflectă toate atributele 
lui Dumnezeu, reflectă şi caracterul lui misterios, 
insesizabil.““%Pentru Sf. Grigorie de Nyssa, zice Evdokimov, 
„crearea ,<<după chip>> îl înaltă pe om la demnitatea de 
prieten a lui Dumnezeu, trăind în condiţiile vieţii 
dumnezeieşti.““% Iar Sfântul Ioan Damaschinul spune că, 
chipul lui Dumnezeu în om, constă în necuprinzibilitatea, 
invizibilitatea, imortabilitatea spiritului omenesc şi în libertatea 
voii.305 

Avem, aşadar, pe o parte identificarea chipului cu toate 
însuşirile omului, iar pe de alta afirmaţia conform căreia chipul 
este incognoscibil şi indeterminabil.Chipul lui Dumnezeu în 
om este tot aşa de antinomic, de paradoxal, ca şi modelul divin, 
ca şi Dumnezeu Însuşi, care în fiinţa Lui este incognoscibil, dar 
în manifestările lui multilple, cognoscibil. 

Vladimir Lossky afirmă că la baza studiilor despre chip 
se află două tendinţe: cea apuseană şi cea răsăriteană. Tendinţa 
apuseană, care îl are în frunte pe Fericitul Augustin, pleacă de 
la om spre Dumnezeu, analizând însuşirile chipului uman, 
astfel cristalizându-se noţiunile despre Dumnezeu. Cea de a 
doua tendință, în fruntea căreia stă Sf. Grigorie de Nyssa, 
pleacă de la ceea ce Dumnezeu a spus despre Sine, prin 


304 Ibidem , p. 326 
305 Paul Evdochimov, Ortodoxia, p. 87 
306 Sf. Ioan Damachinul , Op. cit., p. 71 

intermediul revelaţiei, pentru a putea formula adevăratul 
conţinut al chipului din om." 

Sfinții Părinţi vorbind în mod deosebit despre chipul 
dumnezeiesc se referă de fapt la mintea sau rațiunea omului şi 
la libertate, care sunt manifestările cele mai esenţiale ale 
omului ca subiect. Aceasta este asocierea pe care o face Sf.loan 
Damaschinul, care, după cum am văzut, face trimitere la 
necuprinsul şi nevăzutul şi nemurirea sufletului. În special pune 
accentul pe libertatea, pe capacitatea omului de a se determina 
pe sine, care este caracteristica fundamentală prin care se 
deosebeşte omul de tot ce nu este subiect sau persoană, de 
obiect sau de natură, care nu se determină pe sine în realitate, ci 
sunt determinate?” 

Sf. Grigorie de Nyssa, de asemenea, accentuează 
libertatea ca manifestare a chipului dumnezeiesc în om. 
Această manifestare constă în aceea că omul nu este înlănţuit 
de natură ci are putinţa să se determine pe sine însuşi şi să 
aleagă între mai multe posibilităţi. Fără libertate, nu este nici 
rațiune, căci fără ea nu este putinţă de decizie şi de judecată.” 

Toate caracteristicile amintite erau în omul primordial 
într-o formă pură, deci chipul lui Dumnezeu în om era perfect. 
Aceasta reiese din ceea ce ne spune revelaţia despre suflet, trup 
şi împrejurările de viaţă ale protopărinţilor în raiul pământesc. 
Cunoaşterea omului, rațiunea, era luminată, fără prejudecăţi şi 
fără rătăcire. 

Mărturisirea Ortodoxă spune: „chiar particular, omul a 
ieşit din mâinile Creatorului său, întreg în sufletul său, atât în 
privinţa intelectuală, cât şi cea spirituală.“ În sprijinul acestei 
afirmaţii se poate aduce ca dovadă înţelepciunea lui Adam care 
pune corect nume tuturor animalelor. Lucrul acesta este apoi 
întărit de Dumnezeu, care nu a schimbat nici un nume, 


*% Vladimir Lossky, Teologia Mistică a Bisericii de Răsărit, p.143-144 
*% Ibidem, p. 71 

30 Sf. Grigorie de Nyssa, op. cit., p. 28 

310 Macarie F. Op. cit., p. 590 

deoarece este numele corespunzător naturii deosebitelor specii. 
Adam le inventă îndată şi nu după un lung studiu al calităților 
lor.Sf. Ioan Hrisostomul considera că: „cel ce a putut da nume 
cuvenite dobitoacelor, păsărilor şi fiarelor sălbatice, potrivit cu 
caracterul şi obiceiul fiecăruia, oare omul acela nu era el plin 
de înţelepciune şi de ştiinţă?... Dumnezeu însuşi aprobă aşa de 
bine numele acestea că nu voi să le schimbe câtuşi de puţin, 
chiar când Adam s-ar fi putut amăgi.““!! 

Totuşi nu trebuie să se reprezinte înţelepciunea lui 
Adam perfectă, aşa precum nu poate să existe decât în 
Dumnezeu. Rațiunea omului celui dintâi era negreşit o rațiune 
curată, luminoasă, dreaptă, scutită de prejudecăţi şi erori, 
capabilă a cunoaşte lucrurile cu cea mai mare uşurinţă. 

Dar în acelaşi timp această rațiune era mărginită, 
incapabilă de a cuprinde totul deodată, de a pătrunde totul aici, 
ceea ce nu a putut împiedica căderea protopărinţilor noştri. Ea 
trebuie să se desfăşoare şi să se perfecționeze gradat, precum se 
perfecţionează mintea îngerilor chiar, idee ce se găseşte foarte 
des în gândirea Părinților Bisericeşti. Acest lucru reiese şi din 
cuvintele Scripturii unde se zice că omul este stăpânul 
pământului. (Facere II; 25-30) 

Apoi Adam a primit chiar din graţia dumnezeiască darul 
profeţiei, după cum ne spune şi Sf.loan Gură de Aur prin 
cuvintele pe care le rosteşte el când i s-a adus femeia sa Eva: 
„lată os din oasele mele şi carne din carnea mea. Ea se va numi 
femeie pentru că...pentru aceea va lăsa omul pe tatăl său şi pe 
mama sa şi se va uni cu femeia sa şi vor fi amândoi un trup.“ 
(Facerea II, 23-24) Iată că aici Adam determină cu claritate şi 
precizie cum şi de ce a fost creată Eva, cu toate că ea a fost 
creată, pe când el dormea; el prezice că neamul omenesc se va 
înmulți pe pământ, că se vor forma familii şi că omul va lăsa pe 
tatăl său şi pe mama sa şi se va alipi de femeia sa.’ Desigur, îi 
era cu neputinţă lui Adam de a prevedea toate acestea dacă 


"1 Dr. Iosif. Olariu, op. cit. „p. 300 
312 Sf loan Gură de Aur, op. cit., p. 152 

mintea lui nu era curată. Aşadar, de aici reiese clar 
înţelepciunea cu care a fost înzestrat Adam. 

Mintea sănătoasă a lui Adam reuşi apoi să facă 
deosebire între el şi toate celelalte creaturi, şi îl recunoscu pe 
Dumnezeu ca fiinţă infinit înţeleaptă şi drept Creator al său. 

Iată deci, că omul nu a ieşit din mâinile Creatorului în 
starea copilăriei, ci bărbat conştient de sine, matur şi perfect în 
cele corporale şi spirituale. 


c) Starea morală a omului înainte de cădere. 


Sfânta Scriptură mărturiseşte că întreaga creaţie, prin 
faptul că este opera lui Dumnezeu, se bucură de perfecțiune: 
„ŞI a privit Dumnezeu toate câte a făcut şi iată erau bune 
foarte.“ (Facere I, 31) Ea primeşte putere şi viaţă din belşug, 
în imaginea ei putându-se vedea: puterea lui Dumnezeu 
(Ieremia XXXII, 17), înţelepciunea (Ieremia LI, 15), 
bunătatea (Psalmul XXXII, 5), stălucirea şi măreția Lui 
(Psalmul VIII, 1). Răutatea şi imperfecțiunile Işi au izvorul din 
lipsa de cooperare a ființelor raționale create cu Creatorul. 

Creat din iubire şi învăţat să iubească, omul este glasul 
întregului univers către Creator, care Îi rămâne permanent 
aproape oferindu-i toate bunătățile. Posedând prin creaţie 
„Chipul lui Dumnezeu“ omul este îndemnat să ajungă la 
asemănare“, dar nu întâmpător, ci prin viaţa trăită împreună cu 
Dumnezeu şi prin păziea poruncilor lui „Din toţi pomii din rai 
poţi să mănânci, iar din pomul cunoștinței binelui şi răului să 
nu mănânci, căci, în ziua în care vei mânca din el, vei muri 
negreşit!“ (Facere II, 16+17) 

Chipul dumnezeiesc consta în structura ontologică a 
omului făcută să tindă spre comuniunea cu comuniunea 
supremă, cea a Persoanelor Divine care sunt izvor al oricărei 
comuniuni, şi cu persoanele umane, iar asemănarea consta în 
activarea acestei structuri. În consecinţă starea primordială a 
omului nu putea fi o stare de desfăşurare a chipului în virtuțile 

în care manifesta această comuniune, întrucât pentru aceasta se 
cere timp.Dar starea paradisiacă nu poate fi nici o lipsă a 
chipului ca structură ontologică în tendinţa sa spre această 
comuniune, pentru că o asemenea structură specifică umană nu 
se câştigă în timp. Omul a fost de la început om, ne spune 
Stăniloae . 

Omul a fost curat de pornirile rele tinzând spre binele 
comuniunii cu Dumnezeu şi cu semenii.El era conştient şi liber, 
iar în conştiinţă şi libertate avea tendinţe spre cele bune. Într- 
însul nu era lupta între corp şi suflet, deoarece acestea se aflau 
în cea mai deplină armonie. „Nu era păcătos, dar nici 
împodobit cu virtuţi dobândite şi cu gânduri curate consolidate. 
Avea nevinovăția celui ce nu a gustat păcatul, dar nu cea 
câştigată pein respingerea ispitelor. Era o fiinţă cu spiritul 
nerănit şi neslăbit de pasiuni, dar neîntărit prin exercitare în 
faptele de supunere a trupului şi a lumii, de actualiyare a 
elasticităţii contingente a lumii.Trupul lui nu era robit legii 
automate a păcatului, dar nu avea nici forța întărită prin 
deprinderea de a rămâne imun faţă de o astfel de stare.“ 15 

Adam este arhetipul persoanei umane, o fiinţă 
care,,stăpâneşte, dar nu e stăpânit“, adică, un subiect liber, 
conştient, responsabil. „Adam a fost creat desăvârşit sau 
nedesăvârşit? Dacă a fost creat nedesăvârşit, cum este 
nedesăvârşit un lucru făcut de Dumnezeu cel desăvârşit şi, mai 
ales omul? Dacă a fost creat desăvârşit, cum se face că a călcat 
poruncile? Adam n-a fost desăvârşit în ce priveşte structura lui, 
ci în stare să-şi însuşească virtutea. Că este deosebire între a fi 
capabil de virtute şi a poseda virtutea.“ 

Ceea ce demonstreză că primul om era destul de curat şi 
nevinovat în privința morală, este pe de o parte observaţia pe 
care o face Moise „Adam şi Eva erau goi şi nu se ruşinau“ 


313 Pr. Prof. Dr. Dumitru Stăniloae, Teologir Dogmatică Ortodoxă, vol. 1, 
p.281 

314 Pr. Prof. Dr. Ion Bria, Tratat de Teologie ...., p. 110 

315 Sf. Clement Alexandrinul, Stromata VI, în „P.S.B.“, vol 5, p.440 

(Facerea II, 25); „ceea ce este culmea nevinovăţiei““1€ după 
cum zice Sfăntul loan Damaschinul, şi pe de altă parte această 
mărturie directă a Eclesiastului (VII,30): „Aceasta am aflat că 
a făcut Dumnezeu pe om drept.“ 

Acelaşi adevăr îl găsim şi la Părinţi şi Scriitorii 
Bisericeşti, care considerau că Adam a fost aşezat într-o stare 
de perfecțiune relativă. Sfântul Teofil al Antiohiei spune că 
„cunoştinţa era bună, însă Adam era ca un copil, de aceea el nu 
putea cuprinde după vrednicie cunoştinţa. Ba mai mult 
Dumnezeu vroia ca Adam să rămână mai mult timp copil, curat 
şi nevinovat.“ 

Acestă comparaţie a lui Adam de copil nevinovat se 
găseşte şi la Sf. Clement Alexandrinul, care zice că: „cel dintâi 
om se juca neîmpiedicat în paradis, era ca un copil al lui 
Dumnezeu; dar când a fost copleşit de plăcere- şarpele 
simbolizează viciul pământesc- şi a fost condus la pofte, copilul 
din pricina neascultării a ajuns bărbat. Omul care datorită 
nevinovăţiei sale, era neîmpiedicat, s-a văzut legat de păcat“ 15 

Chipul trăia dorința asemănării, iar harul îi dădea 
puterea de realizare a acesteia, aşa cum ne învață Sfântul 
Simeon Metafrastul: „Precum pruncul nou născut este chipul 
bărbatului deplin, aşa şi sufletul este chip al lui Dumnezeu care 
l-a făcut pe el. Deci copilul crescând în parte, cunoaşte în parte 
pe tatăl, iar când ajunge la vârsta deplină se înţelege împreună, 
tatăl cu fiul şi fiul cu tatăl, şi i se descoperă fiului vistieria 
tatălui, aşa şi sufletul înainte de neascultare avea să sporească şi 
să ajungă la bărbatul desăvârşit...Căci sufletul din pricina 
neascultării, fiind copleşit de gânduri pământeşti şi întinate, s-a 
făcut neraţional.““? 


316 Macarie F., op. cit., p. 532 

317 Sf. Teofil al Antiohiei, Trei cărţi către Autolic, în „P.S.B.“ vol 2, p.313 

318 Sf. Clement Alexandrinul, Cuvânt de îndemn către Elini, în „P.S.B.“ vol 
4, p. 153 

319 Sf. Simeon Metafrastul, Parafrază în 150 capete la cele 50 de cuvinte ale 
Sfântului Macarie Egipteanul, în „Filocalia“ vol 5, traducere de Pr. Prof. 
Dumitru Stăniloae, E.I.B.M.B.O.R. , Bucureşti 1976, p.322-323 

Sfântul Vasile cel Mare la întrebarea: de ce nu avem în 
constituția noastră nepăcătuirea, aduce următorul răspuns: 
„Pentru că şi tu pe casnicii tăi îi ai binevoitori nu când îi ţii 
legaţi, ci când îi vezi împlinind de bună voie datoriile lor. Deci 
şi Dumnezeu nu iubeşte ceea ce facem fiind siliți, ci ceea ce 
facem din virtute. Iar virtutea se săvârşeşte din libera alegere, 
nu din silă. Iar alegerea depinde de noi. lar ceea ce depinde de 
noi, este libertatea.” 

În această stare de libertate deplină omul trăia pacea cu 
sine, cu semenii,cu universul şi cu Dumnezeu: „Odinioară 
Adam era sus, nu în ce priveşte locul, ci prin libertatea voinţei 
sale, când, îndată ce i s-a dat viaţă, şi-a aruncat privirile spre 
cer; s-a bucurat de cele văzute şi a iubit nespus de mult pe 
Binefăcătorul său, Care-i dăruise desfătarea vieţii veşnice, îl 
aşezase în desfătarea paradisului, îi dăduse aceeaşi stăpânire pe 
care o aveau îngerii, îl făcuse să aibă acelaşi fel de vieţuire cu 
arhanghelii şi să audă glas dumnezeiesc. Pe lângă toate acestea 
era sub paza lui Dumnezeu şi se desfăta cu bunătăţile ui. Dar 
iute s-a săturat de toate aceste bunătăţi;...A păcătuit pentru că a 
întrebuințat rău voinţa sa liberă şi a murit din cauza 
păcatului“?! 

Sfântul Maxim Mărturisitorul spune că în starea 
primordială Adam se bucura de libertatea spirituală, capacitatea 
deschiderii spre duhovnicesc fiindu-i sădit în însăşi fiinţa sa. 
Singura lege căreia se supunea era cea a „venirii la existenţă“, 
cea a ceării lui de către dumnezeu. Starea de napătimire în care 
se afla, conferea omului libertatea de cele materiale: „Omul 
trăia nemeşteşugit, neveştejindu-şi sănătoasa stare naturală dată 
lui în chip ființial. Şi nu avea nevoie de îmbrăcăminte, 
deoarece, din pricina nepătimirii aflate în el, nu se temea de 


* Sf. Vasile cel Mare, op. cit., p. 283 
321 Sf. Vasile cel Mare, Omilii şi cuvântări, Că Dumnezeu nu este autorul 
relelor, în colecţia „P.S.B.“ vol 17, p. 442-443 

ruşine şi nu era supus frigurilor şi căldurilor, pentru care mai 
ales au născocit oamenii obiceiul caselor şi veşmintelor. “3”? 

Aceiaşi părere o are şi Fericitul Augustin atunci când 
zice: „Erau amândoi goi, şi Adam şi Eva şi nu se ruşinau. Nu 
precum nu le-ar fi fost lor cunoscută goliciunea lor, ci 
goliciunea nu era ruşinoasă pentru ei, pentru că senzualitatea nu 
mişcase nici o poftă contra voinţei lor.” 

Adam şi Eva nu cunoşteu nici răutatea şi nici 
strâmtorarea naturii. Nu exista boală sau suferință, nu se 
cunoştea moartea. „Apoi de Adam care fiind împodobit cu 
atâta cinste şi cu gudtarea bunătăţilor, cu prietenia lui 
Dumnezeu, cu înţelepciune şi cu virtute, singur în rai împreună 
cu Eva, a ajuns deodată exilat, pătimaş şi muritor, lucrând cu 
osteneală, întru sudoare şi necaz mult.“ 

Sfântul loan Damaschinul spunea că Dumnezeu l-a 
făcut pe om „fără de păcat în fire şi liber în voinţă, doar fără de 
păcat, nu ca inaccesibil păcatului, căci numai Dumnezeu este 
inaccesibil păcatului, ci ca unul ce nu avea în fire putinţa de 
păcătuire, ci în libera alegere, adică având libertatea să stăruie 
şi să progreseze în bine, ajutat de harul dumnezeiesc, dar tot aşa 
să se abată de la bine şi să fie în rău, Dumnezeu îngăduind 
aceasta de dragul libertății; căci ceea ce se face cu sila nu este 
virtute.” 

Probabil influențat de aceste cuvinte ale Sfântului Ioan 
Damaschinul, Inocențiu Arhiepiscopul Odesei spunea că: „deşi 
omul fusese creat nevinovat şi prin însăşi firea sa predispus la 
bine, însă prin libertatea sa, prin acest dar înalt care alcătuia 
înşăşi temelia tuturor celorlalte desăvârşiri duhovniceşti şi care 
mai mult decât toate îl asemăna cu Dumnezeu, omul putea face 
din sine orice; putea să rămână pentru totdeauna în cea mai 
strânsă legătură cu Creatorul său şi în supunere de bună voie a 


* Sf. Maxim Mărturisitorul, Ambigua, în „P.S.B.“ vol 80, p. 300 

323 Dr Iosif Olariu, op. cit., p. 301 

tuturor lucrărilor lui, dar putea să apuce şi pe calea potrivnică, 
să-şi abată voia sa de la voia lui Dumnezeu, să înceapă a lucra 
împotriva planurilor Făcătorului ...*52% 

Părintele profesor doctor Dumitru Stăniloae, vorbind 
despre starea paradisiacă a lui Adam se exprima astfel: „Omul 
a fost deci curat de pornirile rele şi cu o tendinţă spre binele 
comuniunii cu Dumnezeu şi cu semenii, dar nu întărit în 
această curăţie şi în acest bine. El era conştient şi liber, iar în 
conştiinţă şi libertate avea tendinţă spre cele bune. Dar el nu 
realizase o conştiinţă progresată a binelui şi a adevărului, nici o 
libertate asigurată împotriva posibilității de a fi robit de 
anumite pasiuni. Nu era păcătos, dar nici împodobit cu virtuţi 
deosebite şi cu gânduri curate consolidate. Aura nevinovăţiei a 
celui ce nu a gustat păcatul, dar nu cea câştigată prin 
respingerea ispitelor. Era o fiinţă cu spiritul nerănit şi neslăbit 
de pasiuni,dar neîntărit prin exercitare în faptele de supunere a 
trupului şi a lumii, de actualizare a elasticităţii contingente a 
lumii. Trupul lui nu era robit legii autonome a păcatului, dar nu 
avea nici fapta întărită prin deprindere de a rămâne imun faţă 
de o astfel de stare.“ 

Se înțelege, că această stare privilegiată a 
protopărintelui nu era desăvârşită ci resusceptibilă de progres. 
Mai ales curăţenia nu era o sfinţenie şi o dreptate deplină şi 
desăvârşită. Corpul era relativ nestricăcios, având puterea să nu 
moară dacă omul n-ar fi păcătuit „având pe posse mori, dar nu 
pe non posse mori. Moartea este urmarea păcatului.’ 

Voința protopărintelui era ce-i drept constant orientată 
spre Dumnezeu şi bine, însă nu era întărită încă în bine în 
măsura în care să înceteze, pentru că posibilitatea răului nu 
ajunsese la această ființă a întregii activități morale. 

Starea protopărintelui nu era o stare de sfințenie şi 
dreptate desăvârşită, înnăscută, deoarece virtuțile înnăscute 


* Inocenţiu Arhiepiscopul Odesei, op. cit., p. 15 
37 Pr. Prof. Dr. Dumitru Stăniloae, Teologie dogmatică ... p. 281 
328 Hristu Andrutsos, op. cit., p. 151 

sunt lucruri contradictorii. Ea nu era însă nici numai o stare de 
indiferență şi  inexperiență  copilarească, cum afirmau 
raţionaliştii, ci una de curăţenie şi nerăutate. 

Potrivit Sfântului Calist, Adam avea puterea de a 
prevedea cum se vor desfăşura lucrurile, ştia cum se vor 
dezvolta relaţiile între oameni şi avea puterea proorocească 
pentru că era împreună creator cu Dumnezeu al formelor 
lucrurilor, ascunse în adâncul lor. „Atâta timp cât Adam a 
păstrat în el suflarea Duhului, suflare de viaţă dătătoare tuturor 
potenţelor lui, el se mişca între lucruri cu o mare putere de 
pătrundere, văzând dincolo de suprafaţa lor organizatorică 
raţiunile lor în Dumnezeu şi pe Dumnezeu însuşi.” 

Profesorul Constantin C.Pavel spune că „în Paradis, omul 
putea să-şi imagineze răul, dar nu a avut experienţa răului decât 
după ce l-a săvârşit. În Rai primul om era între două atracţii 
venite de la două idei diferite: una superioară venită din partea 
lui Dumnezeu, şi una inferioară care va veni din partea 
diavolului.“ 

Teologul Andrutsos crede că „dintre cele trei stări în 
care se putea afla primul om ieşit din mâinile Creatorului, a 
inexperienţei morale, a răutăţii şi a bunătăţii, trebuie preferată 
ultima. °! 

Dar, dacă admitem, că omul prim a fost bun, nu trebuie 
să înțelegem această bunătate ca o sfințenie şi dreptate 
perfectionată, căci aceasta se câştigă prin încercare şi exercițiu, 
ci ca o curăţenie şi nerăutate, ceea ce avea din fire omul făcut 
după chipul lui Dumnezeu. 

Această stare de nevinovăție, de dreptate a celor dintâi 
oameni nu înseamnă că ei chiar de la început au avut toate 


32 Sf. Calist Patriarhul, Capete despre Rugăciune, în „Filocalia“, vol 8, 
p241 

330 Constantin C. Pavel, Problema răului la Fericitul Augustin, 
E.I.B.M.B.O.R., Bucureşti 1996, p. 281 

551 Hristu Andrutsos, op. cit., p. 152 

virtuțile, că ei cu ajutorul lui Dumnezeu aveau să se întărească 
în bine, să se perfecţioneze prin propria activitate. 

Aşa dar în starea primordială „chipul“ avea în sine, prin 
harul dumnezeiesc, acei germeni ai îndumnezeirii.**2A ceastă 
idee a marelui teolog rus este cuprinsă in Rugăciunea cântării 
celei întreit-sfinte, din cadrul Sfintei Liturghiii, unde se spune,, 
Cel ce dintru neființă întru fiinţă, ai adus toate; Care ai zidit pe 
om după chipul şi asemănarea Ta şi cu tot harul Tău l-ai 
împodobit...“ Aşadar Adam a fost creat după chipul şi 
asemănarea lui Dumnezeu - ca dat ontologic, iar după 
asemănare - ca misiune de împlinit - a fost împodobit cu harul 
dumnezeiesc. 


d)Elementele chipului şi natura corporală a omului 


înainte de cădere. 


A vorbi despre elementele chipului înseamnă a vorbi 
despre înşusirile dumnezeieşti. Şi precum Dumnezeu este 
indefinibil, tot aşa este şi omul. De aceea, oricâte sinteze şi 
analize antropologice se vor realiza în decursul timpului, 
niciodată subiectul chipului nu va putea fi epuizat. Drept 
elemente ale chipului pot fi considerate o serie de calități şi 
capacităţi care au fost sădite de Dumnezeu în om, ca de 
exemplu: raţiunea, voinţa, sentimentul, nemurirea sufletului, 
bunătatea, dreptatea, curăţenia, frumuseţea, fericirea , dar şi 
altele. În teologia Sfinţilor Părinţi cele mai des întâlnite, dar 
considerate şi cele mai importante sunt: raţiunea, sentimentul şi 
liberul arbitru. 


1.Raţiunea 
In scrierile Sfinţilor Părinţi, când se vorbeşte despre 


această parte rațională a omului, se folosesc doi termeni: 
„raţiunea“ şi „mintea“. Prin rațiune Sfinţii Părinţi , au înţeles 


332 Paul Evdokimov, Ortodoxia, p. 9 
33 Liturghier, E.I.B.M.B.O.R. Bucureşti 2000, p.134 

manifestarea intelectului în domeniul catafaticului, iar prin 
minte transcederea acestuia spre apofatic. De aceea se şi înclină 
să se folosească mai mult noţiunea de minte.“ 

Mintea reprezintă capacitatea omului de a gândi.Prin 
creaţie, chipul posedă intelectul. Omul are capacitatea de a 
raţiona, dar trebuie să-şi îndrepte gândirea spre Dumnezeu. 
Astfel drumul de la chip la asemănare este parcurs de elementul 
raţional astfel: dela intelect, prin rațiune, spre minte. Acest 
lucru au vrut să scoată în evidenţă Sfinții Părinţi folosint cele 
două noțiuni diferite, dar care au acelaşi înţeles. 

De fapt Sf. Mahim spune că elementul raţional al 
chipului, în drumul spre dobândirea asemănării, cunoaşte trei 
etape sau faze. Prima fază este aceea a curăţirii de patimi şi a 
dobândirii virtuţilor, cea de a doua etapă este restabilirea firii 
cu ajutorul harului lui Dumnezeu, iar în ultima etapă omul este 
ridicat deasupra sa însuşi, umplându-se exclusiv de lucrarea 
dumnezeiască  necreată, devenind Dumnezeu după har. 
355 Aşadar aceste trepte corespund intelectului, raţiunii şi minţii. 

Dumnezeu l-a făcut pe om fiinţă rațională, deoarece şi 
el este Raţiune. Rațiunea omului se deosebeşte radical de 
raționalitatea creaţiei, deoarece universul şi cele ce ţin de el se 
mişcă potrivit legilor impuse de Creator, însă prin rațiune omul 
primeşte demnitatea de conducător, atât al propriei persoane cât 
şi al cosmosului. 

Potrivit Sfintei Scripturi rațiunea este prima facultate 
pe care omul şi-a exercitat-o în creație: a denumit întreaga 
creatie a lui Dumnezeu (Facere II; 19-20). Acest lucru l-a 
făcut pe Adam să se adâncească şi mai mult în cercetarea 
raţiunilor după care fiecare a fost creat. Această cercetare îi 
oferă omului posibilitatea de a trece de la cunoaşterea creaţiei 


334 Magistrand N.V. Stănescu, Progresul în cunoaşterea lui Dumnezeu cu 
referire specială la Sfântul Grigorie de Nyssa, în „Studii Teologice“, 
anul X(1958), nr.1-2, p.21 

335 Sf. Maxim Mărturisitorul, Răspunsuri către Talasie, în „Filocalia“ vol 3, 
p 18-19 

la cunoaşterea Creatorului, a lui Dumnezeu. Rațiunea omului 
studiazăaceste realităţi văzute şi descoperă dependenţa lor faţă 
de Dumnezeu. Cu alte cuvinte, omul prin cele văzute descoperă 
cele nevăzute, de aceea Sfântul Apostol Pavel a fost determinat 
să afirme: „Cele nevăzute ale lui Dumnezeu se văd de la 
întemeierea lumii, înţelegându-se din făpturi“. (Romani I; 20) 

În starea de dinaintea căderii în păcat, omul vedea în 
toate lucrurile, aşa cum vedeau şi sfintii, daruri oferite de 
Dumnezeu şi cuvintele erau mereu adresate ca un act de 
încurajare şi de întărire duhovnicească. Natura însăsi era 
mediul lucrării şi al vorbirii permanente a lui Dumnezeu 

Omul poate face diferenţa între sine şi celelalte lucruri, 
ba mai mult el conştientizează că este „după chipul lui 
Dumnezeu“ de aceea ştie că menirea lui este de a ajunge la 
„asemănarea cu Dumnezeu“.Sfântul Atanasie cel Mare spune 
că rațiunea nu conduce numai sufletul, ci şi trupul, orientează 
întregul om spre virtute aşa cum vizitiul dirijeajă calul pe 
drumul cel bun.*€ 

La Sfântul loan Damaschinul partea rațională a 
suflrtului se împarte în cuvântul mintal şi cuvântul 
rostit. Cuvântul mintal este o mişcare a sufletului, care are loc în 
gândire fără de nici o exprimare. Pentru aceea de multe ori, 
chiar când tăcem, desfăşurăm în noi înşine o întreagă vorbire şi 
discutăm când visăm.Potrivit acestei calități mai ales, noi toţi 
sântrm raţionali.s 

Mai departe Sfântul vorbeşte despre cele două feluri 
de puteri ale sufletului: „puteri de cunoaştere şi puteri 
vitale.Puterile de cunoaştere sunt: mintea, judecata pură, opinia, 
imaginaţia, percepţia. Puterile vitale sunt: voinţa şi alegerea.” 
Mai departe menţionează că de la gândul simplupână se 
formulează cuvântul, mintea cunoaşte o amplă mişcare de 
înaintare în judecată. Astfel, el enumeră o serie de trepte pe 


55Sf. Atanasie cel Mare, Cuvânt împotriva elinilor, în „P.S.B.“ vol. 15, p.66 
337 Sf.Ioan Damaschinul, Dogmatica, p.79 
338 Ibidem, p.80 

care păşeşte mintea în acest itinerar, şi anume: gândul simplu, 
gândul, reflexia, înţelegerea, raționamentul, cuvântul mintal şi 
cuvântul rostit. 

În afară de mărturiile biblice cu care Sfântul Ioan Gură 
de Aur demonstrează existenţa lui Dumnezeu foarte adesea 
foloseşte şi argumente luate din fire, adică argumentul 
teleologic şi pe cel moral. Priveliştea lumii, spune, în care 
există măreție, frumuseţe şi ordine, a făcut totdeauna pe oameni 
să accepte existenţa unui Creator şi orânduitor, a unei minţi şi a 
unei energii la fel de măreţe. După cum nu poate să existe 
corabie fără căpitan, soldat fără general şi familie fără 
gospodar, cu atât mai mult nu poate să fie produs al întâmplării 
o lume atât de măiestrit alcătuită. Armonia tuturor, aşa cum se 
vede mai ales în succedarea zilei şi nopţii, a anotimpurilor şi 
funcţionarea impecabilă a legilor firii, vesteşte existenţa şi 
înţelepciunea Creatorului. Atât de frumoasă este lumea, încât 
dacă n-ar fi nedesăvârşită în anumite puncte neimportante, 
tocmai pentru a apărea carecterul ei de Creatură, ar fi existat 
pericolul să fie adorată ca Dumnezeu. Nimic însă n-a fost lăsat 
în dezordine şi toate lucrurile proclamă înţelepciunea divină. 

Frumuseţea şi măreţia firii fac cunoscută în acelaşi 
timp atotputernicia Creatorului. Cel ce a pus legi în fire nu este 
împins, nici împiedicat de cineva în realizarea planului său. La 
alcătuirea lumii uneşte elemente care se resping reciproc: 
puterea lui închide apa în nori pentru a nu inunda pământul şi 
domoleşte în chip minunat pe malul mării valul înspumat. 
Puterea lui absolută ajunge până la punctul de a determina 
destinul tuturor. Are putere să facă dintr-o faptă rea alta bună şi 
dintr-una excepţională, alta rea, dar în acelaşi timp este drept şi 
bun. Se spune că Dumnezeu este fiinţă nepătimitoare, pentru că 
nu este supus patimilor, adică mâniei şi invidiei. Faptul acesta 
nu înseamnă că este fără sentimente. Dumnezeu este o fiinţă vie 
şi personală şi iubirea alcătuieşte caracteristica Lui cea mai 


* Ibidem. p.81 

importantă. Din iubire a creat lumea şi din iubire poartă grijă de 
ea şi de om. 

Imagine a înţelepciunii de negrăit, a  nemărginitei 
puteri ş iubiri a lui Dumnezeu găseşte Sfântul Părinte în 
puterile spirituale ale omului. 

Deoarece Dumnezeu l-a dăruit pe om cu rațiune şi i-a 
permis să guste bucuria convorbirii cu El, pe cât îi este posibil 
împărăția lui în cadrul lumii pentru el create, se identifică cu 
stăpânirea rațiunii. 

De mare importanţă în acest sens este scena denumirii 
animalelor. Mintea omului aproape desăvârşită, luminată şi fără 
prejudecăţi este în stare să facă distincţie, să lege judecăţi şi să 
alcătuiască noţiuni. Numele date de el animalelor cnfrm cu 
menirea fiecăruia, arată că omul avea deplină cunoştinţă a 
lucrurilor şi o deplină personalitate. Era plin de înţelepciune 
întrucât cu atâta determinare şi acribie a dat nume 
animalelor.” ? Animalele i se supuneau şi nu-l atacau, deoarece 
vedeau stălucind în el chipul cel împărătesc. 

Prin rațiune, nu numai că s-a impus celor iraționale, 
dar a luat cunoştinţă de sine, a cunoscut pe Făcătorul său şi a 
intrat în comuniune cu El. Contemplând firea a distins în 
frumuseţea ei urme ale atotînţelepciunii şi a atotputerii 
Creatorului. Această cunoaştere însă nu era desăvârşită, 
deoarece se limita la constatarea existenţei lui Dumnezeu şi la 
anumite lucrări ale lui, fără să se extindă la înţelegerea esenței 
Sale. De altfel dedarea la iscodirea curioasă a lui Dumnezeu ar 
fi fost considerată păcat, indicând o manifestare bolnăvicioasă. 

Stăpânirea lumii presupune stăpânirea de sine, 
demnitatea chipului împărătesc se păstrează prin haina virtuţii. 
Nu este de ajuns să aibă cineva chip omenesc pentru a fi om, ci 
se cere pentru aceea să fie şi virtuos. Comportarea morală este 
consecinţă a firii raționale şi-n acelaşi timp sprijin al chipului. 
Viaţa imorală aduce în mod fatal pierderea demnităţii, iar omul 
se rânduieşte între animale. 


* Sf. loan Gură de Aur, Omilii la Facere, p. 170 

Distincția dintre bine şi rău o face omul prin 
intermediul conştiinţei, care îndeplineşte rolul unui judecător 
sau al glasului lui Dumnezeu în sufletul său. Rațiunea îl 
îndeamnă să prefere virtutea şi să evite păcatul, găseşte virtutea 
conformă cu firea omenească, dând sufletului vigoare, nobleţe 
şi fericire, pe când păcatul îl găseşte împotriva firii. 

2. Voința 

Ca şi element al chipului, voinţa are menirea de a 
transpune lucrarea raţiunii în lucrarea practică, precum şi de a o 
încuraja în procesul cugetării sănătoase. Voința nu poate fi 
detaşată de celelalte elemente ale fiinţei, ea reprezentând 
tensiunea întregii noastre persoane, aşa cum zice marele teolog 
român Dumitru Stăniloae: „„Voinţa nu trebuie înţeleasă ca o 
forţă ce stă în noi detaşată de ansamblul tuturor tendinţelor care 
alcătuiecs dinamismul fiinţei noastre; ci ea, ca tensiune 
generală a ființei noastre de a fi, trebuie să fie cu toate 
aspiraţiunile noastre, pe toate să le vrea, în toate să fie.Se 
înţelege însă că pe fiecare trebuie să o vrea, în fiecare trebuie să 
fie ca o forță de realizare, întrucât fiecare se încadrează 
armonic în scopul general al întregii fiinţe, întrucât conlucă la 
binele întregului.“ : 

Prin voinţă, datul ontologic al chipului este transpus în 
realitatea lui „a face“, „a împlini“, în sfera asemănării. Chipul 
înglobeasă în sine o seamă de posibilități spre desăvârşire, dar 
numai prin voinţă acestea se deschid primirii şi lucrării harului 
dumnezeiesc. Asemănarea este prezentă în chip în starea de 
potenţă, iar voinţa personală face ca aceasta să înceapă să 
trăiască în starea de actualitate." 

Sfântul loan Damaschinul spune că propriu sufletului, 
prin urmare chipului dumnezeiesc din om, îi este şi puterea de a 
dori cele ce sunt conforme cu firea, dar şi de a respinge cele ce 
i se împotrivesc acesteia: „Trebuie să se ştie că în suflet a fost 


“1 Pr Prof.Dr. Dumitru Stăniloae, Spiritualitatea ortodoxă. Ascetică şi 
mistică, E.I.B.M.B.O.R., Bucureşti 1992, p.79 
%2 Pr. Dr. Nicolae Răzvan Stan, Antropologia din perspective... p.79 

sădită o putere care doreşte ceea ce este conform naturii şi care 
ține pe toate cele care sunt în chip substanţial legate de fire. 
Această putere se numeşte voire. Unii definesc această Voinţă 
naturală astfel: Voința naturală este o dorinţă raţională şi vitală, 
care depinde de cele naturale. Pentru aceea voirea este însăşi 
dorinţa naturală, vitală şi rațională a tuturor celor ce constituie 
natura; ea este o putere simplă. Dorinţa fiinţelor neraţionale, 
pentru că nu este raţională nu se numeşte voire.“** 

Astfel voinţa ţinteşte scopul şi nu mijloacele care duc 
la scop. Scopul este acel lucru voit, ca spre exemplu: doreşti să 
fii sănătos. Mijlocul care duce la scop este acela asupra căruia 
se poate delibera, adică modul prin care noi trebuie să fim 
sănătoşi. După voinţă vine cercetarea şi gândirea şi apoi 
deliberarea. 

Potrivit Sf. Maxim Mărturisitorul, voinţa este inerentă 
firii umane, autodeterminarea apărând ca însăşi miezul chipului 
dumnezeiesc din om. Nimic nu se poate realiza fără 
manifestarea acesteia. Voința „uneşte cunoştinţa cu fătuirea“, 
iar prin implinirea binelui uşurează totodată şi drumul minţii în 
ridicarea cea către Dumnezeu." 

Harul dumnezeiesc, chiar şi în starea primordială, nu 
lucra în om contrar voinţei acestuia. Dumnezeu nu forțează pe 
nimeni niciodată, trebuie ca mai întâi să vrei ca să poţi primi” 
„Căci nu lucrează Duhul o aplecare a voii fără voie, ci pe una 
voită o modelează până la îndumnezeire.5% 

Sf. Grigorie de Nyssa spune că principiul binelui este 
sădit în om încă de la creaţie ca o dorinţă de dezvoltare a 
chipului prin asemănare. Omul poate să urmeze sau să se 
împotrivească acestuia, libertatea voinţei îi oferă această 
posibilitate. A fi după chipul înseamnă a fi liber, a putea alege 
în mod nesilit principiile după care să se conducă. Şi numai 


5 Sf. Ioan Damaschinul, op. cit, p. 81 

%4 Sf. Maxim Mărturisitorul, Cele patru sute de capete despre dragoste, în 
„Filocalia“, vol 2, p. 73 

38 Idem, Răspunsuri către Talasie, în „Filocalia“, vol 3, p. 51 

pentru că este stăpânul propriri voințe poate să primească şi 
bunătățile harului dumnezeiesc, atât ca o răsplată a celor 
împlinite, cât şi ca o chemare şi putere spre împlinirea binelui 
superior.” Activitatea voinţi asigură viaţa virtiţii, ambele 
înnobilând existenţa persoanei. Dacă voinţa nu lucrează, sau 
dacă lucrează contrar naturii umane, aplecându-se spre rău, 
existenţa se atrofiază şi îşi pierde valoarea." 

Potrivit învăţăturii Sfinţilor Părinţi pentru crearea lumii 
şi implicit a omului a fost de ajuns doar o singură voinţă, cea a 
lui Dumnezeu, dar penru dobândirea asemănării sunt necesare 
două: cea a lui Dumnezeu şi cea a persoanei. De aceea se poate 
spune că libertatea este un dar: „Libertatea ca semn al puterii 
spirituale nu e numai un dar, ci şi un rezultat al efortului. Omul 
e liber numai dacă e liber şi de sine pentru alții,în iubire, dacă e 
liber pentru Dumnezeu, sursa libertăţii, pentru că e sursa 
iubirii." 

Aşadar fiind un element al chipului, voința este 
proprie numai omului. Nimeni din lumea văzută nu a mai 
primit un dar atât de mare. Toate celelalte creaturi împlinesc 
ceea ce Dumnezeu le-a poruncit. 

Voința omului nu este supusă necesității, iar 
Dumnezeu nu-şi impune forțat voia. Îi adresează numai 
chemare exterioară lăsând totul la hotărârea omului: să-í 
împlinească sau nu voia. 

Totuşi, la executarea binelui de către om, Sfântul Ioan 
Gură de Aur presupune şi intervenția lui Dumnezeu, şi anume, 
în două momenteş înainte de hotărâre, pentru luminarea minţii, 
şi după hotărâre pentru întărirea voinţei. De aceea, spune uneori 
că nimic nu este bun în suflet fără intervenţia de sus. Sfântul 
loan nu urmăreşte să stabilească în ce chip lucrează harul lui 
Dumnezeu în om, însă vrea totdeauna să salveze libertatea 


346 Sf. Grigorie de Nyssa, Marele Cuvânt catehetic sau Despre învăţământul 
religios, în „P.S.B.“, vol. 30, p. 295 

%41 Idem. p. 329 

%48 Pr. Prof. Dr. Dumitru Stăniloae, Teologie dogmatică ..., vol. 1, p. 321 

omenească, mulţumindu-se să spună că numai Dumnezeu ştie 
natura acestor lucrări. Pe de o parte afirmă că orice faptă bună 
este rod al colaborării harului divin şi al libertăţii voinţei 
omului, pe de o parte, accentuiază faptul că, deşi Dumnezeu 
vrea să se mântuiască toţi oamenii, nu atrage la sine forţat pe 
nimeni. 


3.Sentimentul 

Un alt element al chipului este sentimentul. Acesta se 
prezintă ca un dor profund după altcineva decât propria 
persoană. Este o sbatere ontologică, o frământare continuă ce 
nu-şi găseşte răspunsul în cadrul srtict uman. Îndeamnă la 
căutarea altcuiva, a lui Dumnezeu.” 

Dacă rațiunea orientează celelalte elemente ale 
chipului, iar voinţa le adună în sine conferindu-le tensiunea 
asemănării, sentimentul este cel care pătrunde în acestea şi le 
arată motivul, le spune pentru ce, pentru că Dumnezeu este 
Iubire.Sub acest aspect, sentimentul apare ca raţiunea raţiunii şi 
voinţa voinţei, ca martorul care le pune pe acestea în mişcare. 
Sub acest aspect, se poate spune că numai iubirea este cea care 
asigură autenticitatea sensului: „Unde e iubire, e sens, de aceea 
sens infinit şi adevăratul sens nu se găseşte în mărginire, în 
lipsa de iubire. O rațiune fără iubire e o rațiune monotonă, 
limitată, o repetiţie fără sens.” 

Omul este creat ca posedând în sine chipul lui 
Dumnezeu, ca având înlăuntrul său calităţile darului lui 
Dumnezeu. Este creat din iubire, pentru că aşa a vrut 
Dumnezeu, a dorit să-şi reverse iubirea peste om, dar să şi 
participe la comuniunea iubirii în care se află persoanele Sfintei 
Treimi. Iubirea se bazează pe realitatea chipului. Chipul divin 
din om presupune o conformare totală cu voia lui Dumnezeu. 


* Pr. Dr.Nicolae Răzvan Stan, Antropologia din perspectică... p.178 
350 Pr, Prof. Dumitru Stăniloae, Introducere la Sf. Maxim Mărturisitorul, 
Ambigua, în „P.S.B.“ vol 80, p. 2 

Iubirea este caracteristica principală care defineşte omul prntru 
că în ea sunt adunate toate pulsaţiile avute de ființa noastră 

Sf. Grigorie de Nyssa spune că iubirea este 
caracteristica principală prin care se evidenţază chipul lui 
Dumnezeu din om, prin ea menţinându-se în starea vie toate 
celelalte elemente pe care le reprezintă calitatea chipului. Dacă 
această iubire nu există, atunci toate trăsăturile chipului se 
schimbă.**! 

Sfântul Maxim Mărturisitorul spune că iubirea este cea 
care arată în modul cel mai clar prezenţa chipului dumnezeiesc 
în om şi cea care asigură, în acelaşi timp realitatea asemănării: 
„Fiindcă nimic nu e atât de mult în chip dumnezeiesc ca 
dumnezeiasca iubire, nici atât de tainic şi de înalt lucrător spre 
îndumnezeirea oamenilor. Căci cuprinde în sine toate bunățăţile 
câte le prezintă cuvântul adevărului în chipul virtuţii şi e 
despărțită şi ruptă de toate câte se cuprind în chipul răutăților 
(al păcatului) ca plinirea legii şi a proorocilor (Romani XIII, 
10). Căci lor le urmează taina iubirii care ne face pe noi, din 
oameni, dumnezei, şi-i adună pe cei împărțiți în raţiunea 
generală a poruncilor şi, cuprinzându-i pe toţi în chip unitar 
prin bunăvoire, e puterea din care pornesc toţi în purtările lor 
diferite prin iconomie.“** 

Din iubire izvorăşte credinţa care-l încredinţează pe 
cel care o are despre existenţa lui Dumnezeu, apoi dă nădejde, 
smerenie, blândeţe, linişte, iubirea este cea care naşte mila, 
înfrânarea, răbdarea, îndelunga răbdare, bunătatea, pacea şi 
bucuria. Iubirea este sfârşitul tuturor bunătăţilor (virtuţilor) care 
duce la apropierea de Dumnezeu. Iubirea cuprinde toate virtuțile 
şi este contrară tuturor păcatelor. Prin iubire Dumnezeu se 
uneşte cu omul până a Se face om şi omul tinde să se unească 


351 Sf. Grigorie de Nyssa, Despre facerea omului, în „P.S.B.“ vol 30, p.24 
352 Sf. Maxim Mărturisitorul, Către Ioan Cubicularul. Despre iubire, în 
„P.S.B. vol 81, p 27-28 

cu Dumnezeu până a se face Dumnezeu după har. Iubirea îi 
uneşte fără să-i confunde.*5 

Prin iubire omul devine născător de bine şi creator de 
valori.Lucrează la asemănarea sa cu Dumnezeu, prin naşterea 
altora în viața cea duhovnicească. Nici un alt element 
psihosomatic nu exprimă mai bine caracteristica alterității 
persoanei umane decât iubirea. Prin ea omul uită de sine pentru 
a pune mai întâi în lumină persoana semenului. Voimţa sa, 
raţiunea dar şi altele sunt folosite în scopul celuilalt. Cele mai 
adânci şi mai curate simțăminte şi puteri sunt aduse în slujba 
semenului.55% 

Iubirea este forţa prin care se realizează comuniunea 
omului cu Dumnezeu. Prin iubire chipul lucrează asemănarea, 
iar asemănarea este ţinută în permanentă actualitate, de aceea 
Sfântul Grigorie de Nyssa a spus că Dumnezeu este Iubirea de 
care nu te saturi niciodată.** 

Prin urmare, putem spune că iubirea este cea care 
conferă mărginirii chipului posibilitatea de a se menţine şi a 
înainta în infinitatea asemănării." 

Omul a ieşit perfect din mâinile Creatorului şi în natura 
sa corporală. Ca făptură a Fiinţei nesfârşit înțelepte, trupul 
omenesc, în minunata sa alcătuire pe care o păstrează şi acum, 
desigur nu primi de la Făcătorul său nici o lipsă, fie lăudată, fie 
dinafară şi „îmbrăcat cu tărie“ (Sir.XVII, 2), avea toată 
vigoarea, toată sănătatea tinereţei fără cel mai mic semn de 
stricăciune:era, deci, cu totul scutit de orice fel de boli sau 
suferinţe. Trupul omenesc nu a putut primi de la Dumnezeu 
care l-a creat nimic ca să-i lipsească. De aceea în Sfânta 
Scriptură toate durerile şi suferintele, moartea se reprezintă ca 


353 Pr. Prof. Dumitru Stăniloae, nota 42, la Sf. Maxim Mărturisitorul, op. 
cit., p.28 

354 Pr, Prof. dr. Dumitru I Belu, Despre iubire, Editura Omniscop, Craiova 
1997, p.46-47 

355 Sf. Grigorie de Nyssa, Dialog despre suflet şi înviere, în „P.S.B.“ vol 30, 
p.382 

356 Pr, Dr. Nicolae Răzvan Stan, Antropologia din perspectivă.., p.182 

urmări ale căderii protopărinţilor. Moise relatează că maladiile 
şi durerile sunt consecinţe ale căderii protopărinţilor noştri şi 
pedepse ale păcatului.(Facere III, 16-19) 

Sfântul Vasile cel Mare zice: „Dacă am vieţui încă în 
rai nu am avea trebuinţă de invenţiuni şi munci agricole.De 
asemenea dacă n-am fi fost expuşi suferinţei, după darul care ni 
se împărtăşise la creare şi care se conservă până la cădere, n-am 
fi avut nici o trebuinţă de ajutorul medical.“ 

Întrucât Dumneyeu, prototipul „chipului“ din om a fost 
definit ca iubire prin excelenţă (I Ioan 4, 8) şi întrucât întreaga 
creaţie şi iconomia se datorează iubirii Sale de oameni, Sfântul 
loan Gură de Aur menţine o părere mai veche, punând între 
manifestările chipului , iubirea. 

Iubirea, spune, apropie pe om de Dumnezeu, deoarece a 
iubi este o caracteristică comună a noastră şi a lui Dumnezeu. 
Blândeţea şi tendinţa de a iubi pe aproapele a pus-o Dumnezeu 
în însăşi firea noastră. Ținta iubirii omeneşti este, în primul 
rând Dumnezeu, dar expresia ei cea mai autentică este iubirea 
de aproapele. N-ar fi nici un folos, dacă am realiya toate 
comandamentele, dar nu am aduce folos aproapelui. 

Iubirea este principiul tuturor bunurilor, rădăcina, 
izvorul şi mama lor, dacă nu există aceasta, la nimic nu 
folosesc celelalte. Ea este superioară fecioriei şi martiriului, 
este împlinirea legii şi arta care învaţă asemănarea cu 
Dumnezeu. 


4. Puterea creatoare 

La Sfântul loan Gură de Aur întâlnim ideea că omul 
imită pe Dumnezeu şi colaborează cu el prin aportul care-l 
aduce la transformarea firii şi la modelarea fiinţei sale. 
Cunoscând legile firii şi posibilităţile pe care aceasta le incubă, 
o transformă din materie amorfă în unelte slujitoare, o supune 
şi, astfel, o conduce către destinul său. Este vorba despre o 
creație în cadrul celei deja existente, dar nu lipsită de 


* Dr. Iosif Olariu, op. cit., p. 301 

originalitate, deoarece în formele noi pe care firea le îmbracă, 
se vede imprimată pecetea înţelepciunii umane. Deosebirea este 
că pe când Dumnezeu creează aducând totul din neființă la 
ființă, omul, fiind chip al său, împodobeşte pe cele existente. 
Datorită acestei însuşiri, înţelepciunea omenească vede în grâu 
pâinea, în strugurele viei vinul, în lână veşmântul şi în munte 
cariera de piatră. Aportul creator cel mai important al omului 
constă, însă, în înfrumusețarea sufletului şi spiritualizarea 
trupului. 

Starea primordială a omului era ideală, pentru realiyarea 
menirii sale, dar nu era stare de desăvârşire şi altfel ar fi de 
neînțeles căderea în păcat. Menirea sa era să desăvârşească 
darurile existente în el, să ajungă la o stare morală superioară, 
la asemănarea cu Dumnezeu, „după virtutes, Adam trăia în 
Paradis scutit de boli, de osteneli şi neplăceri, în sânul veseliei 
şi al fericirii. El nu era supus trebuinţelor trupului, ci superior 
acestor trebuinţe.*5* 

Acest demers ascetic, a fost întrerupt de păcat. Liberul 
arbitru, dat ca mijloc de desăvârşire, a devenit principiul căderii 
şi omul s-a arătat sie-şi cauză a tuturor relelor.*% Astfel a fost 
zdruncinată armonia existentă în lume şi omul a pierdut 
întâietatea pe care i-o dădea lui Dumnezeu din el. „Chipul” s-a 
întunecat şi s-a slăbit, dar iubirea lui Dumnezeu față de om a 
rămas neschimbată: de aceea, n-a încetat să facă totul pentru 
om, până ce l-a aşezat de-a dreapta Sa. 

Fără să neglijeze urmările acestei tulburări, Sfântul loan 
Gură de Aur arată optimism în posibilitățile omului pentru 
împlinirea destinului său. Astfel, şi starea de după cădere, nu 
exclude posibilitatea ca acesta să petreacă viaţa morală, să 
cunoască şi să adore pe Creator, având criteriu raţiunea, care nu 
se alterează. De asemenea, nu i s-a luat în întregime, ci numai 
în parte stăpânirea asupra lumii. 


358 Sf. loan Gură de Aur, op. cit., p. 280 
*% Ibidem, p.280 
360 Ibidem, p.302 

Din cele spuse mai înainte rezultă că însuşirea omului 
de a fi creat după chipul lui Dumnezeu alcătuieşte baza 
personalității sale. Prin intermediul rațiunii, omul poate să 
cunoască legile şi scopul pentru care a fost făcută lumea, să fie 
conştient de sine şi de existenţa lui Dumnezeu, iar prin 
libertatea voinţei să facă din bunătate o caracteristică a sa. 
Chipul lui Dumnezeu din om este baza continuării de către om 
a operei creatoare şi mântuitoare a lui Dumnezeu, face din om 
organ al proniei divine. 

Mulțumită acestor facultăţi naturale pe care omul cel 
dintâi le primi de la Creatorul său, mulţumită condiţiilor sale 
intelectuale şi morale, chiar fizice, avea toată aptitudinea 
necesară pentru a-şi împlini menirea sa, adică spre a cunoaşte 
pe Dumnezeu şi a-L premări spre a face binele şi a gusta 
fericirea, spre a stăpâni natura care-i era supusă. Dar oricât de 
perfecte erau facultăţile sale naturale în calitatea sa de ființă 
mărginită, neavând viaţa în sine însuşi, avea trebuinţă chiar 
atunci, ca şi celelalte fiinţe create, de ajutorul neîntrerupt al lui 
Dumnezeu, care este singurul izvor al vieţii pentru toate 
creaturile Sale, atât corporale cât şi spirituale. De aceea, chiar 
atunci Creatorul în infinita sa bunătate manifesta realmente 
providenţa sa particulară în favoarea primului om şi îi dădu 
ajutorul său nemijlocit spre a-l pune în starea de a-şi împlini 
menirea care i s-a dat. 


e) Ajutorul dumnezeiesc acordat primului om 
pentru împlinirea menirii sale. 


Cu toate că primul om a fost înzestrat cu toate însuşirile 
de care avea trebuinţă şi putea să-şi îndeplinească menirea, 
adică să cunoască pe Dumnezeu să-L preamărească, să facă 
binele şi să guste fericirea, să stăpânească natura supusă lui, dar 
neavând viaţa de la sine însuşi, avea trebuinţă, ca şi celelalte 
creaturi, de ajutorul neîntrerupt al lui Dumnezeu. 

Din Sfânta Scriptură se vede limpede că Dumnezeu 

poartă de om grijă şi-i vine într-ajutor. În primul rând, 
Dumnezeu însuşi se face conducătorul şi educatorul oamenilor 
creaţi, pentru ca aceştia să poată înainta spre calea spirituală. El 
la început le împărtăşea harul Său, care este statornic cu 
protopărinţii şi cu ajutorul Lui, ei erau totdeauna în comuniune 
cu Dumnezeu. Învăţătorii vechi ai bisericii văzuseră necesitatea 
harului pentru primul om, şi în genere pentru toate creaturile 
raţionale chiar din natura lor care, fiind mărginită, nu se poate 
conserva prin sine , ci trebuie să primească de la Dumnezeu tot 
ce îi este necesar în această privinţă. 

În această privință Sfântul Macarie cel Mare zice: 
„Dumnezeu creând capul, nu a luat din propria sa substanţă 
viaţa, nutrimentul şi îmbrăcămintea, ci îi ordonă a împrumuta 
de afară tot ce este de trebuinţă spre conservarea existenţei sale; 
aşa că venind în lume cu totul gol, corpul nu ar putea vieţui 
prin sine fără ajutorul exterior, adică fără nutriment şi veșmânt, 
şi că, dacă s-ar lăsa pe seama sa iute s-ar descompune şi 
distruge.Tot aşa este şi cu sufletul; neavând în sine lumina 
divină, şi fiind format după chipul lui Dumnezeu, nu trage de la 
sine mâncarea şi băutura spirituală şi veşmântul ceresc, adică 
viaţa sa adevărată, ci de la Dumnezeu însuşi din spiritul şi 
lumina sa. Căci natura divină conţine în sine şi pâinea cea vie a 
celui care zicea:<<Eu sunt pâinea vieţii>>, şi apa cea vie şi 
vinul care veseleşte inima omului, şi untul de lemn al bucuriei, 
şi nutrimentul spiritual infinit variat, şi veşmântul ceresc ce 
vine chiar de la Dumnezeu. În aceasta constă viaţa internă a 
sufletului. Vai de capul acela care este lăsat la natura sa proprie! 
El se nimiceşte şi moare. Şi iarăşi vai de sufletul care este lăsat 
în seama sa, să se înveselească numai cu faptele sale, să nu aibă 
împărtăşire cu spiritul lui Dumnezeu! El moare, fiind lipsit de 
viaţa eternă dumnezeiască.““3€! 

Şi Sfântul Grigorie Teologul cosideră că „virtutea nu 
este numai un dar al lui Dumnezeu, care omoară chipul său, ci 
trebuie ca prin efortul personal al omului să fie dobândită. Ea 


351 Macarie F., op. cit., p. 598 


- 153- 


nu este produsul omului. Dumnezeu îi dă omului aptitudinea şi 
puterea de a face binele.“ 

Sfântul Vasile cel Mare consideră că „natura întreagă este 
susținută de Dumnezeu şi că nu prin faptele creaturii vieţuim, 
ne mişcăm şi suntem. Sfinţenia nu poate să existe fără Spiritul 
Sfânt. Puterile cereşti înseşi nu sunt sfinte prin natura lor, ci ele 
primesc o anumită sfinţenie proporțională cu gradul lor de 
participare. 

Fericitul Augustin consideră că: „Omul nu ar fi primit 
ajutorul lui Dumnezeu în momentul creației lui, dacă nu ar fi 
fost creaţi aşa ca să poată fără ajutorul acesta, rămânea în bine, 
chiar dacă ar fi voit, ei ar fi căzut, dar nu prin greşeala lor căci 
nu ar fi avut ajutorul fără care le era cu neputinţă a conserva 
inocenţa lor.“ 

Sfântul loan Damaschinul consideră că „Dumnezeu l-a 
făcut pe om prin fire fără de păcat, iar prin voinţă liber. Spun 
fără de păcat, nu pentru că ar fi incapabil de a păcătui - căci 
numai dumnezeirea este incapabilă de păcat - ci pentru că nu 
are în firea sa facultatea de a păcătui, ci mai mult în libertatea 
voinţei. Avea, adică, puterea să rămână şi să progreseze în bine 
ajutat de harul dumnezeiesc, după cum avea şi puterea să se 
întoarcă de la bine şi să ajungă la rău, lucru pe care Dumnezeu 
îl îngăduia pentru motivul că omul era înzestrat cu liberul 
arbitru. Nu este virtute ceea ce se face prin forță. °% 

Spre a conserva şi a împrospăta neîncetat puterile 
corporale ale omului şi pentru a susține pentru totdeauna 
existența sa, Dumenezeu „a sădit în mijlocul Raiului pomul 
vieţii“ (Facerell, 9). Dacă omul s-ar fi hrănit cu fructele 
acestuia, n-ar fi fost supus bolilor şi morții. 

Şi Sfinţii Părinţi învaţă că omul a fost creat nemuritor, 
sau pentru nemurire după cum spune Taţian. Prin sinodul de la 


*% Ibidem, p. 599 

363 Sf. Vasile cel Mare, op. cit., p. 284 

34 Macarie F., op. cit., p. 599 

365 Sf. loan Damaschinul,Dogmatica., p. 71 

Cartagina se condamnă toţi aceia care spun că omul a fost creat 
muritor şi nu nemuritor. Dar pe de altă parte noi vedem din 
Scriptură că această nemurire a omului chiar corporală nu 
depindea de natura acestui corp format din pământ, ci de harul 
lui Dumnezeu, şi că mijlocirea harului acestuia era pomul vieţii 
plantat în Paradis: „Şi acum nu cumva să-şi întindă mâna şi să 
ia roade din pomul vieţii, să mănânce şi să trăiască în veci“ 
(Facere III, 23). Sfinţii Părinţi nu au înţeles în alt mod 
nemurirea lui Adam, în privinţa corpului său, ci considerau nu 
că primul om nu putea muri prin faptul naturii sale corporale, 
dar că fusese destinat nemuririi, că prin harul particular al lui 
Dumnezeu, dacă ar fi rămas credincios, ar fi putut să nu moară 
spre răsplătirea fidelității sale.5% 

În final, arborele vieţii era, în Paradis, numai 
conducătorul acestui har dumnezeiesc. Dacă am fi rămas ceea 
ce eram şi am fi păzit porunca, am fi devenit ce nu eram, iar 
de la pomul cunoștinței am fi ajuns la pomul vieţii. Înainte de 
păcat corpul omului putea să fie chemat muritor într-o oarecare 
privinţă, iar în alta nemuritor: muritor pentru că nu putea să nu 
moară. Altceva este a nu putea muri, cum se întâmplă unor 
fiinţe pe care Dumnezeu le-a creat nemuritoare, altceva este de 
a putea să nu moară. În înţelesul acesta, protopărintele nostru a 
fost nemuritor. 

Această nemurire îi venea de la pomul vieţii şi nu din 
propria sa natură deoarece îndată ce a păcătuit a fost despărțit 
de pomul vieţii ca să poată muri, pe când dacă nu ar fi păcătuit 
ar fi putut să nu moară. Deci, era muritor prin însăşi natura 
corpului său, dar nemuritor după har. 

Spre a exercita şi a dezvolta în Adam puterea corpului, 
Dumezeu îi comandă a cultiva şi a păzi Paradisul (Facere II, 
15); spre a exercita şi a dezvolta în el puterile intelectuale şi 
darul preţios al cuvântului, El a adus înaintea lui toate 
animalele, ca să vadă cum le va numi; spre a exercita şi a întări 
în bine puterea lui morală îi dădu poruncă să nu guste din 


365 Macarie F., op. cit., p. 599 

pomul cunoştinţei binelui şi răului: „din toți pomii din Rai 
puteţi să mâncaţi, dar din pomul cunoștinței binelui şi răului să 
nu mâncaţi, căci în clipa în care veţi mânca negreşit veţi muri “. 
(Facere VI, 17) 

PARTEA A III-A 


DEOSEBIRI INTERCONFESIONALE PRIVIND 
STAREA 
PRIMORDIALĂ A OMULUI 


a) Doctrina romano-catolică privind starea primordială 


b) Doctrina protestantă privind starea primordială 


a) Doctrina romano-catolică privind starea primordială 


După Biserica apuseană, primul om era alcătuit din 
două părți : din elemente constitutive naturale şi din darurile 
supranaturale ale graţiei. Elementele naturale sunt trupul care în 
sine nu era nici nemuritor, nici nepătimaş, şi sufletul rațional şi 
liber, care reprezintă chipul lui Dumnezeu în om. 

Biserica catolică învaţă că „oamenii cei dintâi n-au fost 
creaţi de Dumnezeu în starea, în care ne naştem noi astăzi, ci au 
fost înzestrați cu sfinţenie şi dreptate, prin care au fost ridicaţi 
în statutul supranatural, şi, pe lângă aceasta, au mai fost 
înzestrați şi cu darul nemuririi şi al scutirii de concupiscență 
sau au fost scutiţi de lupta dintre minte şi trup. Dar, pentru 
aceasta, darurile acestea n-au fost datorită naturii omeneşti, aşa 
că, pierzându-le protopărinţii prin păcat, nu s-a stricat şi natura 
omenească.“ Toate darurile supranaturale constituie aşa- 
numita Justitia originalis, sau totalitatea avantajelor care 
împodobeau ființa umană. 

În catehismul roman se spune: „La sfârşit Dumnezeu a 
făcut pe om, al cărui trup a fost alcătuit din ţărână, astfel că nu 
prin furia lui, ci prin grația dumnezeiască să fie nemuritor şi 
nepătimitor. Cât despre suflet,pe acela l-a făcut Dumnezeu 


*S Dr. Vasile Suciu, op. cit., p. 391 

după chipul şi asemănarea sa dându-i voie liberă.Afară de 
aceasta, toate mişcările şi poftele sufletului aşa le-a temperat, 
ca totdeauna să se supună poruncii raţiunii. Apoi a adus şi darul 
admirabil al dreptăţii originare şi a voit pe urmă să stăpânească 
peste toate celelalte vieţuitoare.“355 

Aşadar, trei avantaje avea Adam prin harul dat lui de 
Dumnezeu pe deasupra firii: 

a) nemurirea şi lipsa de boli a trupului; 

b) supunerea pornirilor interioare ale trupului, 
raţiunii; 

c) o stare morală ideală, adică o dreptate şi o sfinţenie 
care-l făcea pe om plăcut lui Dumnezeu. 

Sfinţenia atât de înaltă a lui Adam dinainte de cădere, 
nu consta numai în aceea că el nu era tulburat în orientarea sa 
naturală către Dumnezeu de tendinţe contrare, ci în comuniunea 
cea mai lăuntrică şi mai intimă cu Dumnzeu . 

Dar o astfel de relaţie cu Dumnezeu nu poate fi obţinută 
şi menţinută prin nici un fel de puteri naturale, deci era 
necesară pentru aceasta o condescendenţă din partea lui 
Dumnezeu. Deci nici o fiinţă finită nu poate fi sfântă, decât prin 
Duhul Sfânt, deoarece nici o ființă finită nu poate intra cu 
Dumnezeu în relaţie vie decât prin Duhul Sfânt. 

Această relaţie a lui Adam cu Dumnezeu, ca ridicare 
peste natura umană şi ca strămutare la împărtăşirea cea 
dumnezeiască, este numită un dar supranatural, adaos de graţie 
dumnezeiască la darurile naturii. 

Teologia romano-catolică împarte starea primordială a 
omului în două părți, una naturală şi alta supranaturală, între 
care nu ar exista legătura organică. 

Natura, spun ei, este tot ceea ce se ţine de esenţa 
lucrului — ca omul să fie animal rațional — ce provine din ea — 
ca omul să înţeleagă şi să fie muritor cu trupul- şi la ce ţinteşte 
şi ce pretinde lucrul în virtutea facultăților şi înclinărilor sale 


368 Pr. Prof. Dr. Dumitru Stăniloae, Starea primordială a omului în cele trei 
confesiuni, în „Ortodoxia”, anul IX( 1957), nr. 1, p. 349 

înnăscute — de exemplu ca omul să se îngrijească de susţinerea 
vieţii, să cunoască pe Dumnezeu prin făpturi şi să-L posede ca 
pe binele nemărginit. Tot ce nu ţine de esenţa lucrului, ce nu 
provine din ea şi la care nu ţinteşte şi nu pretinde lucrul în 
virtutea facultăţilor şi înclinărilor sale înnăscute, este nenatural 
pentru lucrul acesta. Şi dacă acest natural este nenatural 
deoarece întrece existenţa naturii, se numeşte supranatural. 

Supranaturalul este de două feluri: supranatural relativ 
şi supranatural absolut. Supranaturalul relativ se mai numeşte şi 
praeternatural. Supranaturalul absolut ar fi graţia sfinţitoare, 
pentru că ea întrece exigenţa tuturor fiinţelor create. 

După părerea lor, nemurirea trupească, scutirea de 
concupiscenţă şi celelalte daruri pe care le-au avut protopărintii 
noştri — afară de graţia divină- au fost daruri supranaturale. 

Ei spun că a fost cu putință ca Dumnezeu să înzestreze 
pe protopărinţii noştri cu darul supranatural al graţiei sfințitoare 
şi cu darurile praeternaturale: al scutirii de concupiscenţă, al 
nemuririi trupeşti, al cunoaşterii lui Dumnezeu şi a lucrurilor, şi 
al raiului pământesc. S-a cuvenit ca Dumnezeu să înzestreze 
pe protopărinţii noştri cu darul supranatural al grației sfințitoare 
şi cu darurile praeternaturale, pentru că scopul principal, pentru 
care a creat Dumnezeu lucrurile, a fost mărirea Lui externă sau 
să-şi arate perfecțiunea prin bunurile, pe care le împarte 
făpturilor. 

Destinând Dumnezeu omului scop supranatural, a 
trebuit să-l ridice, prin conferirea graţiei sfințeşti şi a altor 
daruri supranaturale împreunate cu dânsa. 

Tot ei spun că omul trebuia să ajungă la scopul sau la 
acea fericire supranaturală prin faptele sale „de aceea a fost 
necesar, ca Dumnezeu să dea omului ridicat în rodul 
supranatural prin grația sfinţitoare — şi mijloacele, prin care să 
poată face fapte bune supranaturale. Mijloacele acestea sunt 
graţia actuală supranaturală, prin care Dumnezeu îndeamnă şi 
ajută pe om să facă fapte bune supranaturale; virtuțile 
teologice: credinţa - prin care omul cunoaşte pe Dumnezeu pe 

cale supranaturală, adică prin descoperirea dumnezeiască; 
speranţa — prin care nădăjnuieşte să ajungă la Dumnezeu cu 
ajutorul Lui; iubirea — prin care iubeşte pe Dumnezeu pentru 
Sine Însuşi, apoi virtuțile morale: prudenţa, temperamentul, 
dreptatea şi tăria. Virtuţile acestea au trebuit să se dea deodată 
cu graţia sfințitoare, pentru ca ele, pentru rodul supranatural, 
sunt ceea ce este mintea — pentru rodul natural.“3% 

Exagerările teologiei romano-catolice în problema stării 
primordiale a omului provin din separaţia totală şi opoziția pe 
care le vede ea între natural şi supranatural.Concepţia catolică 
face o împărțire forţată între fiinţa omului şi harul divin dat 
acestuia la creare. Această concepţie nu are susţinere în Sfânta 
Scriptură şi Sfânta Tradiţie, şi, pe deasupra are consecinţe 
grave asupra altor puncte ale creaţiei creştine. 

Din punct de vedere ortodox se pot face asupra 
învăţăturii catolice următoarele observaţii: deosebirea între 
chipul dumnezeiesc şi dreptatea originară, primul ca ţinând de 
firea omului, a doua ca reprezentând starea morală a lui 
Adam înainte de cădere, ar fi o învăţătură justă şi 
corespunzătoare cu cea ortodoxă, dacă dreptatea originară n-ar 
fi considerată ca datorându-se numai graţiei, ci şi naturii, şi 
dacă nu ar fi concepută ca desăvârşită în Adam, ci ca având să 
se dezvolte prin eforturile libere ale omului ajutat de har. La 
fel şi ideea că elementele dreptăţii originare nu constituiau o 
parte esenţială a naturii umane, ci erau însuşiri accidentale prin 
a căror pierdere nu s-a pierdut şi o parte a fiinţei omeneşti, ar fi 
o idee justă dacă n-ar face delimitarea între natură (chip 
dumnezeiesc) şi dreptatea originară atât de tranşantă, încât 
natura să fie socotită că rămâne absolut intactă şi întru nimic 
slăbită prin pierderea acelei dreptăți. 

S-a reproşat catolicismului, spune Părintele Stăniloae, 
că „considera legătura între dreptatea originară şi fiinţa 
omenească aşa de exterioară şi de mecenică, încât omul natural 


*% Dr. Vasile Suciu, op. cit. p. 322-333 

înainte de cădere nu este nimic altceva decât purtătorul pasiv al 
darurilor supranaturale ale dreptăţii.“ 

Teologul Hristu Ardrutsos nu merge aşa de departe. lată 
ce zice el: „Apusenii nu taie nici o legătură între natură şi 
dreptate, dimpotrivă prin cădere, păstrează o oarecare înclinaţie 
spre cele dumnezeieşti şi spre bine, cu atât mai mult înainte de 
cădere. Dar opoziţia aceasta dintre natura pură şi natura 
întreagă coboară demnitatea naturii omeneşti, introducând şi 
starea primordială, dualismul materiei şi al spiritului şi 
amenințând să sfârşească în opinii cu moniheii. Misiunea 
dreptăţii originare nu constă în altceva decât să ţină în frâu 
pornirile psihice prin rațiune, înfăptuind corectitudinea părții 
inferioare şi ţinând pe cea superioară în ascultare de 
Dumnezeu. 

Pe de altă parte, concepţia aceasta face inexplicabilă 
căderea lui Adam. Dacă desăvârşirea paradisiacă s-ar datora 
numai harului supraadaugat şi n-ar ţine de fiinţa omului, atunci 
căderea în păcatul strămoşesc ar părea imposibilă, pentru că 
este inexplicabilă abzicerea sau deraierea omului de la harul 
divin. 

Deci harul divin nu a fost lucrător şi omul a respins 
puterea divină. Vina căderii este aruncată asupra lui Dumnezeu 
în două sensuri: că n-a putut face decât o natură sfâşiată de 
tendinţe contradictorii, deci pornită spre păcat, şi că frâul, sau 
libertatea darului supraadăugat dat ca remediu l-a retras de 
bună voie, sau s-a dovedit prea slab. Pentru catolici căderea lui 
Adam rămâne un mare mister. 

Ardrutsos afirma că „fiecare se întreabă firesc, cum de- 
a părăsit dreptatea originară pe om când funcțiunea ei era să 
reţină, ca un frâu salvator, trupul în armonie cu spiritul, sau 
cum respinge protopărintele puterea dumnezeiască ce-l 
susținea.“ 7? 


370 Pr, Prof. Dr. Dumitru Stăniloae, Starea primordială a omului...., p. 351 
371 Ibidem, p. 352 
372 Hristu Andrutsos, op. cit., p. 157 

Teologul rus Serghei Bulgacov observa că această 
împărțire a omului primordial în natura supusă morţii şi 
concupiscenţei şi că donum superaditum nu se bazează pe o 
necesitate lăuntrică, nu şi-a găsit o explicaţie ontologică, ci a 
fost explicată prin simpla voie a lui Dumnezeu. Ea se opune 
cuvântului Scripturii, care spune că Dumnezeu nu a făcut 
moartea, ci tot ce a făcut este “bun foarte”. Concepţia nu poate 
fi socotită ca ceva bun. Ea de fapt înlătură puterea chipului lui 
Dumnezeu în om, ba mai mult îl omoară în proiectul 
primordial, la o viaţă în moarte şi concupiscenţă. 

Această împărțire neorganică a omului este solidară în 
catolicism cu absenţa unei antropologii clare. 

În învăţătura ortodoxă, omul fiind făcut după chipul lui 
Dumnezeu, nu cuprindea în sine moartea şi concupiscenţa, dar 
în faptul că era creat, era dată putinţa de a ceda din curăţie şi 
nemurire. 

Această împărtire a omului primordial este o mare 
greşeală a antropologiei catolice. „Ideea chipului dumnezeiesc 
în om trebuie luată în toată însemnătatea ontologică, cu care nu 
se împacă o asemenea defectuozitate...cu un cuvânt, opoziția 
pe care o face catolicismul în om între natural haric, anulează 
definiția lui antropologică fundamentală: omul era purtător al 
chipului dumnezeiesc şi fiind chipul lui Dumnezeu, deşi era 
ființă naturală creată, era deschis şi accesibil lucrurilor lui 
Dumnezeu.“ 


b)_Doctrina protestantă privind starea primordială 


Cu totul opusă doctrinei catolice este doctrina 
protestantă despre starea primordială a omului. Pe cât de mult 
separa catolicismul chipul dumnezeiesc în om de dreptatea 
originară, pe cât de mult le identifica protestantismul cu 
dreptatea originară este totuna cu chipul dumnezeiesc, sau 
constituie partea cea mai importantă a lui şi consta pe de o 


373 Pr. Prof. Dr. Dumitru Stăniloae, Starea primordială a omului...., p. 357 

parte în starea excelentă a trupului care este liber de boli şi de 
pasiuni, pe de alta, şi în mod principal, „într-o sumă de însuşiri 
alese de ordin intelectual şi moral, ca de pildă în cunoştinţă de 
Dumnezeu, în temerea de El, în încrederea în El, şi în puterea 
de a împlini poruncile Lui, deşi voia liberă a omului putea să se 
abată de la această pornire naturală spre Dumnezeu.“ 

Şi protestanții ca şi catolicii ridică peste masură starea 
primordială a omului, atât din punct de vedere trupesc cât şi 
sufletesc. Ei îl considerau nu ca având puterea de a-L cunoaşte 
pe Dumnezeu, ci cunoscându-L de fapt şi îndreptându-şi voinţa 
spre bine. Numai nemurirea trupului şi stăpânirea peste animale 
nu sunt amintite lămurit de cărțile simbolice protestante. Dar 
nemurirea trupului, adică acel passe non mori, se deduce din 
aceea că, protestantul, consideră moartea plata păcatului şi 
armonia impulsiunilor trupeşti precum nemurirea trupului. 

În doctrina protestantă, această stare nu este un dar al 
lui Dumnezeu „ci este sădită în firea omului. Fără ea omul nu 
încetează de a fi om, dar este lipsit de cel mai important 
element constitutiv care desăvârşeşte firea omenească şi anume 
harul divin. 

Identificând dreptatea originară cu chipul dumnezeiesc, 
protestanții resping caracterul supranatural al dreptății 
originare. Aceasta îl situează la extremitatea opusă a 
catolicismului şi uneşte între ele toate ramurile protestante. În 
general Luther a respins deosebirea între chip şi asemănare, 
afirmând că acestea exprimă acelaşi lucru, conform 
paralelismului evreiesc. Prin aceasta a negat pe de o parte 
deosebirea catolică dintre natura şi harul supranatural, pe de 
alta cea ortodoxă între starea potenţială primordială şi 
desfăşurarea ei viitoare cu ajutorul harului. Omul a fost 
desăvârşit de la început, iar desăvârşirea aceasta era un apanaj 
exclusiv al naturii. 

El a procedat just când a înlăturat teoria catolică a celor 
două etaje în starea primordială a omului, când a unit strâns 


374 Ibidem, p. 357 

dreptatea originară cu chipul sau cu natura omului, evitând 
împărţirea artificială a stării primordiale în status naturae 
purae şi status naturae integrae şi socotind că puterile morale 
şi spirituale ale omului prim tindeau cu tărie spre Dumnezeu şi 
omul iubea de la sine pe Dumnezeu şi se temea de El. Luther a 
voit să restabilească pe om ca un întreg. Dar a mers prea 
departe când a considerat dreptatea originară parte esenţială a 
naturii sau a identificat-o cu chipul dumnezeiesc. 

Apoi nedeosebirea între chip şi dreptatea originară duce 
pe protestanți la afirmarea contrară Scripturii şi Tradiţiei,că 
prin pierderea dreptăţii originare s-a pierdut de tot şi chipul 
dumnezeiesc, nemairămânând nici o rază de lumină şi nici o 
înclinaţie spre cele duhovniceşti în omul căzut. 

Din punct de vedere ortodox nu se poate accepta această 
concepţie naturalistă care nu mai vede nimic supranatural în 
omul primordial, care neagă legătura omului primordial cu 
Dumnezeu prin har. Adam a ieşit, desigur, din mâna lui 
Dumnezeu înzestrat cu toate însuşirile spirituale şi morale 
necesare atingerii scopului său. Dar desfăşurarea acestor 
însuşiri înnăscute se putea face numai prin ajutorul lui 
Dumnezeu. Protestanţii greşesc spunând că omul primordial 
fiind bun, drept şi înzestrat de Dumnezeu în mod deplin, nu mai 
avea lipsa de ajutor dumnezeiesc care să ocrotească şi să 
călăuzească viaţa morală şi spirituală a lui, deci harul 
dumnezeiesc nu există în Paradis. De altfel, nu trebuie 
exagerată perfecțiunea stării morale şi spirituale a omului în 
Paradis, cum face Luther, precum nu trebuie nici coborâtă până 
la identificarea ei cu starea copilului nevinovat sau a 
primitivului. lar harul dumnezeiesc este necesar nu numai 
pentru a ridica pe omul căzut la viaţa în Hristos, ci şi pentru a 
se menţine omul într-o stare morală bună şi pentru a atinge 
scopul fixat lui de Dumnezeu, izvorul desăvârşirii, prin 
creşterea în desăvârşire, ca o sporire în această comuniune. 
Noul Testament spune că Domnul „creştea cu înţelepciunea şi 
cu vârsta şi harul lui Dumnezeu era cu el“ (Lucall, 40), iar 

Părinţii descriu creşterea lui Adam ca săvârşindu-se prin harul 
lui Dumnezeu. Dacă golim Paradisul de harul lui Dumnezeu, 
omul e scos din comuniunea cu Dumnezeu şi închis în graniţele 
strâmte ale naturii. Luther şi Calvin, dându-şi seama de aceste 
consecinţe, admit necesitatea unui ajutor dumnezeiesc, dar 
preocuparea de a menţine integritatea omului şi de a evita 
împărţirea lui în cele două etape catolice, i-au îndemnat pe 
protestanți să respingă harul dumnezeiesc în Paradis. 

Învățătura ortodoxă evită atât împărţirea omului 
primordial în cele două etape ale naturii şi ale supranaturii, cât 
şi închiderea lui în planul pur natural. Omul, prin natură, avea o 
armonie interioară a pornirilor sufleteşti şi trupeşti şi tindea 
spre cele dumnezeieşti, dar pentru aceasta era necesară în 
acelaşi timp legătura cu Dumnezeu prin har. Harul nu aducea 
de la sine aceste însuşiri morale şi duhovniceşti, ci el nu făcea 
decât să susțină şi să întărească ceea ce constituia o aspirație 
intrinsecă a firii. Nefiind nici dar supranatural de-a gata, însă 
nici un apanaj exclusiv al firii, ci o înclinaţie a firii ce avea să 
se dezvolte cu ajutorul harului, după învăţătura ortodoxă, 
dreptatea originară nu era o stare desăvârşită ca la catolici şi 
protestanți. De aceea omul primordial nu avea decât chipul, 
asemănarea având să apară ca o desfăşurare a chipului, pe când 
după catolici el avea şi asemănarea perfectă, ca un dar 
supranatural de-a gata, deosebit de chip, cum o avea şi la 
protestanți, identică cu chipul. În doctrina catolică chipul şi 
asemănarea sunt cu totul separate, în cea protestantă cu totul 
identice, în cea ortodoxă ele nu sunt nici separate, nici identice, 
ci o unitate a contrariilor. 

Aceste deosebiri se vor oglindi şi în doctrina celor trei 
confesiuni despre starea omului de după cădere. 

Remarcăm aici că, numai o parte din teologia 
protestantă începe azi să privească starea primordială a omului 
din alt punct de vedere, care-i permite să se aproprie de 
concepţia ortodoxă. 

Cea mai radicală negaţie a chipului lui Dumnezeu în om 

şi a predispoziţiei religioase o reprezintă teologul Karl Barth. 
Pentru Barth ,„„Dumnezeu este teza, iar omul antiteza, între 
aceştia o eternă prăpastie, ce nu poate fi distrusă decât dinspre 
Dumnezeu. Dumnezeu voieşte tot ceea ce omul nu poate din 
sine şi nici nu poate să vrea, iar omul vrea din sine tot ceea nu 
este voia lui Dumnezeu. Dumnezeu n-are nici o comuniune cu 
omul şi datorită prăpastiei care-i despart, dacă vrea Dumnezeu 
să-i vorbească omului, acesta nu l-ar întelege, din pricină că tot 
ceea ce voieşte Dumnezeu este împotriva rațiunii şi a întelegerii 
omeneşti.“ 

Pentru Barth, prin căderea lui Adam, legătura dintre om 
şi Dumnezeu a fost ruptă radical. Prin această cădere natura 
omului n-a fost numai slăbită, întunecată — cum învaţă Sfânta 
Scriptură şi Sfânta Tradiţie — ci pervertită în chip radical. Ca 
muritor, omul , zice Barth, se află dincoace de graniţa ce este 
trasă în chip absolut între el şi Dumnezeu. În clipa în care omul 
înţelege situaţia catastrofală în care este din vina sa, el este 
matur spre a fi justificat de Dumnezeu. În această clipă este 
vorba despre o absolută negaţie a omului din partea lui 
Dumnezeu, dar şi despre o afirmaţie tot atât de absolută a 
Acestuia: distrus omul este creat din nou prin harul lui 
Dumnezeu. Abia în clipa în care tot ceea ce este omenesc este 
distrus, începe să acţioneze harul lui Dumnezeu Însuşi, care nu 
ține seama de ceea ce face omul şi se deosebeşte absolut de 
orice activitate omenească. Spaţiul gol produs în om, se umple 
cu un conţinut pozitiv nemărginit. Barth susține astfel că prin 
căderea lui Adam, legătura dintre om şi Dumnezeu a fost ruptă 
total °$ 

După Brunner, consecinţele acestei teologii barthiene 
sunt : 

1. Din pricină că omul este total păcătos el nu poate fi salvat 
decât de harul lui Dumnezeu. Rezultă că chipul lui 
Dumnezeu în om a fost total distrus în acesta. Natura 


315 Diacon Nicolae Balca,op. cit., p. 353 

rațională, aptitudinea omului de a crea cultură cât şi 

umanitatea acestuia nu mai sunt urme sau rațiuni ale acelui 

chip pierdut. Dacă chipul lui Dumnezeu constituie ființa 
omului, atunci, odată distrus acest chip, omul a încetat 

după cădere, să mai fie om . 

2. Recunoscând pentru cunoaşterea lui Dumnezeu şi ca izvor 
al mântuirii numai revelaţia Scripturii, Barth respinge orice 
încercare că există şi o revelaţie naturală. 

Brunner afirmă şi el, împreună cu Barth, că prin căderea în 
păcat chipul lui Dumnezeu în om a fost stricat, că prin acest 
fapt „justitia originalis“ şi cu aceasta şi posibilitatea de a face 
ceea ce este bine în faţa lui Dumnezeu, aşadar voia liberă,s-a 
pierdut. 

Brunner este de părere că: „despre chipul lui Dumnezeu în 
om se poate vorbi în două sensuri şi anume: într-un sens formal 
şi într-un sens material, adică ceea ce-l distinge pe om, 
indiferent dacă este păcătos sau nu faţă de întreaga creație.“ 

Omul n-a încetat să fie, chiar şi păcătos, centrul şi punctul 
central al creaţiei. Această poziţie de superioritate în întreaga 
creație pe care o are omul, se fundamentează pe poziția 
specială pe care acesta o are față de Dumnezeu; aşadar, tocmai 
pe faptul că Dumnezeu l-a creat pe om pentru ceva deosebit: de 
a-l purta chipul. Brunner caracterizează acestă funcţie, de a fi 
creat după chipul lui Dumnezeu, cu două concepte: a fi subiect 
şi a trăi în răspundere. Omul are faţă de toate celelate făpturi 
ceva cu care le întrece şi aceasta chiar dacă este păcătos. El are 
ceva comun cu Dumnezeu, deoarece este subiect şi ființă 
ratională. Numai că, Dumnezeu este subiect originar, în timp ce 
omul este un subiect creat. Chiar păcătos omul nu încetează să 
fie subiect. 

Înţeleasă în acest fel latura formală a chipului lui 
Dumnezeu după care a fost creat omul înseamnă că „justitia 
originalis“ nu a fost pierdută în chip radical prin căderea în 
păcat. Omul a rămas şi după cădere persoană, aşadar chip creat 

a ceea ce Dumnezeu este originar. Numai că acestă persoană nu 
mai este ceea ce a fost înainte de cădere.*$ 

Desigur, nici felul de a vorbi al lui Brunner nu e încă 
atât de clar ca să putem afirma că omul primordial se bucură de 
harul lui Dumnezeu. Faptul că se simte în sine cuvântul lui 
Dumnezeu şi dator să răspundă, încă nu-i o dovadă despre 
prezenţa harului dumnezeiesc în el, ci poate despre o anumită 
constituție pe care Dumnezeu i-a dat-o omului şi despre o 
anumită poziţie a lui în faţa lui Dumnezeu. Aceasta se poate 
vedea din faptul că Brunner identifică şi el natura cu harul, deşi 
altfel o făceau vechii reformaţi: pentru aceia totul era natură, 
pentru Brunner totul în om este supranatură, relație cu 
Dumnezeu . 

Deosebirea între natură şi supranatură este teologic 
naivă, precum deosebirea între imago şi similitudo este o 
exegeză naivă. Întreaga natură a omului este supranaturală. 
Acelaşi lucru se poate deduce şi din faptul că Brunner lasă 
nerezolvată întrebarea dacă a existat sau nu o stare istorică 
primordială în care omul să fi fost fără de păcat. 

Pentru el starea primordială înseamnă că omul simte 
mai adânc decât păcatul obligația unei misiuni morale şi 
răspunderea în faţa lui Dumnezeu. Prin aceasta Brunner îşi 
vădeşte apartenenţa la calvinism, care nu ridică atât de mult 
starea primordială a omului ca luteranismul. În afară de aceasta 
nu se poate admite teza lui Brunner riguros protestantă, că omul 
căzut, chiar dacă a păstrat chipul formal, nu mai are nici o 
tendinţă spre bine. Separaţia atât de categorică pe care o face 
între chipul formal şi cel material este inacceptabilă şi ireală. 

În general toţi protestanții resping caracterul 
supranatural al dreptăţii originare şi o socotesc o însuşire 
exclusivă a naturii umane. Dar, pe când Luther extinde foarte 
mult sfera dreptăţii originare şi înalţă peste măsură starea 
originară a omului, Calvinii şi în special Socinienii şi 
Armenienii o restrâng considerabil. Calvinii restrâng chipul sau 

dreptatea originară numai la suflet, iar Socinienii şi Armenienii 
îl referă numai la stăpânirea peste animale respingând total 
cealaltă podoabă a perfecţiunilor părinților.’ Dar în forma 
aceasta a doctrinei despre starea primordială a omului, se 
ascunde un naturalism care este străin de învăţătura creştină. 


* Ibidem, p 355 

CONCLUZII 


Subiectul central al temei noastre, după cum am văzut, 
este omul şi importanța centrală a acestuia în univers. Sfânta 
Scriptură şi sfânta traditie arată că fiecare om se bucură de o 
cinste deosebită din partea lui Dumnezeu. Fiul lui Dumnezeu 
vine şi se face om pentru a-l face pe om dumnezeu prin har. 
Prin întrupare, fiul devine Fratele nostru întru umanitate, iar 
prin moartea şi învierea Sa ne-a redat bucuria veşnicei 
comuniuni cu Dumnezeu. Numai prin Hristos omul poate să se 
regăsească pe sine şi să se desăvârşească. 

De-a lungul secolelor, oamenii au încercat să formuleze 
diferite teorii cu privire la originea omului şi a întregului 
univers. Îndepărtat de valul necredinţei în Dumnezeu, omul îşi 
pune originea sa fie pe seama diferitelor evenimente care s-au 
petrecut în univers, fie pe seama unor zeități, care nu sunt 
altceva decât preînchipuiri ale fanteziei umane. Aşa s-a ajuns în 
Antichitate ca oamenii să creadă că ei au fost creaţi de zei, alţii 
să creadă că au fost dintotdeauna, dar universul este guvernat 
de Zeul Suprem, iar alţii să creadă că omul apare în urma luptei 
dintre forţa binelui şi cea a răului. 

Această credință se mai poate întâlni şi astăzi pe la 
unele triburi sălbatice, care cred în spirite, în duhuri rele care 
bântuie întreg universul, dar toate cred că omul este făcut de o 
ființă Supremă. Totuşi, nici aceştia nu au putut să dea o 
definiție clară a omului şi nu pot să explice cu claritate şi 
precizie originea întregului univers şi a tuturor vietăților care 
există în el. 

A existat însă un popor care avea o credinţă clară şi 
fermă în originea omului de la Dumnezeu „Tatăl Atotţiitorul, 
Făcătorul cerului şi al pământului , văzutelor tuturor şi 
nevăzutelor.““% Potrivit istorisiri Pentateuhului, al cărui autor 

este Evreul Moise, Dumnezeu îl creează pe om din lut, de unde 
îşi ia şi denumirea de Adam, iar femeia sa este făcută din coasta 
bărbatului său, fiind numită Eva, adică viaţă, deoarece din ea se 
trage întreg neamul omenesc. 

Biserica dreptmăritoare, întemeiată pe jertfa Fiului lui 
Dumnezeu lisus Hristos a păstrat vie şi nealterată această 
învăţătură pe care Moise o relatează , conform căreia Creatorul 
Cerului şi al pământului este Dumnezeu Cel nevăzut. 

Potrivit Revelaţiei Dumnezeieşti, Hristos este nu numai 
Dumnezeu Mântuitorul, cum învățau unele confesiuni creştine, 
ci este şi Pantocrator, Atotţiitor al universului, prezent şi activ 
prin raționalitatea internă a cosmosului." Iar Logosul întrupat 
este Hristos. Insist pe identitatea dintre Logosul divin şi 
Hristos, întrucât unii teologi protestanți au afirmat că mântuirea 
în Hristos nu are nici o legătură cu învăţătura despreDumnezeu 
Creatorul şi, deci, s-ar putea elimina partea întâi din Simbolul 
de credinţă. Dar o lume care nu e creată de Dumnezeu, ci există 
prin sine, nu poate fi nici ridicată din nonsensul planului în care 
se află, deci nu poate fi nici mântuită. Însă odată ce e creată de 
Dumnezeu, nu e fără rost şi nedemn de Dumnezeu de a se fi 
făcut Subiectul creatului, ca să-l ridice la viaţa veşnică în unire 
cu Sine." Ar fi nedemn şi nepotrivit pentru Fiul lui Dumnezeu 
să ia trup omenesc, dacă acesta n-ar fi creat de El şi dacă omul, 
constituit din trup şi suflet, nu ar purta chipul Logosului. 

Legătura dintre creaţie şi mântuire este arătată cel mai 
clar la marele Evanghelist loan. Anticipând ceea ce are să se 
întâmple cu privire la învăţătura despre Hristos, autorul îşi 
începe redactarea Evangheliei sale astfel „La început era 
Cuvântul şi Cuvântul era la Dumnezeu şi Dumnezeu era 
cuvântul . Acesta era dintru început la Dumnezeu. Toate prin el 


381 Pr. Prof. Dr. Dumitru Popescu, Ştiinţa în contextul teologiei răsăritene şi 

s-au făcut; şi fără El nimic nu s-a făcut din ce s-a făcut. Întru el 
era viaţă şi viaţa era lumina oamenilor.“ (loan I; 1-4) 

Comentând această sintagmă, părintele Stăniloae 
observă că sunt două sensuri în cuprinsul ei: 

a) „ale Sale“ sunt create şi susţinute de EI, sau prin EI; 

b) „întru ale sale a venit” înseamnă că a luat firea 
noastră omenească. Dar aceasta înseamnă că,, avea ceva în El 
apropiat nouă, fapt arătat în aceea că suntem creaţi după chipul 
Lui....El e într-un fel modelul, sau prototipul nostru.” 

Fiind modelul nostru, S-a întrupat ca, prin apropierea Sa 
de noi, să restabilească în noi chipul care era al Lui şi se 
abătuse de la ceea ce trebuia să fie . 

Referatul biblic ne prezintă în linii mari modul în care 
Dumnezeu crează în şase zile universul, iar la urmă de tot 
crează omul, pe care îl pune stăpân şi conducător al întregului 
univers material. 

Este greu de crezut pentru unii că Dumnezeu crează în 
şase zile lumea. Alţii se întreabă de ce omul este creat la urmă, 
prin cuvânt, poruncind numai şi totul se realizează, iar pe om l- 
a făcut cu propriile mâini. 

Anii s-au scurs şi teoriile cu privire la crearea omului au 
apărut una după alta, care mai de care încercând să expună mai 
explicit modul creaţiei. Însă, necredinţa şi întunecarea raţiunii 
umane datorită păcatului au făcut să apară acele teorii prin care 
Dumnezeu este negat ca autor al lumii şi al omului, iar acesta 
îşi trage originea din diferitele evenimente cosmice care s-au 
petrecut de-a lungul anilor în univers. 

Ca urmare a neînţelegerii dintre Logos şi creaţie, sau a 
respingerii ei, în Apus a fost elaborată teoria evoluționistă, care 
pleacă de la premisa că Dumnezeu ori nu există, sau cel puţin 
este absent din actul creației. Căci dacă ar exista, ar trebui să 
se admită fie că nu poate să creeze în şase zile sau să aducă 
lumea întru fiinţă numai cu cuvântul său, fie că nu vrea, şi 

atunci avem de-a face cu un Dumnezeu care nu este iubire. 
Astfel, Dumnezeu care nu creează nu are motive să se implice 
nici în mântuire şi nu are nici condiţiile pe care El înşusi să le fi 
creat în vederea Întrupării.*5* 

De evoluţionism au avut nevoie filosofii atei pentru a 
argumenta autunomia omului prin însăşi originea lui, sau cum 
spunea darwinistul Richard Dawkins: „Darwin a făcut posibil 
să devii un ateu desăvârşit din punct de vedere intelectual.“ 

Aşa apar spre exemplu faimoasele teorii ale 
evoluţioniştilor şi materialiştilor care au bulversat ani de-a 
rândul credinţa oamenilor. După Darwin, omul nu este creat de 
Dumnezeu, iar strămoşul omului nu este Adam, ci maimuța 
preistorică. Lumea a evoluat, iar în sânul universului s-au dat 
diferite lupte ale materiei constitutive, ajungându-se astfel la 
actuala formă. Dar ca şi toate celelalte teorii şi teoria darwinistă 
rămâne neclară, nedemonstrată, lăsată la voia întâmplării şi 
păstrată de unii oameni de ştiinţă ca postulat. 

Dar evoluționismul lui Darwin ( 1809-1884 ) a apărut în 
plină epocă modernistă, care îşi trage premisele din 
protestantism. Protestantismul de toate nuanțele a păstrat 
concepţia dualistă privind lumea, datorită căreia nu poate fi 
susținută unirea dintre creat şi necreat, dintre spirit şi materie . 

Darwin, Marx şi Nietzsche sunt campionii epocii 
moderne în lucrarea acesteia- ideologică şi practică- de 
nimicire a persoanei umane . Evoluţionismul lui Darwin a fost 
una din premisele materialismului dialectic elaborat de Karl 
Marx. Această concepţie despre lume se sprijină pe cele mai 
generale legi ale mişcării şi dezvoltării naturii, societăţii şi 
gândirii de pe poziţii profund atee."% 

Urmaşii lui Darwin au încercat să demonsreze mai 
departe teoria acestuia, dar descoperirile lor au pus în umbră 
ceea ce demonstrase înaintaşul lor. Cercetătorii nu se dau bătuţi 

şi demonstrează că animalele se pot înmulți nu numai pe cale 
naturală ci şi pe cale artificială. Astfel asistăm astăzi la 
numeroasele însămânţări artificiale şi clonări de animale. Ba 
mai mult, ştiinţa, ajunsă la începutul mileniului al III-lea în 
culmea gloriei, reuşeşte să facă şi prima naştere artificială a 
omului. 

Teoriile teologico-evoluționiste, care devin o modă 
astăzi, nu fac altceva decât să capituleze în faţa vicleniei şi 
falsității pseudoştiinţei. De fapt, aceste concepţii nu au fost 
marcate niciodată de sinceritatea căutării adevărului, ci au fost 
dictate de omul autonom pentru a-şi argumenta faptele 
păcătoase. Un om care nu vede originea universului şi originea 
sa în acţiunea directă a lui Dumnezeu poate foarte uşor să 
trăiască în lipsaoricărui gram de moralitate. 

A vedea lumea ca o întâmplare, ca pe un accident, a se 
considera pe sine rezultatul evoluţiei din maimuţă, nu-l face pe 
om decât să-şi ducă existenţa în lipsa de sens, din accident în 
accident în subanimalitatea maimuţei. Pe de altă parte, prin a 
lua drept stămoş al omului maimuța sau oricare alt animal, nu 
se face nimic altceva decât a se distruge unicitatea, 
complexitatea şi valoarea persoanei umane.% 

După evoluţionişti animalul este egal cu omul, ba în 
multe privinţe chiar superior. Dar toate aceste teorii nu fac 
decât să coboare persoana umană într-o latură inferioară. Omul 
se vede obligat să accepte o origine care este întru totul 
contrară constituției sale sufleteşti şi trupeşti, ulterior 
nemaiexplicându-şi scopul şi menirea existenţei sale. 

Sf. Varsanufie de la Optina spunea că: „filozoful englez 
Darwin a creat un adevărat sistem, după care viaţa este lupta 
pentru existenţă, lupta celui tare împotriva celui slab, unde cei 
biruiți sunt sortiți nimicirii... Ea pune început unei filozofii 
sălbatice, iar cei ce ajung a crede în ea nu se vor gândi de două 
ori dacă să omoare un om, să se năpustească asupra unei femei 
ori să-şi jefuiască cel mai apropiat prieten — şi vor face toate 

acestea liniștiți, având deplina recunoaştere a dreptului lor de a 
săvârşi acele nelegiuiri.“%%% 

Astăzi, mai mult ca oricând, vedem că se duce o luptă 
acerbă împotriva concepţiei adevărate despre om. Prin glasul 
evoluţionismului,  existențialismului,  hedonismului şi 
libertinajului, societatea contemporană vrea cu orice preţ să 
convingă omul să renunţe la demnitatea şi veşnicia pe care i le 
oferă şi asigură Creştinismul. Prin retezarea rădăcinilor originii 
sale şi prin stoparea năzuinţelor de bine, postmodernismul a 
furat omului adevărata identitate şi l-a expulzat într-o lume din 
care lipseşte sensul şi viaţa. Progresul ştiinţific şi economic, în 
loc să readucă omul la demnitatea cuvenită, au adâncit şi mai 
mult criza antropologică. S-a ajuns la obiectivizarea omului, la 
definirea sa numai din punct de vedere somatic. Discreditând 
veşnicia omului şi temporalizând în mod radical existenţa sa, 
lumea contemporană reduce realitatea antropologică doar la 
aici şi la acum. 

Cu toate încercările de mitizare a referatului biblic, 
Biserica a rămas statornică în dreapta credinţă, învățând cu 
timp şi fără timp crearea omului de către Dumnezeu. Ea îşi 
întemeiază învăţătura pe Sfinta Scriptură dar şi pe scrierile 
Sfinților Părinţi. Cu toate că marii Scriitori Bisericeşti nu au 
scris tratate speciale despre om, totuşi învăţătura despre natura 
sau constituția omului se găseşte răsfirată în Scrierile lor. Astfel 
Biserica a reuşit să fomuleze o învăţătură clară despre originea 
şi natura omului. 

Omul, ca şi întreg universul îşi are originea în 
Dumnezeu, Care creează totul din motivul iubirii şi bunătății 
Sale pentru ca să facă părtaşe şi alte ființe de iubirea lui 
intertrinitară. Dacă pe toate Dumnezeu le-a creat ca să se 
împărtăşească de iubirea Lui, scopul lor este să ajungă la o 

participare deplină la această iubire, adică la o comuniune 
deplină cu Dumnezeu. 

Dumnezeu a creat lumea pentru om şi a preconizat 
conducerea lumii spre scopul deplin comuniunii cu El, în mod 
special în dialogul cu omul. Numai omul poate fi şi deveni tot 
mai mult"'martorul” slavei şi bunătăţii lui Dumnezeu arătată 
prin lume; numai omul se poate bucura în mod conştient tot 
mai mult de iubirea lui Dumnezeu, devenind partenerul Lui. 

Lumea slujeşte ridicării noastre la semnul nostru ultim, 
sau la „obţinerea plenitudinii noastre în comunicarea cu 
Dumnezeu cel personal, prin raționalitatea ei flexibilă sau 
contigentă, prin sensurile pe care omul le poate urmări prin ea. 
Toate acestea ne impun nouă o responsabilitate față de 
Dumnezeu şi faţă de lumea însăşi , responsabilitate prin al cărui 
exercițiu noi sporim în comuniunea cu Dumnezeu şi cu semenii 
umanizându-ne sau desăvârşindu-ne pe noi îngine. 23? 

Omul a primit din partea lui Dumnezeu porunca să 
stăpnească pământul, dar cu două condiții: să nu uite niciodată 
că lumea peste care a fost pus stăpân vine de la Dumnezeu şi nu 
poate exista fără Dumnezeu, că este darul lui Dumnezeu față de 
om şi în al doilea rând, că el , omul, a fost creat la sfârşit 
deoarece nu poate să existe în afara mediului creat anterior. 
Astfel, omul este atât deasupra cosmosului, cât şi în cosmos, 
deoarece numai aşa se poate înălța cu cosmosul către Creator. 
Atât prin creație cât şi prin mântuire omul este legat pentru 
totdeauna de Dumnezeu şi creație. 

În perspectiva faptului că lumea creată de Dumnezeu a 
fost bună, şi nu desăvârşită, este dată posibilitatea desăvârşirii 
ei progresive prin acțiunea lui Dumnezeu, dar şi a omului care 
este chemat să umple pământul, să-l supună şi să-l stăpânească 
(Facere I, 28). 

Părintele Vasile Citirigă scrie într-una din lucrările sale: 
„noi considerăm că această intervenţie creatoare a omului în 
univers, la care omul este chemat în virtutea calităţii sale de 

colaborator al lui Dumnezeu, trebuie să ia forma unei apărări a 
creaţiei faţă de tot ceea ce contravine legilor puse în ea de 
Dumnezeu de la început. Căci, bunăoară, omul este 
răscumpărător pentru materializarea lumii pentru necesitatea şi 
constrângerea care domnesc în ea; pentru că omul este chemat 
să fie regele cosmosului, lumea moare şi învie prin înălţarea 
lui, căci dintru început natura a fost solidară cu omul şi între 
om ca ființă purtătoare de trup material şi natură a existat 
totdeauna o compenertare şi interdependenţă.““* 

Baza obiectivă a apărării creației a realizat-o Hristos în 
opera sa de Răscumpărare, dar actualizarea acesteia are loc în 
Biserică, prin Sf. Duh care lucrează transfigurarea creştinului 
prin Sfintele Taine. În viziunea creştină “a supune pământul” 
(Facere 1.28) înseamnă a face din el Templul lui Dumnezeu, 
iar a consacra lumea înseamnă a o trece din stadiul demonic la 
acela de creatură conştientă de Dumnezeu. 

Vorbeau Sfinții Părinţi de calitatea omului de preot al 
universului. Însă calitatea sacerdotală şi slujitoare a omului în 
relatia sa cu creaţia se exercita în contextul unei comuniuni, 
căci creația însăşi reflectă taina Sfintei Treimi. De altfel, noi 
nu intervenim propriu-zis din exteriorul naturii, din exteriorul 
creației, ci din interiorul ei, căci aparținem, în Duhul, 
ansamblului lumii create, aşa că taina comuniunii 
caracterizează cel mai bine relația credinciosului cu creaţia. 
Inposibilitatea separării persoanei umane de natura cosmică 
face ca mântuirea şi desăvârşirea persoanei să se proiecteze 
asupra întregii naturi şi să depindă de ea; de asemenea face ca 
persoana singulară prin efortul propriu în vederea mântuirii „să 
poată ajuta şi pe alţii, sau să fie ajutată în ea de ei. Natura 
întreagă este destinată slavei de care se vor împărtăşi oamenii 
în Împărăţia cerurilor...“ 


* Pr. Lector Dr. Vasile Citirigă, Preoţia credincioşilor în Biserică şi 
societate, Editura Academprint, Târgu Mureş 2000, p. 166 
31 Ibidem, p 168 

După referatul biblic, omul a fost creat după chipul lui 
Dumnezeu. În teologia tuturor Bisericilor s-a scris mult despre 
chipul lui Dumnezeu în ființa umană. Dar s-a scăpat adeseori 
din vedere că omul se manifestă în această calitate, în lume, 
chiar dacă chipul exprimă nu numai relaţia umană cu lumea, ci 
în primul rând relaţia lui cu Dumnezeu. 

Sfinții Părinţi au vorbit de o anumită pecete a lui 
Dumnezeu pusă pe lume, de o formă a înţelepciunii divine 
imprimată în lume; ei au văzut în lume un ansamblu de raţiuni 
ale Logosului. Dacă e aşa trebuie recunoscută o anumită 
solidaritate între chipul lui Dumnezeu în ființa umană şi între 
pecetea lui Dumnezeu imprimată în lume. Se pare că ființa 
umană nu poate face transparent pe Dumnezeu în sine, fără să 
facă transparent pe Dumnezeu în lume sau fără să se facă 
transparentă ca şi chip al lui Dumnezeu prin lume. 

De aceea aş vrea să evidenţiez puţin în cele ce urmează 
manifestarea chipului lui Dumnezeu, în relaţia omului cu 
lumea, mai precis în poziţia de stăpânitor pe care o are acesta în 
relaţia lui cu lumea. 

Persoana umană e „prisma în care se arată lumea, este 
orizontul în care se arată lucrurile. Aceasta înseamnă că 
realitatea lumii e întregită de om şi că omul nu poate exista real 
decât în lume. Realitatea lumii e legată de om, întrucât prin el 
este recunoscută lumea şi-şi manifestă sensul ca una ce se 
reflectă în el.” 

Este drept că lumea a fost creată înainte de om. Dar abia 
prin om şi-a primit realitatea deplină şi-şi împlineşte destinaţia 
ei de a fi adunată în om şi umanizată. Realitatea vizibilă e 
formată de om şi de lume, e lumea reflectată de om, 
transformată de el, adunată în el, şi omul în relaţie creatoare cu 
lumea. De aceea Sfinţii Părinţi au considerat pe om ca un 
colaborator al lui Dumnezeu şi continuator al creațiunii. 


32 Pr. Prof. Dr. Dumitru Stăniloae, Chipul Lui Dumnezeu şi 
responsabilitatea lui în lume, în „Ortodoxia”, anulXXV (1973), nr.3, p. 
347 

Dar persoana umană, reflectând lumea în sine reflectă şi 
chipurile în care o reflectă semenii săi, deşi într-o anumită 
privinţă chipul pe care îl ia lumea în fiecare ins uman e un chip 
propriu. În fiecare persoană umană sunt prezentate prin aceasta 
şi celelalte persoane. Făptura umană are un caracter 
sobornicesc-comunitar. Ea este distinctă în comunitate şi în 
lume, dar în acelaşi timp comunitatea şi lumea sunt în ea. 

Omul, sau mai bine zis oamenii, şi lumea, formează un 
binom. Sau mai precis, se poate vorbi de un trinom format de 
om, de lume şi de Creatorul şi Proniatorul ei. 

La rândul său omul nu se cunoaşte pe sine separat de 
lume şi de semenii săi. El se cunoaşte pe sine “proiectat pe 
ecranul lumii şi în conştiinţa semeniilor săi şi se dezvoltă în 
legatură cu lumea şi cu ei. Omul trebuie să cunoască lumea şi 
pe semenii săi şi să se folosească de ea şi de ei, pentru a-şi 
explicita şi dezvolta posibilităţile sale. El trebuie să dea lumii 
chipul Său, pentru a cunoaşte lumea şi implicit pe sine însuşi. 
Sau lumea Îi serveşte la actualizarea chipului Său. Totuşi El 
rămâne distinct de lume. Lumea rămâne o realitate obiectivă, 
pentru ca omul să se poată cunoaşte pe sine prin această 
obiectivitate a lumii, întru-un fel oarecare obiectiv.“ 

Se poate spune că omul este o oglindă în care lumea se 
vede dezvoltată în virtualitățile ei adevărate sau strâmbată şi 
lumea e o oglindă în care se vede omul în acelaşi dublu fel. Dar 
primul lucru se întâmplă foarte clar când oamenii înaintează în 
comuniune. Când oamenii se închid în mod egoist în ei înşişi se 
întâmplă al doilea lucru; ba ei încetează de a fi transparenţi prin 
lume şi lumea prin ei. lar când oamenii sunt transparenţi între 
ei, e transparent în ei şi Creatorul. În orice caz, lumea rămâne 
mereu obiect, chiar subiectivizată în cel mai înalt grad. 

Relaţia între persoană şi lume are un caracter paradoxal: 
pe de o parte lumea face parte virtual şi în curs de a face parte 
tot mai actual din persoană; pe de alta lumea e deosebită de 
persoana umană, pentru ca aceasta să se poată referi continuu la 


33 Ibidem, p. 348 

ea şi deci pentru a se cunoaşte tot mai mult pe sine, cunoscând 
în acelaşi timp tot mai mult lumea. 

În general, persoana umană se face cunoscută prin 
activarea extatică a energiilor naturii umane, prin îndreptarea 
acestor energii spre lucruri, dar vizând, prin ceea ce face cu 
lucrurile, celelalte persoane. Prin energiile sale aplicate 
lucrurilor, persoana umană se semnalizează şi se semnifică pe 
sine celorlalte persoane. 

Am văzut că lumea nu e cunoscută în ea însăşi, ci în 
chipul ce-l primeşte prin om. Dar omul nu dă lumii chipul său 
numai prin contemplarea ei, ci şi prin faptele sale aplicate ei. 
Sau lumea nu se reflectă prin om într-o formă statică, ci 
modificată de om continuu, conform chipului pe care el i-l dă. 
El adaptează lumea necesităţilor sale, chipului mereu mai 
frumos pe care i-l dă, prin faptele sale. În rezultatele faptelor 
sale asupra lumii omul se imprimă în generalitatea sa de om, 
dar şi în unicitatea sa ca persoană. Relaţia persoanei umane cu 
lumea e o relaţie creatoare. Persoana e orizontul în care se arată 
lumea transformată continuu de om. Lumea ia un chip 
corespunzător nivelului de cunoaştere şi de putere 
transformatoare a omului. Şi cum acest nivel creşte la indefinit, 
chipul lumii se poate înălța şi el la indefinit, conform 
posibilităților identifinite ale omului şi ale lumii. 
Subiectivizarea lumii are şi un aspect practic, şi când ea e reală, 
actualizează şi dezvoltă lumea în cea mai proprie obiectivitate a 
ei; 

Dar persoana lucrează asupra lumii nu numai pentru a 
şi-o acomoda sieşi, ci şi pentru a se arăta altor persoane în 
unicitate aşa, şi în interesul ei pentru acelea. Ea vrea să le 
influenţeze şi pe acelea ca să se dezvolte în sensul adevărat. 
Căci persoanele îşi manifestă şi îşi confirmă iubirea lor între ele 
prin actele lor săvârşite în lume. Fiecare acomodează lucrurile 
şi pentru alte persoane şi li se dăruieşte adaptate lor. 

Dar persoana umană modelează lumea prin vederile şi 
faptele sale nu numai într-o relaţie închisă cu semenii săi. 

Această relație implică în ea relația cu Creatorul lumii. Prin 
faptele sale aplicate lumii, persoana umană răspunde faptei 
fundamentale a lui Dumnezeu, actului de creaţie a lumii şi de 
conservare a ei pentru fiinţele umane. Persoana umană nu ar 
răspunde semeniilor ei, dacă aceştia nu ar face şi ei ceva pentru 
ea. Orice faptă şi cuvânt al unei persoane este o faptă şi un 
răspuns sau un apel la fapta şi la cuvântul alteia. Dar suprema 
faptă şi supremul cuvânt la care răspund şi îşi răspund 
persoanele umane prin faptele şi cuvintele lor, este fapta şi 
cuvântul fundamental al lui Dumnezeu care este crearea şi 
conservarea lumii. 

Dacă n-ar fi acest act fundamental pentru noi, noi am 
putea împlini fapte pentru semenii noştri.Aşa cum persoana 
umană vorbeşte, pentru că Dumnezeu, vorbind primul, cheamă 
pe om să răspundă, la fel şi lucrează, pentru că Dumnezeu îi dă 
posibilitatea şi o stimulează prin actul său creator şi conservator 
ca să lucreze. Şi dacă persoana umană vede lumea într-un 
anumit fel, este pentru că Dumnezeu a văzut-o sau a gândit-o 
cel dintâi în toate felurile bune în care o pot gândi persoanele 
umane. 

Faptele persoanei umane nu-şi află deplina lor 
semnificaţie, dacă nu sunt acte adresate lui Dumnezeu, ca 
răspunsuri la fapta Lui, primind puterea şi stimulentul lor din 
actul creator şi conservator fundamental al lui Dumnezeu. 
Persoana umană are conştiinţa, când e credincioasă, că chiar 
faptele sale rele se îndreaptă în ultimă analiză spre Dumnezeu. 
Numai concepând lumea ca faptă a lui Dumnezeu, persoana 
umană ia lumea în deplină seriozitate, ca realitate obiectivă. 
Altfel, ea poate considera lumea ca o proiecție sau ca o 
proprietate subiectivă a sa. 

Dacă Dumnezeu nu poate fi văzut, el este cunoscut prin 
fapta fundamentală a creaţiei şi prin cea a conservării lumii ca o 
prezenţă ascunsă, aşa cum subiectul uman este cunoscut prin 
faptele sale, fără a fi văzut, ca o prezenţă ascunsă, sau ca o 
prezenţă insesizabilă material, ca o prezenţă care este deasupra 

lumii lucrurilor. E de precizat însă că fapta lui Dumnezeu nu e 
numai actul iniţial de creaţie a lumii lucrurilor, ci şi actul de 
creaţie succesivă a persoanelor umane în relaţia lor liberă şi 
creatoare cu lumea lucrurilor şi întreolaltă. Iar pentru ca relaţia 
între om şi lucruri, între om şi semenii săi să fie mereu 
schimbătoare, Dumnezeu a creat ființa umană în această 
mobilitate a relaţiei. 

În acest sens, ființa umană răspunde prin gândurile şi 
fapte sale, nu numai faptei inițiale creatoare a lui Dumnezeu, ci 
faptelor mereu noi, conservatoare şi guvernatoare ale lui 
Dumnezeu. Dumnezeu provoacă prin faptele sale persoana 
umană să răspundă mereu prin alte fapte; iar Dumnezeu 
răspunde acestora iarăşi prin alte fapte. E un dialog continuu şi 
într-o continuă dezvoltare între Dumnezeu şi persoana umană 
prin mijlocirea lumii, care permite persoanei umane un răspuns 
variabil la apelul continuu al lui Dumnezeu. 

Dumnezeu, creând lumea pentru ființa umană, sau 
pentru dialogul său cu aceasta şi în acest scop creând-o pe 
aceasta ca subiect capabil de o relație activă permanentă cu 
fiinţa umană prin mijlocirea lumii, a creat lumea contingentă, a 
creat-o ca un câmp plastic, în care atât el cât şi fiinţele umane 
să poată interveni cu faptele lor libere modelatoare, portivit cu 
intenţiile pe care şi le fac cunoscute în fiecare clipă. 

Dumnezeu i-a dat prin aceasta ființei umane un destin 
creator în lume. Dar în libertatea acesteia de a interveni în lume 
e implicată posibilitatea variabilă a intervențiilor tuturor 
persoanelor umane. 

În această capacitate a fiinţei umane de a răspunde cu 
faptele sale faptelor lui Dumnezeu şi de a se îmbina cu ele într- 
o strânsă colaborare cu el, realizând şi dezvoltând relația cu 
Dumnezeu prin lume, se arată ființa umană ca ființă „după 
chipul lui Dumnezeu“. În acceptarea conştientă şi voluntară de 
a împlini acest rol şi de a-şi desăvârşi această calitate, fiinţa 
umană progresează în“asemănarea” cu Dumnezeu. Ea e „după 
chipul lui Dumnezeu“ prin capacitatea fundamentală a ei de a fi 

în relație dialogică cu Dumnezeu, prin lume, ca persoană cu 
persoană. 

Dar ca fiinţă „după chipul lui Dumnezeu“, fiinţa umană 
are o legătură specială cu Fiului lui Dumnezeu, cu Fiul absolut, 
care este „chipul lui Dumnezeu“. Şi de aceea şi cu Fiul 
întrupat.Şi tocmai pentru aceasta se întrupează Fiul lui 
Dumnezeu şi nu o altă persoană dumnezeiască: pentru a trezi în 
om deplin calitatea de fiu al lui Dumnezeu după har. 

În acest sens, ființa umană poate fi numită nu numai 
„după chipul lui Dumnezeu“, ci şi „chipul lui Dumnezeu“. 
Expresia “după chipul lui Dumnezeu”, arată fiinţa umană având 
pe Fiul absolut drept chipul de model al Tatălui. Expresia 
„Chipul lui Dumnezeu“ arată acelaşi lucru, dar pune şi mai mult 
în relief ceea ce are ființa umană comun cu Fiul, mai ales după 
întrupare: relaţia filială cu Tatăl absolut. Întrucât în această 
relaţie omul e restabilit prin Hristos şi în Hristos, se poate 
spune că omul devine mai deplin „chip al lui Dumnezeu“ prin 
şi în Hristos. Dar e bine să menţinem în continuare şi expresia 
„după chipul lui Dumnezeu“ pentru a arăta explicit că fiinţa 
umană e în relație cu Tatăl prin puterea lui Hristos, imitând pe 
Hristos şi fiind în Hristos. Dacă Fiul etern ca şi „chip al lui 
Dumnezeu“ nu s-ar fi întrupat, omul nu ar fi realizat însuşirea 
sa de a fi „după chipul lui Dumnezeu“ în mod deplin şi într-un 
anumit sens „chipul lui Dumnezeu“. 

În calitatea de partener al lui Dumnezeu întru-un dialog 
desăvârşitor al existenţei sale şi a lumii, se arată cea mai 
proprie trăsătură a chipului lui Dumnezeu în ființa umană. 
Această calitate face subiectul uman să sufere când nu practică 
acest dialog. Dar Dumnezeu nu a creat numai lucrurile ci şi 
subiectul uman după chipul Său, în scopul ca acesta să-şi 
însuşeaşcă cuvântarea Lui creatoare şi guvernatoare a lumii şi 
să o flexioneze în mod propriu, folosind-o, la rândul său, ca 
mijloc de comunicare şi de comuniune cu Dumnezeu şi cu 
semenii săi. 

Fiinţa umană face parte din planul creaţiei, ca 

autorevelarea integrală a Logosului. Dar întrucât Logosul se 
revelează vorbind — Tatălui — El se revelează întru-un mod 
neîncetat, deci nu numai prin simplul act al creaţiei lumii şi a 
subiectului uman, ci prin dezvoltarea unui dialog neîncetat cu 
subiectul uman, chipul său prin mijlocirea lumii. Fiinţa umană 
nu poate apărea înainte de crearea lucrurilor ca obiect complex 
al gândirii Logosului, ci numai după apariția acestei lumi, 
pentru ca să aibă de la început acelaşi obiect cu Logosul în 
dialogul cu El. Mai bine zis, fiinţa umană apare odată cu 
terminarea întregului ansamblu creat. Dar e implicat de la 
începutul creării lumii. Logosul creează lumea pentru subiectul 
uman, începe să vorbească pentru acesta. 

Deosebirea între subiectul uman ca rațiune sau cuvânt şi 
lumea ca rațiune sau cuvânt este că subiectul uman este cuvânt 
cuvântător, sau rațiune cugetătoare şi făptuitoare după chipul 
Fiului ca subiect cugetător şi creator, iar lucrurile sunt numai 
cuvinte apte de a fi vorbite sau raţiuni apte de a fi gândite. 

Fiinţa umană are de la început libertatea. Ea devine 
conştientă de libertatea sa, nu o dobândeşte ca pe ceva ce nu a 
fost în ea. De aceea s-a spus că fiinţa umană n-a fost creată ca 
un obiect, ci în oarecare fel a acceptat existenţa sa. În orice caz 
ea o acceptă sau nu o acceptă din moment ce devine conştientă 
de libertatea sa. Subiectul uman colaborează cu Dumnezeu la 
dezvoltarea existenţei sale, sau se opune dezvoltării ei normale, 
slăbind-o, sau chiar suprimând-o. 

Subiectul uman are conştiinţa că lucrurile sunt ale sale, 
sau şi ale sale, dar nu ca produse de el, ci ca date lui. Dacă 
lucrurile apar prin porunca „să fie“, rostită de Logosul 
dumnezeiesc, eul uman apare ca un ecou al conştiinţei 
Logosului ca subiect al raţiunilor Sale şi al lucrurilor drept 
chipuri create ale lor. 

Ființa umană, în dialog cu Logosul imprimă 
îndumnezeirii lumii ceva din caracterul uman. Căci 
îndumnezeirea lumii, rezultă din îmbinarea gândirii şi lucrării 
sale cu energia divină, este o îndumnezeire plină de toate 

gândurile şi sentimentele umane. Prin aceasta ființa umană 
descoperă sensul adevărat al lumii, destinaţia ei de a fi conţinut 
al spiritului uman şi al spiritului divin, prin spiritul uman, 
imprimată de pecetea umană plină de spiritul divin. De aceea a 
devenit Logosul divin om: pentru a restabili această misiune a 
omului de a îndumnezei cosmosul prin om, misiune de la care 
omul a căzut prin păcat. Omul a voit, după cădere să pună 
asupra lumii o pecete pur umană nemaivăzând sensul profund 
şi virtualitățile nesfârşite ale lumii şi ale omului. 

Am văzut că omul, fiind chipul lui Dumnezeu-Fiul, este 
în acelaşi timp „după chipul lui Dumnezeu-Tatăl“, întrucât Fiul 
este „chipul Tatălui“. 

Dar aceasta înseamnă că omul este în unire cu Fiul, şi 
un „chip al Tatălui“, conform Fiului. Omul este pus, asemenea 
Fiului, într-o relație cu Tatăl. Omul îşi însuşeşte poziția Fiului 
faţă de Tatăl, ca „chip al Tatălui“. 

Cel ce a restabilit deplin calitatea omului de fiinţă „după 
chipul lui Dumnezeu“ este Iisus Hristos, în virtutea calității 
Sale de Fiu al lui Dumnezeu, de „chipul Tatălui“ prin 
excelenţă. Prin aceasta Hristos a văzut în cosmos raţiunile 
divine în toată transparenţa şi adâncimile lor şi a făcut aceste 
raţiuni să iasă la suprafaţă nu numai pentru cunoştinţa Sa ca 
om, ci şi în trupul Său înviat. În acelaşi timp El a concentrat în 
sine rațiunile lumii, covârşindu-le de modelele lor divine. 

În umanitatea Sa, Fl reflectă şi face deplin eficace în 
forma umană calitatea de Fiu al lui Dumnezeu, ca „chip al lui 
Dumnezeu-Tatăl“. Prin aceasta el ne-a arătat şi a realizat 
înfăţişarea adevărată a ființei noastre "după chipul lui 
Dumnezeu“ şi ne ajută şi nouă s-o realizăm. 

